
ΛΤΗΕΝΕ3. ΟΗΕΟΕ 



ΕΙΣΑΓΩΓΗ 



ΑΙΤΙΕΣ ΤΗΣ ΓΑΛΛΙΚΗΣ ΕΠΑΝΑΣΤΑΣΗΣ 
ΚΑΙ ΤΩΝ ΧΑΡΑΚΤΗΡΙΣΤΙΚΩΝ ΤΗΣ ΣΤΟΙΧΕΙΩΝ 

Ή Επανάσταση σημειώνει την εμφάνιση τής αστικής 
και κεφαλαιοκρατικής κοινωνίας μέσα στη Γαλλική Ιστο- 
ρία. Τό πιό χαρακτηριστικό της γνώρισμα είναι ότι πρα- 
γματοποίησε την εθνική ενότητα τής χώρας, με τήν κατά- 
λυση τοΟ δεσποτικού καθεστώτος και τών φεουδαρχικών 
προνομίων: ή Επανάσταση, κατά τον Τοεςυβνΐΐΐβ, στό 
έργο του «Τό Παλιό Καθεστώς κι ή Επανάσταση» (Βι- 
βλίο II, Κεφ. I), «είχε γιά κύριο αντικειμενικό σκοπό νά 
εξαλείψει παντοΟ τά κατάλοιπα τών μεσαιωνικών θεσμών». 
Τό ότι κατάληξε στήν εγκαθίδρυση μιας φιλελεύθερης δη- 
μοκρατίας κάνει ακόμα πιό φανερή τήν ιστορική της ση- 
μασία. Άπ' αυτή τή διπλή άποψη, και κάτωάπ'τό πρίσμα 
τής παγκόσμιας ιστορίας, μπορεί νά θεωρηθεί σάν τό 
κλασσικό πρότυπο τής αστικής επανάστασης. 

Έτσι, ή ίστορία τής Γαλλικής Επανάστασης παρουσιά- 
ζει δυό σειρές προβλημάτων. Προβλήματα γενικά: έκεϊνα 
πού άφοροΰν τόν ιστορικό νόμο τής μετάβασης άπ' τό 
φεουδαρχισμό στό νεώτερο καπιταλισμό. Προβλήματα 
ιδιάζοντα: έκεϊνα πού άφοροΰν τήν ειδική διάρθρωση τής 
κοινωνίας στό τέλος τοΟ παλιοΟ καθεστώτος κι έξηγοΰν 
τά Ιδιαίτερα χαρακτηριστικά τής Γαλλικής Επανάστασης 
σέ σύγκριση μέ τούς διάφορους τύπους «άστικής έπανά- 
στασης». 

Μιά παρατήρηση σημασιολογική έπιβάλλεται: Γνω- 
ρίζουμε τά κριτικά σχόλια πού προκαλοϋν οί λέξεις 

«φεουδαρχία» και «φεουδαρχισμός» πού χρησιμοποιοΰμε 
έδώ' όΟοοΓβοε ίοΓοονΓε, μέ την ευκαιρία μιας συζήτησης 
πάνω στη «μετάβαση άπ' τό φεουδαρχισμό στον καπιταλι- 
σμό», είχε πει πώς αϋτοϊ οί όροι δέ στέκανε. Πώς, λοιπόν, 
τότε νά προσδιορίσουμε τον τύπο τής οικονομικής και 
κοινωνικής οργάνωσης πού κατάλυσε ή Επανάσταση και 
πού χαρακτηρίζονταν δχι μονάχα άπ' τϊς επιβιώσεις τής 
υποτέλειας και τοΰ διαμελισμού τής εξουσίας, αλλά κι 
άπ' τη συνέχιση τής άμεσης ιδιοποίησης, άπ' τούς "Αρ- 
χοντες, τής πρόσθετης εργασίας τών άγροτών, δπως τό 
μαρτυρούν ή άναγκαστική εργασία κι οί εισφορές, σέ 
προϊόντα και χρήμα, πού επιβάλλονταν στούς τελευ- 
ταίους; Αναμφίβολα, δίνουμε στη λέξη «φεουδαρχία» 
μια πιο πλατειά σημασία, πού περιλαβαίνει και τό υλικό 
βάθρο τοΰ ίδιου τοΰ καθεστώτος. Κι είναι μ'αύτή την έννοια 
πού τη μεταχειρίζονταν οί άνθρωποι εκείνης τής έποχής,λι- 
γώτερο, ίσως, οί νομικοί, πού έδιναν μεγαλύτερη βαρύτητα 
στούς θεσμούς, κι οί φιλόσοφοι, πού ενδιαφέρονταν κυ- 
ρίως γιά τό διαμελισμό τής εξουσίας, άπ' τούς άγρότες 
πού τήν ύφίσταντο και τούς επαναστάτες πού την άνά- 
τρεψαν. Μ' αύτη τήν έννοια τήν άντιλαμβάνονταν κι εκεί- 
νος ό τόσο διορατικός παρατηρητής, ό ΤοοςυενΠΙε, γρά- 
φοντας στό έργο του «Τό Παλιό Καθεστώς κι ή Επανά- 
σταση» (Βιβλίο I, Κεφ. V) πώς ή τελευταία είχε γκρεμί- 
σει «κάθετι πού. στήν παλιά κοινωνία, ήταν άπόρροια 
τών άριστοκρατικών και φεουδαρχικών θεσμών». Φεου- 
δαρχία, επομένως, όχι μέ τη στενή νομική έννοια, άλλά 
μέ τήν οικονομική και κοινωνική έννοια, πού προσδιορί- 
ζεται άπό έναν ορισμένο τύπο ΐδιοχτησίας κι έναν ιστορι- 
κό τρόπο παραγωγής βασισμένο στήν έγγειο ίδιοχτησία, 
προγενέστερο άπ' τό νεώτερο Κεφάλαιο και τον κεφα- 
λαιοκρατικό τρόπο παραγωγής. Είναι περιττό νά προσθέ- 
σουμε δτι ή φεουδαρχία, μέ τήν τελευταία αύτή έννοια, 
παρουσιάζει διάφορες διακυμάνσεις, άνάλογα μέ τό στά- 
διο έξέλιξής της κι άνάλογα μέ τις χώρες και τις περιοχές. 
Ό ιστορικός ρόλος τής Γαλλικής Επανάστασης υπήρξε 
τό νά εξασφαλίσει, μέ τήν κατάλυση τής φεουδαρχίας 

(δπως τήν προσδιορίσαμε παραπάνω), τή μετάβαση πρός 
τήν κεφαλαιοκρατική κοινωνία (') 

I. — Φεουδαρχισμός καΐ Καπιταλισμός 

Στό τέλος τοΟ 18ου αιώνα, ή κοινωνική διάρθρωση τής 
Γαλλίας παρέμενε αριστοκρατική: διατηρούσε τό χαρακτή- 
ρα τής προέλευσή της, άπ' τήν εποχή πού ή γή άποτελοΰ- 
σε τή μόνη μορφή κοινωνικού πλούτου κλ εξασφάλιζε, 
έπομένως, σ' εκείνους πού τήν κατείχαν, τήν εξουσία 
πάνω σ' εκείνους πού τήν καλλιεργούσαν. Ή μοναρχία 
των Καπέτων είχε άπογυμνώσει τούς "Αρχοντες, ύστερα 
άπό μακροχρόνιους αγώνες, άπ' τα κυριαρχικά τους δι- 
καιώματα: ώστόσο, δεν έπαψαν νά διατηρούν τά κοινωνι- 
κά κι οικονομικά προνόμια τους. Τά δικαιώματα τών 
Κυρίων τής γής πού εξακολουθούσαν νά έχουν υπογράμ- 
μιζαν πάντα τήν ύποτέλεια τών χωρικών. 

Ή άναγέννηση τοΰ εμπορίου κι ή ανάπτυξη τής χειρο- 
τεχνικής παραγωγής είχαν, μολαταύτα, δημιουργήσει, 
άπ' τό 10ο— 11ο αιώνα, μιά καινούργια μορφή πλούτου, 
τον κινητό πλούτο, κι είχαν, έτσι, προκαλέσει τή γέννηση 
μιδς νέας τάξης, τής άστικής, πού ή άποδοχή της στή Γενι- 
κή Συνέλευση τών Τάξεων, άπ' τό 14ο αιώνα, καθιέρωσε τή 
σπουδαιότητά της. Μέσα στά πλαίσια τής φεουδαρχικής 
κοινωνίας, ή άνάπτυξή της άκολούθησε τον ίδιο ρυθμό τής 



1. Γιά τή φεουδαρχία, μέ τη στενή της σημασία, βλέπε: Μ· 
ΒΙοεΗ, «Ή Φεουδαρχική Κοινωνία», τόμος 1: «Ή διαμόρφωση τών 
σχέσεων εξάρτησης» (Παρίσι, 1939)" Κ. ΒοιιίπιεΗε, «Ένατο Διεθνές 
Συνέδριο Ιστορικών Επιστημών», I: «Ανακοινώσεις» (Παρίσι, 
1950)· Κ. ΒουίπιςΗε. «Εξουσία τών Αρχόντων και Φεουδαρχία», 
1: «Τά πρώτα χρόνια τών σχέσεων ανθρώπου πρός άνθρωπο» (Πα- 
ρίσι, 1959). Γιά τό πρόβλημα τής μετάβασης άπ' τό φεουδαρχισμό 
στον καπιταλισμό, βλέπε: «ΤΗε ΤΓ3Π$ίΙίοη Γγοιπ ΡειιαβΙίίίτι (ο Οβ- 
ρϊθΙΪ5Γη, Α δνπιροίίϋΐπ» 1>ν Ρ.Μ. 5ν/εεζν, Μ. Οο66, Η. Κ. Τ3Κ3- 
ΓΙ35Μ, Κ. ΗιΚοπ, Ο. ΗίΙΙ (Λονδίνο, 1954)· Κ. Η. ΗίΚοη, « Υπήρξε 
γενική κρίση τής Φεουδαρχίας;» (Χρονικά, Οικονομίες, Κοινωνίες, 
Πολιτισμοί, 1951, άριθ. 10)· Ο. Ργοοβκι, Ο. Ι_εΙεΙ>νι·ε, Α. 5ο6οιιΙ, 
«Μιά ιστορική συζήτηση: άπ' τό φεουδαρχισμό στόν Καπιταλισμό» 
(1.3 Ρεη5<>ε, 1956, τεϋχος 65). 

ανάπτυξης τής κεφαλαιοκρατίας, πού είχε προωθηθεί 
άπ' τις μεγάλες ανακαλύψεις τοΰ 15ου — 16ου αιώνα και τήν 
εκμετάλλευση των άποικιακών εδαφών, καθώς κι άπ' 
τήν οικονομική δραστηριότητα μιας μοναρχίας πού 
βρίσκονταν πάντα σε στενότητα χρήματος. Κατά τό Ι8ο 
αιώνα, ή άστική τάξη έρχονταν επικεφαλής στήν οικονο- 
μία, τό εμπόριο και τήν παραγωγή κι έδινε στή μοναρχία 
τάπαραίτητα γιά τήν καλή λειτουργία τοΰ Κράτους διοι- 
κητικά στελέχη. Ή άριστοκρατία, πού δεν έπαψε νά μειώ- 
νεται ό ρόλος της, εξακολουθούσε, ωστόσο, νά παραμένει 
στήν πρώτη γραμμή τής κοινωνικής ιεραρχίας: άλλά 
συσπειρώνονταν σε μιά στενή κλίκα, ενώ ή άστική τάξη 
μεγάλωνε σε άριθμό, σε οικονομική δύναμη, σέ καλλιέρ- 
γεια, καθώς και σέ αυτοσυνειδησία. Ή πρόοδος τής έπο- 
χής των Φώτων υπονόμευε τά ιδεολογικά θεμέλια τής κα- 
θιερωμένης τάξης πραγμάτων, ένώ, σύγχρονα, ένισχύονταν 
ή αυτοσυνειδησία τής άστικής τάξης. Σάν τάξη πού άνε- 
βαίνει και πού πιστεύει στήν πρόοδο, είχε τήν πεποί- 
θηση ότι άντιπροσωπεύει τό γενικό συμφέρον κι δτι άνα- 
λαβαίνει τά βάρη τοΟ έθνους. Σάν προοδευτική τάξη, 
ασκούσε μιάν ακατανίκητη ελξη στις μάζες τοΟ λαού, 
καθώς και στις άριστοκρατικές μερίδες πού διαφωνούσαν 
μέ τήν ίδια τήν τάξη τους. "Ομως, ή άστική φιλοδοξία, 
πού τήν ένέπνεε ή κοινωνική κι οικονομική πραγματικό- 
τητα, σκόνταφτε στό «γράμμα» των άριστοκρατικών 
νόμων και θεσμών. 

Τά χαρακτηριστικά αύτά δέν άποτελοΟσαν αιτία άπο- 
μόνωσης τής Γαλλίας άπ' τήν υπόλοιπη Ευρώπη. Παντού, 
συντελούνταν ή ίδια άνοδος τής άστικής τάξης, σέ βάρος 
τής άριστοκρατίας και μέσα στά ίδια τά πλαίσια τής φεου- 
δαρχικής κοινωνίας. Άλλά, επειδή οί διάφορες χώρες τής 
Εύρώπης είχαν πάρει πολύ άνισο μέρος στήν ανάπτυξη 
τής κεφαλαιοκρατικής οικονομίας, τά χαρακτηριστικά 
αύτά άναπτύχθηκαν στήν κάθε μιά τους σέ διαφορετικό 
βαθμό, άπ' τήν Αγγλία και τήν Όλλανδία, πού άπ' τό 
17ο κιόλας αιώνα είχανε συμπληρώσει τήν άστική τους 
ανέλιξη, ώς τις μεγάλες μοναρχίες τής Κεντρικής κι 

•Ανατολικές Ευρώπης, μέ τις ολιγάριθμες και χωρίς αξιό- 
λογη επίδραση άστικές τάξεις τους. 

Στη Γαλλία, στό δεύτερο μισό τοΰ 18ου αιώνα, τό ξε- 
πέταμα τής κεφαλαιοκρατικής οικονομίας, πού πάνω της 
στηρίχτηκε ή δύναμη τής αστικής τάξης, εμποδίζονταν 
άπ' τά φεουδαρχικά πλαίσια τής κοινωνίας κι άπ' την 
παραδοσιακή και «διακανονισμένη» οργάνωση τής ιδιο- 
κτησίας, τής παραγωγής και τών ανταλλαγών. «"Επρεπε 
νά σπάσουμε αύτές τις άλυσίδες και τις σπάσαμε», γράψανε 
οί συντάχτες τοΰ Μανιφέστου. "Ετσι τίθεται τό 
πρόβλημα τοΰ περάσματος άπ' τό φεουδαρχισμό στον 
καπιταλισμό. Και τούτο δέ διέφυγε άπ' τούς πιο διορατι- 
κούς άνθρώπους τής εποχής. Χωρίς νά εμπνέεται άπό εναν 
όφηρημένο ιδεαλισμό, όπως τδθελε ό Ταίν, ή άστική επα- 
ναστατική τάξη είχε άπόλυτη συναίσθηση τής οικονομι- 
κής πραγματικότητας πού άποτελοΰσε τη δύναμη της καΐ 
συντέλεσε στή νίκη της. 

Πρώτος ό Β3ΓΠ3νβ διατύπωσε, πιότερο άπό μισόν αιώνα 
πριν άπ' τό Μάρξ, τή θεωρία τής άστικής έπανάστασης. 
"Εχοντας ζήσει στό Ντωφινέ ('), μέσα σ' εκείνη την έντα- 
τική βιομηχανική δραστηριότητα πού, άν πιστέψουμε 
δσα έγραφε, τό 1785, ό επιθεωρητής τών εργοστασίων 
ΚοΙαηά, άνάδειχνε αύτη τήν επαρχία, μέ την ποικιλία καί 
τήν πληθώρα τών επιχειρήσεων καί τό ΰψος τής παραγωγής 
της, σέ μιά άπ' τις πρώτες επαρχίες τοϋ Βασιλείου, ό 
ΒδΓηιινε κατέληξε νά συλλάβει τήν ιδέα δτι ή Ιδιοχτησία 
τών μέσων παραγωγής φέρνει στην εξουσία τήν τάξη 
πού τά κατέχει. Στην «Εισαγωγή στή Γαλλική Επανά- 
σταση», πού γράφτηκε τό 1792 καί δημοσιεύτηκε τό 1843, 
άφοΰ βάζει σάν άρχή ότι ή Ιδιοχτησία έπηρεάζει 
τούς θεσμούς, ό Μπαρνάβ διαπιστώνει πώς οί θεσμοί πού 
•δημιουργήθηκαν άπ' τήν άριστοκρατία τής Ιδιοχτησίας 



1. ϋβυρΗϊηό: νοτιοανατολική έπαρχία τής Γαλλίας, μέ πρω- 
τεύουσα τή Οτεποοίε, πού προσαρτήθηκε στό γαλλικό θρόνο τό 
1349 (Σ.τ.μ.). 

τής γής έμποδίζουν κι επιβραδύνουν τον ερχομό στην εξου- 
σία τής καινούργιας κοινωνίας. «Ή βασιλεία τής αρι- 
στοκρατίας διαρκεί όσο ό αγροτικός πληθυσμός έξακο- 
λουθεϊ νάγνοεΐ ή νά παραμελεί τις τέχνες κι ή ϊδιοχτησία 
των γαιών εξακολουθεί νά είναι ό μόνος πλούτος...». «Άπ* 
τη στιγμή πού οϊ τέχνες καϊ τό εμπόριο θά διεισδύσουνε 
στο λαό και θά δημιουργήσουν, μέ τή βοήθεια τής εργα- 
τικής τάξης, ένα νέο μέσο πλουτισμού, προετοιμάζεται 
μια έπανάσταση στούς πολιτικούς νόμους- μια καινούργια 
κατανομή τοΰ πλούτου προετοιμάζει και μιά καινούργια 
κατανομή τής έξουσίας. "Οπως ή κατοχή των γαιών άνέ- 
βασε στήν εξουσία τήν άριστοκρατία τό ίδιο κι ή βιομη- 
χανική ϊδιοχτησία άνεβάζει στήν εξουσία τό λαό - κατα- 
χτάει τήν ελευθερία του...». Κα ί, λέγοντας «λαό», ό Μπαρ- 
νάβ εννοεί τήν άστική τάξη. "Εχοντας, έτσι, καθαρά δια- 
κηρύξει τήν άναγκαία άνταπόκριση άνάμεσα στούς 
πολιτικούς θεσμούς κσί τήν κίνηση τής οίνονομίας, ό 
Μπαρνάβ συνάπτει στήν κίνηση αύτή καί τήν κίνηση τών 
Ιδεών: «"Οσο οί τέχνες, ή βιομηχανία καί τό εμπόριο 
πλουτίζουν τήν εργατική τάξη τοΰ λαού, τόσο φτωχαί- 
νουν τούς μεγάλους ϊδιοχτήτες τής γής καί πλησιάζουν 
τίς τάξεις τή μιά στήν άλλη μέ τήν περιουσία, ένώ πάλι 
οϊ πρόοδοι τής πνευματικής καλλιέργειας τίς πλησιάζουν 
μέ τά ήθη και ξαναθυμίζουν, ύστερα άπό μιά μακρόχονη 
λησμονιά, τις άρχέγονες ιδέες τής ισότητας». 

Άφοΰ μάλιστα ή ισότητα μέ τήν άριστοκρατία ήταν ή 
έλευθερία πού ζητούσε ή άστική τάξη: πολιτική ελευθε- 
ρία, βέβαια, άλλά κι οικονομική έλευθερία, έλευθερία 
τής έπιχείρησης καί τοΰ κέρδους. Ή κεφαλαιοκρατία 
άπαιτοΰσε τήν έλευθερία γιατί τήν είχε άνάγκη γιά νά 
έξασφαλίσει τό άνέβασμά της· έλευθερία σ' όλες της τίς 
μορφές: προσωπική έλευθερία, προϋπόθεση γιά τό δια- 
κανονισμό τής κατάστασης τών μισθωτών — έλευθερία τών 
άγαθών, προϋπόθεση γιά τήν εύκολη διακίνησή τους— 
έλευθερία τοΰ πνεύματος, προϋπόθεση γιά τίς έπιστημονι- 
κές καί τεχνικές έρευνες κι ανακαλύψεις. 

Τό δτι οί βαθύτερες αίτιες τής άστικής έπανάστασης 

πρέπει νάναζητηθοϋν στις μεσαιωνικές επιβιώσεις και 
στις έναντιώσεις τής παλιάς κοινωνίας, πού ήταν εμπόδιο 
στην ανάπτυξη τών νέων μέσων παραγωγής κι ανταλλαγής 
τών προϊόντων, τό είχαν κιόλας δείξει ή ολλανδική επα- 
νάσταση τοΰ τέλους τοΰ 16ου αιώνα κι ή άγγλική τοϋ 17ου 
αιώνα. Άλλα ή άποψη αύτη δέν έξηγεΐ δλα τα χαρακτηρι- 
στικά τής Γαλλικής Επανάστασης. Τό δτι έχει αποτελέ- 
σει τό πιό σημαντικό γεγονός, και για τη βία της ακόμα, 
τής πάλης τών τάξεων πού έφερε στην εξουσία την αστική 
τάξη πρέπει νά μας οδηγήσει νάναζητήσουμε τις αιτίες 
της στα ιδιάζοντα γνωρίσματα τής γαλλικής κοινωνίας 
τοϋ παλιού καθεστώτος. 

II. — Διάρθρωση καΐ συρροή περιστάσεων 

1. Κοινωνικοί άνταγωνισμοΐ.— Ή αριστοκρατία (δη- 
λαδή οί εύγενεΐς κι ό ανώτερος κλήρος, αφού ή κληρική 
τάξη δέν παρουσιάζει καμμιά ξεχωριστή κοινωνική ενό- 
τητα) έθετε ένα διπλό πρόβλημα, κοινωνικό και πολιτικό. 

Κοινωνικά, πρέπει νά επιμείνουμε περισσότερο στή 
βαθύτερη ενότητα της και τά ιδιαίτερα χαρακτηριστικά 
της παρά στις διάφορες μορφές της και τις αντιθέσεις 
μέσα στούς ίδιους τούς κόλπους της. Τά χαραχτηριστι- 
κά της τά καταλαβαίνουμε καλύτερα, άν συγκρίνουμε τή 
γαλλική αριστοκρατία μέ τήν άγγλική, πού δέ γνώρισε 
ούτε οικονομικά προνόμια ούτε τον κίνδυνο έκπτωσής 
της άπ' τούς τίτλους τής εύγενείας. Αναμφίβολα, ή γαλ- 
λική άριστοκρατία δέν είχε ομοιογένεια, άφοϋ ή ιστορική 
εξέλιξη έπέφερε πολλές διαφοροποιήσεις μέσα στήν 
τάξη της: παραδοσιακή ευγένεια πολεμάρχων κι εύγένεια 
δικαστών, αύλική εύγένεια κι εύγένεια έπαρχιακή, έξ 
αίματος κι ή μιά κι ή άλλη, μά πού τις ξεχώριζε ό τρόπος 
ζωής τους. Ασφαλώς, άκόμα και τό 18ο αιώνα, τό χρήμα 
επιβάλλονταν τόσο στήν άριστοκρατία όσο και στήν 
άστική τάξη κι έτεινε νάνοτρέψει τή σειρά τους. Ό εύγε- 
νής, άκόμα κι ό πολέμαρχος, δέν ήταν τίποτα, άν ήταν 
φτωχός. "Επρεπε νάναι κανένας πλούσιος γιά νάποχτήσει 

τίτλους ευγενείας και πάλι πλούσιος για νά διατηρήσει 
τήν κοινωνική θέση του. Στάνώτερα στρώματα, ή συνοχή 
τής αριστοκρατίας διακόπτονταν από μιά μειονότητά της 
πού τό χρήμα, τό επιχειρηματικό πνεΰμα, τά ήθη κι οί 
ιδέες της τήν προσέγγιζαν στην αστική τάξη. Ή πλειονό- 
τητα, ώστόσο, τών ευγενών ξέφευγε άπ' αυτή τήν ανα- 
νέωση, πεισματικά προσηλωμένη στα προνόμιά της καΐ 
<ττήν παραδοσιακή της νοοτροπία. 

"Αν κι ή αποκλειστικότητα τών ευπατριδών δεν αρχί- 
ζει, βέβαια, άπ' τό 18ο αιώνα, ενισχύθηκε, ώστόσο, ση- 
μαντικά κατά τό τέλος τοΰ παλιού καθεστώτος: ό στρατός 
(τό πιο γνωστό μέτρο σχετικά μ' αυτόν είναι τό διάταγμα 
τοΰ 1781), ή εκκλησία (τό 1789, όλοι οί επίσκοποι είναι 
ΐΰγενεΐς) κι ή άνώτερη διοίκηση (είχε τελειώσει ή βασι- 
λεία τής «χυδαίας άστικής τάξης») ήταν περιοχές άπρό- 
<τιτες γιά τούς μή ευγενείς. «Μέ τοΰτο ή μ' εκείνο τον τρό- 
πο», γράφει ό 5ίενο5 στό βιβλιαράκι του «Τΐ είναι ή με- 
σαία τάξη;», «ολοι οί κλάδοι τής εκτελεστικής εξουσίας 
πέρασαν πάλι στά χέρια τής τάξης πού δίνει τόν Κλήρο, 
τους Δικαστές και τούς Πολέμαρχους. "Ενα είδος συναδερ- 
<ρικοϋ πνεύματος κάνει νά προτιμούνται άνάμεσό τους οί 
«ύγενεΐς, και γιά κάθετι, άπ' τό υπόλοιπο έθνος. Ό σφετε- 
ρισμός είναι άπόλυτος· βασιλεύουνε στ' άλήθεια». Μεταξύ 
τών πολεμάρχων, τών δικαστών και τών νεόπλουτων χρη- 
ματιστών, ή ταυτότητα τών συμφερόντων εξασφάλιζε μιά 
γρήγορη συγχώνευσή τους: ή διαφορά καταγωγής έσβηνε 
μέ τήν επικύρωση τοΰ προνομίου. Ό μικροευγενής τής 
ίπαρχίας παρέμενε, έτσι, πιό πολύ άκόμα «άγκιστρωμένος» 
<ττήν κατάστασή του: ριψοκινδύνευε μάλιστα και τήν 
ίδια του τήν ύπαρξη. Τό νά παραιτηθεί άπ' τά δικαιώματα 
«ύγένειας ή και νά πληρώνει μονάχα φόρους αύτό θά 
επιτάχυνε τήν καταστροφή του. Ή προκατάληψη τής άπώ- 
λειας τών δικαιωμάτων τοΰ ευπατρίδη έρριχνε τούς μή πρω- 
τότοκους στήν άθλιότητα, γιατί τά πρωτοτόκια επιφύλασ- 
σαν τήν πατρική περιουσία γιά τούς κληρονόμους τοϋ 
ονόματος μονάχα. Σ' ορισμένες επαρχίες, ένας σωστός 
«συρφετός εύγενών», κατά τήν έκφραση τοΰ ΑΙοειΐ Μ&- 

ΐΗίεζ, παρέμενε προσηλωμένος στην παράδοση, αρνούμε- 
νος κάθε παραχώρηση. Ό 5ίεγό$ ρωτάει: «Ποϋ να τοποθετή- 
σουμε, μέσα στο έθνος, τήν κάστα τών ευπατριδών;». 
Άπ' δλες τις τάξεις, ή χειρότερα οργανωμένη θά ήταν, 
χωρίς άλλο, έκεϊνη πού «θά θεωρούσε δόξα της νά μένει 
ακίνητη μέσα στή γενική κινητοποίηση και θά κατάφερνε 
νά καταναλώνει τή μεγαλύτερη μερίδα τών προϊόντων, 
χωρίς νά έχει βοηθήσει καθόλου, σέ τίποτα, γιά τήν παρα- 
γωγή τους. Μιά τέτοια τάξη εΤναι, άσφαλώς, ξένη προς τό 
έθνος, γιά τήν οκνηρία της». "Οταν άμφισβητήθηκε ή 
ύπαρξη τών προνομίων, ό βασιλιάς, «πρώτος .εύγενής τοΰ 
Βασιλείου», μπορούσε νάνεχτεϊ μιάν εγκατάλειψη «τών 
πιστών του ευγενών»; Ή μοναρχία, όπως κι ή αριστοκρα- 
τία, δέν είχε άλλη διέξοδο άπ' τήν άντεπανάσταση. 

Πολιτικά, ή άριστοκρατία ορθώθηκε, κατά τό 18ο 
αιώνα, ενάντια στο βασιλικό άπολυταρχισμό, πού τον είχε 
συστηματικά υπονομεύσει. Τόσο περισσότερο μάλιστα 
πού, μέ τό ξεπέταμα τού άστικοϋ πνεύματος και τή λάμψη 
τής φιλοσοφίας τών Φώτων, ή εποχή χαρακτηρίστηκε 
άπ' τήν εμφάνιση ένός άντίθετου ρεύματος άριστοκρατι- 
κής Ιδεολογίας, μέ πιό επιφανείς άντιπρόσωπούς του τούς 
Βουΐ3Ϊηνϊ11ίεΓ5, ΜοηΙε5ςυίειι και ίε Ρ3ΐ§ε.Ή φεουδαρχία 
βρήκε τή δικαίωσή της στήν κατάχτηση: πώς δηλαδή οί 
εύγενεΐς προήρθαν άπ' τούς γερμανούς καταχτητές, πού 
τό δίκαιο τών όπλων είχε κάνει άφέντες τών Γαλατο- 
Ρωμαίων πού ύποδουλώθηκαν ότι ή αριστοκρατία υπάρ- 
χει πριν άπ' τή μοναρχία κι δτιοί βασιλιάδες, στήνάρχή, 
ήταν αίρετοί.'Αντλώντας άπό τούτο τό Ιδεολογικό όπλοστά- 
σιο, σίγουρα στρατοπεδευμένη μέσα στά όχυρά τής αρι- 
στοκρατικής άποκλειστικότητας, πού τάποτελοΰσαν τά- 
νώτατα Δικαστήρια, οί επαρχιακές Συνελεύσεις κι οί 
Συνελεύσεις τοΰ Κλήρου, κάνοντας χρήση και κατάχρηση 
τών δικαιωμάτων τών νομοθετικών Συνελεύσεων στήν 
καταχώρηση και τήν παράδοση έγγράφων, ή άριστοκρα- 
τία, τόσο τών πολεμάρχων όσο και τών δικαστών, σ' δλη 
τή διάρκεια τοϋ 18ου αιώνα, είχε κάνει σωστή έφοδο κατά 
τής βασιλικής έξουσίαςΤά Δικαστήρια κι οί Συνελεύσεις, 

αποκρούοντας κάθε απόπειρα οικονομικής μεταρρύθμισης, 
παίρνοντας τον ώραΐο ρόλο τών υπερασπιστών τοΟ φορο- 
λογούμενου πολίτη, διατηρούσανε, στην πραγματικότητα, 
τά προνόμια τους προφυλαγμένα άπό κάθε επίθεση. Ό 
Μαυρεου είχε συντρίψει, τό 1771, τη δικαστική ολιγαρ- 
χία - ό Λουδοβίκος 16ος, κατά τήν άνάρρησή του στό 
θρόνο,τήν αποκατάστησε στις εξουσίες της· κι αυτή συντέ- 
λεσε στό πέσιμο τοϋ ΤυτβοΙ (')· "Από τότε, γενικεύεται ή 
επίθεση, στδνομα τής λευτεριάς, δηλαδή τής λευτεριάς 
τής αριστοκρατίας, άφοϋ ένώθηκαν κατά τής Κεντρικής 
Εξουσίας πολέμαρχοι και δικαστές και τά δικαστήρια 
κι οί επαρχιακές συνελεύσεις υποστηρίζονταν αμοιβαία. 

Ή άριστοκρατική αντίθεση κορυφώθηκε σ' εκείνο πού 
ό ΆλμπέρΜαΐΗίεζ ονόμασε «ή ανταρσία τών ευπατριδών» 
κι ό Οεοτςεχ ίΰίΰονίΐ «ή άριστοκρατική επανάσταση» 
(1787—88): «Οί Πατρίκιοι», έγραψε ό ΟΗαίείΐιιοπίΐηα, 
«αρχίσανε τήν Επανάσταση· οί Πληβείοι τήν αποτελείω- 
σαν». Άπ' τή συγκέντρωση τής Συνέλευσης τών Προκρί- 
των, στις 22 Φεβρουαρίου 1787, ως τήν απόφαση τοΰ Ανώ- 
τατου Δικαστηρίου τοϋ Παρισιού τής 23ης Σεπτεμβρίου 
1788 (πώς ή Γενική Συνέλευση τών Τάξεων, πού ορίστηκε 
γιά τήν 1η Μαΐου μέ διάταγμα τοϋ Συμβουλίου τής 1ης 
Αυγούστου, θάποτελοΰνταν, όπως τό 1614, άπό τρεις τά- 
ξεις πού θά είχαν τόν ίδιο αριθμό άντιπροσώπων καϊ θά 
ψηφίζανε χωριστά) , οί άπόπειρες μεταρρυθμίσεων πού 
γίνηκαν άπ' τόν Οαΐοηηε, κι έπειτα άπ' τό διάδοχο του 
ίοιτιβηϊε άε Βηεηηε, ναυάγησαν εξαιτίας τής άντίστασης 
τής Συνέλευσης τών Προκρίτων κι έπειτα εξαιτίας τής 
εξέγερσης τοΰ Δικαστηρίου τοΰ Παρισιοΰ καϊ τών επαρ- 
χιακών Δικαστηρίων. Άφοΰ επέβαλε, τελικά, τή θέλησή 
της στή βασιλική έξουσία, ή άρτστοκρατία θριάμβευε. 

«Άριστοκρατική Επανάσταση»; Ή έκφραση φαίνεται 



1. Υπουργός τών Οικονομικών τοΟ Λουδοβίκου 16ου, πού οί 
προοδευτικές του μεταρρυθμίσεις καταπολεμήθηκαν άπ' τους αρι- 
στοκράτες, πού προκάλεσαν τήν πτώση του (Σ.τ.μ.). 

παράξενη. "Αν κι οί ευγενείς (και τά βιβλία παραπόνων 
τους σε λίγο τό απόδειξαν) παραδέχονταν ένα συνταγμα- 
τικό καθεστώς και τήν ψήφιση τοΰ φόρου απ* τή Γενική 
Συνέλευση, αν κι απαιτούσαν τήν ανάθεση τής δοίκησης 
σ' αιρετές έπαρχιακές Συνελεύσεις (γενικές Συνελεύσεις 
κι έπαρχιακές Συνελεύσεις, όπου θά κυριαρχούσανε χάρη 
στήν αριστοκρατική τους διάρθρωση), αν κι έδειχναν νά 
νοιάζονται για τήν ατομική ελευθερία, ωστόσο, πολύ 
άπεΤχαν ακόμα άπ' τό νά παραδεχτούνε τήν οικονομική 
ισότητα κι δλοι τους ήτανε σύμφωνοι για τή διατήρηση 
τών δικαιωμάτων τών αρχόντων τής γής. Δέν ύπάρχει καμ- 
μιά αμφιβολία: ή αριστοκρατία επιχείρησε τον αγώνα της 
ενάντια στήν απολυταρχία για νά εξασφαλίσει τήν πο- 
λιτική της έπικράτηση και νά διασώσει ξεπερασμένα κοι- 
νωνικά προνόμια —αγώνα πού διεξήγαγε λογικά ως τήν 
άντεπανάσταση. 

Τό πρόβλημα τοΰ «ενδιάμεσου» αύτοΰ σταδίου ανακι- 
νήθηκε πάλι πρόσφατα, χωρίς νά τονιστεί τόσο τό κοινω- 
νικό περιεχόμενο τοΰ επεισοδίου δσο ή θέληση γιά μεταρ- 
ρύθμιση τής μοναρχίας ('): μεταρρύθμιση τών φόρων πού 
εϊχε προτείνει ό ΟδΙοηπε καί ξαναπρότεινε ό Βιϊεηηε, 
κι ακόμα τό ευρύτατο σύνολο μεταρρυθμίσεων πού επι- 
χείρησε ό τελευταίος, άπ' τήν κεντρική διαχείριση τών 
οικονομικών και τοΰ εμπορίου ως τή στρατιωτική μεταρ- 
ρύθμιση, άπ' τις επαρχιακές Συνελεύσεις ώς τή δικαστική 
μεταρρύθμιση καϊ τήν πολιτική κι αστική προστασία τών 
μή Καθολικών. Ό ίοιτιόηίε άε Βπεηηε κι οί συνεργάτες 
του ανέλαβαν μέ θάρρος τήν ανανέωση ενός καταδικασμέ- 
νου καθεστώτος: ήτανε στό χέρι τους νάλλάξουν τό κοινω- 
νικό του περιεχόμενο ; Ή πλειονότητα τών προνομιούχων 
δέν ήταν διατεθειμένη γιά θυσίες· ακόμα καί περιορισμέ- 
νες, οί μεταρρυθμίσεις βλάφτανε τά συμφέροντά τους 
κι άπειλούσανε τά προνόμιά τους. "Αν ή δικαιοσύνη τών 
Αρχόντων είχε καταδικαστεί, ώστόσο, δέ μποροΰσε ακόμα 



1. ίεζη ΕβΓβι, «Ή Γαλλική Προ-επανάσταση, 1787-1788» (Πα- 
ρίσι, 1962). 

νά γίνει λόγος νά θιγοϋν τά φεουδαρχικά δικαιώματα. Ή 
στρατιωτική μεταρρύθμιση σέβονταν τά προνόμια τών 
αυλικών ευγενών κι αρνιόταν πάντα στούς μή ευγενείς τήν 
άνοδό τους σ' άνώτερους βαθμούς τοϋ στρατοΟ. Για νά είναι 
αρεστή στήν άριστοκρατία, ή εξουσία τών έπιμελητών 
ήτανε διαμελισμένη πρός όφελος τών έπαρχιακών Συνε- 
λεύσεων: άλλά ή διαίρεση σέ τάξεις είχε διατηρηθεί και σ' 
αυτές κι ή προεδρία δίνονταν πάντα στούς προνομιούχους 
"Αν κι οί εύγενεΐς κι ό κλήρος χάνανε ένα μέρος άπ' τά 
οικονομικά τους προνόμια, ωστόσο, διατηρούσαν τήν 
κοινωνική τους υπεροχή κι ειδικά ό κλήρος τήν παραδο- 
σιακή του διοικητική αυτονομία. Οί μεταρρυθμίσεις δέν 
πειράζανε τήν αριστοκρατική διάρθρωση τοϋ Παλιού 
Καθεστώτος: προκειμένου γιά έναν «πρόλογο» μιας αστι- 
κής έπανάστασης, μπορούμε από τότε νά μιλούμε γιά 
μιά «Προ-επανάσταση»; Πιότερο, σ' αύτό τό «ένδιάμεσο 
στάδιο», άπ' τις άπόπειρες μεταρρυθμίσεων, φαίνεται πώς 
πρέπει νά τονιστεί ή νικηφόρα άντίστατη τής αριστοκρα- 
τίας. Άλλά, υπονομεύοντας τή βασιλική έξουσία, ή 
άριστοκρατία δέν έπαιρνε είδηση πώς κατέστρεφε τό 
φυσικό ύπεραστιστή τών προνομίων της. Ή άνταρσία τής 
άριστοκρατίας άνοιξε τό δρόμο στήν Τρίτη Τάξη, «τοΰ 
λαού». * 

Ή Τρίτη Τάξη (τών μεσαίων πολιτών) περιλάβαινε, 
συγχωνευμένους στήν παράταξή της, δλους τούς μή ευγε- 
νείς, δηλαδή, κατά τόν δΐβνοχ, τά 96% τοΰ έθνους.Τό νόμιμο 
αύτό σύνολο έκρυβε διάφορα κοινωνικά στοιχεία πού ή 
ειδική τους δραστηριότητα διαφοροποίησε τό ρεύμα τής 
Έπανάστασης. 

Τό ότι ή άστική τάξη έκανε τήν Επανάσταση αύτό, 
σήμερα, είναι πιά μιά ολοφάνερη άλήθεια. Άλλά πρέπει 
νά τονιστεί πώς, μέσα στήν κοινωνία τοΰ 18ου αιώνα, δέν 
άποτελοΰσε μιά τάξη μέ ομοιογένεια. Όρισμένα τμήματά 
της είχανε εισχωρήσει στή διάρθρωση τοΰ Παλιοΰ Καθε- 
στώτος κι άπολάμβαναν, σέ διάφορους βαθμούς, τά προ- 
νόμια τής κυρίαρχης τάξης: είτε μέ τήν έγγειο ίδιοχτησία 

και τά δικαιώματα τών κυρίων της είτε επειδή άνήκανε στό 
μηχανισμό τοΟ Κράτους είτε μέ τή διαχείριση τών πα- 
ραδοσιακών μορφών τοϋ τραπεζικού συστήματος καΐ 
τής οικονομίας γενικά. Υπέστησαν κι αυτά, σέ διάφορους 
βαθμούς, τις συνέπειες της Επανάστασης. 

Θά ήταν αναγκαίο νά καθορίσουμε ακριβώς τό ρόλο 
τής μεγαλοαστικής τάξης τών έμπορων και βιομηχάνων, 
και στήν κοινωνία τοΟ Παλιού Καθεστώτος και στήν'Επα- 
νάσταση. Ή κεφαλαιοκρατία περέμενε άκόμα ουσιαστικά 
εμπορική. Κυριαρχούσε σ' ένα σημαντικό τομέα τής παρα- 
γωγής, είτε στις πόλεις είτε στήν ύπαιθρο, δπου ό έμπορος 
παραγωγός έβαζε χειρώναχτες να δουλεύουνε στα σπίτια 
τους. "Αν, ιστορικά, παρουσιάζει μια μεταβατική φάση, 
ό εμπορικός κεφαλαιοκρατισμός δέν οδηγούσε ουσια- 
στικά στήν επανάσταση κατά τοΰ παλιού συστήματος 
παραγωγής κι ανταλλαγής, πού μέσα του είχε έν μέρει έν- 
σωματωθεϊ. Τά τμήματα τής άστικής τάξης πού συνδέονταν 
μ' αυτόν άποδείχτηκε αρκετά γρήγορα ότι ήταν υπέρ 
ίνός συμβιβασμού. Δέ θά μπορούσαμε, άπ' αύτή τήν άποψη, 
νά υπογραμμίσουμε μιά κάποια λογική συνέχεια τών Μο- 
ναρχικών στούς ΡβϋϊΙΐ3Π(5 (') κι έπειτα στούς Γιρονδί- 
νους Ο; Ό ΜοιιηϊβΓ, έκπρόσωπος τών Μοναρχικών, θά 
ϊγραφε, άργότερα, πώς σκοπός του ήταν «νάκολουθήσει 
τά μαθήματα τής πείρας, νάντισταθεϊ στις παράτολμες 
καινοτομίες και νά μήν προτείνει, γιά τις μορφές τοϋ 
πολιτεύματος πού ίσχυαν τότε, παρά τις άναγκαϊες τρο- 
ποποιήσεις γιά νά διαφυλαχτεί ή ελευθερία». Όσο γιά 
τούς Γιρονδίνους, πού γνωρίζουμε άρκετά καλά τούς 
δεσμούς τους μέ τούς άστούς τών λιμανιών και τό μεγάλο 
άποικιακό εμπόριο, τό παράδειγμα τοϋ Ι$η<ΐΓά μαρτυρεί 
7ΐά τήν κοινωνική και πολιτική τους τοποθέτηση: βου- 



1. Όνομα πού δόθηκε, στήν Επανάσταση, τό 1792, στοϋς με- 
τριοπαθείς ή βασιλικούς συνταγματικούς, πού ή λέσχη τους βρι- 
σκότανε σ' ένα παλιό μοναστήρι τών μοναχών του ίδιου όνόματος, 
κοντά στ' Άναχτορα του ΚεραμεικοΟ, Τυιΐβιϊβε (Σ.τ.μ.). 

2. Επαναστάτες πού, τό 1791, κατείχαν τή δεξιά πτέρυγα τής 
"Εθνοσυνέλευσης (Σ.τ.μ.). 

λευτής τής \&τ στήν Εθνοσυνέλευση, διάσημος για τή 
ρητορική «αποστροφή» του κατά τοϋ ΠαρισιοΟ, στις 25 
Μαΐου 1793 («Σέ λίγο θάναζητούσαμε στις όχθες το& 
Σηκουάνα...»), ό Ι$Π3Γά ήταν ένας ειδικευμένος στό χον- 
τρικό έμπόριο λαδιών και τήν εισαγωγή σιτηρών κι ΐδιο- 
χτήτης ενός έργοστάσιου σαπουνιού κι ενός κλωστή ριου 
μεταξιοΟ. Χαρακτηριστικό παράδειγμα μιας βιομηχανικής 
δραστηριότητας υποταγμένης στό έμπορικό κεφάλαιο 
και πού δέν άλλαζε τις παραδοσιακές σχέσεις παραγωγής: 
άπό κοινωνική, καθώς κι άπό οικονομική άποψη, ή βιο- 
μηχανία παρέμενε υποδεέστερη. 

'Η ΰπαρξη ένός ευρύτατου τομέα μικρής και μεσαίας 
άστικής τάξης άποτελοϋσε ήδη ένα άπ' τά θεμελιώδη χα- 
ρακτηριστικά τής γαλλικής κοινωνίας. Τό μεγαλύτερο 
μέρος τής τοπικής παραγωγής έξακολουθοΟσε νά έφο- 
διάζεται άπό χειροτέχνες, άνεξάρτητους παραγωγούς 
κι άμεσους πωλητές. 'Αλλά έπικρατοΟσε, στήν τάξη τών 
χειροτεχνών, μιά εξαιρετικά μεγάλη ποικιλία όσον άφορα 
τή νομική της υπόσταση και τό κοινωνικό της επίπεδο. 
Άπό κείνους πού άποτελοΰσαν τή μεσαία άστική τάξη 
ώς τό «μικρό» λαό, ή τόν «όχλο», πού δούλευε μέ τά χέρια 
του, οί άποχρώσεις ήταν πολυάριθμες.Όρισμένα επαγγέλ- 
ματα, όπως τά "Εξη Σωματεία στό Παρίσι, ήτανε σεβαστά 
και τά μέλη τους συγκαταλέγονταν άνάμεσα στούς Προ- 
κρίτους. Συχνά έχει άναφερθεΐ ή γνώμη τής γυναίκας τοϋ 
μέλους τής' Εθνοσυνέλευσης Εεθ3$,κόρης τοΰ «ξυλουργού» 
ϋιιρίαν (νά έννοούμαστε: έπιχειρηματία ξυλουργικών 
εργασιών), πού φιλοξενούσε τό Ροβεσπιέρο: ό πατέρας 
της, πού φρόντιζε γιά τήν άστική άξιοπρέπεια, δέ θά είχε 
ποτέ δεχτεί στό τραπέζι του έναν άπ' τούς «υπηρέτες» 
του, δηλαδή έναν άπ' τούς εργάτες του. Μπορούμε άπ' 
αύτό νά καταλάβουμε τήν άπόσταση πού χώριζε τούς Ία- 
κωβίνους (') άπ' τούς «Ξεβράκωτους» ( 2 ), τήν κατώτερη 



1. Άπ' τους πιο ένθερμους έπαναστάτες του 1789 (Σ.τ.μ). 

2. ΟΙ λεγόμενοι «Πατριώτες», πού δέ φορούσαν κυλόττα, άλλα 
παντελόνι (Σ.τ.μ.). 

ή μεσαία αστική τάξη άπ' τις λαϊκές λεγόμενες τάξεις. 
Πού σταματούσαν οί πρώτες και ποϋ οί δεύτερες είναι 
δύσκολο νά τό προσδιορίσουμε. Στην κοινωνία τοϋ Πα- 
λιού Καθεστώτος, δπου κυριαρχούσε ή αριστοκρατία, 
οί κοινωνικές κατηγορίες πού περιλάβαινε ό γενικός τίτλος 
Τρίτη Τάξη δέν ήταν ολότελα ξεκαθαρισμένες. Ή χειρο- 
τεχνική παραγωγή και τό σύστημα τών καταστημάτων 
ανταλλαγής προϊόντων αποτελούσαν ανεπαίσθητες μετα- 
βατικές καταστάσεις άπ'τό λαό στήν αστική τάξη. Ό 
συντεχνΐτης δούλευε και ζοϋσε μαζί μέ τό μικρό χειρο- 
τέχνη και συμμερίζονταν τή νοοτροπία του και τις Ολικές 
του συνθήκες. Άπ' τό χειροτέχνη ώς τον επιχειρηματία, 
οί κατηγορίες ήταν πάμπολλες και τό πέρασμα άπ' τή 
μιά στήν άλλη γίνονταν μέ άραιοϋς άναβαθμούς. Στήν 
κορυφή τής κλίμακας άνεπαίσθητες σχεδόν μεταβολές μπο- 
ρούσαν νά επιφέρουν μιάν άπότομη μεταλλαγή: στήν πρώτη 
σειρά τής μεσαίας τάξης και σχεδόν στά σύνορα τής άλη- 
θινής άστικής τάξης, ή σπουδαιότητα τής έπιχείρησης, 
μιά κάποια συγγένεια μέ τά ελεύθερα επαγγέλματα, καθώς 
κι ιδιαίτερα προνόμια ή ένας ειδικός διακανονισμός, άπο- 
μονώνανε βιβλιοπώλες, τυπογράφους, φαρμακοποιούς, 
πανδοχείς και μερικούς μεγάλους επιχειρηματίες, πού, 
άν και βλέπανε μέ υπεροψία καταστηματάρχες και συν- 
τεχνΐτες, άγαναχτούσανε, ωστόσο, όταν βλέπανε τούς 
κυρίως άστοϋς νά έχουν τό ίδιο ϋφος άπέναντί τους. 

Πάνω σ' αυτές τις ενδιάμεσες κοινωνικές κατηγορίες 
βαραίνανε οί άντιφάσεις μιας διφορούμενης κατάστασης. 
Βγαλμένοι άπ'τίς λαϊκές τάξεις μέ τις συνθήκες τής ζωής 
τους, και συχνά τή μιζέρια τους, οί χειροτέχνες, ωστόσο, 
είχαν τό έργαστήρι τους και τά μικρά τους σύνεργα - τό 
ότι κρατούσαν κάτω άπ' τήν επιβολή τους συντεχνΐτες και 
μαθητευόμενους ενίσχυε τήν άστική τους νοοτροπία.Άλ- 
λά ή προσήλωση τους στό σύστημα τής μικρής παραγω- 
γής και τί|ς άμεσης διάθεσης τών προϊόντων τους τούς 
ξεχώριζε άπ' τήν εμπορική άστική τάξη και τό εμπορικό 
κεφάλαιο: οί χειροτέχνες αισθάνονταν νάπειλοΰνται άπ* 
τον άνταγωνισμό τής βιομηχανίας, φοβόνταν, όμως, 

πιότερο άπ' τό κάθετι, τό νά δουλέψουν γιά λογαριασμό 
τοΰ εμπορευόμενου παραγωγού και νά μεταβληθούνε σέ 
μισθωτούς. Σέ τούτο οφείλονταν οί αντιφατικές διεκδι- 
κήσεις τών χειροτεχνών και τών καταστηματαρχών, 
πού άποτέλεσαν τά πλαίσια τοΰ λαϊκού κινήματος. Ξεση- 
κώνονταν ενάντια στή συγκεντρωμένη στά χέρια τών 
μεγάλων παραγωγών ϊδιοχτησία: άλλά κι οί ίδιοι ήταν 
ϊδιοχτήτες. Ζητούσαν τή διατίμηση πάνω στά τρόφιμα 
και τις πρώτες ύλες: άλλά εννοούσαν νά διατηρήσουν την 
ελευθερία τοΰ κέρδους τους. Οί διεκδικήσεις αυτών τών 
κατηγοριών τών χειροτεχνών και καταστηματαρχών μετα- 
βλήθηκαν σέ βίαιες διαμαρτυρίες κι επαναστατική όρμή, 
ιδιαίτερα άποτελεσματική, κατά τό έργο τής κατάλυσης 
τής παλιάς κοινωνίας: ποτέ δέ μπόρεσαν νά συγκεκριμενο- 
ποιηθούνε σ' ένα πρόγραμμα μέ συνέπεια. 

Στις κυρίως λαϊκές τάξεις έλειπε τό ταξικό πνεύμα. 
Σκορπισμένοι σέ πολυάριθμα μικρά έργαστήρια κι άνει- 
δίκευτοι έξαιτίας τής περιορισμένης άκόμα άνάπτυξης τής 
τεχνικής, χωρίς νάναι συγκεντρωμένοι σέ μεγάλες επι- 
χειρήσεις ή βιομηχανικά κέντρα καί, συχνά, χωρίς ναναι 
ξεκάθαρα διαφοροποιημένοι άπ' τους άγρότες, οί μισθω- 
τοί, δχι πιότερο άπ' τους χειροτέχνες, ήταν άνίκανοι νά 
βρούνε άποτελεσματικά γιατρικά γιά τή δυστυχία τους: 
τό μαρτυρούσε ή αδυναμία τών εργατικών σωματείων. 
Τό μίσος κατά τής αριστοκρατίας κι ή άμείωτη άντίθεση 
πρός τούς χονδρέμπορους καί τους πλούσιους υπήρξαν 
τό προζύμι τής ενότητας τών εργατικών μαζών. "Οταν 
τούς κινητοποίησαν οί κακές συγκομιδές κι ή οικονομική 
κρίση πού άναγκαστικά τις επακολουθεί, οί εργατικές 
τάξεις μπήκανε στις γραμμές τής Επανάστασης δχι σάν 
ξέχωρη τάξη, άλλά αδερφωμένοι μέ τούς χειροτέχνες, 
πίσω άπ' τούς άστούς: έτσι, δοθήκανε στήν παλιά κοινωνία 
τά πιό άποτελεσματικά χτυπήματα, Άλλά ή νίκη αύτη 
τών λαϊκών μαζών δέ μποροΰσε νά είναι παρά μιά «άστική 
νίκη»: οί άστοϊ δέ δεχτήκανε τή συμμαχία τοΰ λαοΰ κατά 
τής άριστοκρατίας παρά έπειδή οί λαϊκές μάζες τούς ήταν 
υποταγμένες. Σ' άντίθετη περίπτωση, θά είχαν, άσφαλώς, 

παραιτηθεί, όπως κατά τό 19ο αιώνα στή Γερμανία καί, 
σέ μικρότερο βαθμό, στην Ιταλία, άπ' την υποστήριξη 
συμμάχων πού θεωρούνταν πολύ επικίνδυνοι. 

Οί αγρότες παίξανε έναν όχι λιγώτερο σημαντικό ρόλο 
στή Γαλλική Επανάσταση: αυτό ήταν ένα άπ' τά πιό 
Ιδιάζοντα και πρωτότυπα χαρακτηριστικά της. Τό 1789, ή 
μεγάλη πλειονότητα των χωρικών ήταν από καιρό άνθρω- 
ποι ελεύθεροι, επειδή ή δουλοπαροικία δέ διατηρούνταν 
πιά παρά σέ ορισμένες περιοχές, στο ΝϊνεΓηαϊϊ και στό 
ΡπιποΗο - (ΓοιπΙβ προπάντο)ν. Οί φεουδαρχικές, όμως, 
σχέσεις παραγωγής δέν κυριαρχοϋσανε λιγώτερο, γΓ 
αυτό, στήν ύπαιθρο, καθώς τό φανερώνουν οί οφειλές 
προς τους "Αρχοντες κι ή εκκλησιαστική δεκάτη. Ή 
δεκάτη, πού είχε άπομακρυνθεΐ, πολύ συχνά, άπ' τον αρχι- 
κό σκοπό της καί παρουσίαζε τά συνηθισμένα μειονε- 
χτήματα τοΰ φόρου σέ είδος, φαίνονταν τόσο πιό άνυπό- 
φορη όσο ή ΰψωση των τιμών αϋξαινε τό κέρδος της: 
σέ καιρό σιτοδείας, ή συγκέντρωσή της άπόβαινε σέ 
βάρος τής ίδιας τής τροφής τοΰ άγρότη.'Ο,τι παρέμενε άπ' 
τά δικαιώματα τών Αρχόντων τής γήςήταν άκόμα πιό μι- 
σητό άπ' τό λαό, άν καί λιγώτερο, βέβαια,βαρύ. "Ορισμένοι 
Ιστορικοί έχουν τήν τάση νά μειώνουνε στό ελάχιστο τή 
βαρύτητα του ρόλου τής φεουδαρχίας κατά τό τέλος τοΰ 
Παλιοϋ Καθεστώτος. Ό Τοςςυενΐΐΐε τούς άπάντησε προ- 
καταβολικά, σ' ένα κεφάλαιο τοΰ βιβλίου του «Τό Παλιό 
Καθεστώς κι ή Επανάσταση» μέ τόν τίτλο «Γιατί τά φεου- 
δαρχικά δικαιώματα γίνανε πιό μισητά στό λαό τής Γαλ- 
λίας παρά οπουδήποτε άλλου»: άν ό χωρικός δέν κατείχε τό 
έδαφος, θά αισθάνονταν λιγώτερο τά βάρη πού τό φεουδαρ- 
χικό σύστημα επέβαλε στήν έγγειο ίδιοχτησία. 

Αναμφίβολα, θάπρεπε νά ξεχωρίσουμε, άπό αύστηρά 
νομική άποψη, ό,τι ήταν καθαυτό φεουδαρχικό άπ' ό,τι 
ήταν ζήτημα Αρχόντων. Τά φεουδαρχικά δικαιώματα 
προκύπτανε άπ' τά συμβόλαια τοΰ τιμαρίου. Ή ιεραρχία 
τών τιμαρίων παρέμενε όπως μαρτυροΰσαν, σέ κάθε μεταβί- 
βαση τής κυριότητας, ή ομολογία κι ή άπογρα- 
φ ή, κι ή πληρωμή κάποιου φόρου όπου ϊδιοχτήτες φέουδων 

ήταν μή ευγενείς, κι ή περίπτωση δέν ήτανε σπάνια στό 
Νότο, τούς επιβάλλονταν μια ειδική εισφορά, πού λεγό- 
τανε τοΰ ΓΓ3πς-ΠεΓ (ανεξάρτητης χωροδεσποτείας). Τά 
δικαιώματα τών Αρχόντων ή καταγωγή τους ανάγονταν 
στή δεσποτεία πού αύτοϊ ασκούσαν κατά τό Μεσαίωνα. 
Άπ' τήν εξουσία τών Αρχόντων, παρέμενε ένα μέρος 
άπ' τήν απονομή δικαιοσύνης, ανώτερου ή κατώτερου 
βαθμού, βασικού χαρακτηριστικού τής δεσποτείας, σύμβο- 
λου τής κοινωνικής υπεροχής τοΰ'Αρχοντα, ένα μέρος άπ' 
τά μονοπώλια, όπως τό άποκλειστικό δικαίωμα κυνηγιού, 
κι οί Οίΐιΐίΐΐΐιόϊ ('). Άπ" τά δικαιώματα τών Αρχόντων, 
άλλα ήταν προσωπικά αγγαρείες και φόροι διάφο- 
ροι, κι άλλα εμπράγματα: πού βαρύνανε τά εδάφη, 
κι όχι τά πρόσωπα, κι εκφράζανε τήν υψηλή κυριό- 
τητα τοΰ "Αρχοντα (λέγονταν κι άμεση), άφοΰ ό άγρό- 
της δέν είχε παρά τήν ώ φ έ λ ι μ η κυριότητα (τής χρή- 
σης). 'Απ' τά εμπράγματα δικαιώματα, άλλα ήταν ετήσια, 
είτε σέ χρήμα (θ€η$, κήνσος, θά λέγαμε ελληνικά, δηλ. 
φόρος, ή Γ€ηΐ€5, πρόσοδοι) είτε σέ είδος (οη3Γηρ3Γΐ ή 
ίεΐΎ3§ε στό Βορρά, 3§πβΓ στό Νότο), άλλα περιστασιακά 
(Ιοαχ καϊ νεηΐεχ, στις μεταβιβάσεις κυριότητας). Αύτό 
ήταν, σχηματοποιημένο (ό ΒογχογΓ υπολογίζει πάνω άπό 
τριακόσια τά διάφορα είδη όφειλών προς τούς "Αρχον- 
τες, στό βιβλιαράκι του πάνω στά «Μειονεχτήματα τών 
φεουδαρχικών δικαιωμάτων», 1776), τό ο ο πι ρ 1 ε χ υ ιτι 
Γ ε υ α 3 1 ε, κατά τήν έκφραση τών νομομαθών: ή Φεου- 
δαρχία, στό καθημερινό λεξιλόγιο τής έποχής. Ή 
ομόφωνη άποστροφή τών άγροτικών μαζών γι* αύτό τό 
σύστημα, πού χρησίμεψε σά μέσο γιά νά καταφερθεί ένα 
θανάσιμο χτύπημα ένάντια στήν άριστοκρατία, μαρτυρεί 
αρκετά καθαρά γιά τό ότι ή φεουδαρχία άποτελοΰσε τό 
κύριο χαρακτηριστικό τής κοινωνίας τοΰ Παλιού Καθε- 
στώτος. «Ή φεουδαρχία είχε παραμείνει ό πιο σημαντικός 



1. Υποχρεωτική χρησιμοποίηση πραγμάτων καϊ χτισμάτων πού 
ώνηκανε στον "Αρχοντα, μύλου, φούρνου κλπ., μέ πληρωμή (Ι.τ.μ.)ί 



// ΓΑΛΛΙΚΗ ΕΙΙΛΧΛΣΤΛΣΙΙ 



23 



άπ' δλους τούς θεσμούς μας ΆστικοΟ Δικαίου, ενώ είχε 
πάψει νάναι πολιτικός θεσμός», γράφει ό Τοοςυβνϊΐίβ. 
«Έτσι μειωμένη, προκαλούσε άκόμα πιότερο τό μίσος 
και μποροΟμε στ' άλήθεια νά ποΰμε πώς, μέ τό νά κατα- 
στραφεί ένα μέρος άπ' τούς θεσμούς τοΰ Μεσαίωνα, 
γίνηκε έκατό φορές πιο μισητό δ,τι άπ' αυτούς άπόμεινε». 

Μπρος στή φεουδαρχική εκμετάλλευση, ή άγροτική 
κοινότητα παρέμενε ενωμένη: απέναντι στόν "Αρχοντα, 
απέναντι στόν εΐσπράχτορα της δεκάτης, άπέναντι άκόμα 
και στό βασιλικό φόρο· Άλλά, πίσω άπό τοΟτο τό θεμε- 
λιακό άνταγωνισμό, διαφαίνονταν κιόλας άντιθέσεις πού 
έκλειναν μέσα τους τό σπόρο τών αγώνων τοΰ 19ου αιώνα, 
αγώνων πού άκολούθησαν την κατάλυση τής φεουδαρχίας 
και τής άριστοκρατίας. Ή ανισότητα εϊχε άπό καιρό εισ- 
χωρήσει στήν άγροτική κοινότητα και πήγαινε νά τή 
διαλύσει. 

Στις περιοχές μεγάλης καλλιέργειας, ή επιβολή τοΟ 
κεφαλαίου κι ή εφαρμογή τών μεθόδων του στήν άγροτική 
εργασία, πού άπόβλεπαν σέ μιάν εντατική καλλιέργεια καϊ 
σέ μιά παραγωγή γιά τήν άγορά, εϊχε ολοφάνερες επι- 
πτώσεις στήν κατάσταση τών άγροτών.Ή κοινωνική ομάδα 
τών μεγάλων ενοικιαστών τής γής άναπτύχθηκε ευρύ- 
τατα κατά τό τέλος τοΟ ΠαλιοΟ Καθεστώτος, συγκεντρώ- 
νοντας στά χέρια της δχι μονάχα τήν ίδιοχτησία, άλλά 
καϊ τήν έκμετάλλευσή της: οί άγρότες τών κάμπων μέ τά 
σιτηρά τοΟ λεκανοπέδιου τοΟ ΠαρισιοΟ διαμαρτύρονταν 
μάταια στά ύπομνήματά τους γιά τή «συγκέντρωση» τών 
άγροχτημάτων ώς τό τέλος τοΰ έτους II καϊ ζητούσαν τή 
διαίρεσή τους. "Ετσι, ενισχύονταν άκόμα περισσότερο 
ό άνταγωνισμός άνάμεσα σ' έναν άγροτικό καπιταλισμό 
και μιας άγροτιδς πού πήγαινε νά προλεταροποιηθεϊ. 
Χωρίς γή, άπογυμνωμένοι άπ' τά μαζικά τους δικαιώματα, 
6σο αναπτύσσονταν ή άτομική Ιδιοχτησία κι ή μεγάλη 
καλλιέργεια, οί μικροαγρότες πύκνωναν τις γραμμές ένός 
Εξαθλιωμένου κι άπελπισμένου προλεταριάτου, πού ήταν 
ϊτοιμο νά ξεσηκωθεί τόσο ενάντια στά μεγάλα άγροχτήμα- 
τα, δσο κι ενάντια στούς πύργους τών ευγενών. 

II ΓΑΛΛΙΚΗ ΚΠΛΝΛΣΎΑΣΙΙ 



Ασφαλώς, δέν πρέπει νά υπερβάλλουμε ούτά τά χαρα- 
κτηριστικά: τις παραμονές τής Επανάστασης, στο μεγαλύ- 
τερο μέρος τής χώρας εξακολουθούσε νά έπικρατεΐ ή μικρή, 
παραδοσιακή καλλιέργεια.Άλλά, κι έδώ ακόμα, μέσα στους 
ίδιους τούς κόλπους τής αγροτικής κοινότητας, παρου- 
σιάστηκαν τά συμπτώματα τής άνισότητας. Ή ϊδιοχτησία 
κοινοτικών άγαθών, οί συλλογικές πιέσεις πού άσκή- 
θηκαν πάνω στήν ατομική ϊδιοχτησία (απαγόρευση τής 
περίφραξης, άναγκαστική εναλλαγή τής καλλιέργειας 
τών χωραφιών), τά δικαιώματα χρήσης τών αγρών (κοι- 
νός βοσκότοπος, δικαιώματα περισυλλογής τών στα- 
χιών), τών λιβαδιών (δικαίωμα στο δεύτερο χορτάρι) 
ή τών δασών είχαν, γιά πολύ καιρό, άποτελέσει γερά 
κοινοτικά βάθρα. Στο δεύτερο μισό του 18ου αιώνα, μέ 
τήν ανάπτυξη τοΰ άγροτικοΰ ατομικισμού κσϊ μέ τήν 
υποστήριξη τής βασιλικής εξουσίας (διατάγματα περίφρα- 
ξης, διαλογή τών κοινοτικών πραγμάτων), κλονίστηκε ή 
κοινοτική διάρθρωση, γεγονός άπ' τό όποιο έπωφελή- 
θηκε, προπάντων, ή άριστοκρατία. "Αλλά, μέσα στους 
ίδιους τούς κόλπους τής κοινότητας, μερικοί ίδιοχτήτες 
καλλιεργητές, προεστοί τοΟ τόπου, κατάφεραν νάποκτή- 
σουν εξουσία πάνω σέ μεροκαματιάρηδες έργάτες και μι- 
κροαγρότες, πού τά ζευγάρια τά χωράφια τους ή τό καθη- 
μερινό τους ψωμί έξαρτιόνταν άπ' αύτούς, νά παράγουν 
ήδη, λίγο-πολύ, γιά τήν αγορά, νά πάρουν στά χέρια 
τους τή διοίκηση τών χωριών και νά προσαρμοστούνε 
στο νέο τρόπο καλλιέργειας. Αύτοί οί ίδοχτήτες χω- 
ρικοί κράτησαν εχθρική στάση άπέναντι στήν αγροτική 
κοινότητα (όπως κι απέναντι στήν άριστοκρατία, πού τούς 
καταπίεζε μέ τά δικαιώματα της τών "Αρχόντων), πού τούς 
είχε γίνει μεγάλο εμπόδιο μέ τά δικαιώματά της και πε- 
ριόριζε τήν έλευθερία τους γιά εκμετάλλευση και κέρδος: 
θέλανε μέ κάθε θυσία νάπαλλαγοΟν άπ' όλους αύτούς τούς 
περιορισμούς. Αντίθετα, οί φτωχοί χωρικοί, μήν έχοντας 
δικιά τους γή κι υποχρεωμένοι, γιά νά κερδίσουν τό ψωμί 
τους, νάναζητήσουνε μεροκάματο στά χωράφια τών άλ- 
λων ή στήν άγροτική βιομηχανία, τόσο πιότερο μέναν 

άγκιστρωμένοι στα συλλογικά δικαιώματα καΐ στούς 
παραδοσιακούς τρόπους παραγωγής, δσο περισσότερο 
νοιώθανε πώς άρχιζαν νά τους ξεφεύγουν: ή άγροτική μάζα 
στην ελευθερία τής καλλιέργειας άντέτασσε τό διακανο- 
νισμό της. 

Αντίληψη ενός περιορισμένου δικαιώματος ΐδιοχτη- 
σίας κι άντίδραση κατά τής συγκέντρωσης των καλλιερ- 
γειών ή τών επιχειρήσεων: χαρακτηριστικά ένός λαϊκού 
κοινωνικού ιδανικού άνάλογου μέ τις οικονομικές συνθή- 
κες τής εποχής. Αγρότες και χειροτέχνες, γιά νά δια- 
θέτουν έλεύθερα τόν εαυτό τους και την εργασία τους, 
έπρεπε πρώτα νά πάψουν νάνήκουνε σ' άλλον, νάναι 
δεμένοι στή γή ή δέσμιοι στά πλαίσια μιας συντεχνίας. 
Σ' αύτό οφείλεται και τό μίσος τους κατά τής άριστοκρα- 
τίας και τοΰ Παλιού Καθεστώτος: οί λαϊκές τάξεις υπήρ- 
ξαν τό κίνητρο τής αστικής επανάστασης. Αλλά, άμεσοι 
παραγωγοί ή φιλοδοξώντας νά γίνουν τέτοιοι, χωρικοί 
και χειροτέχνες στηρίζανε την ίδιοχτησία πάνω στήν 
προσωπική εργασία κι όνειρεύονταν μιά κοινωνία μι- 
κροπαραγωγών, στήν όποία ό καθένας τους θά είχε τό χω- 
ράφι του, τό εργαστήρι του, τό μαγαζάκι του· συγκεχυ- 
μένα, προσπαθούσαν νά προλάβουν τό σχηματισμό ένός 
μονοπώλιου τοΰ πλούτου, καθώς κι ένός εξαρτημένου 
προλεταριάτου. ΟΙ κρυφοί αύτοί πόθοι εξηγούν τούς κοι- 
νωνικούς και πολιτικούς άγώνες κατά τήν Επανάσταση, 
καθώς και τις περιπέτειες και τήν πρόοδο τους: άπ' τό 
1789 ώς τό 1793, παραβρισκόμαστε σέ μιάν «εμβάθυνση» 
τοΰ αγώνα τής αστικής τάξης κατά τής αριστοκρατίας, 
έμβάθυνση πού τή χαρακτηρίζει ό ολοένα και μεγαλύτερος 
ρόλος τών μεσαίων στρωμάτων και τών λαϊκών μαζών, 
κι όχι σέ μιά μεταβολή τής φύσης τών κοινωνικών αγώ- 
νων. Άπ' αΰτή τήν άποψη, δέ μπορούμε νά μιλούμε γιά 
μιάν «αλλαγή μετώπου» τών άστών μετά τήν πτώση τοΰ Ρο- 
βεσπιέρου: μετά, όπως και πριν, άπ'τϊς 9 τοΰ ΤΗεπτπάοΓ (')> 



I. Ενδέκατος μήνας τοϋ δημοκρατικού ημερολόγιου τής Γαλ- 
λίας (Σ.τ.μ.). 

ό κύριος εχθρός παραμένει ή αριστοκρατία, πού δέν κα- 
ταθέτει τα δπλα. Ό νόμος της 9ης ΡππιαΪΓεΟ τοΰ έτους 
VI (29 Νοεμβρίου 1797), εμπνευσμένος άπ' τον δϊεγόδ, 
τό άποδείχνει, καθώς περιορίζει τοΰς πριν άπ' τό νόμο 
<ιύτό ευγενείς κι όσους έγιναν ευγενείς ύπό την ιδιότητα 
τους σαν ξένων. Ή ΓαλλικήΈπανάσταση είναι ένας «συνα- 
σπισμός»: άντιφεουδαρχική κι αστική, άνάμεσα άπ' τις 
τόσες και τόσες περιπέτειές της. 

Αυτές τις βαθειές ρίζες τής Επανάστασης μέσα στην 
κοινωνική πραγματικότητα τής Γαλλίας, αυτή τή συνοχή 
κι αΰτή τήν ενότητα τις υπογράμμισε ό ΤοοςυενίΙΙε, 
με τή συνηθισμένη του σαφήνεια, όπως υπογράμμισε 
και τήν άναγκαιότητά τους. «Αυτό που ή Επανάσταση 
ήτανε λιγώτερο άπό κάθετι άλλο ήταν ένα τυχαίο γεγο- 
νός. Κατέλαβε, εΐν' άλήθεια, τον κόσμο έξ άπροόπτου, 
κι ώστόσο, δέν ήταν παρά τό συμπλήρωμα τής πιο μακρό- 
χρονης δουλειάς, ή ξαφνική και βίαιη κατάληξη ενός έργου 
γιατό όποιο είχανε δουλέψει δέκα γενιές άνθρώπων». 

~2\ ΟΙκονομικές καΐ δημογραφικές μεταλλαγές. -Πέρα 
άπ' τήν κοινωνική διάρθρωση και τοΰς θεμελιακούς άντα- 
γωνισμούς πού εξηγούνε τις βαθύτερες αιτίες τής Επα- 
νάστασης, πρέπει νά προσδιορίσουμε άκριβώς και διάφο- 
ρους παράγοντες πού έξηγοϋνε τή χρονολογία της. Ή 
Επανάσταση ήταν άναπόφευχτη, κατά τή μαρτυρία τοϋ 
ίδιου τοϋ Τοΐςυενΐΐΐε: άλλά γιατί, κατά τήν έκφρασή του, 
αύτή ή ξαφνική έκρηξη, αύτή ή άπότομη, «συσπασμένη 
κι όλο πόνο προσπάθεια, χωρίς προφυλάξεις, χωρίς προ- 
σοχή και σεβασμό;» ( 2 ). 

Ή Επανάσταση τοδ 1789 γεννήθηκε μέσα σέ μιάν ά - 
τμόσφαιρα οικονομικής κρίσης.Ό Ιαυιϋδ, στο μεγάλο του 



1. Τρίτος μήνας τοϋ δημοκρατικού ήμερολόγιου τής Γαλλίας, 
«πό 21 Νοεμβρίου ώς τις 20 Δεκεμβρίου (Σ.τ.μ.). 

2. Για τό πρόβλημα τοΟτο γενικά, βλέπε: Ο. Ε. ί30Γθυ$8€, «Πώς 
7εννιοϋνται οί έπαναστάσεις», Πρακτικά τοϋ Ίστορικοϋ Συνεδρίου 
7ΐά τά Εκατόχρονα τής Επανάστασης τοϋ 1848 (Παρίσι, 1948). 

έργο τής «Σοσιαλιστικής Ιστορίας» (1901-1904), είχε ανα- 
ζητήσει, «στις οικονομικές συνθήκες και τή μορφή τής 
παραγωγής και τής ϊδιοχτησίας», τις βαθύτερες αιτίες τής 
Επανάστασης. 'Αλλά τό έργο του έχει, ίσως, τό ελάτ- 
τωμα τής απλοποίησης: ή Επανάσταση ξετυλίγεται σχε- 
δόν ομοιόμορφα - ή αιτία της βρίσκεται στην οικονομική 
και πνευματική δύναμη τής αστικής τάξης, πού είχε φτάσει 
στήν ώριμότητά της, κι άποτέλεσμά της ήταν ή καθιέ- 
ρωση αΰτής τής δύναμης μέ τό Νόμο. «Τώρα», γράφει ό 
.Ιίΐιιι-05, «ή βιομηχανική καϊ κινητή ίδιοχτησία, δηλαδή 
ή αστική ίδιοχτησία, είναι σέ πλήρη ακμή: ή έπικράτηση 
τής αστικής δημοκρατίας είναι, έπομένως, αναπόφευκτη 
κι ή Επανάσταση είναι μια ιστορική αναγκαιότητα». 
Αύτή ή εξήγηση δέν υπολογίζει μήτε τή χρονολογία 
τής Επανάστασης μήτε τό βίαιο χαρακτήρα της, πού 
οφείλεται στήν αντίσταση τής αριστοκρατίας και την 
εμφάνιση των λαϊκών μαζών στο πολιτικό προσκήνιο. 
Ή Γαλλική Επανάσταση δέν ήταν παρά μιά έπανάσταση 
τής αστικής εύημερίας; 

Ό 18ος αιώνας υπήρξε, πραγματικά, ένας αιώνας ευη- 
μερίας· τό οικονομικό του απόγειο τοποθετείται στό τέλος 
τών έτών Εξήντα και στήν άρχή τών ετών Εβδομήντα: 
«Ή περίοδος τής δόξας τοΟ Λουδοβίκου 15ου». Μετά τό 
1778, άρχίζει «ή δύση τοϋ Λουδοβίκου 16ου», περίοδος 
«άνάσχεσης» κι έπειτα όπισθοδρόμησης, πού, τό 1787, 
ήρθε να έπιστεγάσει μιά κρίση πού προκάλεσε μεγάλη 
αθλιότητα και ταραχές. Ό .ΙίΐιΐΓβϊ δέν άρνήθηκε, άσφαλώς, 
τον παράγοντα τής πείνας στό ξέσπασμα τής'Επανάστασης, 
άλλά δέν τής άναγνώριζε παρά ένα ρόλο έπεισοδιακό: ή 
κρίση, ρίχνοντας σέ μεγάλη δοκιμασία τις λαϊκές τάξεις, 
τις κινητοποίησε στήν υπηρεσία τών άστών, μά δέν ήταν 
παρά ένα τυχαίο συμβάν. Τό κακό ήταν βαθύτερο (') 



1. ΓΓ αύτη την ουσιαστική πλευρά τοϋ ζητήματος, βλέπε τά 
£ργα τοϋ Ο. Ε. 1&Ι>ΐΌΐι$8β, «Σκιαγραφία τής κίνησης τών τιμών 
και τών εισοδημάτων στή Γαλλία κατά τό 18ο αιώνα» (Παρίσι, 1933, 
2 τόμοι)· «Ή κρίση τής γαλλικής οικονομίας κατά τό τέλος τοϋ 

ΟΙ λαϊκές μδζες τών πόλεων και τής υπαίθρου δέν κινη- 
τοποιήθηκαν, τό 1789, από στασιαστικές ραδιουργίες 
τής αστικής τάξης: αύτη είναι ή άποψη τής συνωμοσίας, 
πού υποστήριξε ό άββάς Βαιτυεί, στ' «Απομνημονεύματα 
γιά νά χρησιμέψουνε στήν Ιστορία τοΰ Ίακωβινισμοΰ», 
πού έκδοθήκανε στό ΆμβοΟργο τό 1798, άποψη πού τήν 
υιοθέτησε, από ορισμένη της πλευρά, ό Αιίβυχίίη (ΓοςΙιϊη, 
στήν ερευνά του γιά τϊς «Πνευματικές Εταιρείες και τήν 
Επανάσταση στή Βρετάνη» (1925). Δέν ξεσηκώθηκαν 
μήτε εξαιτίας τών αιμοβόρων τους ένστικτων, όπως θά 
τό ήθελε ό Ταίν, στό έργο του «Ή καταγωγή τής σύγχρο- 
νης Γαλλίας» (1875), έργο δυσφήμησης κι οργής. Τις 
ξεσήκωσε ή πεΐνα: ολοφάνερη άλήθεια, πού τήν υποστη- 
ρίζει μέ θέρμη ό ΜϊςΗεΙεί («Ελάτε νά δείτε, σάς παρακα- 
λώ, τοΰτο τό λαό πού κοιμάται κατάχαμα, σά φτωχός 
Ίώβ... Ή πεΐνα είναι ένα πολιτικό γεγονός: πεινάνε εξαι- 
τίας τοϋ βασιλιά») και πού οί μελέτες τοΰ Ο.Ε. Ιεοιόιι886 
τής δώσανε ένα εύρύτατο έπιστημονικό βάθρο. Ή λαϊκή 
πεΐνα έμφανίζεται σάν ή συνέπεια τών γενικών χαρακτηρι- 
στικών μιας Α φάσης «ύψωσης» κι «έξάπλωσης» (σύμφωνα 
μέ τήν ορολογία τοΰ Ρ. 5ϊιηΪ3ηα), άλλά συνδεμένων μέ τά 
κυκλικά κι εποχικά κινήματα, πού ή ποικιλία τών μορ- 
φών τους εξαρτάται άπ' τό ΰψος τοΰ πραγματικοΰ μισθοϋ 
και πού έξηγοΰνται, τέλος, άπ' τά ιστορικά γνωρίσματα 
τής οικονομίας και τής δημογραφίας τής έποχής. 

Ή κίνηση τών τιμών στή Γαλλία, κατά τό 18ο αιώνα, 
χαρακτηρίζεται άπό μιά συνεχή ύψωση ενός αιώνα, άπ* 
τό 1733 ώς τό 1817, φάση Α, πού διαδέχτηκε τή φάση Β 
τής πτώσης, πού άπ' τά μέσα τοΰ 17ου αιώνα παρατάθηκε 
ώς τό 1730. Ή κίνηση τής ύψωσης και τής εύημερίας, άργή 
ώς τό 1758, ζωηρή άπ' τό 1758 ώς τό 1770, σταθεροποιή- 
θηκε άπ' τό 1778 ώς τό 1787, προκαλώντας μιά προ-επα- 
ναστατική δυσφορία - μιά καινούργια ώθηση εξαπέλυσε 
τόν επαναστατικό κύκλο (1787-91). "Αν θεωρηθεί δτιήέν- 

Παλιοϋ Καθεστώτος και την αρχή τΛο Έππνάστασικ» (Παρίσι» 
1944). 



// ΓΛΛΛΙΚΠ ΐ:ΐΙΛ\ΛΣΤ.\ΣΙΙ 



29 



δειξη 100 έπιτεύχτηκε στον κύκλο 1726-41, ό μέσος δρος 
τής ϋψωσης μακρδς διάρκειας είναι 45% γιά τον κύκλο 
1771-89· φτάνει στά 65% τά χρόνια 1785-89. Ή αύξηση, 
πολύ άνιση, ανάλογα μέ τά προϊόντα, είναι πιο σημαντική 
γιά τά τρόφιμα παρά γιά τά βιομηχανικά προϊόντα, γιά 
τά δημητριακά παρά γιά τό κρέας: χαρακτηριστικά γνω- 
ρίσματα μιας γεωργικής άκόμα ούσιαστικά οικονομίας. 
Τά δημητριακά καταλάμβαναν μιά τεράστια θέση στον 
προϋπολογισμό τοϋ λαίκοϋ βαλαντίου, ή παραγωγή τους 
αύξάνονταν ελάχιστα, ενώ ό πληθυσμός πολλαπλασιά- 
ζονταν κι ό ανταγωνισμός των ξένων σιτηρών δέ μπορούσε 
νά παρέμβει. Γιά τήν περίοδο 1785-89, ή ύψωση τών τιμών 
φτάνει τό 66% γιά τό στάρι, 71% γιά τή σίκαλη, 67% γιά 
τό κρέας· τά καύσιμα ξύλα σπάνε όλα τά ρεκόρ: 91%. Ή 
περίπτωση τοϋ κρασιού είναι ιδιάζουσα: 14%· ή πτώση τοΰ 
κέρδους τής αμπελουργίας υπήρξε πάρα πολύ σοβαρή, 
γιατί πολλοί αμπελουργοί δέν παράγανε δημητριακά κι 
άγοράζανε τό ψωμί τους. Κι επειδή οί κυκλικές διακυμάν- 
σεις (κύκλοι 1726-41, 1742-57, 1758-70, 1771-89) προστί- 
βονταν στήν κίνηση μακράς διάρκειας τό κυκλικό μάξι- 
μουμ τοϋ 1789 ανέβασε τήν αύξηση τοϋσταριοϋ στά 127% 
και τής σίκαλης στά 136%. Όσο γιά τά δημητριακά, οί 
εποχικές διακυμάνσεις, τέλος, άνεπαίσθητες ή σχεδόν 
ανεπαίσθητες κατά τις περιόδους άφθονίας, παίρνανε με- 
γάλη έκταση τά δύσκολα χρόνια - άπ'τό φθινόπωρο μέχρι 
τήν έπόμενη συγκομιδή, οί τιμές άνέβαιναν άπό50% ώς 
100%, κι άκόμα περισσότερο. Τό 1789, τό εποχικό μέγιστο 
όριο (μάξιμουμ) συνέπεσε τις πρώτες δεκαπέντε μέρες 
τοϋ Ιουλίου: έφτασε τήν αύξηση τοϋ σταριοϋ στά 150% 
και τής σίκαλης στά 165%. Ή μέρα τής 14ης Ιουλίου συνέ- 
πεσε μέ τό άποκορύφωμα τής ύψωσης τών τιμών κατά τό 
1 8ο αιώνα. 

Άπ' τήν ύψωση τών τιμών επηρεάστηκε έξαιρετικά τό 
κόστος τής ζωής τοϋ λαοϋ: επειδή πιότερο άπό κάθε 
άλλου προϊόντος αύξάνονταν ή τιμή τών σιτηρών, έκεϊ- 
νος πού χτυπήθηκε πιο σκληρά ήταν ό λαός, Τις παραμονές 
•τοϋ 1789, τό μερίδιο τοϋ ψωμιοΰ στον προϋπολογισμό 

τοϋ λαϊκοΰ άνθρώπου κατείχε, μέ τή γενική ΰψωση τών 
τιμών, τό 53%' τό 1789, έφτασε τά 88%: δεν έμενε παρά 
τό 12% τοϋ εισοδήματος για τϊς άλλες δαπάνες. Ή ύ'ψωση 
τών τιμών «βόλευε» τις εύπορες κοινωνικές τάξεις κι 
αφάνιζε τό λαό. 

Ή κίνηση τών μισθών χειροτέρευε ακόμα περισσότερο 
τήν κατάσταση πού δημιουργούσε ή ΰψωση τών τιμών 
για τήν τύχη τών λαϊκών μαζών. Οί πληροφορίες τοΰ 
(Γ. Ε. ίαθΓθΐΐ55ε άνεβάζουν σέ 17% τήν ύψωση τών μερο- 
κάματων στήν περίοδο ανάμεσα στά 1726-41 και 1771-89" 
άλλά, στις μισές περιπτώσεις, δέν έφτανε ούτε τό 11%. 
Σέ σχέση μέ τά χρόνια 1 785-89, φτάνει τό 22%. Ή ΰψωση 
τών μεροκάματων ποικίλλει ανάλογα μέ τά έπαγγέλματα: 
στούς οικοδόμους 18% (1771-89) και 24% (1785-89), άλλά 
μόνο 12% και 16% τοϋ μεροκαματιάρη άγρότη. Ή ύψωση, 
μακράς διάρκειας, τών μεροκάματων είναι, επομένως, 
πολύ μικρή σέ σχέση μέ τήν ΰψωση τών τιμών. Κι οί 
κυκλικές κι εποχιακές διακυμάνσεις τών μεροκάματων 
αύξαιναν ακόμα περισσότερο τή διαφορά, γιατί ήταν αντι- 
στρόφως ανάλογες πρός τις διακυμάνσεις τών τιμών. 
Κατά τό 18ο αιώνα, πραγματικά, ή ακρίβεια προκαλούσε 
τήν ανεργία κι ή ίσχνότητα τής συγκομιδής περιόριζε τϊς 
ανάγκες τών χωρικών.Ή αγροτική κρίση έφερνε τή βιομη- 
χανική κρίση, γιατί τό ύψηλό ποσοστό πού αντιπροσώ- 
πευε τό ψωμί στις δαπάνες τών ανθρώπων τοϋ λαοϋ είχε 
γιά συνέπεια τή μείωση τών άλλων αγορών. Συγκρίνοντας 
τήν ΰψωση τοΰ ονομαστικοί) μεροκάματου μέ τήν 
ΰψωση τοΰ κόστους τής ζωής, διαπιστώνουμε, έπομένως, 
πώς τό πραγματικό μεροκάματο ελαττώθηκε: κατά 
τό ένα τέταρτο, ανάμεσα στά 1726-41 και 1785-89, και πάνω 
άπ' τό μισό, άν λάβουμε ύπ' όψη τή μεγίστη ΰψωση, κυ- 
κλική κι εποχιακή, τών τιμών. Οί συνθήκες ζωής τής επο- 
χής άπαιτοΰσαν ή μείωση νά έχει κύριο στόχο τά είδη 
πρώτης ανάγκης κι έτσι, ή περίοδος τής ύψωσης τών τι- 
μών κατά τό 18ο αιώνα έφερε και τήν αύξηση τής λαϊκής 
δυστυχίας. Ή πείνα κινητοποίησε τό λαό. 

Ή δημογραφική αύξηση πολλαπλασίασε τις συνέπειες 

τής ύψωσης τών τιμών. Παρουσιάζεται πιό σημαντική, 
γιατί διαδέχτηκε, γύρω στα 1740, μιά περίοδο απραξίας. 
Οί μεγάλες δημογραφικές κάμψεις πού χαρακτηρίζουνε 
τό 17ο αιώνα παραχωρήσανε τή θέση τους σέ κρίσεις πιο 
ελαφρές και πιό γρήγορες. Οί μεγάλες σιτοδεΐες πριν 
άπ' τό 1715 έγιναν, μετά τό 1740, σιτοδεϊες άκίνδυνες, 
οί «θανατηφόρες» κρίσεις κρίσεις «παροδικές». Οί πρα- 
γματικά αδύνατες τάξεις έξαφανίστηκαν, οί γεννήσεις δια- 
τήρησαν ένα ύψηλό επίπεδο, 40%, άν καϊ παρατηρήθηκε 
κάποια τάση γιά μείωση τών γεννήσεων, προπάντων ανά- 
μεσα στούς κύκλους της αριστοκρατίας. 'Η θνησιμότητα 
έξακολούθησε νά κυμαίνεται άπ' τή μιά χρονιά στήν άλλη, 
άλλά περέμενε, συνήθως, μικρότερη άπ' τις γεννήσεις, 
πέφτοντας στο 33% τό 1778. Ό μέσος δρος ζωής έφτανε 
στά 29 χρόνια, τίς παραμονές τής Επανάστασης. Ή δημο- 
γραφική άνάπτυξη έκδηλώθηκε πιότερο στις πόλεις παρά 
στήν ύπαιθρο: ό 18ος αιώνας υπήρξε αιώνας άνάπτυξης τών 
πόλεων. "Αν βάλουμε στήν κατηγορία «πόλεις» τίς περιο- 
χές τίς κατοικημένες με πάνω άπό 2.000 άνθρώπους, ό 
πληθυσμός τών πόλεων έφτανε τό 16% περίπου τοΟ συνό- 
λου. Κι επειδή, στις πόλεις, οί γεννήσεις ήτανε λιγώτε- 
ρες, ή θνησιμότητα μεγαλύτερη κι οί άνύπαντροι περισ- 
σότεροι, κύριος παράγοντας τής άνάπτυξης τών πόλεων 
παρέμενε ή μετοίκηση τών άγροτών. Στό τέλος τού Παλιού 
Καθεστώτος, ό γαλλικός πληθυσμός έφτανε περίπου τά 25 
εκατομμύρια. Ξεκινώντας άπ' τά 19 έκατομμύρια τοΰ τέ- 
λους τού Που αιώνα, κι άν λογαριάσουμε τήν έδαφική 
έπέχταση, ή αύξηση ήτανε μέτρια: 6 έκατομμύρια δηλ., 
μόλις λίγο περισσότερο άπ' τό 1 /3. Σ' άλλα κράτη, όπως 
στήν Αγγλία λ.χ., ή αύξηση ήταν πιό σημαντική. Ή 
Γαλλία, ώστόσο, δέν έπαυε νά είναι ή χώρα τής Εύρώπης 
μέ τό μεγαλύτερο πληθυσμό. Προπάντων, δσο μέτρια, 
άνάλογα μέ τίς περιοχές, κι άν ήτανε ή δημογραφική της 
άνάπτυξη, δέν ήταν, γι' αύτό, λιγώτερο σημαντικές οί 
κοινωνικές συνέπειές της. Αυξάνοντας τή ζήτηση άγροτι- 
κών προϊόντων, συντελοΰσε στήν ύψωση τών τιμών. Τό 
ρεύμα πρός τίς πόλεις ένίσχυε τήν ύφαντουργική βιομη- 

-χανία, πού έβλεπε νά τής άνοίγουνται νέες προοπτικές 
τοποθέτησης τών προϊόντων της καί, μέ τή σειρά της κι 
«ύτή, προσείλκυε τά εργατικά χέρια τήςύπαίθρου. Σ'αύτό 
τόν αυξημένο πληθυσμό, και κυρίως στις πόλεις και στις 
λαϊκές μάζες, οί κρίσεις τών ειδών διατροφής, φοβερές 
άκόμα κατά τό πρώτο μισό τοΰ αιώνα, δέν είχανε τόσο δη- 
μογραφικές, όσο κοινωνικές κι οικονομικές σοβαρές έπι- 
πτώσεις. Ή κρίση τών ειδών διατροφής γίνεται αφετηρία, 
■σέ τούτη τήν άρχαϊκή ακόμα οικονομία, γιά μιά πορεία 
οπου διαδέχουνται ή μιά τήν άλλη ή αθλιότητα, ή ύπο- 
κατανάλωση, ή έλάττωση τών έργατικών χεριών, ή περιο- 
ρισμένη χρησιμοποίηση τους, ή ζητιανιά κι ή άλητεία. 
Ή δημογραφική άνάπτυξη τείνει νά σπάσει τήν εΰ- 
6ραυστη ισορροπία πληθυσμός-τρόφιμα, πολλαπλασιά- 
ζοντας, έτσι, τις κοινωνικές άναταραχές: γι" αύτό και 
θεωρείται, όχι βέβαια σά μιά άπ' τις βασικές, άλλά, ωστό- 
σο, όχι κι άπ' τις εύκαταφρόνητες αιτίες τής Έπανά- 
στασηςΟ. 



Οί σοβαρές πάντα άντιφάσεις τής κοινωνίας τοΟ Παλιού 
Καθεστώτος είχανε φέρει από καιρό στήν ήμερησία 
•διάταξη τήν Επανάσταση. Οί οικονομικές και δημογρα- 
φικές έναλλαγές, αιτίες έντασης και πού, στις συνθήκες 
εκείνης τής εποχής, ξεφεύγανε από κάθε κυβερνητική 
ενέργεια, δημιουργήσανε μιά κατάσταση έπαναστατική. 
Ενάντια σ' ένα καθεστώς πού ή άρχουσα τάξη του ήταν 
«νίκανη νά τό ύπερασπίσει, όρθώθηκε, άσύνειδα ή συνει- 
δητά, ή τεράστια πλειονότητα τοΰ "Εθνους. 



1. Γιά τά δημογραφικά προβλήματα τί|ς Γαλλικής Επανάστα- 
σης, βλέπε, κυρίως, τις μελέτες τοΟ Μ. ΚειηΗβΓά, «Μελέτη τοΟ πλη- 
θυσμού κατά τήν Επανάσταση καί τήν Αυτοκρατορία», στο «Δελτίο 
οικονομικής και κοινωνικής Ιστορίας τής Γαλλικής Επανάστασης», 
1959-1960· «Πρώτο συμπλήρωμα», 1962 (Παρίσι, 1963)· «Συμβο- 
λές στη δημογραφική Ιστορία τής Γαλλικής Επανάστασης» (Πα- 
ρίσι, 1962). 

"Ετσι, ή ρήξη γίνηκε αναπόφευκτη. Τό 1788, ή εθνική 
κρίση ολοκληρώθηκε. 

"Ηδη ή ύπαιθρος αισθάνθηκε τον άντίχτυπο τής κακής 
πώλησης τών κρασιών, πού ή τιμή τους έπεσε στό μισό, 
εξαιτίας τής εξαιρετικά πλούσιας συγκομιδής· αν καλυ- 
τέρεψε ή κατάσταση μετά τό 1781, τό όμπελουργικό, 
ωστόσο, κέρδος είχε παραμείνει περιορισμένο, εξαιτίας 
τών ισχνών τρύγων. Επειδή ή άμπελουργία ήταν, τότε, 
ευρύτατα διαδεδομένη, άπ' τήν τύχη της εξαρτιόνταν 
κι ή τύχη πολυάριθμων χωρικών, ιδιαίτερα όσων τό μονα- 
δικό εμπορεύσιμο προϊόν τους ήταν τό κρασί τους. Τό 1785, 
τά ζώα αποδεκατίστηκαν άπ' τήν ξηρασία. Ή αγροτική 
άγορά, βασική γιά τή βιομηχανική παραγωγή, περιορί- 
στηκε από τότε, ένώ (κατά ένα μέρος) ή άγγλο-γαλλική 
εμπορική συμφωνία τοΟ 1786 συντέλεσε (χωρίς νά υπερ- 
βάλλουμε πάνω σ' αυτό) στις δυσκολίες τής βιομηχανίας. 
'Η συγκομιδή τοΰ 1788 υπήρξε όλέθρια: άκ τόν Αύγουστο 
κιόλας, εκδηλώθηκε ή ϋψωση κι εξακολούθησε άσταμά- 
τητα ως τόν Ιούλιο τοΟ 1789. Ή αγροτική καταστροφή 
είχε άντίχτυπο στις εξαγωγές, αύξησε τήν ανεργία, σέ 
στιγμή μάλιστα πού τά εργατικά χέρια ήδη πλεονάζανε, 
κι έρριξε τή στάθμη τών μεροκάματων. 'Η πτώση τής 
βιομηχανικής παραγωγής (κι επομένως ή αύξηση τής 
ανεργίας στις πόλεις) μπορεί νά υπολογιστεί σέ 50%, ή 
πτώση τής στάθμης τών μεροκάματων σέ 15% μέ 20%, ένώ 
ή ύψωση τοΟ κόστους τής ζωής άπό 100% έως 200%. Ή 
έλλειψη αγαθών κι ή άκρίβεια κινητοποιήσανε τις αγρο- 
τικές κι αστικές μάζες, πού, όλότελα φυσικά, άποδώσανε 
τήν εύθύνη τών δεινών τους στις άρχουσες τάξεις και τήν 
κρατική εξουσία. Είσπράχτορες τής δεκάτης και χτημα- 
τίες άρχοντες πού διαθέτανε μεγάλες ποσότητες σιτηρών, 
καθώς και σιτέμποροι, μυλωνάδες και φουρναρέοι, πού 
θεωρήθηκαν ύποπτοι πώς ευνοούσαν τήν αύξηση, κατη- 
γορούνταν γιά κερδοσκοπία. Οί αγορές προϊόντων άπ' 
τήν Κυβένηση δίνανε λαβή στήν έπίμονη διάδοση ένός 
«σύμφωνου πείνας» πού είχε συναφτεΐ κατά τοΰ Λουδο- 
βίκου 15ου. *Αν οί οικονομολόγοι πρότειναν σά μοναδικό 

φάρμακο την ελευθερία τοϋ σιτεμπορίου, πού σενέφερε 
κυρίως τούς ίδιοχτήτες και τους εμπορευόμενους, 6 λαός 
επέμενε στόν παραδοσιακό διακανονισμό, ενισχυμένο, 
στην ανάγκη, με την επίταξη και τή διατίμηση. Ή οικο- 
νομική κρίση, άν δέ δημιούργησε, συντέλεσε, ωστόσο, 
στήν επίταση τής κρίσης τής μοναρχίας: οί οικονομικές 
δυσκολίες δώσανε λαβή στήν αντιπολίτευση. 

Ή οικονομική κρίση ανάγονταν στόν πόλεμο στήν 
Αμερική, πού υποστηρίχτηκε απ* τό ΝεςκεΓ μέ δάνεια, 
ένώ ό Οαΐοηηε κατέφευγε στήν ίδια μέθοδο γιά νά καλύ- 
ψει τό έλλειμμα. Ό «Απολογισμός» πού παρουσιάστηκε 
στό βασιλέα τό Μάρτιο τοΟ 1788 υπολόγιζε σέ 629 εκατομ- 
μύρια λίρες τά έξοδα καϊ σέ 503 τά έσοδα: δηλαδή ένα 
έλλειμμα 20%. Ή υπηρεσία τοΰ Χρέους απαιτούσε 318 
έκατομμύρια, δηλαδή πάνω άπ' τό μισό των δαπανών. Ή 
οικονομική κρίση είχε άντίχτυπο στήν είσπραξη τών 
φόρων, αΰξαινε τά βάρη ανάλογα μέ τις αγορές σιτηρών 
στό έξωτερικό κι έθιγε τή δημόσια πίστη. Επειδή ή αγο- 
ραστική δύναμη τών μαζών είχε περιοριστεί, οί φόροι, 
και προπάντων οί έμμεσοι φόροι, δέ μπορούσαν νάποδώ- 
σουνε μεγάλα πράματα. "Εμενε ή οικονομική ισότητα. 
Ό Οαΐοηηβ διακινδύνεψε νά προτείνει μιάν «έδαφική εισ- 
φορά» πού θά βάραινε όλους τούς ίδιοχτήτες γής ανεξαι- 
ρέτως. Ή άριστοκρατικών άντιλήψεων συνέλευση τών 
Προκρίτων πού συγκλήθηκε στις 22 Φεβρουαρίου 1787 
έπέκρινε τό σχέδιο καϊ ζήτησε τήν κοινοποίηση τών λο- 
γαριασμών τοΰ Κρατικού Θησαυροφυλακίου. Ό Λουδοβί- 
κος 16ος άπέλυσε τόν Οαΐοηηβ στις 8 Απριλίου. 

Ή πολιτική κρίση «μπολιάστηκε» από τότε πάνω στήν 
οικονομική: ή άριστοκρατική ανταρσία, παρά τις μεταρ- 
ρυθμιστικές προσπάθειες τοΰ ίοιτιόηΐε άε Βιϊεηηε, πού 
ανάλαβε τό Υπουργείο Οικονομικών, παρά τήν άπόπειρα 
μιας μεταρρύθμισης στή Διακαιοσύνη, στις 8 Μαΐου 1788, 
πού θά είχε σά συνέπεια τό διαμελισμό τής δύναμης τών 
Δικαστηρίων, έφερε τή μοναρχία σέ πλήρη άδυναμία. 
Μέ άδειο τό Θησαυροφυλάκιο κι έπειδή κανένα δάνειο 
δέ θά είχε, σέ τόσο άνώμαλες συνθήκες, έγγραφές, ό 

Βπεηηε αναγκάστηκε να συνθηκολογήσει: στις 5 Ιουλίου 
1788 (άπόφαση πού επικυρώθηκε άπ' τό διάταγμα τοΰ 
Συμβουλίου τής 8ης Αυγούστου), υποσχέθηκε νά συγκαλέ- 
σει τή Γενική Συνέλευση (καϊ τών Τριών Τάξεων), πού 
θά έκανε έναρξη τών εργασιών της τήν 1η Μαΐου 1789. 

Οί άστοί, πού κατευθύνανε ουσιαστικά τήν Τρίτη Τάξη, 
πέρασαν τότε στή δράση. Οί σκοποί τους ήταν επαναστα- 
τικοί: νά καταλύσουν τάριστοκρατικά προνόμια και νά 
καθιερώσουν τήν πολιτική ισότητα μέσα σέ μιά κοινωνία 
χωρίς τάξεις κι όργανωμένες ομάδες. "Αλλά εννοούσαν 
νά μείνουνε μέσα σέ μιαν αύστηρή νομιμότητα. Παρασύρ- 
θηκαν, όμως, σέ λίγο άπ' τις λαϊκές μάζες, πού ήταν ό 
πραγματικός ύποκινητής καϊ πού οί ιδιαίτερες διεκδικήσεις 
τους, καθώς κι ή οικονομική κρίση πού εξακολουθούσε 
ώςτάμέσα τοΰ 1 790,συντελέσανε στό νάτούς κρατούν, γιά 
πολύ καιρό ακόμα, ξεσηκωμένους. 

III. — Αυθορμητισμός κι Επαναστατική οργάνωση 

1. Ή έλπί α κι ό φόβος — Ή σύγκληση τής Γενικής 
Συνέλευσης προκάλεσε βαθειά συγκίνηση ανάμεσα στό 
λαό: άπό τότε, ή ελπίδα κι ό φόβος άκολούθησαν συνται- 
ριασμένα τό ρυθμό τής Επανάστασης, άφήνοντας νά 
διαφανούν, άνάμεσα άπ' τά πολιτικά γεγονότα, οί κοινω- 
νικές άλλαγές πού άποτελοΰν τό κύριο κίνητρο τους. Ή 
επαναστατική νοοτροπία συγκεκριμενοποιήθηκε, πρώτα 
πρώτα, είναι αύτονόητο, μέσα στις άτομικές συνειδήσεις 
και μέσα στις γραμμές τής αστικής παράταξης. "Αναμφί- 
βολα, ή νοοτροπία τής Τρίτης Τάξης πολύ άπεΐχε άπ' τό 
νάναι ομοιόμορφη: χωρικοί, χειροτέχνες κι άστοί ύπο- 
φέρανε κατά διαφορετικό τρόπο άπ' τό Παλιό Καθεστώς 
κι ή σιτοδεία συντελοϋσε στό νά επιτείνει τήν άντίθεση 
άνάμεσα σέ πλούσιους και φτωχούς, καταναλωτές και 
παραγωγούς. Αλλά οί γενικώτερες συνθήκες τής οικονο- 
μίας και τής κοινωνίας, καθώς κι οί πολιτικές συνθήκες, 
άντιπαρατάσσανε τό σύνολο τής Τρίτης Τάξης κατά τής 
άριστοκρατίας και τής βασιλικής εξουσίας, έγγυητή τών 

προνομίων της. Μέ την προπαγάνδα και κάτω άπ' την 
επίδραση τών γεγονότων, κι ακόμα περισσότερο κάτω 
άπ' τό βάρος παραστάσεων πού είχαν άπό καιρό χαραχτεί 
στη συλλογική συνείδηση κι επιβάλλονταν πάνω στάτομα, 
αποκρυσταλλώθηκε, άπ' τήν άνοιξη κιόλας τοΰ 1789, 
μιά επαναστατική νοοτροπία πού αποτέλεσε έναν ισχυρό 
παράγοντα δράσης (') 

Ή ελπίδα ξεσήκωσε τις μάζες, συνένωσε γιά μιά στιγμή 
τά ετερογενή στοιχεία τής Τρίτης Τάξης και στήριξε, 
γιά καιρό άκόμα, τήν επαναστατική δραστηριότητα τών 
πιο άγνών. Ή σύγκληση τής Γενικής Συνέλευσης έγινε 
δεχτή σάν «τό καλό νέο» πού προαναγγέλνει καινούργιους 
καιρούς. "Ενα καλύτερο μέλλον ανοίγονταν, σάν άνταπό- 
κριση, στήν προαιώνια προσδοκία τών άνθρώπων. Αύτή ή 
ελπίδα έθρεψε τον επαναστατικό ιδεαλισμό, φλόγισε τις 
θελήσεις, περιέβαλε μέ φωτοστέφανο τόν τραγικό θάνατο 
τών «μαρτύρων τοΰ Λειμώνιου» ( 2 ). Άπ'τή γριά άγρότισσα 
πού συνάντησε ό ΑγΙΗιιγ Υοοη§ σκαρφαλώνοντας στήν 
πλαγιά τών Ι$1β11βδ, στήν ΑΓ§οηηε, στις 12 Ιουλίου 1789, 
ώς τό Ροβεσπιέρο κι ως τό ΒβοειιΓ στά πόδια τής καρμα- 
νιόλας, τό νήμα τής ελπίδας δεν είχε κοπεί. «Λένε πώς τώ- 
ρα κάτι θά γίνει και γιά μας άπ' τούς μεγάλους, γιά μας τούς 
φτωχούς, άλλά δέν ξέρει κανείς οϋτε άπό ποιόν οΰτε καί 
πώς. "Ας μας στείλει ό Θεός κάτι καλύτερο, γιατί οί φόροι 
καί τά βάρη μας τσακίζουνε». Ή ίδια ελπίδα και στο Ρο- 



1. Γι' αυτές τις απόψεις, βλέπε τοϋ ΟεοΓβεϊ ίεΓεονΓβ, «Ό μέγας 
φόβος τοΟ 1789» (Παρίσι, 1932· 2η έκδοση, αυξημένη, 1956)· «Επα- 
ναστατικά πλήθη», στά «Ιστορικά Χρονικά τί|ς Γαλλικής Επανά- 
στασης» (1934) και πού ξαναδημοσιεύτηκε στις «Μελέτες πανω στή 
Γαλλική Επανάσταση» (Παρίσι, 1954). Ό Ο. ίβΓβονι-β έδωσε ένα 
ώραϊο παράδειγμα άνάλυσης ένός γεγονότος σχετικού μέ μιά περί- 
πτωση επιθυμίας γιά τιμωρία, στο άρθρο του «Ό φόνος του κό- 
μητα <1β Οίΐτιρϊβιτβ» (22 Ιουνίου 1791), πού δημοσιεύτηκε στήν «Ι- 
στορική Επιθεώρηση» (1941) καί πού ξαναδημοσιεύτηκε στις «Με- 
λέτες πάνω στή Γαλλική Επανάσταση». 

2. Ργ3ϊγϊ8Ι, ένατος μήνας του επαναστατικού μηνολόγιου τής 
Γαλλίας, άπό 20 Μαΐου έως 19 ή 20 Ιουνίου (Σ.τ.μ.). 

βεσπιέρο, στήν «αναφορά του για τις αρχές πολιτικής ηθι- 
κής πού πρέπει να καθοδηγούν τήν Εθνοσυνέλευση» (5 
Φεβρουαρίου 1794): «Έπιθυμοϋμε, μέ δυο λόγια, να εκπλη- 
ρώσουμε τις επιταγές τής φύσης, να πραγματοποιήσουμε 
τα πεπρωμένα τής ανθρωπότητας, νά κρατήσουμε τίς υπο- 
σχέσεις τής φιλοσοφίας, νά καταλύσουμε τή μακρόχρονη 
βασιλεία τοΰ έγκλήματος καί τής τυραννίας... Καί, σφρα- 
γίζοντας μέ τό αίμα μας τό έργο μας τοΰτο, νά μπορέσουμε 
τουλάχιστο νά δοϋμε νά χαράζει ή αυγή τής παγκόσμιας 
ευδαιμονίας». 

Ό φόβος συνόδευε τήν ελπίδα: θά συγκατάνευαν οί 
προνομιούχοι νάφήσουνε νά ξεγυμνωθούν; Κατά τή νοο- 
τροπία των χωρικών, ό "Αρχοντας δέ μπορούσε παρά νάναι 
έγωιστικά προσκολλημένος στήν κοινωνική του υπεροχή 
καί στο εΐσόδημά του (πράμα πού ήταν ένα καί τό αύτό). 
Τό ίδιο σκέφτονταν κι ό άστός γιά τον προνομιούχο. Τό 
φέρσιμο τής αριστοκρατίας ενίσχυσε τούτη τήν πίστη- 
ή άντίθεσή της γιά τό διπλασιασμό τής Τρίτης Τάξης κι 
ή άντίδρασή της γιά τήν ψήφο κατά κεφαλή έκαναν τήν 
πίστη αύτή νά ριζώσει μιά γιά πάντα. Ό βασιλιάς ήταν 
«καλός», αλλά τό αριστοκρατικό περιβάλλον του ήτανε 
διεστραμμένο. Άπό τότε, κυριάρχησε ή ανησυχία. «Οϊ 
ευγενείς θά κάνουνε τό παν», θά καλέσουνε σέ βοήθεια 
τά βασιλικά στρατεύματα - δέ θά διστάσουν νάναζητήσουνε 
ένίσχυση και στό εξωτερικό - θά στρατολογήσουνε ζητιά- 
νους κι αλήτες τοΰ δρόμου: ό φόβος τών «ληστών» διπλα- 
σίασε τό φόβο πού εμπνέανε οί αριστοκράτες. Ή οικονο- 
μική κρίση έκανε ακόμα μεγαλύτερη τήν ανησυχία, γιατί 
«αριστοκρατία» ήταν τό πιό συχνά ό ίδιος ό κύριος τής 
γής ή ό εϊσπράχτορας τής δεκάτης. Οί άνθρωποι τοΰ λαού, 
ανίκανοι νάντιληφτοΰνε τήν οικονομική συντυχία, άπο- 
δίνανε τήν ευθύνη γιά τή σιτοδεία, πού συχνά τή θεωρού- 
σανε «τεχνητή», στήν αριστοκρατία καί στήν επιθυμία 
της νά τους βλάψει. Ή υπόνοια παίρνει σάρκα καί όστα, 
γίνεται εύλογη: ή Αϋλή κι οί Αριστοκράτες, στις αρχές 
Ιουλίου 1789, ετοιμάζουν πραξικόπημα γιά τή διάλυση 
τής Συνέλευσης. Κι έτσι, ή ανησυχία γίνεται φόβος, όταν 

ή «αριστοκρατική συνωμοσία» συγκεκριμενοποιείται: βά- 
σταξε δσο κι ή Επανάσταση, θρεμμένη άπ' τις πραγματι- 
κές συνωμοσίες, άπ' τις ραδιουργίες τών έμιγκρέδων, άπ' 
την ξένη εισβολή κι άπ' τήν άντεπανάσταση, που στιγμές 
μονάχα ηρεμεί, φουντώνει πάλι μόλις πλησιάζει ό κίνδυ- 
νος, μετά τή φυγή στ ή νατεπηοε ή τό καλοκαίρι τοϋ 1792, 
και κορυφώνεται κατά τις σφαγές καϊ τήν Τρομοκρατία. 

Ό φόβος είναι κοινωνικός, άλλά τό περιεχόμενο του 
παίρνει διάφορες μορφές ανάλογα μέ τϊς περιστάσεις. Φό- 
βος τής άριστοκρατίας καϊ του κάθετι πού αυτή σημαίνει 
κοινωνικά. Ό Ταίηε, που δέ μπορούμε νά τον υποπτευθούμε 
γιά εύνοια, μας έδωσε ένα συναρπαστικό πίνακα του φόβου 
καϊ τής όργής πού, στο πλησίασμα τών εισβολέων, ξεσή- 
κώνουνε τούς χωρικούς, τό καλοκαίρι τοϋ 1792. «Γνωρί- 
ζουν, άπ' τή δικιά τους πείρα, τή διαφορά τής πρόσφατης 
κατάστασης τους άπ" τήν παρούσα. Δέν έχουν παρά νά 
θυμηθούν τά περασμένα, γιά νά ξαναδούνε νοερά τούς υπέ- 
ρογκους βασιλικούς, εκκλησιαστικούς καϊ κτηματικούς 
φόρους...». Άλλά τό ότι ό φόβος τών «ληστών» αναμεί- 
χθηκε, τον Ιούλιο του 1789, μέ τό φόβο τών άριστοκρα- 
τών τό ύπογραμμίζει ένας άλλος προσανατολισμός, πού 
δσο πήγαινε γίνονταν καϊ πιό σταθερός ώς τό πραξικό- 
πημα τοϋ ΒΓυΓΠΗΪΓδ (') : ό φόβος πού κυριεύει τούς έξουσια- 
στές μπρός στήν άπειλή τών έπικίνδυνων τάξεων. Αναμ- 
φίβολα, ή οικονομική κρίση, πολλαπλασιάζοντας τούς 
φτωχούς, γενίκεψε μιάν άνασφάλεια πού, τελικά, άποδό- 
θηκε στήν άριστοκρατική σκευωρία. Άλλά ή κοινωνική 
σημασία αύτοΟ τοΰ φόβου τών «ληστών» δέν είναι, γι* 
αύτό, λιγώτερο καθαρή. Ό ΐδιοχτήτης χωρικός φοβάται 
μήπως πειράξουνε τάγαθά του, δπως τό φοβάται κι ό άστός 
τοϋ Παρισιού, δταν, στις 12 Ιουλίου, τά βασιλικά στρα- 
τεύματα άποσυρθήκανε πίσω άπ' τό Σηκουάνα, στή Στρα- 
τιωτική Σχολή και στό Πεδίο τοϋ Άρεως, και τό Παρίσι 



1. Μήνας τοΟ δημοκρατικοΟ ημερολόγιου τής Γαλλίας (θά τόν 
ονομάζαμε, έλληνικα, "Ομιχλώδη), από 22 Όκτωβρίου έως 21 Νοεμ- 
βρίου (Σ.τ.μ.). 

ήταν σά νά είχε εγκαταλειφθεί στην τύχη του. Ό σχημα- 
τισμός τής αστικής εθνοφυλακής άπόβλεπε στην υπερά- 
σπιση τής πρωτεύουσας δχι μονάχα άπ' τις ύπερβασίες 
τής βασιλικής εξουσίας και των κανονικών στρατευμάτων 
της, άλλα κι άπ' τις βιαιοπραγίες τών κοινωνικών κατηγο- 
ριών πού θεωρούνταν επικίνδυνες. Μοναρχικοί, ΡειπΙΙαηίδ 
και Γιρονδϊνοι συμμερίζονταν, σέ διαφορετικούς βαθμούς, 
αύτά τά συναισθήματα: και σ' αύτό οφείλεται τό γεγονός 
ότι θέλησαν νά σταματήσουν τήν Επανάσταση μέ συμβι- 
βασμό. Ό αστικός φόβος έξηγεϊ, κατά ένα μέρος, τήν 9η 
τοΟ ΤΗεΓΓπΐαοΓ· φτάνει στόν παροξυσμό του τήν άνοιξη 
τοΟ 1795, κατά τις μέρες τού Ργ3Ϊπ»1· εκφράζει τήν άδυνα- 
μία τοΟ Διευθυντηρίου, πού αγωνίζονταν σέ δυο μέτωπα - 
ενέπνευσε τήν αναθεωρητική εκστρατεία τοΟ 1799: τό 
πραξικόπημα τοΟ ΒηιπκΗΓε καθησύχασε τούς Πρόκριτους. 

Ή αμυντική αντίσταση όφείλεται στό φόβο· 
"Αν ό φόβος αύτός έγινε μερικές φορές πανικός, τό πιό 
συχνά οδήγησε τό λαό στο νά εξοπλισθεί γιά τήν άσφά- 
λειά του. 'Η είδηση, στις 12 Ιουλίου 1789, γιά τήν αποπο- 
μπή τοΟ ΝεςΚει- προκάλεσε ένα κύμα όργής κι είχε σά 
συνέπεια νά παρθούν άμυντικά μέτρα. Ό λαός λεηλάτησε 
τά καταστήματα τών όπλοπωλών οί αστοί πήραν τήν αρ- 
χηγία τοΟ κινήματος και προσπάθησαν νά τόργανώσουνε 
δημιουργώντας τήν αστική εθνοφυλακή. Ακριβώς γιά 
νά έξοπλιστεΐ, κατευθύνθηκε όλαός πρός τούς Ιηναΐΐαεχί 1 )» 
στις 14 Ιουλίου τό πρωί, κι έπειτα στή Βαστίλλη. Μάταια 
ό βασιλιάς συνθηκολόγησε και δέχτηκε, στις 17 τοΟ ίδιου 
μήνα, στο Ηύΐεΐ 0*6 νίΙΙε ( 2 ), τήν τρίχρωμη κονκάρδα, ό 
φόβος επέμενε, μέ τήν ακολουθία του, τις ταραχές και τις 
βιαιότητες. Ό Μέγας Φόβος, στό τέλος Ιουλίου τοΟ 1789, 



1. Μέγαρο τών Απομάχων, πού έχτισε 6 Λουδοβίκος 14ος, τό 
1670, γιά διαμονή και περίθαλψη αναπήρων τοΟ πολέμου, αξιωματι- 
κών καΐ στρατιωτών. Σώζεται, ανέπαφο σχεδόν, και σήμερα, στήν 
όμώνυμη πλατεία τοΟ Παρισιού, και στό ναό του, μέ τό μεγαλόπρεπο 
τροϋλλο, βρίσκεται ό τάφος του Μεγάλου Ναπολέοντα (Σ.τ.μ.). 

2. Τό κεντρικό δημαρχείο τοΟ Παρισιού (Σ.τ.μ.). 

κινητοποίησε τους χωρικούς - επιτάχυνε και γενίκεψε τόν 
εξοπλισμό τοΟ λαοΟ' υποχρέωσε νά συγκροτηθούν και στό 
παραμικρό χωριό εθνοφυλακές. Ή πολεμική φλόγα τής 
Επανάστασης εκδηλώνονταν για πρώτη φορά. Τό συναί- 
σθημα τής αλληλοβοήθειας ανάμεσα στήν Τρίτη Τάξη 
ενισχύθηκε: «Είσαι τής Τρίτης (τάξης); », συνηθισμένο 
σύνθημα αναγνώρισης τόν Ιούλιο τοϋ 1789. Αύτή ή γενική 
κινητοποίηση προαναγγέλνει τή στράτευση εθελοντών,, 
μετά τή φυγή στή ν3Γ€ηη€5 καϊ τό καλοκαίρι τοϋ 1792. Ή 
άμυντική άντίσταση, πού προκλήθηκε άπ' τό φόβο, εξη- 
γεί ακόμα καϊ τή λαϊκή αξίωση γιά μαζικό ξεσήκωμα, τόν 
Αύγουστο τοΟ 1793. 

Ή έπιθυμία γιά τιμωρία δέν είναι παρά τό 
ίδιο πράμα μέ τήν άμυντική άντίσταση: πρέπει νά κάνουμε 
τούς εχθρούς τοΟ λαού ανίκανους νά βλάψουν, άλλά και 
νά τούς τιμωρήσουμε, κι έτσι, νά εκδικηθούμε. Σ' αύτό 
δφείλονται οί καταδιώξεις κι οί συλλήψεις, ή λεηλασία 
κι ή πυρπόληση τών πύργων, οί φόνοι κι οί σφαγές καί, 
τέλος, ή Τρομοκρατία. Στις 22 Ιουλίου 1789, ό ΒΰΓΐίβΓ 
(Ιε 53ΐινί§ηγ, επιθεωρητής τοϋ Παρισιού και τής ΙΙο-άε- 
ΡΓ3ηςε('), κι ό πεθερός του Ροιιΐοη Οοιιβ, πού είχανε, 
συλληφθεί κι οδηγηθεί στο Ηϋΐεΐ άε νΜΙε, άπάχθηκαν άπ" 
τό πλήθος καϊ κρεμάσθηκαν στό πιό κοντινό φανάρι. Ή 
έπαναστατημένη αστική τάξη επιδοκίμασε τό γεγονός: 
«Ήταν τόσο καθαρό τοϋτο τό αίμα;», ρώτησε ό Β3πΐ3ν& 
στή Συνταχτική Συνέλευση. Σ' όλη τή διάρκεια τής Επα- 
νάστασης, ή έπιθυμία γιά τιμωρία συντρόφεψε τό φόβο. 
Ό κόμης θ3ΐηρί€ΓΓ€ δολοφονήθηκε τήν επομένη τών 
γεγονότων τής ν3Γ€Ππ€5. Οί σφαγές τοϋ Σεπτεμβρίου 1792 
ήρθανε σάν επιστέγασμα τοϋ φόβου πού προκάλεσε ή εισ- 
βολή και συμπέσανε μέ τις στρατεύσεις εθελοντών. "Οταν 
ό έθνικός κίνδυνος μεγάλωσε ξανά, τόν Αύγουστο τού 
1793, υπήρξε κίνδυνος νά γίνουν σφαγές σέ συνοικίες τού 
Παρισιού: ή Εθνοσυνέλευση τϊς πρόλαβε βάζοντας τήν 



1. Ή γύρω άπ' τό Παρίσι περιοχή, πού άποτε?Λσε έπαρχία άπ' 
τό 15ο αιώνα (Σ.τ.μ.). 

Τρομοκρατία στην ημερησία διάταξη. Ή επιθυμία γιά 
τιμωρία ανταποκρίνονταν σέ μιά συγκεχυμένη αντίληψη 
γιά λαϊκή δικαιοσύνη. Ή επαναστατική αστική τάξη, πού 
δέν αποστρεφότανε τή βία, προσπάθησε, άπ' τό 1789, νά 
περιορίσει τή λαϊκή οργή και νά δώσει μιά νόμιμη μορφή 
στήν τιμωρία. Στις 23 Ιουλίου, ό Μπαρνάβ ζήτησε «μιά 
νόμιμη δικαιοσύνη γιά τά πολιτικά εγκλήματα» - στις 28, 
ό Ου ΡογΙ πέτυχε άπ' τήν Εθνοσυνέλευση τή δημιουργία 
μιας «Ανακριτικής Επιτροπής», άληθινό πρότυπο τής 
Επιτροπής Γενικής Ασφάλειας, ενώ ή Κομμούνα του 
Παρισιού, μέ πρόταση τοϋ Βπ$$οΙ, σχημάτιζε μιάν άλλη 
έπιτροπή, πού χρησίμεψε γιά πρότυπο στις Επιτροπές 
Επαναστατικής Επίβλεψης. Τό 1792, ό Δαντών δημιούρ- 
γησε τό "Εκτακτο Δικαστήριο τής 1 Της Αυγούστου — 
μάταια, άλλωστε. Οί λαϊκές σφαγές δέ σταμάτησαν παρά 
δταν ή Επαναστατική Κυβέρνηση ενισχύθηκε κι ή Εθνο- 
συνέλευση ρύθμισε νομοθετικά τή μορφή τής τιμωρίας. 
Ό φόβος, μέ τά συνακόλουθα του τής βίας, δέν έσβησε 
παρά δταν ή συνωμοσία τών άριστοκρατών κι ή άντεπα- 
νάσταση συντρίφτηκαν οριστικά. 

2. Ή πολιτική πράξη.— Ό επαναστατικός αυθορμη- 
τισμός τών άγροτικών μαζών και τών μαζών τών πόλεων 
πού ξεσήκωσε ή μιζέρια κι ή «συνωμοσία τών άρι- 
στοκρατών» γκρέμισε τό Παλιό Καθεστώς, άπ' τό τέλος 
κιόλας τοΟ Ιουλίου 1789, κατάστρεψε τό διοικητικό του 
εξοπλισμό, άνάστειλε τήν είσπραξη τών φόρων, «δημο- 
τικοποίησε» τή χώρα κι εξασφάλισε τήν τοπική αυτονο- 
μία. Αρχίζει νά διαγράφεται μιά μορφή λαϊκής εξουσίας 
κι άμεσης δημοκρατίας. Στό Παρίσι, ενώ ή Συνέλευση 
τών Εκλεκτόρων, στή Γενική Συνέλευση, μέσω τοϋ διαρ- 
κούς Συμβουλίου της, έπαιρνε στά χέρια της τή δημοτική 
έξουσία, οί πολίτες συνεδριάζανε και δρούσανε στά εξήν- 
τα διαμερίσματα τής χώρας πού σχηματίστηκαν ειδικά 
γιά τις εκλογές. 

Σέ λίγο, άξιώσανε νά περιέλθει σ' αύτούς ό έλεγχος τής 
τοπικής αύτοδιοίκησης: ή κυριαρχία δέν είναι τοϋ λαοΰ; 

Ένώ γκρεμίζονταν ή παλιά διάρθρωση, μέ μια κίνηση 
αντιστάθμισης ένδιάθετη στις επαναστάσεις, άνακύπτανε, 
ταυτόχρονα, πολιτικοί θεσμοί και πολιτικές πράξεις πού 
τή σημασία τους και τό σκοπό τους δέν ήταν δύσκολο νάν- 
τιληφτεΐ κανείς: οί άστοί καταβάλλανε, άπ' τον Ιούλιο 
κιόλας τοϋ 1789, προσπάθεια νά σταθεροποιήσουν τήν επα- 
ναστατική δράση, νά τήν ελέγχουν και νά κάνουν νά με- 
ταστραφεί προς δφελός τους ή αυθόρμητη έπαναστατι- 
κότητα τών μαζών. 

Διαμερίσματα, κι ύστερα τομείς, άποτελέσανε, στις πό- 
λεις, τό βασικό πλαίσιο τών θεσμών, πού μέσα του ξετυ- 
λίχτηκε ή πολιτική ζωή άπ' τήν άνοιξη τού 1789 ως τό 
Διευθυντήριο, παίρνοντας ολοένα καινούργιο κοινωνικό 
-περιεχόμενο, άνάλογα μέ τήν πρόοδο τής Επανάστασης 
ή τις άντεπαναστατικές άπόπειρες. "Οσον άφορδ τό Παρίσι, 
ό έκλογικός κανονισμός τής 13ης Απριλίου 1789 είχε 
διαιρέσει τήν πρωτεύουσα σ' έξήντα διαμερίσματα. "Οταν 
τέλειωσαν οί εκλογές, έξακολούθησαν νά συγκεντρώνουν- 
ται και νά συζητούν τά διάφορα θέματα στϊς μόνιμες γε- 
νικές συνελεύσεις. Ή Συνταχτική Συνέλευση, πού είχε 
οργανώσει τούς δήμους τού Βασιλείου μέ τό διάταγμα τής 
14ης Δεκεμβρίου 1789, δέ μπορούσε νά έπιτρέψει τήν ύπαρ- 
ξη, γιά τό Παρίσι, μιας ιδιαίτερης όργάνωσης πού εύνοοΰ- 
σε τις τάσεις αυτονομίας. Τό διάταγμά της τής 21ης Μαΐου 
και 27ης Ιουνίου καταρτίζει τό «Χάρτη» τής πρωτεύουσας, 
-πού διαιρείται σέ σαρανταοχτώ τομείς, κατά τόν τρόπο 
διαίρεσης τής γενικής δημοτικής όργάνωσης. Οί τομείς, 
λιγώτερο ή περισσότερο πολυάριθμοι άνάλογα μέ τις πό- 
λεις, άποτελούνε, θεωρητικά, εκλογικές περιφέρειες. Ή 
Συνέλευση είναι τό άνώτατο όργανο τού τομέα. Στις 
Κατώτερες Συνελεύσεις, συγκεντρώνονται 
όσοι έχουν πολιτικά δικαιώματα (τήν περίοδο πού πλήρω- 
νε κανένας γι' αυτά) γιά νά ψηφίσουν ύστερα άπό αίτηση 
πενήντα άπ' αύτούς, μπορούν νά συνέλθουνε σέ Γενική 
Συνέλευση, γιά νά συζητήσουν και νάποφασίσουν. 
Οί τομείς άποτελοΰσαν και διοικητικές υποδιαιρέσεις 
τών δήμων τών πόλεων: γΓαύτό και τούς δόθηκαν έκτε- 

λεστικά όργανα, επιτροπές κι υπάλληλοι πού εκλέγονταν 
άπ' τους πολίτες. Επικεφαλής κάθε τομέα, μια πολιτική 
επιτροπή, ένδιάμεσος παράγοντας ανάμεσα στή δημοτική 
αρχή, πού οφείλει να εκτελεί τις αποφάσεις της, και τή 
Γενική Συνέλευση, πού άπ' αυτήν προέρχεται: θέση έπαμ- 
φοτερίζουσα, πού τήν αναγκάζει να κρατάει μια συνετή 
επιφυλακτικότητα. Τέλος, σέ κάθε τομέα ένας ειρηνοδίκης, 
περιστοιχιζόμενος άπό παρέδρους κι έναν αστυνόμο, αι- 
ρετούς έπίσης. Ή οργάνωση αύτή φαίνεται νάποτελεΐ 
ένα εϊδος συμβιβασμού άνάμεσα στή γενική τάση γΓ αυτο- 
νομία και τήν ανάγκη μιας δημοτικής διοίκησης μέ συνέ- 
πεια. Τα πλαίσιά της χρησιμοποιήθηκαν, άπ" τό 1790, 
άπ' τό έπαναστατικό κίνημα. Πολύ γρήγορα, όμως, πήγε 
νά μεταμορφωθεί, στήν άρχή κάτω άπ* τήν επίδραση των 
τάσεων για μιαν άμεση δημοκρατία, πού χαρακτήριζαν 
άκόμα κι όσους τούς εύνοοΟσε τό καθεστώς τής μέ πληρω- 
μή αγοράς τοΰ δικαιώματος εκλέγειν κι έκλέγεσθαι, κι 
έπειτα κάτω άπ' τήν πίεση τών λαίκών δυνάμεων, πού άπαι- 
τοΰσαν τό μερίδιό τους στήν εξουσία. Πρέπει άκόμα νά 
διευκρινίσουμε τή σπουδαιότητα τών έ ν ε ρ γ ώ ν στοι- 
χείων. Άπ' τήν άρχή τής Επανάστασης, κι έξόν μονάχα 
κατά τϊς περιόδους παροξυσμού ή κατά τις μέρες τών με- 
γάλων γεγονότων, ή συμμετοχή στήν πολιτική ζωή τών 
τομέων περιορίζονταν σέ μιά μειονότητα μόνο άγωνιστών: 
σ' ένα 4 μέ 19%, άνάλογα μέ τούς τομείς, τών ένεργών πο- 
λιτών τοΰ Παρισιού, κατά τήν περίοδο τής μέ πληρωμή 
άπόχτησης τών δικαιωμάτων. Άλλά, σέ περιόδους κρίσης, 
αύτή ή μειονότητα παράσερνε μιά πλατειά μερίδα λαϊκών 
μαζών. 

Οί λέσχες άποτελοΰν, γιά τήν κινητοποίηση τών μα- 
ζών, ένα άποφασιστικό στοιχείο, άναμφίβολα πιο αποτε- 
λεσματικό κι άπ' τήν κατά τομείς οργάνωση πού τούς 
χρησιμεύει γιά πλαίσιο. Άπ' τις μεγάλες παρισινές λέ- 
σχες ώς τά πολυάριθμα λαϊκά σωματεία τών συνοικιών 
τής πρωτεύουσας, τών πόλεων και τών χωριών τών έπαρ- 
χιών, σάν πρότυπο παραμένει ή Λέσχη τών Ίακωβίνων, 
■πού προήλθε (φαίνεται) άπ' τή λέσχη τών βρετόνων πλη- 

ρεξούσιων βουλευτών και πού, ϋστερα άπ' τις μέρες τοΰ 
Όκτωβρίου τοϋ 1789, εδράζονταν στό Παρίσι, στό μονα- 
στήρι τών Ίακωβίνων τής δδοΰ δίϊηΐ-ΗοηοΓΟ, με τήν επω- 
νυμία «Εταιρεία τών Φίλων τοΰ Συντάγματος». Πιότερο 
κι άπ' τό δόγμα τους, πού ή εξέλιξη του ήταν ανάλογη 
μέ τό ρυθμό τής Επανάστασης, γιά νάποκρυσταλλωθεΐ 
τό 1793-94, οί Ίακωβϊνοι χαρακτηρίζονταν γιά μιά μέθοδο 
και μιάν οργάνωση πού, διοχετεύοντας κατάλληλα και 
προσανατολίζοντας τήν επαναστατική δραστηριότητα τών 
μαζών, πολλαπλασίαζε τήν άποτελεσματικότητά της. Μέ 
τή «συνάφεια» και τήν «άνταπόκριση», ή Εταιρεία - Μη- 
τέρα έδινε ώθηση και στ" άλλα άδελφά σωματεία, πού 
άποτελούσαν ένα μεγάλο δίχτυ εταιρειών σ' όλη τή χώρα 
και περιλάμβαναν τούς πιό συνειδητούς πατριώτες. Μέ 
τούτη τή διπλή μέθοδο, οί Ίακωβϊνοι κατάφεραν νά περι- 
σφίξουν τό πολιτικό σώμα ή νά βάλουν παντού πυρήνες 
τους καί, συντονίζοντας τή δράση τού συνόλου τών λε- 
σχών, νά σχηματίσουν κάτι σαν πανοπλία ένός κόμματος. 
Ή κεντρική λέσχη ψηφίζει προτάσεις, στέλνει άναφορές, 
τυπώνει προκηρύξεις κι άφίσσες- τάδελφά σωματεία υιο- 
θετούν άμέσως τά συνθήματα. 'Η λέσχη ελέγχει τις διοι- 
κήσεις, κρίνει τούς υπαλλήλους, καταγγέλλει τούς άντε- 
παναστάτες, προστατεύει τούς πατριώτες. Κατά τον ΟβγπϊΙ- 
1ε Οε$πΊου1ίη$, στό «Οί Επαναστάσεις τής Γαλλίας και 
τής Βγ303πΙ(') τής 14ης Φεβρουαρίου 1791», ή Λέσχη 
τών Ίακωβίνων «άγκαλιάζει, διαμέσου τών άδελφών σω- 
ματείων, καί τήν τελευταία άκρη τών 83 διαμερισμάτων»· 
είναι, συνάμα, ό μεγάλος «Δικαστής» πού εμπνέει τρόμο 
στούς άριστοκράτες κι ό μεγάλος «Εισαγγελέας» πού επα- 
νορθώνει όλες τις καταχρήσεις. Ή Λέσχη είναι ή ζωντανή 
δύναμη τοϋ επαναστατικού κινήματος. 

Ό Τύπος, μέ τις πολλαπλές του μορφές — εφημερίδες, 
προκηρύξεις, βιβλιαράκια κι άφίσσες — , συντελοΰσε στή 
διάδοση τών διαφόρων τάσεων, άλλά, προπάντων, πολ- 



1. Επαρχία τοΟ Βελγίου, μέ πρωτεύουσα τις Βρυξέλλες (Σ.τ.μ.). 

λαπλασίαζε τό ακροατήριο τών πατριωτών, ιδιαίτερα μέ 
τήν ανάγνωση πού γίνονταν δημόσια: είτε, τό βράδυ, στις 
λαϊκές εταιρείες και τις συνελεύσεις τών τομέων είτε στους 
δρόμους και στις δημόσιες πλατείες (τό 1793, ό λυσσαλέος 
νατίεΐ έκανε τήν προπαγάνδα του άπό ένα κινούμενο σέ 
τροχούς βήμα - μά, πολύ πριν άπ'αύτόν, κάποιος (ΓοΙΙϊβηοη 
αύτοτιτλοφοροϋνταν «δημόσιος αναγνώστης τών Ξεβρά- 
κωτων») είτε στα οικοδομικά εργαστήρια, όπως, στό Πα- 
ρίσι, στα εργαστήρια τοϋ Πάνθεου. Ό λαϊκός Τύπος — 
«Ό Φίλος τοϋ Λαοϋ» τοϋ Μ&τ&ί άπ' τό Σεπτέμβριο τοϋ 
1789, «Ό Μπάρμπα-Ουχ1ΐ6$ηο> τοϋ Ηοοει-1 άπ' τον Ό- 
κτώβριο τοϋ 1790 — είχε, έτσι, ασκήσει μιαν έπίδραση 
ολότελα διαφορετική άπ' δ,τι αφήνει νά ύποθέσουμε ή 
κυκλοφορία του (ό αριθμός τών φύλλων του). Ό Τύπος, 
οπως κι ή Λέσχη, διέδιδε τά επαναστατικά συνθήματα 
στά διαμερίσματα, ακόμα κι ανάμεσα στις γραμμές τοϋ 
στρατοΰ. 

Ό στρατός έπαιξε, άπ' τήν άνοιξη τοϋ 1789, ένα πολύ- 
μορφο έπαναστατικό ρόλο ('). Στήν άρχή, μέσα στό στρά- 
τευμα, μέ τήν άπειθαρχία: γνωρίζουμε τή σπουδαιότητα 
τής αποστασίας τών γαλλικών Φρουρών πού στρατωνί- 
ζονταν στό Παρίσι — γεγονός πού έπιτεύχτηκε άπ' τό 
τέλος κιόλας τοϋ Ιουνίου. Ό άνθρωπος τοϋ στρατοϋ έχει 
τις άντιδράσεις τής Τρίτης Τάξης, μοιράζεται τούς φόβους 
της και τις ελπίδες της, νοιώθει (ένα μέρος τοϋ στρατοΰ 
φιλοξενείται άπό ιδιώτες) τή λαϊκή μιζέρια και τή συμμερί- 
ζεται. Ή άποσύνθεση τοϋ βασιλικοϋ στρατοϋ μέ τή διείσδυ- 
ση τής έπαναστατικής ιδεολογίας μέσα στις τάξεις του 
και μέ τήν άποδημία μιας σημαντικής μερίδας τοϋ σώματος 
τών άξιωματικών, υπόπτων ήδη έπειδή ήταν εύγενεΐς, 
αποτέλεσε ένα βασικό παράγοντα γιά τήν πρόοδο τής Ε- 
πανάστασης. 'Αλλά δέ μπορούμε νά ξεχάσουμε και τήν 
αύθόρμητη έπαναστατική δράση τών στρατιωτών, πού πήρε 



1. Βλέπε Μ. ΚΕ1ΝΗΑΛΟ, «Παρατηρήσεις πάνω στον έπανα- 
στατικό ρόλο τοϋ στρατοϋ κατά τή Γαλλική Επανάσταση» («Ιστο- 
ρικά Χρονικά τής Γαλλικής Επανάστασης»), 1962, σελ. 169. 

διάφορες μορφές, άπ' τήν ενεργό παρουσία στις λέσχες 
ώς τήν καταγγελία, άπ' τή συμπλοκή ώς τις σφαγές. Ό 
έπαναστατικός ρόλος τής Εθνοφρουράς, καινούργιας δύ- 
ναμης τής Επανάστασης, είναι επίσης πάρα πολύ αισθη- 
τός. 

Ή Εθνοφρουρά ήταν στήν ουσία ένας πολιτικός θεσμός 
μέ στρατιωτική όργάνωση.Τίς μέρες τοϋ Ιουλίου τοϋ 1789, 
ή γενική συνέλευση τών Εκλεκτόρων τοϋ ΠαρισιοΟ δί- 
στασε γιά τή λέξη «Εθνοφυλακή», πού έφερνε δυσάρεστες 
άναμνήσεις, και προτίμησε τή λέξη «Φρουρά», πού τήν 
διευκρίνιζε τό επίθετο «αστική» καϊ πού αποτελούσε πα- 
λιά παραδοσιακή έκφραση· τελικά, προτάθηκε άπ* τον 
1.3 Ρ3νε«ε, στις 16 Ιουλίου, ή λέξη «εθνική», πού έγινε 
δεχτή. Άλλα είτε «Αστική Εθνοφυλακή» είτε «Εθνο- 
φρουρά» είχε νάντιμετωπίσει τόσο τή βασιλική εξουσία 
και τούς μισθοφόρους τοΟ ταχτικού στρατού όσο και τήν 
άπειλή των τάξεων πού είχανε φήμη σάν «επικίνδυνες» 
(επίφοβη μάζα άστεγων εργατών και φτωχών διαβόλων). 
Περιλάβαινε όλους εκείνους πού είχαν περιουσία, σταθερή 
οικονομική θέση, άγαθά γιά προστασία. Ταχτική δύναμη 
γιά τή διαφύλαξη τών συμφερόντων τών «κατεχόντων», 
επέβαλλε τήν άστική θέληση στις ξαναμμένες μάζες. Όρ- 
γανωμένη στις 13 Ιουλίου, ή παρισινή Εθνοφυλακή άρχι- 
σε τις περιπολίες της άπ' τό ίδιο άπόγεμα κιόλας, άφοπλί- 
ζοντας «τούς αλήτες» κι εξασφαλίζοντας «στήν πόλη μιάν 
ήσυχη νύχτα, πού δέν τήν έλπιζε πιά, ύστερα άπ' τό ση- 
μαντικό άριθμό τών ιδιωτών πού ήταν οπλισμένοι». Ή 
Συνταχτική Συνέλευση καθιέρωσε τήν οπλοφορία σάν ένα 
άστικό προνόμιο: οί ενεργοί πολίτες, πού πληρώνανε 
δηλαδή μιάν άμεση εισφορά ίση μέ τήν άξια τριών εργά- 
σιμων ήμερών, οί μόνοι μέ πολιτικά δικαιώματα, μόνον 
αύτοϊ άποτελέσανε τήν "Εθνοφρουρά. Μάταια ό Ροβε- 
σπιέρος άντιτάχτηκε, στό λόγο του τής 27ης Απριλίου 
1791, κατά τοΰ άποκλεισμοϋ τών «παθητικών» πολιτών. 
Τό διάταγμα τής 29ης Σεπτεμβρίου 1791, πού οργάνωνε 
οριστικά τήν Εθνοφρουρά, τής έταζε γι' άποστολή «νά 
ξαναφέρει τήν τάξη και νά διατηρήσει τήν ύπακοή στούς 

νόμους»: έπρεπε νά εξασφαλιστεί ή βασιλεία τής νική- 
τριας αστικής τάξης. Αναμφίβολα, ή κοινωνική σύνθεση 
τής Εθνοφρουράς υπήρξε τελικά πολύ διαφορετική άπ' 
δ,τι τά νομοθετικά μέτρα άφήνανε νά πιστευτεί. Ωστόσο, 
μονάχα άπ' τόν Ιούλιο και τον Αύγουστο τοΰ 1792 πήρε 
ό θεσμός αύτός μιά καινούργια σημασία, όταν οί γραμμές 
του κατακλυστήκανε άπ' τή μαζα των μη «ενεργών» πολι- 
τών. 

Ό «συνασπισμός» πολλαπλασίασε την άποτελεσματικό- 
τητα μιας φρουράς πού ήτανε στην αρχή στενά δημοτική: 
έγινε «εθνική». 'Η κίνηση τών συνασπισμών κατέληξε 
στη δημιουργία ενός ένοπλου έθνους, πόλεις και χωριά 
μαζί. 'Η τρίχρωμη κονκάρδα έγινε τό εθνικό έμβλημα, 
άφοΰ είχε χρησιμέψει πρώτα σαν έμβλημα τής παρισινής 
Φρουράς κι έπειτα τών Εθνοφρουρών τοΰ Βασιλείου. Ό 
συνασπισμός έχει σκοπό τήν «αδελφοποίηση»: ενώνει 
όλους τοΰς πολίτες μέ «τούς αδιάρρηκτους δεσμούς τής 
αδελφοσύνης». Κάτοικοι πόλεων και χωριών άδελφώθηκαν 
πρώτα στους τοπικούς συνασπισμούς, υποσχόμενοι αμοι- 
βαία συμπαράσταση. Στις 29 Νοεμβρίου 1789, οί Εθνο- 
φρουρές τοϋ ΟαυρΗϊηό και τοΟ νίναταίχ συνδεθήκανε ομο- 
σπονδιακά στή ναΐβικβ, τής Βρετάνης και τοϋ Αη]ου στο 
ΡοπΙϊνν, τό Φεβρουάριο τοΰ 1790· ομοσπονδία στή Λυών, 
στις 30 Μαΐου, στό Στρασβοΰργο και στή Ι_ϊ11ε τόν Ιούνιο... 
Ή κίνηση αύτη εξέφραζε τήν ενωτική επιθυμία τών πα- 
τριωτών και τήν προσχώρηση τοΰ έθνους στή νέα τάξη 
πραγμάτων άποτέλεσε, έτσι, άπέναντι στήν αριστοκρατία 
και τό Παλιό Καθεστώς, μιάν επαναστατική μέθοδο μεγά- 
λης άποτελεσματικότητας. Ή νέα εθνική ενότητα βρήκε 
τήν επίσημη έκφρασή της στό Παρίσι, στήν «"Ομοσπον- 
δία» τής 14ης Ιουλίου 1790, όπως τό βεβαίωσε ό Μ6γΙϊπ 
αε Ωουαί, έξ αφορμής τής υπόθεσης τών γερμανών πριγ- 
κήπων πού είχαν συλληφθεί στήν Αλσατία. 'Αλλά πρέπει 
ακόμα νά διακρίνουμε, πίσω άπ' τόν αναντίρρητο λαϊκό 
έθνουσιασμό, τήν πραγματική σημασία τοΰ γεγονότος. 
Ένώ εύρισκε τήν έκφρασή της στις λέξεις ή θεωρία τοΰ 
"Εθνους-' Εθελοντικής Εταιρείας, μιά διαφορετική κοινω- 

νική πραγματικότητα ξεπηδούσε μέσα άπ' τά γεγονότα. Ό 
επιφανής ρόλος τοΰ ί3 ΡϊνεΙΙε κατά τή διάρκεια τής 'Ο- 
μοσπονδίας υπογράμμισε τή σημασία της: είδωλο τών 
«στών, ό «ήρωας τών δυο κόσμων», ό ΟϊΙΙεδ (') Καίσαρας 
κατά τον ΜΪΓ3063υ, έννοοΰσε νά κάνει τήν άριστοκρατία 
νά προσχωρήσει στήν Επανάσταση - υπήρξε ό άνθρωπος 
του συμβιβασμού - ή Εθνοφρουρά πού διοικούσε ήταν ή 
οστική φρουρά, άπ' όπου είχαν αποκλειστεί οί μή «ένερ- 
7θϊ» πολίτες. Ό λαός ήταν παρών, άλλά λιγώτερο ήθοποιός 
άπό θεατής. "Αν, μέσα στήν πράξη τής ομοσπονδίας, ή Ε- 
θνοφρουρά αντιπροσώπευε τήν εθνική ένοπλη δύναμη, 
τούτο συνέβαινε άπό αντίθεση προς τό στράτευμα, πού 
δεν ήταν παρά βασιλικός στρατός, και μέ τήν άστι- 
κή έννοια τής νέας τάξης πραγμάτων. 

Εθνοφρουρά κι ομοσπονδίες, λέσχες κι έπιτροπές, δια- 
μερίσματα καϊ τομείς: μορφές θεσμών πού δέν έχουν νόημα 
παρά μέ τό κοινωνικό τους περιεχόμενο. Ή έπαναστατική 
«στική τάξη δέ μπορούσε νάφήσει ανεκμετάλλευτες τις τε- 
ράστιες δυνάμεις πού κρύβανε τά βάθη τοΰ λαού. Τις έστρε- 
ψε, όσο μπόρεσε, προς τήν κατεύθυνση τών συμφερόντων 
της, μέ τό υποκριτικό πρόσχημα τής έθνικής αύτής όμο- 
•φροσύνης, πού, τό 1789, παραμένει άκόμα σάν πλαστό 
σύμβολο της. 



1. Τύπος τής μπουφόνικης κωμωδίας, είδος άφελοΟς πιεροττου 
(Σ.τ.μ.). 



ΠΡΩΤΟ ΚΕΦΑΛΑΙΟ 



ΤΟ ΟΓΔΟΝΤΑΕΝΝΙΑ 
ΕΠΑΝΑΣΤΑΣΗ Η ΣΥΜΒΙΒΑΣΜΟΣ; 
(1789-1792) 

Ή Γενική Συνέλευση έκανε έναρξη των εργασιών της 
στις 5 Μαΐου 1789. Την επομένη, οί ευγενείς κι ό κλήρος 
συγκεντρώθηκαν στϊς αίθουσες πού τούς είχαν παραχω- 
ρηθεί για νά προβούν στήν επικύρωση τής εκλογής και 
να συγκροτηθούν ξεχωριστά.Ή σύγκρουση τών τάξεων άρ- 
χιζε: ή Τρίτη Τάξη ζήτησε την άπό κοινού επικύρωση, πρά- 
μα πού θά επέβαλε τήν κατά κεφαλή ψήφο κι δχι τήν κατά 
τάξη. Ό καλός χειρισμός τοϋ ζητήματος κι ή διαίρεση 
τοϋ κλήρου τής δώσανε τή νίκη. Στις 17 Ιουνίου, ή Τρίτη 
Τάξη πήρε τδνομα «Εθνοσυνέλευση»: πράμα πού άποτε- 
λούσε επιβεβαίωση τής εθνικής ενότητας και κυριαρχίας 
κι άληθινή νομική επανάσταση, πού καθιερώθηκε μέ 491 
ψήφους έναντι 89. "Ενας, επομένως, στούς έξη περίπου 
άντιπροσώπους άρνιόταν νά «κάνει τό βήμα»: ή διάσπαση 
τής άστικής τάξης διαγράφονταν άπό τώρα κιόλας. Ό 
όρκος στό «.Ιειι άε ραιιπιο) (') διετράνωσε, στις 20 Ιουνίου, 
τή μεταρρυθμιστική επιθυμία τής Τρίτης Τάξης (τής Με- 
σαίας). Αντίθετα, τό κυβερνητικό πρόγραμμα πού παρου- 
σιάστηκε στή βασιλική συνεδρία τής 23ης Ιουνίου έκανε 
φανερό τάντικείμενο τής σύγκρουσης κι υπογράμμισε άπ' 
τά πριν τήν εξέλιξη τής Επανάστασης: άν ό βασιλιάς 
δέχονταν νά γίνει συνταγματικός μονάρχης, άν πρότεινε 



1. Πού δόθηκε δηλ. στήν αίθουσα (στον κήπο τοϋ ΚεραμεικοΟ, 
τών ΤυΐΙεηες, τοϋ Παρισιοϋ) τοϋ παιχνιδιού }αυ άα ραχινηα (είδος τέν- 
νις) και πού άπ' αύτό ακριβώς πήρε και τδνομα του. 

τήν κατάλυση τών οικονομικών προνομίων, απόβλεπε, 
μ' αΰτά, στό νά διασώσει τήν παραδοσιακή κοινωνική 
τάξη, άφοΰ διατηρούσε άθικτες τή «δεκάτη», τις προσό- 
δους και τις φεουδαρχικές κι αρχοντικές διακρίσεις. Ή 
όμαδική σταθερή στάση τής Τρίτης Τάξης νίκησε ακόμα 
μιά φορά* στις 27 Ιουνίου, ό βασιλιάς διέταξε τή μειοψηφία 
τοΰ κλήρου και τήν πλειοψηφία τών ευγενών νά ενωθούνε 
μέ τήν Εθνοσυνέλευση, πού, στις 19 Ιουλίου 1789, αύτοα- 
νακηρύχτηκε «Συνταχτική» Συνέλευση. 

Ωστόσο, ή ειρηνική άστική έπανάσταση άπέτυχε. Είχε 
τάχα καμμιάν έλπίδα νά πετύχει; Υπήρχε, μέσα στούς 
κόλπους τής Τρίτης Τάξης, μιά συντηρητική μειοψηφία - 
εκδηλώθηκε στις 17 Ιουνίου· μαζί μέ τή μερίδα τοΟ κλήρου 
πού ήτανε διατεθειμένη γιά συμφιλίωση και τό φιλελεύθερο 
τμήμα τών εύγενών άποτελοΟσαν ένα «Κόμμα» άντίστασης 
έτοιμο γιά συμβιβασμό. Ή τάση αύτή ένισχύθηκε άπ' τό 
τέλος κιόλας τοΟ Ιουνίου, όταν ή λαϊκή έξέγερση γίνηκε 
άνησυχαστική. Τήν ενσάρκωσε σέ λίγο ό ΜουηϊΰΓ. Άλλά 
κάθε συμβιβασμός σκόνταφτε στή φεουδαρχία: ή έπανα- 
στατική άστική τάξη κι οί λαϊκές μάζες δέ μπορούσαν νάνε- 
χτοΟν τή διατήρησή της, μήτε ή αριστοκρατία νά παραδε- 
χτεί μιά κατάλυση πού θά σήμαινε τήν καταστροφή της. 
Ή έκκληση πρός τό στρατό νά ξαναφέρει τήν Τρίτη Τάξη 
στήν πειθαρχία υπογράμμισε, λές κι ήταν άνάγκη, τόν αρι- 
στοκρατικό χαρακτήρα τοΟ Παλιού Καθεστώτος. Άλλά 
δλα αύτά συμβαίνανε χωρίς νά λογαριάζουνται οί λαϊκές 
μάζες. 

Ή οικονομική κρίση είχε ήδη πολλαπλασιάσει τις εξε- 
γέρσεις. Άπ' τις 28 Απριλίου 1789, οί εγκαταστάσεις 
τοΰ πυριτιδοποιοΰ ΗβηποΙ και τοϋ Κένοϊΐΐοη, κατασκευα- 
στή χάρτινων ταπετσαριών, στό ΡβυοοιίΓβ δ&ΐηΙ-ΑηΙοίηε, 
είχανε λεηλατηθεί. Ταραχές στις άγορές, διαρπαγές άπο- 
στολών σιτηρών, επιθέσεις κατά τελωνειακών φυλακίων: 
οί λαϊκές «συγκινήσεις» έκνευρίζουν τό στρατό και τή 
χωροφυλακή, πού βρίσκονται σ' επιφυλακή κι «ήλεκτρί- 
ζουν», έτσι, τήν άτμόσφαιρα τών πόλεων. Ή «άριστοκρα- 
τική σκευωρία» συντελεί στό νά συμπληρωθεί ή κινητό- 

ποίηση τών μαζών. Στο Παρίσι, χειροτέχνες, καταστημα- 
τάρχες και συντεχνϊτες, γαλλικές φρουρές σέ διάσταση 
μέ τή μονάδα τους, προβαίνουνε σ' εκδηλώσεις - σέ λίγο, 
και στρατεύματα κρούσης τής έπαναστατικής αστικής 
τάξης. "Η αποπομπή τοϋ Νεοκει - , πού έγινε γνωστή τήν 
Κυριακή 1 2 Ιουλίου τό πρωί, σκόρπισε άμέσως τον πανικό, 
άλλά πιότερο άκόμα μια γρήγορη αμυντική αντίδραση. 
Στήν παρισινή έπανάσταση τής 14ης Ιουλίου ανταπο- 
κρίθηκε, στήν έπαρχία, μέ πολλούς καϊ διάφορους τρόπους, 
ή έπανάσταση τών δήμων: οί παλιοί δήμοι έξαφανίστηκαν, 
μέσα σέ λίγες βδομάδες, κι ή χώρα ζώστηκε σ' ένα δίχτυ 
έπιτροπές πού φλέγονταν άπ' τήν έπιθυμία νά επιτηρούν 
τούς ύποπτους, έτοιμες νά ματαιώσουν τις αριστοκρατικές 
μανούβρες. Τά στρατεύματα πού περνούσανε γιά νά πάνε 
στον καταυλισμό τους, ή πρώτη άποδημία, οϊ ψίθυροι γιά 
ξενική παρέμβαση έντείνανε τήν έπαγρύπνιση, ένώ, ταυ- 
τόχρονα, γενίκευαν τό φόβο. Μπαίνει, τότε, στή σκηνή 
ή άγροτιά Αναμφίβολα, βρίσκονταν κιόλας σ' έξέγερση 
σέ πολλές περιοχές: στο Βοο3§ο τής Νορμανδίας, στο 
Ηαϊηαιι(, στό Μέςοππαίχ, στό ΡΓβποΙιε-ΟοιτιΙβ, στήν "Ανω 
Αλσατία. Μέσα στό κλίμα τής γενικής ανασφάλειας καϊ 
φτώχειας, τοπικά έπεισόδια γεννήσανε έξη ρεύματα πανι- 
κού: στή Βρετάνη, στήν Αλσατία και Λωρραίνη, στό Κά- 
τω ίβπβΐιεάος..., έχτός άπ' τό Μεγάλο Φόβο, πού συγκλό- 
νισε τή χώρα άπ' τις 20 Ιουλίου ώς τις 6 Αύγούστου τοϋ 
1789. 'Η φεουδαρχία γκρεμίζονταν οριστικά. 

I. — 'Η «κατάλυση» της φεουδαρχίας 

Τά θεμέλια τής νέας τάξης είχανε τεθεί άπ' τήν έπομένη 
κιόλας τής έξέγερσης τής υπαίθρου, πού γιά τις έπιπτώσεις 
της ή Συνταχτική Συνέλευση δέ μπορούσε νάχει καμμιάν 
άμφιβολία: καθώς συνέβηκε τήν περίοδο τής συγκομιδής, 
άνακινοΰσε άναγκαστικά τό πρόβλημα τής προκαταβο- 
λικής φεουδαρχικής κατακράτησης τοΰ σχετικού μεριδίου, 
τής ίδιας τής ύπαρξης τών άρχοντικών δικαιωμάτων καϊ 
τής δεκάτης. 

Οί διαθέσεις τών άστών απέναντι στή φεουδαρχία ήταν 
εχθρικές. Τό φεουδαρχικό σύστημα ήταν εμπόδιο γιά τήν 
κεφαλαιοκρατική διαμόρφωση τής γεωργίας και τής οικο- 
νομίας στο σύνολο της. Ή τελευταία απαιτούσε τήν έλευ- 
θερία τοΰ άτομου και τών εργατικών χεριών, επομένως τήν 
κατάργηση τής δουλοπαροικίας- τήν ελευθερία τής παρα- 
γωγής, επομένως τήν κατάργηση τής άναγκαστικής χρή- 
σης (03Π3ϋΐθ) και τών αρχοντικών μονοπωλίων τήν έλευ- 
θερία διάθεσης τής ϊδιοχτησίας, επομένως τήν κατάργηση 
τών πρωτοτοκίων, τής φεουδαρχικής εισφοράς και τοϋ 
δασμού τών μή ευγενών γαιοκτημόνων (τοΰ ΓπιηοΠεΓ)· 
τήν ενοποίηση τής αγοράς, επομένως τήν κατάργηση τών 
διοδίων. "Αν μερικοί μεγάλοι "Αρχοντες δέχονταν τήν εξα- 
γορά τών δικαιωμάτων, άκόμα και τήν κατάργηση χωρίς 
αποζημίωση τών πιο καταπιεστικών, ή μεγάλη μαζα τών 
μικροαρχόντων, πού γι" αυτούς τά δικαιώματα τούτα ήταν 
ή βασική πρόσοδος τους, πρόβαλλε πεισματική άν- 
τίσταση, δχι μονάχα άπό συμφέρον, άλλά κι άπό 
πνεύμα ταξικό : ζώντας σάν «ευγενείς», άρνιόνταν 
μιά κοινή διαβίωση, πού θά τούς έξίσωνε μέ τούς 
χωρικούς. Ή πεισματική αυτή άρνηση όδήγησε, άναμ- 
φίβολα, τούς άστούς, πού βρίσκονταν κιόλας σέ δια- 
μάχη μέ τήν Αυλή, στό νά συμμαχήσουν μέ τούς άγρότες, 
μά δχι και σέ σημείο, ωστόσο, πού νά υποστηρίζουν όλες 
τις αξιώσεις τών τελευταίων: άνάμεσα στούς πληρεξού- 
σιους βουλευτές τής Τρίτης Τάξης, οί περισσότεροι έβλε- 
παν τάρχοντικά δικαιώματα σά μιά νόμιμη άτομική ΐδιο- 
χτησία, πού δέ μπορούσαν νά καταργήσουνε χωρίς νά 
βάλουνε σέ κίνδυνο τήν ίδια τήν άστική τάξη. 

Ή Τρίτη Τάξη δίστασε: στις 3 Αυγούστου 1789, ή συ- 
ζήτηση καθηλώθηκε σ' ένα σχέδιο διατάγματος τής Επι- 
τροπής τών Σχέσεων κατά τό όποιο «κανένας λόγος δέ 
μπορεί νά νομιμοποιήσει τήν άναστολή τής πληρωμής 
τών φόρων και κάθε άλλης απαίτησης». Ό συμβιβασμός 
βρέθηκε άπ' τούς φιλελεύθερους άριστοκράτες. Στήν άρχή 
τής άξιομνημόνευτης συνεδρίας τής νύχτας τής 4ης Αυ- 
γούστου, ό υποκόμης άε ΝοβίΙΙεϊ προτείνει νά γίνουν όλα 

τά φεουδαρχικά δικαιώματα έξαγοράσιμα μέ χρήμα ή νάν- 
ταλλάσσουνται «μέ τό τίμημα μιας δίκαιης έχτίμησης». 
Ό δούκας ά"ΑΐβΐιΐΙΙοη διευκρινίζει, ύστερα άπ' τόν προη- 
γούμενο, ότι «αΰτά τά δικαιώματα είναι ϊδιοχτησία καΐ 
κάθε ϊδιοχτησία είναι ιερή»· δέ μπορούσε νά ζητήσει κα- 
νένας άπ' τούς ϊδιοχτήτες τοϋ τιμαρίου κι' 
άπ' τούς άρχοντες τών γαιών «τήν άπλή και σκέ- 
τη παραίτηση άπ' τά φεουδαρχικά τους δικαιώματα», χωρίς 
νά τούς παραχωρήσει μιά «δίκαιη άποζημίωση». Άφοϋ, 
έτσι, διασώθηκε ή ούσία τών συμφερόντων τους, οί πληρε- 
ξούσιοι μπορούσαν νά προχωρήσουνε μ' ενθουσιασμό. 
Όλα τά προνόμια τών άτόμων και τών τάξεων, τών επαρ- 
χιών και τών πόλεων, καταργηθήκανε - σάν επιστέγασμα 
τής επίσημης αύτής παραίτησης, στις δυό τό πρωί, ό Λου- 
δοβίκος 16ος άνακηρύχτηκε «Άποκαταστάτης τής Γαλ- 
λικής Ελευθερίας». 

Ή κατάργηση τής φεουδαρχίας άπ' τή Συνταχτική Συ- 
νέλευση ήταν, ώστόσο, πιότερο επιφανειακή παρά πρα- 
γματική: τά διατάγματα άπό 5-11 Αύγουστου 1789, πού 
έκδοθήκανε σ' εφαρμογή τών αρχικών άποφάσεων τής νύ- 
χτας τής 4ης Αύγούστου, και τό διάταγμα τής 1 5ης Μαρ- 
τίου 1790 άποδείξανε πόσο ή ομοφωνία εκείνης ι<ής νύχτας 
τοϋ υπολογισμένου ενθουσιασμού ήταν άμφίβολη, πόσο 
φαινομενικές οί παραχωρήσεις τών εύγενών, πόσο άνισα 
τά πλεονεχτήματα πού έξασφαλίζονταν γιά τούς χωρικούς 
και τοϋς άστούς. Ή φεουδαρχία καταλύθηκε στους θεσμούς 
και τή νομική της μορφή, άλλά διατηρήθηκε στήν οικονο- 
μική πραγματικότητα. 

«Όλες οί τιμητικές διακρίσεις, ανωτερότητα και δύναμη, 
πού πηγάζουν άπ' τό φεουδαρχικό καθεστώς, κατσργηθή- 
κανε», άκόμα κι «ή πίστη, ή άπόδοση τιμών και κάθε προ- 
σωπική υπηρεσία, πού έπιβάλλονταν στούς υποτελείς 
«γεωμόρους» ώς τώρα (άρθρο 1 τοϋ διατάγματος τής 15ης 
Μαρτίου 1790). Ή διάκριση άνάμεσα στή γή εύγενών και 
μή εύγενών εξαφανίζεται, καθώς και τά πρωτοτόκια. Ισό- 
τητα στή γή κι ισότητα στά πρόσωπα πανε μαζί. Μά, άν 
ή οικονομική ισότητα (άρθρο 9 τοϋ διατάγματος τής 5-11 

Αύγουστου) είναι γιά δλους, ή πολιτική, ώστόσο, ισότητα 
είναι μονάχα πρός όφελος τών αστών: ή κατάργηση τής 
άγορας θέσεων κλπ. και τής κληρονομικότητας τών βα- 
ρών (αρθρ. 7), ή εισδοχή όλων σ' δλες τις θέσεις, πολι- 
τικές και στρατιωτικές (δρθρ. 11), τους άνοιγαν τις πόρ- 
τες τών υπηρεσιών τοΰ δημοσιοϋπαλληλικού και δικα- 
στικού κλάδου, πού γΓαύτές ό λαός, άπό έλλειψη «τα- 
λέντων», δέ μπορούσε άκόμα νάχει άξιώσεις. 

Ή οικονομική φεουδαρχία διατηρήθηκε κάτω άπό 
καινούργιες μορφές. Έδώ, πρέπει νάναφερθεΐ ή βασική 
διάκριση πού γίνηκε άπ' τις 4 Αύγούστου και πού επανα- 
λήφθηκε, όχι χωρίς έπιφυλαχτικότητα ούτε χωρίς αντι- 
φατικότητα, στο διάταγμα άπό 5—11 Αύγούστου 1789. 
«Ή Εθνοσυνέλευση καταργεί ολότελα τό φεουδαρχικό 
καθεστώς- άποφασίζει ότι άπ' τά δικαιώματα και τά κα- 
θήκοντα, τόσο τά φεουδαρχικά όσο και τά φοροδοτικά, 
όσα άφοροΟν τήν ύποτέλεια πραγμάτων ή προσώπων και 
τήν προσωπική έξάρτηση καταργούνται χωρίς άποζημίω- 
ση»: δέν παράμεναν άπ' τή δουλοπαροικία παρά άρκετά 
σπάνιες επιβιώσεις. «"Ολα τάλλα δικαιώματα κηρύσ- 
σονται έξαγοράσιμα»: θά έξακολουθούν, λοιπόν, νά υπάρ- 
χουν, ως τήν άποζημίωση τών δικαιούχων. Περίεργος περι- 
ορισμός, πού διατηρούσε τά κυριώτερα δικαιώματα τής 
άριστοκρατίας: οί χωρικοί ελευθερώθηκαν, άλλά όφειλαν 
νά πληρώσουνε τό λευτέρωμα τής γής τους. Τό διάταγμα 
τής 15ης Μαρτίου 1790, πού άναφέρεται άπ' τον ΜεΓίϊη αε 
ϋουαι, επανέλαβε, συστηματοποιώντας, αύτές τις άρχές: 
εισήγαγε τή διάκριση άνάμεσα στή «δεσποτική φεουδαρ- 
χία» και τή «συναλλασσόμενη φεουδαρχία». Άπ' τήν 
πρώτη, εξαρτιόνταν τά δικαιώματα πού ύποτίθεται ότι 
είχαν άποχτηθεΐ σέ βάρος τής δημόσιας εξουσίας ή είχαν 
παραχωρηθεί άπ' τήν ίδια: δικαιώματα τιμητικών διακρί- 
σεων και δικαστικής έξουσίας, δικαιώματα ύποτέλειας 
και δουλοπαροικίας, προσωπικές άγγαρεΐες, υποχρεώσεις 
(οαηα1ϊ105) και διόδια, δικαιώματα κυνηγιού, περιστε- 
ρεώνων κι ύποστατικών, όλα αύτά καταργήθηκαν ολότελα. 
Τά δικαιώματα τής συναλλασσόμενης φεουδαρχίας, θεω- 

ρούμενο σάν ένα είδος αντιπαροχής γιά μιάν αρχική πα- 
ραχώρηση εδάφους, μεταβληθήκανε σέ αστική ϊδιοχτη- 
σία, κι έπομένωςέξαγοράσιμη: τέλη, έγγειοι πρόσοδοι, δι- 
καιώματα χωροδεσπότη «κάθε είδους και μ' οποιοδήποτε 
όνομα» (ετήσια δικαιώματα), τέλη αγοραπωλησίας πού 
πληρώνονταν στό χωροδεσπότη (δικαιώματα περιστα- 
σιακά).Ή δεκάτη έδωσε λαβή γιά μια λυσσαλέα συζήτηση: 
καταργήθηκε, τελικά, χωρίς εξαγορά, μέ μόνη εξαίρεση 
τις δεκάτες σέ γαίες παραχωρημένες σέ λαϊκούς, πού 
ανακηρύχτηκαν έξαγοράσιμες. 

Τό ϋψος τής τιμής τής εξαγοράς καθορίστηκε μέ τό διά- 
ταγμα τής3ης Μαΐου 1790: τό εϊκοσαπλάσιο τής ετήσιας 
εισφοράς γιά τά χρηματικά δικαιώματα, τό εϊκοσιπεντα- 
πλάσιο γιά τά δικαιώματα σέ είδος και, γιά τά περιστα- 
σιακά δικαιώματα, άνάλογα μέ τή σπουδαιότητά τους. 
Ή εξαγορά ήταν αυστηρά άτομική· ό χωρικός έπρεπε, 
επίσης, νά εξοφλήσει τά άπό τριάντα χρόνια καθυστερού- 
μενα χρέη του. Ή εξαγορά, εξάλλου, απέβαινε μοναχά 
προς όφελος τών ίδιοχτητών, πού κατάφερναν νά πέσει 
τό βάρος της στούς γεωμόρους (τούς μή ευγενείς πού τούς 
είχε παραχωρηθεί ή γή), τούς έπίμορτους (') ή τούς άγρο- 
χτηματίες (καλλιεργητές μ' ενοίκιο ή ποσοστό στούς καρ- 
πούς τής γής). "Οσο γιά τή δεκάτη, κι έδώ πάλι, ώφε- 
λοΰνταν μονάχα οΐ Ίδιοχτήτες άπ' τήν κατάργησή της: 
τό διάταγμα τής 1 ΙηςΜαρτίου 1791 έρριξε τό βάρος τής δε- 
κάτης στόν άγροτοκαλλιεργητή ή τον έπίμορτο, «εξαιτίας 
τής άποζημίωσης πού όφείλονταν στόν ίδιοχτήτη και 
σ' αντιστάθμισμα τής συνεισφοράς πού είχε άντικατα- 
στήσει τή δεκάτη και πού, άπό τότε, είχε επιβληθεί στούς 
άγροτοκαλλιεργητές και τούς έπίμορτους». 

Ή εξαγορά τών φεουδαρχικών δικαιωμάτων άποτέλεσε 
τήν οικονομική βάση συμβιβασμού μέ τήν άριστοκρατία 
πού ζητούσε, άπ' τό 1789, μία μερίδα τής άστικής τάξης. 
Αναμφίβολα, ή κατάργηση τών «γενικών χαρακτηριστι- 



1. Πού καλλιεργούσαν ένα υποστατικό και μοίραζα νε τόν καρπδ 
μέ τόν κύριο τής γής (Σ.τ.μ.). 

κών τοϋ φεουδαρχικού καθεστώτος» (τίτλος τοϋ διατά- 
γματος τΐ^ς 15ης Μαρτίου 1790), ή ριζική αλλαγή τής φεου- 
δαρχικής οργάνωσης τής ίδιοχτησίας τής γής κι ή διοι- 
κητική και δικαστική μεταρρύθμιση, είχαν σαν επακό- 
λουθο τήν κατάλυση τής εξουσίας τών Αρχόντων κι έβα- 
ζαν τά θεμέλια τής εθνικής ένοποιημένης εξουσίας. Άλλά, 
ΰστερα άπ' τήν εξαγορά, ή ανατροπή τής φεουδαρχίας 
πραγματοποιόνταν με τή μορφή ενός εξαιρετικά εύνο'ι- 
κοϋ για τήν αριστοκρατία συμβιβασμού- Ουσιαστικά, 
τά βάρη ξανάπεφταν τελικά στούς ενοικιαστές τών άγρο- 
χτημάτων καϊ τούς έπίμορτους κι οί λευτερωμένοι άπ' τό 
καθεστώς τών "Αρχόντων χωρικοί δέν ήταν όλων ίδιες οί 
οικονομικές καϊ κοινωνικές συνθήκες: ή διαφοροποίηση 
τών χωρικών, πού είχε ήδη αρχίσει άπ' τό Παλιό Καθε- 
στώς, επιταχύνθηκε κι ή ένότητα τής αγροτικής κοινό- 
τητας κλονίστηκε άκόμα πιο πολύ. Γιά τή μάζα τών μι- 
κροαγροτών, τών ενοικιαστών τών άγροχτημάτων καϊ τών 
έπίμορτων, ή κατάργηση τής φεουδαρχίας, άληθινή λευκή 
έπιχείρηση, υπήρξε, κατά τήν έκφραση τοΟ ΟβθΓ|β» 
ίείεονΓε, «μιά πικρή άπογοήτευση». 

Γιά τό ολοκληρωτικό λευτέρωμα τής γής, ή αγροτική 
επανάσταση συνεχίστηκε, μέ διάφορες μορφές, ως τό 
1793, σωστός εμφύλιος πόλεμος, πού άκόμα περιμένει 
τον ιστορικό του. "Εκανε άδύνατο κάθε συμβιβασμό μέ 
τή φεουδαρχική άριστοκρατία καϊ βοήθησε στήν προώ- 
θηση τής άστικής επανάστασης. 

II — Ό άστικός φιλελευθερισμός 

Ό οικονομικός και κοινωνικός συμβιβασμός μέ τή 
φεουδαρχία δίνει τό σωστό μέτρο τοϋ έργου τής Συντα- 
χτικής Συνέλευσης: άν οί άρχές κηρυχτήκανε μ' επιση- 
μότητα, ώστόσο, δέ στράφηκαν λιγώτερο, γΓ αύτό, πρός 
τό μέρος τών συμφερόντων τών κρατούντων. 

Ή αστική τάξη νοιάζεται πιό πολύ γιά τή λευτεριά, 
εννοείται γιά τήν οικονομική λευτεριά, κατ' άρχή, άν 
και δέ γίνεται κανένας λόγος γΓ αύτή στή Διακήρυξη 

τών Δικαιωμάτων τοΰ 1789: χωρίς αμφιβολία, επειδή ή 
οικονομική ελευθερία ήταν κάτι αυτονόητο στά μάτια 
τών άστών, αλλά κι επειδή οί λαϊκές μάζες παραμένανε 
βαθύτατα προσηλωμένες στο παλιό σύστημα παραγωγής, 
πού, μέ τό διακανονισμό καί τή διατίμηση, καλυτέρευε, 
κατά κάποιο τρόπο, τις συνθήκες ζωής τους. Τό ΐ3Ϊ5$εΓ ίβΐτε 
(ή ελευθερία δράσης) καϊ τό ΐ3Ϊ55εΓ ρ355εΓ (ή ελευθερία 
εμπορίου) δέν άποτέλεσαν, ωστόσο, λιγώτερο, γΓ αύτό, 
άπ' τό 1789 κιόλας, τό θεμέλιο τών νέων θεσμών. Ή ελευ- 
θερία τής ϊδιοχτησίας προήλθε άπ' τήν κατάλυση τής φε- 
ουδαρχίας. Ή ελευθερία τής καλλιέργειας καθιέρωσε τό 
θρίαμβο τοΰ άγροτικοΰ ατομικισμού, άν κι ό Αγροτικός 
Κώδικας τής 27ης Σεπτεμβρίου 1791 είχε διατηρήσει, 
όχι χωρίς άντίφαση, τον κοινό βοσκότοπο τής κοινότητας 
καί τό δικαίωμα βοσκής, έφόσον βασίζονταν σέ κάποιο 
τίτλο ή έθιμο. Ή ελευθερία παραγωγής γενικεύτηκε μέ 
τήν κατάργηση τών μονοπωλίων καί τών συντεχνιών: ό 
νόμος τής 2ας Μαρτίου 1791 διάλυσε τις συντεχνίες, 
πρωτομαστόρων καί μαστόρων, άλλά και τά προνομιούχα 
έργοστάσια. Τήν ελευθερία τοϋ εσωτερικού εμπορίου 
άκολούθησε ή ενοποίηση τής εθνικής άγορδς, μέ τήν κα- 
τάργηση τών εσωτερικών τελωνειακών δασμών καί διο- 
δίων καί τήν άπομάκρυνση τών τελωνειακών φυλακίων, 
πού περιέλαβε, έτσι, επαρχίες στήν πραγματικότητα άλ- 
λοδαπές, ενώ ή κατάργηση τοΟ προνομίου τών εμπορικών 
έταιρειών ελευθέρωνε τό εξωτερικό εμπόριο. Ελευθερία 
τής εργασίας, τέλος, άδιάρρηχτα δεμένη μέ τήν ελευθερία 
τής επιχείρησης: ό νόμος ίε ΟιβρεΙΐεΓ τής 14ης Ιουνίου 
1791 άπαγορεύει, άντίθετα προς τό δικαίωμα τού συνε- 
τοί ρίζεσθαι καί συνέρχεσθαι, τό συνασπισμό καϊ τήν απερ- 
γία. Το ελεύθερο άτομο είναι ελεύθερο καί νά δημιουργεί 
καί νά παράγει, νάναζητάει τό κέρδος καί νά τό χρησιμο- 
ποιεί κατά τό κέφι του. Στήν πραγματικότητα, ό φιλελευ- 
θερισμός, βασισμένος στήν ισότητα δικαιωμάτων ένός 
άφηρημένου κοινωνικού ατομικισμού, εύνοοΰσε τούς 
πιο ισχυρούς: ό νόμος ίε ΟιβρεΙΐεΓ άποτέλεσε, ως τό 
1864 όσον άφορα τό δικαίωμα άπεργίας κι ως τό 1884 

όσον άφορα τό συνδικαλιστικό δικαίωμα, ένα άπ" τά βα- 
σικά νομοθετήματα τοϋ καπιταλισμοΰ τοΰ έλεύθερου 
ανταγωνισμού. 

Ή ελευθερία προϋποθέτει, φυσικά, κι ορισμένες δημό- 
σιες και πολιτικές έλευθερίες. Είναι άπαράγραπτο φυσικό 
δικαίωμα, κατά τό άρθρο 2 τής Διακήρυξης τών Δικαιω- 
μάτων, πού δέν τό περιορίζει παρά ή έλευθερία τοΰ άλλου 
(άρθρο 4). Είναι, πρώτα πρώτα, ή έλευθερία τοΰ προσώπου, 
ατομική έλευθερία πού άποτελεΐ έγγύηση κατά τών κατη- 
γοριών και τών αύθαίρετων συλλήψεων (άρθρο 7). Κύριοι 
τοΰ έαυτοΰ τους οί άνθρωποι, μπορούν νά μιλοϋν και νά 
γράφουν, νά τυπώνουν και νά δημοσιεύουν έλεύθερα, ύπό 
τον ορο πώς ή έκφραση τών γνωμών τους δέ θά διαταρά- 
ζει τήν έννομη τάξη και πώς θά τιμωριέται ή κατάχρηση 
αύτής τής ελευθερίας (άρθρο 10 κι II). Ή θρησκευτική 
έλευθερία δέν περιορίστηκε λιγώτερο, γΓ αύτό, ένώ οί 
έτερόδοξες λατρείες δέν είναι παρά ανεχτές. Στο πολιτικό 
πεδίο, ό άστικός φιλελευθερισμός ενσαρκώθηκε στο λεγό- 
μενο Σύνταγμα τοΰ 1791, άλλά πού οί κυριώτερες διατάξεις 
του είχαν κιόλας ψηφιστεί άπ' τό τέλος τοΰ 1789: πάνω 
στή βάση τής εθνικής κυριαρχίας και τοΰ διαχωρισμοΰ 
τών έξουσιών (άρθρο 3 και 6 τής Διακήρυξης), οργάνωσε 
ίνα άντιπροσωπευτικό σύστημα πού χαρακτηρίζονταν, 
στήν πράξη, άπ' τήν υπεροχή τής Νομοθετικής Συνέλευ- 
σης. Ή διοικητική άποκέντρωση, ή δικαστική μεταρρύ- 
θμιση, ή νέα οικονομική όργάνωση, άκόμα κι ή άναδιορ- 
γάνωση τής Εκκλησίας μέ τον πολιτικό Συνταχτικό 
Χάρτη τοΰ κλήρου (12 Ιουλίου 1790), άνταποκρίνονταν 
στήν ίδια μέριμνα ελευθερίας: μέσα στά πλαίσια μιας 
κατά περιφέρειες δίκαιης κι ορθολογιστικής οργάνωσης 
τής χώρας, όλοι οί διοικητές, άκόμα κι οί έπίσκοποι, 
ήταν αιρετοί. 

Σύμφωνα μέ τή Διακήρυξη τών Δικαιωμάτων, ή ισό- 
τητα ήταν στενά συνδεμένη μέ τήν Έλευθερία: άπαιτή- 
Οηκε μ' έπιμονή άπ' τούς αστούς κατά τής άριστοκρατίας, 
άπ' τούς χωρικούς κατά τών κυρίων τους. Άλλά δέν πρό- 
κειται παρά γιά πολιτική (άστική) ισότητα. Ό νόμος είναι 

6 ίδιος για δλους, δλοι οί πολίτες είναι ίσοι απέναντι του - 
αξιώματα, θέσεις κι έπαγγέλματα μπορούν δλοι νά τάπο- 
χτήσουνε χωρίς διάκριση καταγωγής (άρθρο 6 τϊ|ς Δια- 
κήρυξης). Οί κοινωνικές διακρίσεις δέ βασίζονται πιά 
παρά στην κοινή ωφέλεια (άρθρο I), τις αρετές και τό τα- 
λέντο (άρθρο 6)· ό φόρος πρέπει νά έπιβάλλεται ίσια 
σ' δλους τούς πολίτες, ανάλογα μέ τις δυνάμεις τους 
(άρθρο 13). Ή πολιτική ισότητα δέχτηκε, ωστόσο, ένα 
βαρύ χτύπημα, μέ τή διατήρηση τής δουλείας στις αποικίες: 
ή κατάργησή της θά έβλαφτε τά συμφέροντα τών μεγάλων 
ίδιοχτητών φυτειών, πού ή όμάδα τους πίεσης έπηρέαζε 
ιδιαίτερα τή Συνέλευση. Δέ μπορούσε, έξαλλου, νά γίνει 
λόγος γιά κοινωνική ισότητα: ή ίδιοχτησία άναγνωρίστη- 
κε, στο άρθρο 2 τής Διακήρυξης τών Δικαιωμάτων, σά φυ- 
σικό κι απαράγραπτο δικαίωμα, χωρίς νά νοιαστεί κανένας 
γιά τήν τεράστια μάζα έκείνων πού δέν είχαν τίποτα δικό 
τους. Και γιά τήν ίδια τήν πολιτική ισότητα, άποτέλεσε αν- 
τίφαση ή οργάνωση τής ψηφοφορίας μέ πληρωμή ειδικού 
τέλους: τά πολιτικά δικαιώματα, μέ τό νόμο τής 22ας Δε- 
κεμβρίου 1789, παρέμειναν άποκλειστικότητα μιδς μειο- 
ψηφίας «κρατούντων», μοιρασμένων σέ τρεις κατηγορίες 
ιεραρχημένες άνάλογα μέ τήν εισφορά τους: «ένεργοί 
πολίτες», συγκροτημένοι σέ συνελεύσεις πρώτου βαθμού, 
«έκλέκτορες», πού σχημάτιζαν τις συνελεύσεις έκλεκτό- 
ρων διαμερισμάτων τής χώρας και, τέλος, «έκλόγιμοι» 
στή Νομοθετική Συνέλευση. Οί «παθητικοί» πολίτες δέν 
είχαν δικαίωμα ψήφου, έπειδή δέ μπορούσαν νά πληρώσουν 
τό καθορισμένο τίμημα. 

Ή νέα κοινωνική τάξη ένισχύθηκε ιδιαίτερα μέ δυό 
στενά συνδεμένες άνάμεσά τους μεταρρυθμίσεις, μέτρα 
τών άκρων πού ή άστική συνταχτική εξουσία άναγκάστηκε, 
σάν παρά τή θέλησή της, νά πάρει, γιά νά δώσει λύση 
στήν οικονομική κρίση. Στις 2 Νοεμβρίου 1789, τά περιου- 
σιακά στοιχεία τοϋ κλήρου τέθηκαν «στή διάθεση τοϋ 
έθνους»· στις 19 Δεκεμβρίου, βγήκαν σέ πούλημα χτήματα 
άξιας 400 έκατομμυρίων, πού άντιπροσωπεύονταν άπό ένα 
ίσο ποσό τίτλους, γραμμάτια μέ 5% πού άποτελοϋσαν πί- 

στωση πρός τό Κράτος και μποροΟσαν νά εξοφληθούν μέ 
περιουσιακά άγαθά τοϋ κλήρου. Ή επιχείρηση απέ- 
τυχε. Στις 27 Αυγούστου 1 790, οί παραπάνω τίτλοι γίνανε 
χαρτονομίσματα - ή υποτίμηση τους, ό πληθωρισμός κι ή 
ακρίβεια τής ζωής ξανάφεραν τήν κοινωνική αναταραχή, 
χτυπώντας, ταυτόχρονα, σκληρά και τον πλοΰτο που 
αποχτήθηκε στο μεταξύ. Μέ τό πούλημα των εθνικών αγα- 
θών, πού εύκολύνθηκε μέ τό χαρτονόμισμα, ή Επανάσταση 
βάδισε πρός μια καινούργια ανακατάταξη τοϋ έγγειου 
πλούτου, ανακατάταξη πού έκανε πιο φανερό τόν κοινω- 
νικό της χαρακτήρα. 'Λλλά, όπως ή εξαγορά τών φεου- 
δαρχικών δικαιωμάτων, κι ή πούληση τών εθνικών χτη- 
μάτων εφαρμόστηκε χωρίς νά ληφθεί ΰπ' δψη ή μάζα 
τών χωρικών: βοήθησε μάλλον στήν επικράτηση τών 
Ισχυρών. 

Οί αντιφάσεις πού χαρακτηρίζουν τό έργο τους δείχνουν 
τό ρεαλισμό τών μελών τής Συνταχτικής Συνέλευσης, 
πού πολύ λίγο νοιάζονταν γιά άρχές, όταν επρόκειτο νά 
υπερασπίσουν τά συμφέροντα τής τάξης τους. Ωστόσο, 
οί άρχές τοϋ Όγδονταεννέα δέν είχανε λιγώτερο, γι* 
αύτό, μιάν άπήχηση πού και τώρα άκόμα δέ μπορεί νά 
σβήσει. Ή Διακήρυξη πού υιοθετήθηκε στις 26 Αύγού- 
στου καθορίζει τά ούσιαστικά στοιχεία τών δικαιωμάτων 
τοΰ άνθρωπου και τών δικαιωμάτων τοϋ έθνους μέ μίαν 
οικουμενικότητα πού ξεπερνάει κατά πολύ τόν εμπειρικό 
χαρακτήρα τών άγγλικών ελευθεριών, δπως είχαν διακη- 
ρυχτεί κατά τό 17ο αιώνα. "Οσο γιά τις άμερικανικές δια- 
κηρύξεις τοϋ Πολέμου τής Ανεξαρτησίας, χαρακτηρί- 
ζονταν, βέβαια, άπό ένα πνεϋμα οικουμενικότητας τοϋ 
Φυσικοΰ Δικαίου, άλλ' όχι και χωρίς ορισμένους περιο- 
ρισμούς, πού μειώνανε πολύ τήν άξια τους. Οί άρχές πού 
πάνω τους τάστικά μέλη τής Συνταχτικής Συνέλευσης στή- 
ριξαν τό έργο τους προβάλλονταν σά θεμελιωμένες πάνω 
στον οικουμενικό Λόγο. Ή Διακήρυξη τούς έδωσε μιάν 
έκφραση μέ μεγάλη άπήχηση. Στό έξής, οί «άπαιτήσεις 
τών πολιτών, βασισμένες πάνω σ' άπλες κι άναντίρρητες 
άρχές», δέ μπορούσαν παρά νάποβλέπουν στή «διατή- 

ρηση τοϋ Συντάγματος και τή γενική ευτυχία»: αισιόδοξη 
πίστη στην παντοδυναμία τοΰ Λογικοΰ, σύμφωνη μέ τό 
πνεϋμα τοϋ αιώνα τών Φώτων, άλλά πού δέ μπόρεσε 
νάντισταθεΐ στην πίεση τών ταξικών συμφερόντων. 

III. — Τό άδύνατο τοΰ συμβιβασμού 

Μέ βάση τον οικονομικό και κοινωνικό συμβιβασμό 
πού αποτελούσε ή εξαγορά τών δικαιωμάτων τών Αρχόν- 
των καϊ μέσα στά πλαίσια τοΰ «φοροϋποτελικοΰ» φιλε- 
λευθερισμού, πού καθιέρωνε τά δικαιώματα τής ίδιοχτη- 
σίας και την υπεροχή τοΰ πλούτου, τάστικά μέλη τής 
Συνταχτικής Συνέλευσης άναζητοΰσαν, γιά πολύ καιρό, 
μ' επιμονή ένα πολιτικό συμβιβασμό μέ τήν αριστοκρατία. 
"Αλλά ή άνένδοτη αντίσταση τής μάζας τών μικροευγενών 
πού ζούσανε κυρίως άπ' τις προσόδους τών χτημάτων 
τους κι ή ακλόνητη θέληση τών χωρικών νά τελειώνουν 
μιά γιά πάντα μ' όλες τις φεουδαρχικές έπιβιώσεις υπερί- 
σχυσαν άπ' τήν πολιτική συμβιβασμοΰ και συμφιλίωσης: 
ή σταθεροποίηση στάθηκε άδύνατο νά έπιτευχθεΐ. 

Ό πολιτικός συμβιβασμός πού, κατά τό πρότυπο τής 
•αγγλικής επανάστασης τοΰ 1688, θά είχε επιβάλει στις υπο- 
ταγμένες λαϊκές μάζες τήν κυριαρχία τών μεγαλοαστών 
και τϊ|ς αριστοκρατίας άναζητήθηκε, κατ' αρχή, τό Σεπτέμ- 
βριο τοΰ 1789, άπ' τούς «Μοναρχικούς» ή τούς «Άγγλο- 
μανεΐς», όπαδούς μιας "Ανω Βουλής, όχυροΰ τής άριστο- 
κρατίας, κι ενός άπόλυτου βασιλικού «βέτο». Ό ΜοιιηΐεΓ 
πίστεψε πώς ήταν δυνατό νά πετύχει, τό 1789, όπως καϊ τό 
1788 στό νψΙΙβ, τή συγκατάθεση και τών τριών τάξεων 
7ΐά μιά περιορισμένη έπανάσταση. Άλλά αύτή ή «Επα- 
νάσταση τών Προκρίτων» απέτυχε - στις 10 Όκτωβρίου 

1789, ό Μουνιέ έγκατέλειψε τις Βερσαλλίες· στις 22 Μαΐου 

1790, έφευγε στό έξωτερικό. Είτε άπό έλλειψη κατανόησης 
είτε άπό φιλοδοξία, ό Ια Ρανεΐΐε επέμεινε περισσότερο 
καιρό: ή πολιτική του έτεινε νά συμφιλιώσει, μέσα στά 
πλαίσια μιδς συνταγματικής μοναρχίας, κατά τό άγγλικό 
πρότυπο, τούς άριστοκράτες γαιοχτήμονες μέ τούς έπιχει- 

ρηματίες αστούς. Τό 1790, ό 1.3 Ρανβίίβ κυριαρχεί στήν 
πολιτική ζωή καϊ θριαμβεύει μέ τή Συναδέλφωση τής 14ης 
Ιουλίου. Ωστόσο, ξεσκεπάστηκε, μέ τήν έπιδομικασία 
τής τιμωρίας πού έπέβαλε ό εξάδελφος του ΒουίΙΙε στήν 
έπαναστατημένη φρουρά τοΰ Νανσύ, τόν Αύγουστο τοΰ 
1790: ή δημοτικότητά του κατάρρευσε. Σέ λίγο, τόν δια- 
δέχθηκε ή Τριανδρία. Τό κοινωνικό καϊ πολιτικό περιε- 
χόμενο τοΟ συμβιβασμού πού αναζητήθηκε κανένας δεν 
τό προσδιόρισε καλύτερα άπ' τόν Μπαρνάβ, στή φλο- 
γερή του αγόρευση τής 15ης Ιουλίου 1791: «Θά τερμα- 
τίσουμε τήν Επανάσταση, θά τήν ξαναρχίσουμε;... "Ενα 
άκόμα βήμα θά ήταν μιά πράξη όλέθρια κι ένοχη. "Ενα 
άκόμα βήμα πρός τήν ελευθερία θά ήταν ή καταστροφή 
τής βασιλείας, ένα άκόμα βήμα πρός τήν ισότητα θά 
ήταν ή καταστροφή τής ίδιοχτησίας». Σύμφωνοι μέ τό 
ί3 Ρανβαβ, οί «Τρίαρχοι» Βαπίδνε, ϊ>ιι ΡογΙ καϊ ίδίτΐΰίΐι 
εννοούσαν νάναθεωρήσουν τό Σύνταγμα, ναύξήσουν 
τό τίμημα τού δικαιώματος ψήφου και νά ενισχύσουν τή 
βασιλική εξουσία. Ή πολιτική αύτή απαιτούσε τή συν- 
δρομή των άριστοκρατών, καθώς και τή συναίνεση τοΰ 
Λουδοβίκου 16ου, άλλά ή αρνησή τους, ή έκκληση στό 
έξωτερικό κι ό πόλεμος, τέλος, τήν έκαναν, γιά μιά φορά 
άκόμα, νά ναυαγήσει. 

'Η Αριστοκρατία δέν τήν ήθελε, κάνοντας, έτσι, άνα- 
πόφευχτη, γιά νά συντριβεί ή άντίστασή της, τήν προσφυγή 
στις λαϊκές μδζες. Ή επίμονη προσήλωσή της στά προνό- 
μια, ή ύπερβολική της αποκλειστικότητα, ή άπόλυτα 
κλειστή στις αστικές αντιλήψεις φεουδαρχική νοοτροπία 
της καθήλωσαν τό μεγαλύτερο μέρος τής άριστοκρατίας 
τής Γαλλίας σέ μιάν απόλυτη άρνηση. "Οσο γιά τή μοναρ- 
χία, ή στάση της έδειξε, άν καϊ δέ χρειάζονταν, πώς χρη- 
σίμευε σάν όργανο ύπεροχής μιας τάξης: ή έκκληση στό 
στρατό πού άποφάσισε ή Αύλή άπ' τις πρώτες κιόλας μέ- 
ρες τοΰ Ιουλίου τοΰ 1789 φάνηκε νά σημαίνει τό τέλος 
τής Επανάστασης. Ή αριστοκρατία, στήν πλειονότητά 
της, δέ δέχτηκε μήτε τά ψηφίσματα τής 5 — II Αύγούστου 
1789 μήτε τή Διακήρυξη τών Δικαιωμάτων: δηλαδή τήν 

κατάλυση, έστω και μερική, τής φεουδαρχίας. «Δέ θά συναι- 
νέσω ποτέ», διακήρυξε ό Λουδοβίκος 16ος, «νάπογυμνώσω 
τον κλήρο μου και τούς ευγενείς μου». Οί μέρες τής 
λαϊκής εξέγερσης τοΰ Όκτωβρίου τοϋ έπιβάλανε την 
αποδοχή των ψηφισμάτων. Τό 1790, ενώ ό βασιλιάς χρη- 
σιμοποιούσε τό 1.3 Ρανοΐΐο, πού ωστόσο τον σιχαίνονταν, 
ή αριστοκρατία επέμενε ανένδοτα στήν άντίστασή της. 
Οί ενέργειες των αποδήμων, οί σκευωρίες των ξένων Αυ- 
λών κι ή έναρξη τής άντεπανάστασης διατηρούσαν τις 
ελπίδες της, ενώ οί αγροτικές εξεγέρσεις πού ξέσπασαν σέ 
πολλές περιοχές εξαιτίας τής υποχρέωσης εξαγοράς τών 
φεουδαρχικών δικαιωμάτων σκληραίνανε τήν άρνηση 
της. Ή φυγή τοΰ βασιλιά, στις 21 Ιουνίου 1791, οί ένο- 
πλες συγκεντρώσεις τών αποδήμων στό Ρήνο καί, τέλος, 
ό πόλεμος, πού τόν είχε εύχηθεΐ κι επιζητήσει άπ' τό 1791 
κιόλας, απόδειξαν πώς ή άριστοκρατία προτιμούσε, άπό 
ταξικό συμφέρον, νά προδώσει μάλλον τό έθνος παρά 
νά υποχωρήσει. 

Ή πολιτική τής συμφιλίωσης ανάμεσα στήν άριστο- 
κρατία και τούς μεγαλοαστούς ήτανε χιμαιρική, δσο δέ 
θά είχαν καταστραφεί οριστικά καί τά τελευταία ύπο- 
λείμματα τής φεουδαρχίας. "Οσο τής έμενε κάποια ελπίδα 
νάνακτήσει τά παλιά της δικαιώματα μέ μιάν επιστροφή 
στήν άπόλυτη μοναρχία, ή άριστοκρατία άρνιόταν νά 
δεχτεί τό θρίαμβο τής άστικής τάξης. "Οταν ή φεουδαρχία 
φάνηκε γιά πάντα συντριμμένη (άλλά χρειάστηκε γΓ αύτό 
τό 93 κι ή Τρομοκρατία) και κάθε προσπάθεια γι' άπο- 
κατάσταση τής παλιάς κοινωνίας γιά πάντα πιά καταδι- 
κασμένη (άλλά ύστερα άπό δεκαπέντε χρόνια ναπο- 
λεόντεια διχτατορία καί τήν αποτυχία τών "Ακρων: τών 
«Ανένδοτων» τής βασιλικής παλινόρθωσης καί τών «Τριών 
Ένδοξων» τοΰ 1830), ή άριστοκρατία δέχτηκε, επιτέλους, 
τόν πολιτικό συμβιβασμό, πού, κάτω άπ' τή μοναρχία τοΰ 
Ιουλίου ('), τήν έκανε νά συνεργαστεί, στήν έξουσία, μέ 
τούς άστούς. 



1. Τοϋ 1830, μέ τόν Ι_ουι$-ΡΗιϋρρΓ (Σ.τ.μ.). 



64 



// ΓΑΛΛΙΚΗ ΕΠΛλΛΣΤΛΣΙΙ 



Οί χωρικοί, άπ' τή δική τους μεριά, αρνήθηκαν, κι 
δχι μέ μικρότερο πείσμα, τό συμβιβασμό τής εξαγοράς ('). 
'Η Συνταχτική Συνέλευση, γιομάτη αυταπάτες, περίμενε 
άπ' αΰτό τό νόμο μιά γρήγορη και δίκαιη εξαφάνιση τοϋ 
φεουδαρχικού καθεστώτος. Ό νόμος προκάλεσε τό πιό 
ζωηρό ενδιαφέρον των συγχρόνων του, ενώ, συνάμα, 
έδινε αφορμή γιά συζητήσεις κι αντιθέσεις, όπως μαρτυ- 
ρούν όχι μονάχα τά έγγραφα τής Επιτροπής φεουδαρχι- 
κού ζητήματος τής Συνταχτικής Συνέλευσης και τής νομο- 
θετικής Επιτροπής τής Εθνοσυνέλευσης, αλλά και τά 
<ϊρχεϊα τών Διευθυντηρίων επαρχιών και διαμερισμάτων 
τής χώρας, καθώς και τά διοικητικά άρχεϊα κι οί συμβο- 
λαιογραφικές πράξεις. Παρά τήν εξαγγελία τής άρχής 
εξαγοράς, άπ' τις 4 Αύγουστου κιόλας, οί υπόχρεοι δέ μπό- 
ρεσαν νά κανονίσουν τό ζήτημα τής άπαλλαγής τους (άπ' 
τις φεουδαρχικές όφειλες) παρά μετά τή δημοσίευση τοΰ 
■διατάγματος τής 3ης Μαΐου 1790, πού ρύθμιζε τήν εξαγορά 
σύμφωνα μέ τις άρχές πού είχε θέσει ό νόμος τής 15ης 
τοϋ περασμένου Μαρτίου: οί πρώτες κανονικές πληρωμές 
τών υπόχρεων φαίνεται πώς άρχισαν τον Ιούνιο. Οί άργο- 



1. Τό σημαντικό πρόβλημα τής έξαγορας τών φεουδαρχικών δι- 
καιωμάτων και τής όριστικής τους κατάλυσης έξετάστηκε άπ' τόν 
Ρη. 53ΒΠ30, «Ή αστική νομοθεσία τής Γαλλικής Επανάστασης» 
<1898)· σ' ένα πάντα έγκυρο σκιαγραφημα άπ' τόν Α. Αυΐ3ΐ·α\ «Ή 
Γαλλική Επανάσταση και τό φεουδαρχικό καθεστώς» (1919)· άπ' 
τόν Μ. θ3Γ3υ<3, «Ή Επανάσταση κι ή έγγειος ίδιοχτησία» (1959). 
Μά μονο τοπικές ή περιφερειακές μονογραφίες θα έπιτρέπανε νά 
-δοθεί μιά άληθινή συνολική εικόνα τής μερικής έπιβίωσης, τών 
έναλλαγών και τής τελικής έξαφάνισης τοΟ φεουδαρχικού καθεστώ- 
τος κατά τήν Επανάσταση: δέ διαθέτουμε παρά δυό μονάχα τέτοια 
-έργα, τοϋ Α. ΡβΓΓβαΌυ, «Ή έξαγορά τών φεουδαρχικών δικαιωμάτων 
•στήν περιοχή τής ΟίΓοηαβ (1790-93)» (1928) και τοϋ }. ΜίΙΙοι, «Ή 
κατάλυση τών δικαιωμάτων τών Αρχόντων στήν περιοχή τοϋ ϋουοϊ 
και στήν περιοχή τής ΡΓβικΗβ-Οοιηΐύ» (Ι941).Έπίσης, σχετικά μέ τις 
■αγροτικές ταραχές και τις στάσεις που, άπ' τό Μεγάλο Φόβο τοϋ 
1789 ώς τήν τελειωτική κατάλυση τών φεουδαρχικών δικαιωμάτων 
<17 Ιουλίου 1793), χαρακτηρίζουν τήν έπαναστατική ιστορία τών 
αγροτών, δέν έχουμε παρά άποσπασματικές τοπικές μελέτες. Ή 
ίστορίααύτη πρέπει κάποτε σά γραφεί. 

πορίες αυτές εξόργισαν ακόμα και τούς πιο καλοπροαί- 
ρετους. Ή κακή διατύπωση τών ψηφισμάτων τής 4ης 
Αύγούστου, πού άρχίζανε μέ την επίσημη διαβεβαίωση 
ότι «ή Συνταχτική Συνέλευση καταλύει ολοκληρωτικά τό 
φεουδαρχικό καθεστώς», έκανε μεγαλύτερη τή σύγχυση: 
οί χωρικοί πήραν κατά γράμμα τή διατύπωση, χωρίς νά 
θέλουν νά λάβουν ύπ' όψη τις εξαιρέσεις πού τά ίδια τά 
ψηφίσματα προβλέπανε, και Θεωρήσανε άκυρους τούς νό- 
μους τοϋ 1790. Καταλαβαίνει κανείς ποιά ήταν ή επίδραση 
τής νοοτροπίας αυτής στήν πραχτική εφαρμογή τής εξα- 
γοράς. Προπάντων, άπό μιά παράξενη παράλειψη, δέν 
προβλέφτηκε κανένα ειδικό οικονομικό μέτρο ούτε κα- 
νένας πιστωτικός όργανισμός πού νά επέτρεπε στούς οφει- 
λέτες νά προμηθευτούν τάπαραίτητα χρήματα γιά τήν 
άπελευθέρωσή τους. "Ενας μεγάλος άριθμός άγροτών δέν 
«Ιχε νά πληρώσει τις άναγκαΐες προκαταβολές: ή εξα- 
γορά άποδείχνονταν άδύνατη, εκτός γιά τούς πλούσιους, 
κι ή έλευθερία πού τούς είχαν υποσχεθεί άπατηλή. Άπ' 
τήν άπαγοήτευση ώς τήν όργή ή απόσταση διανύθηκε τόσο 
πιο γρήγορα όσο περισσότερο οί "Αρχοντες έπέμεναν 
όχι μονάχα νά εισπράττουν τά δικαιώματα πού είχανε 
διατηρηθεί, άλλά καί τις καθυστερούμενες όφειλες τών 
καταργημένων δικαιωμάτων: ή επιβίωση τής φεουδαρχίας, 
μετά τήν κατ' άρχή κατάλυσή της τή νύχτα τής 4ης Αύ- 
γούστου, δέν είναι καθόλου μύθος φανταστικός. 

Ύπ' αύτές τις συνθήκες, άπ' τό 1789 ώς τό 1792, ένας 
<τωστός εμφύλιος πόλεμος άντέταξε, μέ λιγώτερη ή περισ- 
σότερη ένταση, άνάλογα μέ τις περιοχές, τον ένα κατά τοΟ 
άλλου άγρότες κι άριστοκράτες. Στό διαμέρισμα τοΟ 
ϋουοχ, όπου δέ σημειώνεται, ώστόσο, παρά ένα μονάχα 
βίαιο γεγονός μετά τό 1789, οί «δουλείες» (03Π3ΐϊΐβ5) έξα- 
φανίστηκαν άπ' τον ίδιο τόν πρώτο κιόλας χρόνο - τά 
καθυστερούμενα τών καταργημένων χωρίς άποζημίωση 
υποχρεώσεων έπαψαν νά πληρώνουνται - στό τέλος τοϋ 
1 789, οί πιότερες κοινότητες άρνήθηκαν νά πληρώσουν τις 
οφειλές πού θεωρούσαν καταργημένες κι ύποστηρίξανε 
τούς καταδιωγμένους άγρότες· ή περίπτωση άρνησης κατα- 

βολής τΐ|ς δεκάτης παρουσιάστηκε κατά τή διάρκεια τοΟ 
1790· τό 1791, μιά πληθώρα δικαστικών αποφάσεων κατα- 
δίκαζε τους «ατίθασους» - τό 1792, ό κρυφός ώς τώρα άνα- 
βρασμός γενικεύεται. Σέ πολλές άλλες περιοχές, ή αγρο- 
τική έπανάσταση δέν έπαψε άπ' τό 1789 ώς τό 1793, πότε 
ηρεμώντας και πότε πάλι φουντώνοντας, τις περιόδους 
τής φεουδαρχικής κράτησης του μεριδίου ή τής ακρίβειας 
τών σιτηρών. Σοβαρές ταραχές ή σωστές στάσεις, κατά τό 
τέλος τοΰ 1789, στήν περιοχή Αί$ηε, στο νορμανδικό 
ΒοοΒβε, στο Αη]ου, στο ΡΓ3ηςΗε-0>Γηΐέ, στο ΟαυρΗϊηό, 
στό νίν3Γ3Ϊ5, στο Κοιΐ5$ίΙΙοη. Τον Ιανουάριο τοϋ 1790, 
εξεγέρσεις στό (^υει-ον καϊ τό ΡέπβΟΓά, όπως και στήν 
"Ανω Βρετάνη, άπ' τό Ρίοοπηεΐ ώς τό Κεάοη, καί, τό 
Μάιο, στό ΒουΓθοηη3ΐ8· κατά τό θερισμό, άρνηση τής 
δεκάτης καϊ τών φεουδαρχικών μεριδίων σέ δεμάτια 
σιτηρών σ' δλο τό Οέΐίηαί$. Τό ()υεπ:ν καί τό ΡβπβΟΓΟ. 
ξεσηκώνονται ξανά τό χειμώνα τοδ 1791-1792· τήν άνοι- 
ξη, τό Ο α τα, ή ΑπΙβοΗε κι ή ίοζότε, καθώς καί τό Τβγγι 
καϊ τό 03Πΐ3ΐ· ή Απββε τό φθινόπωρο, ενώ μιά τεράστια 
εξέγερση γιά τή διατίμηση ξεσήκωνε, άπ' τήν άνοιξη ώς 
τό φθινόπωρο, τή Βε3υοε καί τις γειτονικές περιφέρειες. 
Οί έπίμορτοι γεωργοί ξεσηκώνονται, τον Ιούλιο τοϋ 1793, 
στό ΟεΓ5· τον Ιούλιο κι Αύγουστο, ή περιοχή Σηκουάνα- 
Μάρνη ξαναγνώρισε ταραχές εξαιτίας τών φεουδαρχικών 
μεριδίων στή σοδειά. 

Αναμφίβολα, τά δικαιώματα τών Αρχόντων κι ή δεκάτη 
δέν ήταν πάντα ή μόνη αιτία τών εξεγέρσεων αύτών άν ή 
εξαιρετική συγκομιδή τοϋ 1790 ήρέμησε τήν κατάσταση, 
οί άνωμαλίες στις άγοροπωλησίες καί τά εμπόδια στήν 
κυκλοφορία τών σιτηρών πολλαπλασιαστήκανε καθώς 
πλησίαζε ή άνοιξη τοϋ 1792: ό φόβος γιά σιτοδεία επέτεινε 
τήν άντίδραση στήν καταβολή τών φεουδαρχικών δικαιω- 
μάτων και τήν υποχρέωση γιά έξαγορά. 'Ολοένα καί πε- 
ρισσότερο άπειλούμενη, ή άριστοκρατία σκλήρυνε τήν 
άρνησή της κι δξυνε, έτσι, τήν κατάσταση. Τή στιγμή 
μάλιστα πού τά λαϊκά κινήματα στις πόλεις κι ό άνταγω- 

νισμός τών τάξεων στην ύπαιθρο συντελοϋσαν στήν 
προώθηση τής Επανάστασης. 



Ή φυγή τοΰ βασιλιά στη νβι-εηηεχ, στις 21 Ιουνίου 
1791, έκανε ολοφάνερη τη ματαιότητα τής πολιτικής 
τοΰ συμβιβασμού. Μάταια ή συνταχτική άστική τάξη 
εξαπέλυσε τήν «Τρίχρωμη Τρομοκρατία» κι ενίσχυσε τόν 
μέ πληρωμή χαρακτήρα τής ψήφου στή Συνταχτική 
Συνέλευση, τό σχίσμα έγινε μεγαλύτερο άκόμα, όπως 
απόδειξαν ό φόβος και τά συνακόλουθά του, οί βιαιότη- 
τες κι οί πυρπολήσεις. Ό κόμης ΌανηρΊεττε, πού ήρθε νά 
χαιρετήσει τό βασιλιά κατά τήν επιστροφή του άπ' τή 
νβΓεηηεχ, καθώς απομακρύνονταν μέσα στή βαρειά αμαξά 
του άπ' τή 53Ϊη(ε ΜεηεΗουΙα, σκοτώθηκε άπ' τούς άγρότες 
του. Ό βασιλιάς, από τότε, φάνηκε, στά μάτια τών μαζών, 
σάν ό πιο φοβερός εχθρός τους: ή φυγή στή νβΓβηηβδ 
«έσκισε τόν πέπλο». 

Ό ξενικός πόλεμος άποτελοϋσε, γιά τούς άριστοκρά- 
τες, τό τελευταίο καταφύγιο. «Άντί γιά εμφύλιο πόλεμο, 
θάχουμε πόλεμο μέ τούς ξένους», έγραφε ό Λουδοβίκος 
16ος, στις 14 Δεκεμβρίου 1791, στόν πράχτορά του Βι-ε- 
Ιευίΐ, «και τά πράματα θά πάνε καλύτερα». Καί, τήν ίδια 
μέρα τής 14ης Δεκεμβρίου, ή Μαρία Άντουανέττα έγραφε 
στό φίλο της ΡβΓδεη, σχετικά μέ τό κόμμα πού, στήν και- 
νούργια Εθνοσυνέλευση, έξωθοϋσε πρός τόν πόλεμο: «Οί 
άνόητοι! Δε βλέπουν πώς έτσι μδς έξυπηρετοϋν;». Στή 
Νομοθετική Συνέλευση πού συνήλθε τήν 1η Όκτωβρίου 
1791, πραγματικά, οί άριστεροί ζήτησαν τόν πόλεμο, έξω- 
θούμενοι άπό νέους άντρες πού οί σύγχρονοι όνόμασαν, 
άπ' τδνομα τοΟ άρχηγοΰ τους, Βπ$$ο(ίη$ καί πού, άπ' τήν 
εποχή τοΰ Λαμαρτίνου κι υστέρα, τούς ονομάζουμε Γιρον- 
δίνους. 

Εκπρόσωποι τής άνώτερης άστικής τάξης τών επιχει- 
ρήσεων, οί Γιρονδϊνοι έπιθυμοΟν νά βάλουν τέλος στήν 
άντεπανάσταση, κι Ιδιαίτερα νάποκαταστήσουν τήν πίστη 
στό χαρτονόμισμα, άναγκαία προϋπόθεση γιά τήν καλή 

πορεία τών επιχειρήσεων. Τον πόλεμο, πού ή αριστοκρα- 
τία τόν θέλει για να πετύχει, μέ τήν ήττα, τήν εσωτερική 
άντεπανάσταση, ή αστική τάξη τών επιχειρηματιών δεν 
τόν αντιπαθεί: οί πολεμικές προμήθειες δέν ήταν πάντα 
μια πηγή για σημαντικά κέρδη; Πόλεμος κατά τής Αγ- 
γλίας; Τίποτα δέν είναι λιγώτερο σίγουρο. Ή ισχύς τών 
άστών αύτών τών επιχειρήσεων έγκειται στήν κίνηση 
τών λιμανιών τής Μασσαλίας, τής Νάντης καί, προπάν- 
των, τοΰ Μ πορντώ, ζωτικών κέντρων τής κεφαλαιοκρατίας 
τοΰ καιρού εκείνου, πού είναι ούσιαστικά έμπορική. Οί 
Γιρονδΐνοι, έχοντας κηρύξει τόν ηπειρωτικό πόλεμο άπ' 
τόν Απρίλιο τοΰ 1792, δέν κηρύξανε τόν πόλεμο κατά τής 
Αγγλίας παρά τό Φεβρουάριο τοϋ 1793: ό ναυτικός πό- 
λεμος έθετε σέ κίνδυνο τό εμπόριο τών νησιών και τήν 
εύημερία τών ναυτικών πόλεων. Ό ηπειρωτικός πόλεμος 
ανταποκρίνονταν καλύτερα στούς πολιτικούς υπολογι- 
σμούς τών Γιρονδίνων άστών. Χτυπώντας τό παλιό εύρω- 
παίκό καθεστώς θά σήμαινε τόν παροξυσμό τοΰ άγώνα 
κατά τής αριστοκρατίας, τό ξεμασκάρεμα καί τήν έξουθέ- 
νωσή της. «"Ας έτοιμάσουμε άπ' τά πριν μιά θέση γιά τους 
προδότες κι ή θέση αυτή ας είναι ή άγχόνη», κραύγασε 
ό ΟιίΕάεΙ, στις 14 Ιανουαρίου 1792. 

Άλλά οί Γιρονδΐνοι άποδείχτηκαν ανίκανοι νά κατευ- 
θύνουν, μέ τις δικές τους δυνάμεις μονάχα, τοΰτο τόν πό- 
λεμο κατά τής άριστοκρατίας: άπό ταξικό έγωισμό, άρνή- 
θηκαν τή συνδρομή τοΰ λαοΰ. "Ετσι, έπαλήθευσαν οί προ- 
βλέψεις τοΰ Ροβεσπιέρου, στις μεγάλες άγορεύσεις του 
πρός τούς Ίακωβίνους, πώς έπρεπε, πριν νά χτυπήσουν τήν 
αριστοκρατία έξω άπ' τά σύνορα, νά τή συντρίψουνε στό 
εσωτερικό. "Ηδη οί Γιρονδΐνοι, μέ τό πρόσχημα δτι ό 
πόλεμος άπαιτοϋσε τήν ένότητα, έγγυήθηκαν, στις άρχές 
τοΰ 1792, γιά τόν ία ΡΕγε«ε καί υποστήριξαν τόν Υπουργό 
τών Εξωτερικών, τόν κόμητα ο"ε Ν3Γθοηηε: προκαταβο- 
λικό σκιαγράφημα έκείνου τοΰ καθεστώτος τών Προκρί- 
των, πού άκριβώς ή ΜΕάΕΠίε άε 5ΐ3β1, ερωμένη τοΰ άβ 
ΝϊΓοοηηε, υπήρξε ένας άπ' τούς θεωρητικούς του καί πού 
συμβίβαζε τά συμφέροντα τής ενωμένης άριστοκρατίας 

τών γαιοκτημόνων μέ τά συμφέροντα των επιχειρηματιών 
αστών. Οι αναποδιές τής άνοιξης τοΰ 1792, πού άνάμεσά 
τους οί Γιρονδΐνοι διεΐδαν πώς, για τήν εξασφάλιση τής 
νίκης, ήταν αναγκαία ή συμμαχία μέ τις λαϊκές μάζες, 
υπογράμμισαν τούς δισταγμούς τους, αν δχι τό διπλό τους 
παιχνίδι: δέχονταν νά προσφύγουνε στο λαό, όπως κατά 
τά γεγονότα τής 20ης Ιουνίου, αλλά έφόσον αύτός δέ θά 
ξεπερνούσε τά δρια πού τοΰ είχαν εκείνοι χαράξει. 

Ή εθνική κρίση, συνταιριασμένη μέ τήν οικονομική 
κρίση, συντελοΰσε, ωστόσο, στήν ολοένα και μεγαλύτερη 
προώθηση τών μαζών: έθνική έξόρμηση κι επαναστατικό 
κίνημα είναι άξεχώριστα κι ή σύγκρουση τών τάξεων 
έξάπτει τον πατριωτισμό. Οί αριστοκράτες αντιτάσσουν 
στο έθνος, πού τό έμπαίζουν, τό βασιλιά: οί τοΰ έσωτερικοΰ 
περιμένουν τον εισβολέα, οί εκπατρισμένοι μάχουνται στις 
γραμμές τών έχθρών. Γιά τούς πατριώτες τοΰ Ένενηντα- 
δύο, πρόκειται γιά τή διαφύλαξη και προαγωγή τής κληρο- 
νομιάς τοΰ Όγδονταεννέα. Οί χωρίς δικαιώματα ψήφου 
πολίτες, καθ' υπόδειξη τών ίδιων τών Γιρονδίνων, όπλί- 
ζουνται μέ λόγχες, φοράνε τό κόκκινο σκουφί, πληθαί- 
νουν τις αδελφότητες, θά συντρίψουνε τάχα τά πλαίσια 
ένός έθνους όπου τό δικαίωμα ψήφου αποχτιέται μέ πλη- 
ρωμή;.... «Ή πατρίδα», γράφει ό Κοίαηά στό Λουδοβίκο 
16ο, στό περίφημο γράμμα του τής 10ης Ιουνίου 1792, 
«δέν είναι καθόλου μιά λέξη πού ή φαντασία θέλησε νά 
ωραιοποιήσει - είναι ένα όν γιά τό όποιο κάνουμε θυσίες... 
πού δημιουργήσαμε μέ μεγάλες προσπάθειες, πού ορθώ- 
νεται άνάμεσα άπ' τις άνησυχίες και πού τό άγαπαμε τόσο 
γιά ό,τι μας κοστίζει, όσο και γιά ό,τι έλπίζουμε άπ* αύτό». 
Ή Πατρίδα, γιά τούς χωρίς δικαιώματα ψήφου πολίτες, 
δέ μπορεί νά νοηθεί παρά μέ μιά πραγματική ισότητα δι- 
καιωμάτων. 

ΓΓ αύτό, ή έθνική κρίση, διεγείροντας στό έπακρο τό 
έπαναστατικό συναίσθημα, επιτείνει τις κοινωνικές αντι- 
θέσεις μέσα στούς ίδιους τούς κόλπους τής παλιάς Τρίτης 
Τάξης. Πιότερο άκόμα κι άπ' τό 1789, ή αστική τάξη άνη- 
συχεΐ. Οί πλούσιοι φορολογούνται γιά νά εξοπλιστούν 

οί έθελοντές 1 ό πληθωρισμός συνεχίζει τις καταστροφές 
κι οί ανωμαλίες στόν επισιτισμό επεκτείνονται. Ό φόνος 
τοΰ δίιτιοηεαιι, δημάρχου των Είαιτιρεδ, στις 3 Μαρτίου 
1792, έκανε φανερό τό αγεφύρωτο χάσμα ανάμεσα στις 
λαϊκές διεκδικήσεις και τις αστικές αντιλήψεις για τό 
έμπόριο και τήν ΐδιοχτησία. Ένώ στό Παρίσι, τό Μάιο, 
ό ^ςςυεε Κουχ ζητάει κιόλας τήν ποινή τοΰ θανάτου κατά 
των σφετεριστών, στή Λυών, στις 9 Ιουνίου 1792, ό ίαη§ε, 
ανώτερος δημοτικός λειτουργός, παρουσιάζει «τά άπλα 
κι εϋκολα μέσα γιά νά εξασφαλιστεί ή επάρκεια κι ή κα- 
νονική τιμή τοΟ ψωμιοϋ». "Ενα φάσμα τυραννάει, άπό τότε, 
τους αστούς: ό «άγροτικός νόμος», δηλ. τό μοίρασμα τών 
ϊδιοχτησιών. Ένώ ό Ρΐειτε ϋοΐι νιετ, ιερέας τοΰ Μαιι- 
οΗαιτιρ, άναλαμβάνει τήν υπεράσπιση τών στασιαστών 
τών Είαιπρεχ, οί Γιρονδΐνοι ένεργοΰν νά ψηφιστεί μιά 
νεκρώσιμη τελετή εις μνήμη τοΰ δίιτιοηεαυ και νά κρεμα- 
στεί ή ταινία του τοΰ δημάρχου στούς θόλους τοΰ Πάν- 
θεου. "Ετσι, συγκεκριμενοποιείται ή μορφή τοΰ σχίσμα- 
τος πού σέ λίγο θά χωρίσει Γιρονδίνους κι Όρεινούς και 
διαφαίνονται οί βαθύτερες αιτίες εκείνου πού ή Ιστορία 
έχει μετριόφρονα ονομάσει «εθνικό κλονισμό» τών Γι- 
ρονδίνων: εκπρόσωποι τών άστών, ένθερμοι θιασώτες τής 
οικονομικής ελευθερίας, οί Γιρονδΐνοι τρόμαξαν άπ' τό 
λαϊκό κϋμα πού οί ίδιοι είχανε ξεσηκώσει μέ τή φιλοπό- 
λεμη πολιτική τους - ή εθνική τους εύαισθησία δέν υπήρξε 
ποτέ άρκετά μεγάλη γιά νά κατανικήσει μέσα τους τό τα- 
ξικό τους συμφέρον. 

Στήν άποφασιστική στιγμή, άπό φόβο μή διακινδυνέψει, 
αν όχι ή ΐδιοχτησία, τουλάχιστον ή υπεροχή τοΰ πλούτου, 
οί Γιρονδΐνοι ένοιωσαν θορυβημένοι μπρός στό λαϊκό ξε- 
σήκωμα πού είχαν, ώστόσο, ευνοήσει στήν άρχή και πού, 
στις 10 Αύγούστου 1792, γκρέμισε, μαζί μέτό θρόνο και τό 
Σύνταγμα τοΰ 1791, τά στενά πλαίσια τοΰ έθνους δπου ή 
ψήφος άποχτιέται μέ πληρωμή. Τά γεγονότα τής 10ης Αύ- 
γούστου έγιναν, άν δχι παρά τή θέληση τών Γιρονδίνων, 
τουλάχιστο χωρίς αύτούς: αύτή ή άποχή τους ύπήρξε κι ή 
θανατική τους καταδίκη. 

"Οσο εθνική, μέ τήν παρουσία τών μαρσεγιέζων καΐ 
βρετόνων Όμόσπονδων, άλλο τόσο υπήρξε και κοινωνική 
ή εξέγερση τής 10ης Αυγούστου 1792.0ί φραγμοί πού χωρί- 
ζανε σέ τμήματα τό έθνος γκρεμίστηκαν, οί χωρίς δικαίω- 
μα ψήφου πολίτες μπήκανε μαζικά, άπ' τον Ιούλιο κιόλας, 
στις τομεακές συνελεύσεις και στα τάγματα τής Εθνοφρου- 
ράς. Στις 30 Ιουλίου, ή Νομοθετική Συνέλευση είχε ήδη 
καθιερώσει μια «έκ τών πραγμάτων» κατάσταση, ψηφίζον- 
τας τήν εισδοχή τών μή δικαιούμενων ψήφου πολιτών στήν 
Εθνοφρουρά. «Τήν ώρα τοΰ κινδύνου τής Πατρίδας», κατά 
τή γνώμη τοΟ τομέα τής ΒυΚβ-άεχ-ΜουΙϊηχ τοΰ Παρισιοϋ,«δ 
κυρίαρχος (εννοείται ό λαός, σύμφωνα μέ τήν αντίληψη τοϋ 
Ρουσσώ) πρέπει νά βρίσκεται στή θέση του: επικεφαλής 
τών στρατευμάτων του, επικεφαλής τών ύποθέσεών του, 
οφείλει νάναι παρών παντού». Μέ τήν καθολική ψηφοφο- 
ρία και τον έξοπλισμό τών μή δικαιούμενων ώς τότε ψήφου 
πολιτών, αυτή ή «δεύτερη επανάσταση» ενσωμάτωσε τό 
λαό μέσα στο "Εθνος κι άποτέλεσε τό χαρακτηριστικό τής 
καθιέρωσης τής Δημοκρατίας. "Υστερα άπό μάταιες άπό- 
πειρες, οί παλιοί όπαδοί τοΟ συμβιβασμού εξαφανίστηκαν 
άπό μόνοι τους. Ό ΟΐβΙπβοΗ επιχείρησε νά ξεσηκώσει 
τό Στρασβούργο, έπειτα δραπέτευσε· ό 1-3 Ρανεΐΐε εγκατα- 
λειμμένος άπ' τά στρατεύματά του, περνούσε, στις 19 
Αύγούστου, στούς Αυστριακούς. Άλλά πιότερο άκόμα 
προκάλεσε τήν εξέγερση ένός τμήματος τής άστικής τά- 
ξης ή εμφάνιση στό προσκήνιο τών «Ξεβράκωτων»: ήδη 
οί άντιδράσεις κατά τής λαϊκής δημοκρατίας πού προανάγ- 
γελνε ή «δεύτερη επανάσταση» τής 16ης Αυγούστου άρχι- 
σαν νά γίνονται φανερές. 



ΔΕΥΤΕΡΟ ΚΕΦΑΛΑΙΟ 



ΕΝΕΝΗΝΤΑΤΡΙΑ 
ΑΣΤΙΚΗ ΔΗΜΟΚΡΑΤΙΑ Ή ΛΑ ΤΚΗ ΔΗΜΟΚΡΑΤΙΑ ; 
(1792-1795) 

Κατά τή σύγκρουση, πού άπό τότε είναι ή σύγκρουση 
ανάμεσα στήν επαναστατημένη Γαλλία καϊ την ευρωπαϊκή 
αριστοκρατία, ένα μέρος τής αστικής τάξης κατάλαβε 
πώς δέ μπορούσε να νικήσει χωρίς τό λαό: οί Όρεινοϊ 
συμμαχήσανε μέ τούς Ξεβράκωτους. Άλλά αύτή ή «παρεί- 
σφρηση» τοΰ λαού στήν πολιτική σκηνή φάνηκε σα μιά 
υπέρτατη απειλή για τά συμφέροντα των μεγαλοαστών, πού, 
μέ τό στόμα τοΰ Βπ$5θΙ, έπισήμαναν τήν «ΰδρα» τής αναρ- 
χίας. «Οί ϊδιοχτησίες σας απειλούνται», διακήρυξε ό 
Ρέΐίοη, τό τέλος Απριλίου 1793, κάνοντας έκκληση στους 
κατόχους της. «Ή ισότητα δέν είναι παρά ένα απατηλό 
φάντασμα», απάντησε ό «όργισμένος» .Ιίίςςιιεϊ Κουχ, στις 
25 Ιουνίου 1793, «όταν ό πλούσιος, μέ τό μονοπώλιο, έχει 
δικαίωμα ζωής και θανάτου πάνω στόν δμοιό του». "Ετσι, 
τήν άνοιξη τοΰ 1793, αρχίζει τό δράμα πού, μπρός στις 
άξιώσεις τής άστικής επανάστασης, θά καταλήξει στήν 
καταβαράθρωση τής λαϊκής δημοκρατίας, πού συγκε- 
χυμένα έπιθυμοΰσαν οί Ξεβράκωτοι. "Ετσι, διαγράφεται 
προκαταβολικά ό άναλλοίωτος άνταγωνισμός ανάμεσα 
στούς πόθους μιας κοινωνικής ομάδας και τήν αντικειμε- 
νική κατάσταση πού έπιβάλλει ή ιστορική άναγκαιότητα. 

Ι.-Ό δεσποτισμός της έλευθερίας 

1. Γιρονδΐνοι κι "Ορεινοί ( 1792-1793 )— Ή άντίθεση· 
τών Γιρονδίνων και τών Όρεινών, παρά τήν κοινή τους 
υπαγωγή στήν άστική τάξη, παίρνει, εξαιτίας τών πολιτι- 

κών τάσεων τους, έναν αναντίρρητο ταξικό χαρακτήρα. 
Οί Γιρονδΐνοι, εκπρόσωποι των επιχειρηματιών αστών, 
θέλουν νά υπερασπίσουν την ίδιοχτησία καϊ τήν οικονο- 
μική ελευθερία άπ' τους περιορισμούς πού ζητούσαν οί 
Ξεβράκωτοι: διακανονισμό, φορολογία, επίταξη, άναγκα- 
στική κυκλοφορία τοϋ χαρτονομίσματος. Κυριαρχημένοι 
άπ' τήν αντίληψη τής ιεραρχημένης κοινωνίας, οί Γιρον- 
δΐνοι νοιώθανε μπρός στό λαό μιαν ενστικτώδη επιφύλαξη 
κι ήθελαν τό μονοπώλιο τής διακυβέρνησης για τήν τάξη 
τους. Στιγματίζοντας τούς Ίακωβίνους και τούς Όρεινούς, 
σέ μιαν «Έκκληση πρός όλους τούς γάλλους δημοκράτες», 
ό ΒπχχοΙ έγραφε, τόν Όκτώβριο τοΰ 1792: «Οί ανατροπείς 
είναι εκείνοι πού θέλουν όλα νά τά ισοπεδώσουν, τϊς 
ίδιοχτησίες, τήν άνεση, τήν τιμή των τροφίμων, τις διά- 
φορες κοινωνικές υπηρεσίες». Ό Ροβεσπιέρος απάντησε 
εκ τών προτέρων, σέ μιά άπ' τις «Επιστολές πρός τούς 
εντολείς του», στις 30 Σεπτεμβρίου 1792, ξεσκεπάζοντας 
τούς ψευτοπατριώτες «πού δέ θέλουν νά εγκαθιδρύσουν 
τή Δημοκρατία παρά γιά τόν εαυτό τους, πού δέν έννοοΟν 
νά κυβερνήσουν παρά γιά τά συμφέροντα τών πλουσίων». 
Οί Όρεινοί, προπάντων οί ΊακωβΤνοι, προσπάθησαν νά 
δώσουν στήν εθνική πραγματικότητα ένα περιεχόμενο 
θετικό, κατάλληλο νά φέρει κοντά τους τις λαϊκές μάζες. 
Ό δ3ΪηΙ - .ΙυχΙ, στήν άγόρευσή του γιά τά τρόφιμα, στις 
29 Νοεμβρίου 1792, υπογράμμισε τήν άνάγκη «νά βγάλουμε 
τό λαό άπό μιά κατάσταση αβεβαιότητας και μιζέριας πού 
τόν φθείρει» - «μπορείτε, μέσα σέ μιά στιγμή, νά δώσετε 
στό λαό τή Γαλλίας μιά πατρίδα». Ό Ροβεσπιέρος μίλησε 
ακόμα πιό καθαρά, στις 2 Δεκεμβρίου 1 792, στήν άγόρευσή 
του σχετικά μέ τά σιτηρά τής περιοχής Ευτε - εί - ίοίτ: 
«Τό πρώτο άπ' τά δικαιώματα εΤναι τό δικαίωμα τής ύπαρ- 
ξης. Ό πρώτος κοινωνικός νόμος είναι, έπομένως, εκείνος 
πού εγγυάται σ' όλα τά μέλη τής κοινωνίας τά μέσα τής 
ΰπαρξής τους· όλοι οί άλλοι υπάγονται σ' αύτόν». Οί ανάγ- 
κες τοϋ πολέμου κι ή έθνική τους αίσθηση όδήγησαν τούς 
Όρεινούς πρός τούς Ξεβράκωτους: ή σωτηρία τής Δη- 
μοκρατίας απαιτούσε εξαιρετικά μέτρα, πού δέν νοούνταν 

παράμέτή λαϊκή υποστήριξη έστω κι άν επρόκειτο νάέ- 
ξασφαλιστεΐ μ' ένα καινούργιο κοινωνικό προσανατολισμό. 

Ή δίκη κι ό θάνατος τοΟ βασιλιά κάνανε τον άνταγωνι- 
■σμό τών Γιρονδίνων και τών Όρεινών άνελέητο, διαγρά- 
φοντας μέ άκρίβεια τά πλαίσια τής νέας πολιτικής πραγμα- 
τικότητας. Πρώτος ό δαίηΐ - .Ιιΐ5ΐ είχε θέσει τό ζήτημα τής 
δίκης τοΟ Λουδοβίκου 1 6ου κάτω άπ' τό εθνικό πρίσμα: 
«Θέλουμε τή Δημοκρατία, τήν ανεξαρτησία, τήν ένότητα... 
Ό Λουδοβίκος 16ος πρέπει νά δικαστεί σάν ένας ξένος 
ΐχθρός» (13 Νοεμβρίου 1792). Ή έχτέλεση τοΟ βασιλιά, 
■στις 21 Ιανουαρίου 1793, δίνοντας ένα άποφασιστικό χτύ- 
πημα στά φιλομοναρχικά αίσθήματα, συντέλεσε στήν άπαλ- 
λαγή τής ιδέας τού έθνους άπ' τή βασιλική της μορφή. 
"Έκανε αδύνατο κάθε συμβιβασμό άνάμεσα στους βασιλο- 
χτόνους και τούς διαμαρτυρόμενους γιά τή θανατική κατα- 
δίκη, πού ήταν οπαδοί, ελπίζοντας έτσι νά σώσουν τό 
Λουδοβίκο 16ο, τής προσφυγής στο λαό, καθώς είχε προ- 
τείνει ό ν€Γ§ηΐ3ΐια\ Στήν επίμονη προσπάθεια τους νά 
<τώσουν τό βασιλιά, οί ΓιρονδΤνοι θέλαν νά περιορίσουν 
τή σύγκρουση μέ τήν Ευρώπη. "Εκλιναν, έτσι, συνειδητά 
ή δχι, πρός τό συμβιβασμό μέ τήν άριστοκρατία: στάση 
αωρϊς συνέπεια άπό μέρους άνθρώπων πού, τό Νοέμβριο 
-τοϋ 1792, είχαν υποστηρίξει τόν πόλεμο προπαγάνδας. 
Γιά τό έθνος, πού ταυτίστηκε μέ τή Δημοκρατία και θεμε- 
λιώθηκε πάνω στήν ένισχυμένη άπ' τήν άστική μερίδα 
-τών Όρεινών και τό λαό τών Ξεβράκωτων άλληλέγγύη, 
-ή έχτέλεση τοΰ βασιλιά δέν άφησε άλλη διέξοδο άπ' τή 
νίκη. 

Οί ήττες τοΟ Μαρτίου 1793, ή εξέγερση τής νεηαόε κι ό 
κίνδυνος πού προέκυψε άπ' αυτήν έβαλαν γιά πάντα τή 
■σφραγίδα τους στό πεπρωμένο τών Γιρονδίνων.Άρνήθηκαν 
ώς τό τέλος κάθε παραχώρηση. Ό νει-βηΐαιιά διακήρρυττε 
•άκόμα, στις 13 Μαρτίου 1793: «Ή Ισότητα, γιά τόν κοινω- 
νικό άνθρωπο, δέν είναι παρά ή ισότητα τών δικαιωμά- 
των», πού σήμαινε τή διατήρηση τών πρωτείων τής Ιδιο- 
κτησίας και τοΟ πλούτου. Τά γεγονότα τών ήμερών άπό 
31 Μαΐου ώς τις 2 Ιουνίου 1793, πού μ' αϋτά οί παρισινοί 

τομείς κατάφεραν νά πετάξουν τους Γιρονδίνους άπ' την 
Εθνοσυνέλευση, παρουσιάζουν μια διπλή δψη: εθνική 
και κοινωνική. Ό .ΙίΐυΓοε άρνήθηκε τον ταξικό τους χα- 
ρακτήρα: οί Γιρονδϊνοι θά χάνονταν οπωσδήποτε, «άπλού- 
στατα εξαιτίας τοΰ κομματισμού τους και τοϋ στενοϋ φα- 
τριαστικού πνεύματος τους». Σίγουρα, άν δέ θέλουμε 
νά δοϋμε παρά τήν κοινοβουλευτική δψη αυτών τών γεγο- 
νότων αλλά ό ρόλος τών Ξεβράκωτων τοΰ ΠαρισιοΟ κι ή 
διαγραφή τών μεγαλοαστών άπ' τήν Εθνοσυνέλευση υπο- 
γραμμίζουν τό κοινωνικό τους περιεχόμενο. Απόρροια 
επαναστατικής έξαρσης, οί μέρες αυτές αποτελούν, ταυ- 
τόχρονα, και μιάν εθνική άντίδραση, μιάν άμυντική αντί- 
σταση κατά μιας νέας άριστοκρατικής σκευωρίας. Ή 
ανάπτυξη τής «κίνησης κατά τομείς» στά διαμερίσματα 
είχε κάνει άπ' τά πριν φανερή τή νέα της τούτη δψη: κάτω 
άπ'τό προσωπείο τής αντίθεσης τών Γιρονδίνων,στό Μπορ- 
ντώ, στή Μασσαλία, κι άκόμα πιότερο στή Λυών, ή άντε- 
πανάσταση τής άριστοκρατίας ξανάπαιρνε θέση επίθεσης. 
Τό «ομοσπονδιακό σύστημα», επέκταση τού εμφύλιου πο- 
λέμου, πού τήν πρωτοβουλία του είχε πάρει ή κίνηση τών 
τομέων άπ' τό Μάιο κιόλας τοΰ 1793, παρουσιάζει τήν ίδια 
διπλή δψη. Τό κοινωνικό του περιεχόμενο είναι άκόμα πιό 
χαρακτηριστικό κι άπ' τήν πολιτική του τάση. Τό εξηγεί, 
έν μέρει, ή διατήρηση τών περιφερειακών ιδιορρυθμιών, 
αλλά πιότερο άκόμα ή άλληλεγγύη όσον άφορα τά ταξικά 
συμφέροντα: ή όμοσπονδιακή εξέγερση συνένωσε τους 
οπαδούς τοΰ Παλιοΰ Καθεστώτος, τούς Ρειιί11αηΐ5, θια- 
σώτες πάντα τής μέ πληρωμή άπόχτησης δικαιώματος 
ψήφου, καϊ τούς άστούς, πού άνησυχοΰσαν γιά τήν ϊδιο- 
χτησϊα καϊ τήν ελευθερία τοΰ κέρδους. Άπό προσήλωση 
στις άρχές τοΰ όγδονταεννέα κι άπό φροντίδα γιά τήν εθνι- 
κή άνεξαρτησία, οί Γιρονδϊνοι άρνήθηκαν τή συμμαχία 
τής νεηάεβ και τήν έκκληση στό εξωτερικό: άλλά, μέ τή 
δυσπιστία τους γιά τις λαϊκές μάζες καί τήν άπέχθειά τους 
στό νά τις δοΰν ένσωματωμένες σ' ένα μέ διευρυμένα 
πλαίσια έθνος, δέν παίξανε λιγώτερο τό παιχνίδι τής άρι- 
στοκρατίας καί τοΰ συνασπισμοΰ. 

2. ΌρεινοΙ,ΊακωβΐνοικαΙ Ξεβράκωτοι(1793-1794).— 

Μόλις διαγράφηκαν οί Γιρονδΐνοι, ή Εθνοσυνέλευση, 
πού τήν καθογηγοϋσαν τώρα οί Όρεινοί, βρέθηκε ανάμεσα 
σέ δυο πυρά. Ένώ ή άντεπανάσταση έπαιρνε νέα ώθηση 
μέ τήν ομοσπονδιακή εξέγερση, τό λαϊκό κίνημα, άναζω- 
πυρημένο άπ' τήν ακρίβεια καϊ τή σιτοδεία, αϋξαινε τήν 
πίεση του. Ή κυβερνητική οργάνωση φαίνονταν, ώστόσο, 
άνίκανη νά επιβληθεί στήν κατάσταση: ό Δαντών, στήν 
Επιτροπή Κοινής Σωτηρίας, έκανε διαπραγματεύσεις, 
άντί νά δίνει μάχες. Ένώ οί Όρεινοϊ διστάζανε, δέσμιοι 
κιόλας τών άντιφάσεών τους, οί λαϊκές μάζες, σπρωγμένες 
άπ' τις άνάγκες καϊ τά μίση τους, έπιβάλλανε τά μεγάλα 
μέτρα τής κοινής σωτηρίας, πού τό πρώτο τους ήταν, στις 
23 Αυγούστου 1793, ή γενική στρατολογία.Μιά επαναστατι- 
κή κυβέρνηση φαίνονταν τώρα πιότερο άπό άπαραίτητη, 
γιά νά πειθαρχήσει τή λαϊκή εξέγερση καϊ νά διατηρήσει 
τή συμμαχία μέ τούς αστούς, πού μονάχα αϋτοί μποροϋσαν 
νά δώσουν τάναγκαΐα ήγετικά στελέχη. Πάνω σ' αύτη τή 
διπλή κοινωνική βάση, Ξεβράκωτων κι άστών, Όρεινών 
κι Ίακωβίνων, οργανώθηκε, λίγο-λίγο, ή Επαναστατική 
Κυβέρνηση, άπ' τόν Ιούλιο ως τό Δεκέμβριο τοϋ 1793: οί 
πιό διορατικοί της εκπρόσωποι εννοούσαν νά διαφυλά- 
ξουν, μέ κάθε θυσία, τήν επαναστατική ενότητα τής παλιάς 
Τρίτης Τάξης, δηλαδή τήν εθνική ενότητα. 

Δυο σειρές προβλημάτων γεννήθηκαν τότε, κατά τή 
διάρκεια τοϋ έτους II. Πολιτικό πρόβλημα: πώς νά συμβι- 
βαστεί τό ιδιαίτερο φέρσιμο τών Ξεβράκωτων μέ τις αξιώ- 
σεις τής επαναστατικής δικτατορίας και τις άνάγκες τής 
έθνικής άμυνας; Μ' άλλα λόγια, πώς νά λυθεί τό πρό- 
βλημα τών σχέσεων τής λαϊκής δημοκρατίας και τής επα- 
ναστατικής κυβέρνησης; "Ενα πρόβλημα κοινωνικής φύ- 
σεως: πώς νά συμβιβαστούν οί πόθοι κι οί οικονομικές 
διεκδικήσεις τών Ξεβράκωτων μέ τις άπαιτήσεις τών άστών, 
πού παραμένουν τά ήγετικά στελέχη τής Επανάστασης; 
Μ' άλλα λόγια, πώς νά λυθεί τό πρόβλημα τών σχέσεων 
τών λαϊκών μαζών και τών άρχουσών τάξεων; Υπήρχανε 
στήν Κυβέρνηση άνθρωποι πού νά μπορέσουν νά ξεπε- 

ράσουν τις εύλογες σ' ένα τέτοιο συνασπισμό δυνάμεων 
αντινομίες: Ό έθνικός κίνδυνος τις έκανε για λίγο νά 
κοπάσουν. Μα έπρεπε νά τό προβλέψει κανείς πώς, μόλις 
εξασφαλίζονταν ή νίκη, θά παρουσιάζονταν ξανά. 

Ή λαϊκή πίεση εξακολούθησε μέ την ίδια ένταση ως 
τό φθινόπωρο τοΰ 1793. Κατάφερε νάποσπάσει άπ' τήν 
Εθνοσυνέλευση, πού ωστόσο τάπεχθάνονταν, κι άπ' τις 
έπιφυλαχτικές Επιτροπές της, τη λήψη τών μεγάλων 
επαναστατικών μέτρων: στις 5 Σεπτεμβρίου, μπήκε σ' 
εφαρμογή ή Τρομοκρατία· στις 11, γίνηκε δεχτή ή κρατι- 
κοποίηση τού μεγαλύτερου μέρους τών σιτηρώνστίς 17, 
ψηφίστηκε ό νόμος γιά τούς ύποπτους- στις 29, τέλος, 
Σεπτεμβρίου, καθιερώθηκε ή διευθυνόμενη οικονομία, 
(τό γενικό μάξιμουμ). Λαϊκή νίκη, άλλά και κυβερνητική 
επιτυχία: ή νομιμότητα διαφυλάχτηκε, ή νόμιμη τρομο- 
κρατία έπιβάλλεται στήν άμεση δράση. Ή Επιτροπή 
Κοινής Σωτηρίας αντιστάθηκε και κατάφερε νά ύποχω- 
ρήσει έγκαιρα και σ' έδαφος πού διάλεξε αύτη: τό κύρος 
της, έτσι, μεγαλώνει. Ή λαϊκή άντίθεση τών άκρων εξου- 
δετερώνεται στο πρόσωπο τών «Όργισμένων», ή σιωπή 
έπιβάλλεται στήν άντιπολίτευση μέσα στήν Εθνοσυνέ- 
λευση, κατά τη μεγάλη διαμάχη τή 25ης Σεπτεμβρίου, και 
σταματάει ή άποχριστιανοποίηση στις 6 Δεκεμβρίου, μέ 
τήν έπίσημη άνάκληση σέ ισχύ τής έλευθερίας τών θρη- 
σκευτικών δογμάτων, ένώ εξασφαλίζονταν ή δημοκρα- 
τική νίκη στό\ν3Ηί§ηίθ5 κατά τών Αύστριακών (16 Όκτω- 
βρίου) και στό Μηγϊ κατά τών Συμμάχων τής νεικίόε 
(13-14 Δεκεμβρίου). Στις 10 Όκτωβρίου 1793, μέ είσή- 
7ηση τού 5>3ΪηΙ - ίιΐϊΐ, ή Εθνοσυνέλευση άνακηρύσσει 
τήν Κυβέρνηση τή Γαλλίας «Επαναστατική ώς τήν Ει- 
ρήνη» - στις 14 τού Ργϊπγι3Ϊγ6 του έτους II (4 Δεκεμβρίου 
1793), έγκρίνει τό συνταγματικό ψήφισμα τής Επανα- 
στατικής Κυβέρνησης. Ή λογική τών γεγονότων κατέληγε 
στήν έπαναφορά τού συγκεντρωτισμού, τήν άποκατά- 
σταση τής διοικητικής σταθερότητας και τήν ένίσχυση 
τής κυβερνητικής έξουσίας, άναγκαΐες προϋποθέσεις γι' 
αύτή τή νίκη πού τόσο πεισματικά έπιδιώχτηκε άπ' τήν 

Επιτροπή Κοινής Σωτηρίας. Άλλά, έτσι, τέλειωνε κι ή 
έλευθερία δράσης τοΰ λαϊκού κινήματος. 

Υποτάσσοντας τά πάντα στις απαιτήσεις τής έθνικής 
άμυνας, ή Επιτροπή Κοινής Σωτηρίας δέν έννοοϋσε νά 
υποχωρήσει μήτε στις διεκδικήσεις τών μαζών σέ βάρος 
τής έπαναστατικής ένότητας μήτε στις αξιώσεις τών με- 
τριοπαθών αστών σέ βάρος τής διευθυνόμενης οικονομίας, 
άναγκαίας για νά στηριχτεί ό πόλεμος, ή σέ βάρος τής 
Τρομοκρατίας, πού τής εξασφάλιζε τήν υπακοή δλων. 
Άλλά, μέσα σ' όλες τοΰτες τις άντιφατικές απαιτήσεις, 
ποϋ νά βρεθεί άκριβώς σημείο ισορροπίας; 

Ή έκκαθάριση τών "Οργισμένων, τό σταμάτημα τής 
άποχριστιανοποίησης, οί ύπουλες έπιθέσεις κατά τών 
λαϊκών οργανώσεων, ιδιαίτερα κατά τών ομίλων τών το- 
μέων, έκαναν φανερή, τό φθινόπωρο τοΰ 1793, τήν πρόθεση 
τής Επιτροπής Κοινής Σωτηρίας νά «ξεκόψει» άπ' τό 
λαϊκό κίνημα, πού, ώς τότε, είχε ακολουθήσει μδλλον 
παρά κατευθύνει. Άλλά, έτσι, γίνονταν έρμαιο τής Εθνοσυ- 
νέλευσης κι έδινε όπλα στήν επίθεση τών αντιπάλων της 
στή Συνέλευση κι άνάμεσα στήν κοινή γνώμη. Ό Δαντών 
ύποστήριξε τό Ροβεσπιέρο ενάντια στούς, όπαδούς τής 
άποχριστιανοποίησης, όχι χωρίς υστεροβουλία: έπρεπε 
νά χαλαρωθεί ή ένταση τών ενεργειών τής Έπαναστατι- 
κής Κυβέρνησης. Ή «συγκαταβατική» πολιτική τοϋ Δαν- 
τών ήταν αντίθετη, σ' όλα τά σημεία, πρός τό λαϊκό πρό- 
γραμμα πού υποστήριζαν ό Ηό&εΠ κι οί φίλοι του Φραγκι- 
σκανοί ('): Τρομοκρατία στό έπακρο, ένισχυμένο μάξιμουμ, 
πόλεμος ώς τά έσχατα. Ή κυβερνητική έπίθεση κατά τής 
άποχριστιανοποίησης, ή χαλάρωση τής Τρομοκρατίας 
στά διαμερίσματα άπ' τον Ιανουάριο κιόλας τοϋ 1794: 
πόσες ενδείξεις πώς ή Επιτροπή Κοινής Σωτηρίας, χωρίς 



I. Ή Λέσχη τών ΟθΓά<;ΙϊβΓ$, πού Ιδρύθηκε τό 1790 άπ' τό Δαντών. 
τό Μαρα και τόν ΟαπιιΙΙε Οβ$ιτιου1ίη$, ονομάστηκε έτσι έπειδη στε- 
γάζονταν στό παλιό μοναστήρι τών Φραγκισκανών (τής οδού Εοοίε - 
αε - Μόαεοίηε τοΰ σημερινού Παρισιού). Οί γνώμες τους ήταν πιό 
προοδευτικές άπ' τών Ίακωβινων (Σ.τ.μ.). 

νά προγράψει τούς εξτρεμιστές, όπως τό ζητούσαν οί 
«συγκαταβατικοί», έννοοΰσε, ωστόσο, νά περιορίσει τή· 
δράση τους ολοένα και περισσότερο! Ή υπονόμευση της 
τής δημοκρατίας τών τομέων εντάσσεται μέσα σέ τούτη 
τήν ταχτική - έτσι, θά μπορούσε νά μετριάσει τήν Τρομο- 
κρατία, διατηρώντας την, δμως, σάν κυβερνητικό μέσο. 
*Η κυβερνητική στάση διευκόλυνε τήν επίθεση τοΰ Δαν- 
τών. 

Ή επίθεση τών στασιαστικών φατριών εξαπολύθηκε 
τή στιγμή ακριβώς πού ή κρίση τών τροφίμων, τό τέλος 
τοϋ χειμώνα 1793-1794, άρχισε ξαφνικά νά επιδεινώ- 
νεται - ή κατάσταση στο Παρίσι χειροτέρεψε- δέ φαίνονταν 
απίθανο ένα λαϊκό ξέσπασμα. Ή πολιτική κρίση, μαζί μέ 
τήν κοινωνική άνωμαλία, έκανε νά εκδηλωθούν οί αντιθέ- 
σεις τοΟ συστήματος: οί συνέπειες, γιά τό λαϊκό κίνημα, 
τήν Επαναστατική Κυβέρνηση καί, τέλος, γιά τήν ίδια 
τήν Επανάσταση, θά ήταν άνυπολόγιστες. 

ΙΙ.-Μ€γαλ€Ϊο κι αντιφάσεις 
της Δημοκρατίας τοϋ ϊτους II 

1. Κοινωνικές τάσεις καί πρακτική πολιτική τοϋ λαϊ- 
κοΰ κινήματος ί 1 ).-- Άπ' τον Ιούνιο τοΰ 1793 ώς τό χει- 
μώνα, τό κίνημα τών Ξεβράκωτων τοΰ Παρισιού είχε επι- 
τρέψει τή σταθεροποίηση τής Επαναστατικής Κυβέρνη- 
σης καί τήν εγκαθίδρυση τής ίακωβίνικης δικτατορίας 
κοινής σωτηρίας, ένώ, συνάμα, επέβαλλε, σέ μιά δύστροπη 
Εθνοσυνέλευση, μέτρα κατάλληλα νά καλυτερέψουνε τήν 
τύχη τών μαζών. 

"Αν ανατρέξουμε στή σύνθεση τοΰ πολιτικού προσωπι- 
κού τών παρισινών τομέων τοΰ έτους II, όπως καί στό 
ρόλο τοΰ ΡίΐιιοοιίΓβ δΕΪηΙ-ΑηΙοϊηε ( 2 ) στό επαναστατικό 



1. Βλέπε ΑΙΙ>6γΙ 5οΙκ>υΙ, «ΟΙ παριζιάνοι Ξεβράκωτοι τό Ετος II. 
Λαϊκό κίνημα κι Επαναστατική Κυβέρνηση, 2 Ιουνίου 1793-9 
ΤΗβΓΠιΐϋΟΓ τοϋ έτους II» (Παρίσι, 1958). 

2. Λαϊκή συνοικία του Παρισιού (Σ.τ.μ.). 

κίνημα, διαπιστώνουμε δτι ή επαναστατική εμπροσθο- 
φυλακή δεν αποτελούνταν άπό ένα προλεταριάτο τών 
εργοστασίων, αλλά άπό ένα συνασπισμό μικρών επιχει- 
ρηματιών και τών συντεχνιτών πού δουλεύανε και ζούσανε 
μαζί τους. Σ' αύτό όφείλονται ορισμένα χαρακτηριστικά 
τοΰ λαϊκού κινήματος, μιά ορισμένη στάση, καθώς κι ορι- 
σμένες άντιφάσεις πού είχε σάν επακόλουθο ή διφορού- 
μενη αύτή κατάσταση. Ό κόσμος τής δουλείας διέπεται, 
<ττό σύνολο του, άπ' τή νοοτροπία τών μικροαστών χειρο- 
τεχνών καί, όπως εκείνοι, συμμερίζεται τήν αστική νοο- 
τροπία. Οϋτε στή σκέψη οϋτε στήν πράξη οί έργαζόμενοι 
άποτελοϋσαν άνεξάρτητο στοιχείο. Δε συνιστούσαν μιάν 
άμεση σχέση άνάμεσα στήν άξία τής δουλείας καί τό 
ϋψος τοϋ μεροκάματου· τό μεροκάματο κανονίζονταν 
άνάλογα μέ τϊς τιμές τών τροφίμων: ή κοινωνική λειτουρ- 
7ία τής εργασίας δε γίνονταν καθαρά άντιληπτή. Οί Ξε- 
βράκωτοι τοΰ έτους II δέ βάλανε στο κέντρο τών κοινωνι- 
κών ενδιαφερόντων τους τά προβλήματα παραγωγής κι 
έργασίας· πιό πολύ νοιάζονταν γιά τά συμφέροντά τους σάν 
καταναλωτών. "Αν αξίωναν τή διατίμηση τών τροφίμων, 
ή διεκδίκηση τοΰ τιμάριθμου παρέμενε, ώστόσο, κάτι τό 
έκτακτο. 'Η διατίμηση μπήκε σάν απαίτηση άπ' τούς άγω- 
νιζόμενους παριζιάνους τόσο πιό έντονα όσο μεγαλύτερη 
ήταν ή πίεση πού άσκοΰνταν, στούς τομείς τους, όχι μονάχα 
άπ' τούς έργάτες, άλλά κι άπό μιά σημαντική μαζα άπορους 
πού τούς έδερνε ή πείνα: στις άρχές τής άνοιξης τοΰ 1794, 
ή άναλογία τών άπορων κατοίκων τοΰ Παρισιοΰ πού βοη- 
Οοϋνταν ήταν ένας στούς έννέα, ένώ στο προάστιο δβϊηΐ - 
Αηίοϊηε ένας στούς τρεις. Καί πόσοι ήταν οί φτωχοί πού 
ντρέπονταν καί δέν όμολογοΰσαν τή φτώχεια τους! Ή 
πείνα άποτελοΰσε τό συνδετικό κρίκο άνάμεσα σέ τόσο 
διαφορετικές κατηγορίες όπως ό χειροτέχνης, ό μαγαζά- 
τορας, ό συντεχνίτης, ό μεροκαματιάρης, πού τό κοινό 
συμφέρο τούς συνένωνε σέ συνασπισμό κατά τοΰ χονδρέ- 
μπορου, τοΰ έργολάβου, τοΰ ευγενή ή άστοΰ προαγοραστή. 
Ό όρος «Ξεβράκωτοι» μπορεί νά φαίνεται άόριστος σέ 
<τχέση μέ τό σημερινό κοινωνιολογικό λεξιλόγιο: άνάλογα, 

όμως, μέ τις κοινωνικές συνθήκες του καιροΟ εκείνου, 
ανταποκρίνεται σέ μιά συγκεκριμένη πραγματικότητα. 
"Αναμφίβολα, δέν πρέπει νάποκλειστουν κι άλλα κίνητρα 
πού νά δικαιολογούν τό λαϊκό φέρσιμο: τό μίσος κατά 
τών ευγενών, ή πεποίθηση γι* αριστοκρατική σκευωρία, 
ή επιθυμία κατάργησης τών προνομίων κι επικράτησης 
μιας πραγματικής ισότητας δικαιωμάτων, πού, τελικά, 
περιορίζουνται στή διεκδίκηση του επιούσιου, στήν 
όποια συνάφτηκε, συγκεχυμένα για πολλούς, ή πολιτική 
διεκδίκηση. «Τον καιρό τοϋ Ροβεσπιέρου», κατά τό μα- 
ραγκό τοϋ Παρισιού ΚίοΗίει-, «την πρώτη ΡγηϊγϊηΙ του 
έτους III (20 Μαΐου 1795), τό αίμα έτρεχε, μά δέ μας 
έλειπε τό ψωμί». Ή τρομοκρατική δράση είναι άρρηχτα 
συνδεμένη μέ τϊς κοινωνικές διεκδικήσεις. 

Οί κοινωνικοί πόθοι τοΟ λαοΟ συγκεκριμενοποιήθηκαν 
στούς άγώνες του γιά διάφορες διεκδικήσεις. Τό 1793, 
απαίτησε τό μέγιστο όριο (μάξιμουμ) τών σιτηρών, έτσι 
πού ή τιμή τοϋ ψωμιού νά οριστεί ανάλογα μέ τά μεροκά- 
ματα, πράμα πού θά έπέτρεπε στούς Ξεβράκωτους νά ζή- 
σουν: τό δικαίωμα ζωής προβλήθηκε σάν επιχείρημα γιά 
τήν υποστήριξη αύτοϋ του μέτρου. Ή κοινωνική διεκδί- 
κηση προηγήθηκε καϊ προκάλεσε τή θεωρητική δι- 
καίωση, πού, μέ τή σειρά της, ένίσχυσε τόν αγώνα. Δέ θά 
μπορούσαμε νάναζητήσουμε, έδώ, ένα σύστημα μέ συνέ- 
πεια. Ούσιαστικό του γνώρισμα είναι ή ισότητα: πρέπει 
οί συνθήκες ζωής νάναι ΐδιεο γιά όλους. Στό άπεριόριστο 
δικαίωμα ϊδιοχτησίας, πού γεννάει τήν άνισότητα, οί 
Ξεβράκωτοι άντέταξαν τήν αρχή τής «ισότητας άπολαυών». 
Ξεκινώντας άπ' αύτό, φτάνουν, ολότελα φυσικά, στήν 
κριτική τής ελεύθερης άσκησης τοϋ δικαιώματος τής 
ϊδιοχτησίας. Αύτό καθαυτό τό δικαίωμα δέν άμφισβητιέ- 
ται ποτέ: άλλά, μικροί άνεξάρτητοι παραγωγοί, οί Ξε- 
βράκωτοι τό στηρίζουνε στήν προσωπική εργασία. ΓΓ 
αύτό, τά βάζουνε μέ τούς πλούσιους και τούς χονδρέμπο- 
ρους. Στις 2 Σεπτεμβρίου 1 793, πού ή λαϊκή πίεση έφτασε 
στό κατακόρυφο, ό τομέας τών Ξεβράκωτων, πρώην του 
«Βοτανικού Κήπου», ζητάει άπ' τήν Εθνοσυνέλευση δχι 

μονάχα νά περιορίσει «τά κέρδη τής βιομηχανίας και τού 
εμπορίου» μέ μιά γενική διατίμηση, αλλά και νά επιβάλει 
ένα «μάξιμουμ» στις περιουσίες καϊ «τό ίδιο άτομο νά 
μη μπορεί νά έχει παρά ένα μονάχα μάξιμουμ». Ποιο 
θάταν αυτό τό μάξιμουμ; Σά βάση γιά τόν καθορισμό του 
θά χρησίμευε ή μικρή ΐδιοχτησία τών χειροτεχνών και 
τών καταστηματαρχών: «Ώστε κανένας νά μή μπορεί 
νάχει παρά ένα μονάχα εργαστήρι, ένα μαγαζί». Τά ριζικά 
αΰτά μέτρα «θά κάναν νά εξαφανιστεί, λίγο-λίγο, ή πάρα 
πολύ μεγάλη άνισότητα τών περιουσιών και ναϋξηθεΐ ό 
αριθμός τών ΐδιοχτητών». Καμμιάν άλλη στιγμή τής 
Επανάστασης δέ βρίσκουμε μιά τόσο ξεκάθαρη διατύπωση 
τού λαϊκού κοινωνικού ιδανικού: ιδανικού στά μέτρα 
τών χειροτεχνών και τών καταστηματαρχών, πού άποτε- 
λοϋσαν τά ήγετικά στελέχη τών Ξεβράκωτων. Ιδανικού, 
επίσης, στά μέτρα τής μάζας τών καταναλωτών και τών 
μικροπαραγωγών τών πόλεων, εχθρών, συνάμα, όλων τών 
πωλητών τροφίμων, άμεσων κι έμμεσων, κι δλων τών 
επιχειρηματιών πού οί κεφαλαιοκρατικές τους πρωτοβου- 
λίες υπήρχε κίνδυνος νά τούς υποβιβάσουν στήν τάξη 
τών εξαρτημένων μεροκαματιάρηδων. Ιδανικού, τέλος, 
πού, στήν έπιθυμία του νά περιορίσει τις συνέπειες τής 
ατομικής ΐδιοχτησίας, πού ωστόσο θά διατηρούσε, ήταν 
κατά βάθος άντίθετο προς τό ιδανικό τής αστικής τάξης, 
πού καθοδηγούσε τήν Επανάσταση. 

Οί πολιτική τάσεις τών Ξεβράκωτων δέν ήτανε λιγώ- 
τερο άντίθετες πρός τϊς άστικές άντιλήψεις. Ή κυριαρχία 
είναι τού λαού: άξίωμα πού πάνω του βασίζεται όλη ή 
πολιτική στάση τών λαϊκών αγωνιστών, γιά τούς όποιους 
ή άρχή αυτή δέν είναι κάτι τό αφηρημένο, μά ή συγκεκρι- 
μένη πραγματικότητα τού λαού, συγκεντρωμένου στις 
τομεακές συνελεύσεις του και πού άσκεΐ δλα του τά δι- 
καιώματα - οί πίο συνειδητοί άπ' αύτούς άπόβλεπαν στήν 
άμεση διακυβέρνηση. Άπό νομοθετική άποψη, διεκδι- 
κούσαν κι έφάρμοζαν, δταν δίνονταν εύκαιρία, τήν έπικύ- 
ρωση τών νόμων άπ' τό λαό. Δυσπιστώντας στό άντιπρο- 
<τωπευτικό σύστημα, άπαιτοΟσαν τόν έλεγχο καϊ τό «άνα- 

■:λητόν» τών προσώπων πού είχαν εκλεγεί. Νομοθετικός 
κυρίαρχος, ό λαός είναι ακόμα και δικαστής κυρίαρχος: 
κατά τις σφαγές τοΟ Σεπτεμβρίου 1792, όργανωθήκανε 
λαϊκά δικαστήρια. Τέλος, ή δύναμη τών δπλων αποτε- 
λούσε ουσιαστικό χαρακτηριστικό τής κυριαρχίας: ό 
λαός δέ μπορεί παρά νάναι οπλισμένος· τό έτος III, ό 
άφοπλισμος τών αγωνιστών τών τομέων συμβόλιζε τήν 
πολιτική τους πτώση. Ό λαός ένοπλος και κύριος τών 
δικαιωμάτων του μέ τήν εξέγερση: έσχατη εφαρμογή τής 
άρχής τής λαϊκής κυριαρχίας. Εκδηλώνοντας, μέ τήν 
εξέγερση, τήν παντοδυναμία τοΰ κυρίαρχοι), ό λαός ανα- 
θέτει ξανά τήν άσκηση τής κυριαρχίας στούς εντολείς 
του πού περιβάλλει μέ τήν εμπιστοσύνη του: δπως συνέ- 
βηκε και στις 2 Ίουνίυυ 1793. 

Ή κατά τομείς οργάνωση έδινε σ' αύτές τις τάσεις μιά 
μοναδική αποτελεσματικότητα. Επωφελούμενοι άπ' τούς 
δημοτικούς οργανισμούς πού δημιούργησε ή Συνταχτική 
Συνέλευση, άλλά εμφυσώντας τους ένα καινούργιο περιε- 
χόμενο, χρησιμοποιώντας τις επαναστατικές επιτροπές πού 
είχαν έπιβληθεΐ στήν Εθνοσυνέλευση και σφυρηλατών- 
τας, τέλος, μέ τις «τομεακές εταιρείες» τοΟ φθινοπώρου τοΟ 
1 793, ένα καθαρά λαϊκό όργανο, οί αγωνιστές Ξεβράκωτοι 
έξασφάλισαν στό κίνημα τών παρισινών μαζών μιάν όργά- 
νωση ευλύγιστη, συνάμα, κι άποτελεσματική. Άπ' τήν 
άνοιξη ώς τό φθινόπωρο τοϋ 1 793, ή όργάνωση αϋτή άπό- 
δειξε τις δυνατότητές της στόν αγώνα κατά τών μετριο- 
παθών και διευκόλυνε πάρα πολύ τήν έγκαθίδρυση τής 
Επαναστατικής Κυβέρνησης. Άπ' τόν Ιούλιο τοΟ 1792 
ώς τό Σεπτέμβριο τοϋ 1793, ή «διαρκής λειτουργία τών 
τομέων» (ή Γενική Συνέλευση συνεδριάζει κάθε μέρα στις 
5 ή ώρα) άποτέλεσε μιάν άπ' τις βάσεις τοΟ πολιτικοΰ 
αυτού συστήματος. Κι όταν έξαφανίστηκε, μέ τό ψήφισμα 
τής 9ης Σεπτεμβρίου πού περιόρισε τις συνεδρίες σέ δυό 
τή βδομάδα, κι ύστερα σέ δυό κάθε δέκα μέρες, ξαναπα- 
ρουσιάστηκε άπ'τήν πλάγια όδό τών τομεακών έταιρειών.Οί 
τελευταίες, έξασφαλίζοντας τή διαρκή λειτουργία και συ- 
νοχή τους, προσπαθήσανε, μέσα στό χειμώνα τοΟ έτους 

II, νά υποκαταστήσουν τις γενικές συνελεύσεις, περιορί- 
ζοντας τες σ' έναν άπλό τυπικό ρόλο. "Απ* όλες τις τομεα- 
κές όργανώσεις, έκεΐνες πού συμβολίζουν καλύτερα τή 
λαϊκή έξουσία είναι οί «επαναστατικές επιτροπές». Πα- 
ρουσιάστηκαν αυθόρμητα σ' ορισμένα τμήματα τοΟ Παρι- 
σιοϋ μετά τις 10 Αυγούστου 1792 και γενικευτήκανε 
κατά τήν κρίση τοΟ Μαρτίου 1793. Ή Εθνοσυνέλευση 
τις νομιμοποίησε στις 21 Μαρτίου. Ή άρμοδιότητά τους, 
περιορισμένη στήν άρχή, εΰρύνεται γρήγορα. Ό νόμος 
γιά τούς ύποπτους τής 17ης Σεπτεμβρίου 1793 έπικύρωσε 
τις έξουσίες πού είχαν ιδιοποιηθεί στήν πράξη:. σέ κάθε 
κοινότητα ή τμήμα κοινότητας, συντάξανε τον κατάλογο 
τών ύποπτων κι έκδώσανε τά έντάλματα συλλήψεως. Ό 
εύρύτατος όρισμός πού ή Κομμούνα έδωσε στήν «υποψία» 
αύξησε άκόμα περισσότερο τις έξουσίες τους: άπαλλα- 
γμένες άπ" τήν κηδεμονία τών γενικών συνελεύσεων και 
ξεφεύγοντας σιγά-σιγά κι άπ' τήν κηδεμονία τής Κομμού- 
νας,οϊ επιτροπές έφτασαν νά έλέγχουν δλη τή ζωή τών 
τομέων. 

Διαθέτοντας δικές τους ένοπλες δυνάμεις και διορί- 
ζοντας τούς αξιωματικούς τους, διοικούμενοι μονάχοι 
τους, εκλέγοντας τά πρόσωπα τής διοίκησης και τις 
επιτροπές τους, οί παρισινοί τομείς άποτελοΰσαν, έτσι, 
στό έσωτερικό τής πρωτεύουσας, ισάριθμους αύτόνομους 
όργανισμούς. Χωρίς ένα κεντρικό όργανο, τό ύποκαθι- 
στούσανε μέ τήν «άνταπόκριση», σέ ομαλές περιόδους, 
και τήν «άδερφοποίηση», σέ περιόδους κρίσης: έτσι, κατά- 
φεραν νά λειτουργούν παράλληλα μέ τήν παρισινή δη- 
μοτική άρχή. Όργάνωση τρομερή, πού υπήρχε κίνδυνος 
νά ξεπεράσει τις κυβερνητικές επιτροπές και πήγαινε 
νάνατρέψει, πρός όφελος τών Ξεβράκωτων, τήν κοινωνική 
ισορροπία πού πάνω της βασίζονταν ή Επαναστατική 
Κυβέρνηση. 

2. Επαναστατική Κυβέρνηση και Δικτατορία τών 
Ίακωβίνων.— Ωστόσο, ή Επαναστατική Κυβέρνηση ενι- 
σχύθηκε σιγά-σιγά, κατά τή διάρκεια τοΟ καλοκαιριού 

τοϋ 1793, και συγκροτήθηκε οριστικά, μέ τό ψήφισμα τής 
14ης τοϋ Ρπιπαίΐΐ τοϋ έτους II (4 Δεκεμβρίου 1793), πάνω 
σέ βάση αρχών ολότελα διαφορετικών άπ' τής λαϊκής 
δημοκρατίας. 

Ή θεωρία τής επαναστατικής κυβέρνησης δημιουρ- 
γήθηκε άπ' τόν 5αϊηΐ-.Ιυ5ΐ, στην έκθεσή του τής 10ης 
Όκτωβρίου 1 793, κι άπ' τό Ροβεσπιέρο, στις εκθέσεις του 
γιά τις «Αρχές τής επαναστατικής κυβέρνησης» (25 
Δεκεμβρίου 1793) και γιά τις «Αρχές πολιτικής ηθι- 
κής πού οφείλουν νά κατευθύνουν τήν Εθνοσυνέλευση» 
(5 Φεβρουαρίου 1794). Σημαντικό χαρακτηριστικό: σέ 
καμμιά άπ' τϊς εκθέσεις αύτές δέ γίνεται μνεία γιά τήν 
άρχή τής λαϊκής κυριαρχίας: συγκεντρώθηκε στά χέρια 
τής "Εθνοσυνέλευσης, «μοναδικού οργάνου προώθησης 
τής Κυβέρνησης». Οί επιτροπές κυβερνούν υπό τόν έλεγ- 
χο της. Πραγματικά, μονάχα δυο άσκοϋν ουσιαστικά τήν 
εξουσία: ή Επιτροπή Κοινής Σωτηρίας, «στο κέντρο τής 
έχτελεστικής εξουσίας», «επιφυλάσσοντας γιά τόν έαυτό 
της τή φροντίδα τής διακυβέρνησης και προτείνοντας 
στήν Εθνοσυνέλευση τά μείζονα μέτρα»- κι ή Επιτροπή 
τής Γενικής Ασφάλειας, πού έχει «ύπό τήν ιδιαίτερη 
εποπτεία της κάθεπ σχετικό μέ τά πρόσωπα και τή γε- 
νική άστυνόμευση». 'Η επαναστατική κυβέρνηση είναι 
κυβέρνηση πολεμική: «'Η έπανάσταση είναι ό πόλεμος 
τής ελευθερίας κατά τών εχθρών της». Σκοπός της είναι 
ή εγκαθίδρυση τής Δημοκρατίας: ύστερα άπ' τή νίκη, θά 
άποκατασταθεΐ συνταγματική διακυβέρνηση, «καθεστώς 
τής νικήτριας κι ειρηνόφιλης ελευθερίας». Επειδή κάνει 
πόλεμο, «ή επαναστατική κυβέρνηση είναι άνάγκη νάνα- 
πτύξει μιάν έξαιρετική δραστηριότητα», οφείλει «νά 
ενεργεί κεραυνοβόλα» : δέ μπορεί «νά ύπαχθοϋν στό ίδιο 
καθεστώς ή ειρήνη κι ό πόλεμος, ή ύγεία κι ή αρρώστια». 
ΓΓ αύτό, ή κυβέρνηση χρησιμοποιεί τό δπλο τοϋ «κατα- 
ναγκασμού», δηλαδή τήν Τρομοκρατία. «Ή δύναμη είναι 
καμωμένη γιά νά προστατεύει μόνο τό έγκλημα;». Ή 
έπαναστατική κυβέρνηση δέν οφείλει «στούς έχθρούς 
τοϋ λαοϋ παρά τό θάνατο». Άλλά ή Τρομοκρατία χρειά- 

ζεται μονάχα για τήν εξυπηρέτηση τής Δημοκρατίας: ή 
«αρετή», «κύριο χαρακτηριστικό τής δημοκρατικής ή 
λαϊκής κυβέρνησης», αποτελεί εγγύηση τοϋ δτι ή επανα- 
στατική κυβέρνηση δέ θά στραφεί προς τό δεσποτισμό. 
*Η «αρετή», «δηλαδή ή άγάπη τής πατρίδας και τών νό- 
μων της», «ή μεγαλόψυχη αφοσίωση, πού υποτάσσει όλα τά 
Ιδιωτικά συμφέροντα στο γενικό συμφέρο». 

Ή Τρομοκρατία αποτελεί μέσον εθνικής κι επαναστατι- 
κής άμυνας. Εκφράζει, μπρος στήν άριστοκρατική σκευω- 
ρία, πού πάντα ξαναπροβάλλει (δέ μπορούμε νά κατανοή- 
σουμε τό νόμο τής «Μεγάλης Τρομοκρατίας» τής 22ας 
Ργ3ϊγϊ3Ι τοΟ έτους II, αν δέ θυμηθούμε τις δολοφονικές 
απόπειρες κατά τοΰ (ΓοΙΙοί ά' Ηετοοίχ και τοΟ Ροβεσπιέ- 
ρου), τήν άμυντική αντίδραση και τήν επιθυμία τής Τρί- 
της Τάξης γιά τιμωρία, άλλά, στο έξής, πειθαρχημένες 
άπ' τό νόμο καϊ ύπό τον έλεγχο τής κυβέρνησης. Οί στα- 
τιστικές μελέτες τοΰ άμερικανοΰ ιστορικού όοηαΐά Οτεετ 
έπιβεβαιώνουν αύτό τό χαρακτήρα. Ή Τρομοκρατία 
έπιβλήθηκε προπάντων έκεϊ όπου ή άντεπανάσταση πήρε 
τά όπλα κι έφτασε σ' άνοιχτή προδοσία: άντό 15% άπ' 
τις θανατικές καταδίκες έκδοθήκανε στό Παρίσι, τό 
71 ° 0 έκδοθήκανε σέ δυό κύριες περιοχές τού εμφύλιου σπα- 
ραγμού (τό19% στή νοτιοανατολική Γαλλία και τό 52% 
στή δυτική). Τά ελατήρια τής καταδίκης είναι ανάλογα 
μ' αύτό τόν καταμερισμό κατά περιοχές: στις 72% άπ' 
τις περιπτώσεις, πρόκειται γιά άνταρσία. Θάντιτάξει κα- 
νένας, άναμφίβολα, τήν κοινωνική σύνθεσή τους κι ότι 
τά 85% άπ' τούς καταδικασμένους άνήκανε στήν Τρίτη 
Τάξη, 8,5% μονάχα στούς ευγενείς κι 6,5% στόν κλήρο. 
«Άλλά, σέ παρόμοιον άγώνα», παρατηρεί ό ΟεθΓ§ε$ 
ίεΓεοντε, «οί λιποτάχτες προκαλούν λιγώτερο σεβασμό 
άπ' τούς αρχικούς άντίπαλους»."Οπως ό έμφύλιος πόλεμος, 
πού δέν είναι παρά μιά όψη του, ή Τρομοκρατία ξεχώρισε 
άπ' τό έθνος τά στοιχεία πού κρίθηκαν κοινωνικά μή άφο- 
μοιώσιμα, είτε γιατί ήταν άριστοκράτες είτε γιατί συνδέ- 
σανε τήν τύχη τους μέ τήν αριστοκρατία. Συντέλεσε, από 
μιάν άλλη άποψη, στήν άνάπτυξη τού αισθήματος τής 

εθνικής αλληλεγγύης: έκανε νά σιγήσουνε γιά λίγο οί ταξι- 
κοί εγωισμοί κι επέβαλε σ* δλους τις αναγκαίες γιά τήν 
κοινή σωτηρία θυσίες. 

Τά έπαναστατικά όργανα τελειοποιήθηκαν, μά μονάχα 
γιά τήν υπηρεσία τήο κυβέρνησης. Ή Λέσχη τών Ίακω- 
βίνων, Έταιρεία-Μητέρα, αποτελεί τό κυριώτερο όργανο 
τής κυβέρνησης, όργανο πού ή αύξουσα σημασία του μει- 
ώνει σιγά-σιγά τον αύτόνομο ρόλο τών άλλων λαϊκών 
οργανώσεων. Στρατολογούμενοι άπ' τά στρώματα τής με- 
σαίας άστικής τάξης, οί Ίακωβΐνοι είναι οί άντρες τής 
"Αντίστασης: παρ' όλους τούς κινδύνους, εννοούν νά διατη- 
ρήσουν τις πολιτικές και κοινωνικές καταχτήσεις τοϋ 
"Ογδονταεννέα- μ' αύτό τό σκοπό, συμμαχήσανε μέ τό 
λαό τών Ξεβράκωτων. Όπαδοϊ τοΰ οικονομικού φιλελευ- 
θερισμού, δέχτηκαν, ώστόσο, τό διακανονισμό και τή 
διατίμηση σάν ένα μέτρο πολεμικής και σά μιά παραχώ- 
ρηση στις λαϊκές διεκδικήσεις. Ή στρατολογία τους, 
ύστερα άπ' τό έπαναστατικό κίνημα και τις άλλεπάλληλες 
εκκαθαρίσεις, δημοκρατικοποιήθηκε κάπως, άλλά χωρίς 
ποτέ νά δώσει τά πρωτεϊα στούς μικροαστούς. Στά 1793- 
1794, ή Δημοκρατία είχε καλυφτεΐ άπό ένα πυκνό κι άπο- 
τελεσματικό δίχτυ παραρτήματα τής κεντρικής διοίκησης, 
πού ό άριθμός τους σ' όλη τή χώρα είναι δύσκολο νά υπο- 
λογιστεί. Στή νοτιοανατολική Γαλλία, σέ κάποια στιγμή 
απειλής άπ' τήν άντεπανάσταση, φαίνεται πώς ό άριθμός 
αύτός ήταν πολύ μεγάλος: 139 λαϊκές εταιρείες γιά 154 
κοινότητες στή νβυοίυεβ, 258 γιά 355 στήν περιοχή Ότ»- 
ιτιε, 117 γιά 260 στις Κάτω "Αλπεις. Ό ρόλος αύτών τών 
οργανώσεων υπήρξε πρωταρχικός γιά τήν ήττα τοΰ έσω- 
τερικοΰ έχθροΰ και τή θεμελίωση τών έπαναστατικών 
θεσμών. 

'Ο Ίακωβινισμός, πού έβαλε τή σφραγίδα του στή θεω- 
ρία και τήν πράξη τής Επαναστατικής Κυβέρνησης, δια- 
κρίνεται τόσο γιά μιάν ιδεολογία άπόρροια τής φιλοσοφίας 
τοΰ Ρουσσώ, όσο και γιά μιά πολιτική ιδιορρυθμία και τεχ- 
νική. Τον είπανε θρησκεία ή μυστικισμό: άπλούστατα, οί 
Ίακωβΐνοι πίστευαν πώς ή ελευθερία κι ή ισότητα άποτε- 

λοϋν τά χαρακτηριστικά γνωρίσματα μιας ορθώς νοούμενης 
κοινωνίας. Φανατισμός; ... Την άκαμψία τής στάσης τους 
και τοΰ δογματισμού τους μας την εξηγούν τό μέγεθος 
τοΰ κινδύνου κι ή απόλυτη ανάγκη πειθαρχίας μπρος στον 
άδιάλλαχτο έχθρό.Οί Ίακωβΐνοι είχαν τήν εντύπωση, εντύ- 
πωση που ποτέ δέν πήρε μιαν ολότελα ξεκάθαρη μορφή, 
πώς ή δημοκρατία πρέπει νά είναι διευθυνόμενη και πώς δέ 
μπορεί νάφεθοϋμε στον επαναστατικό αυθορμητισμό των 
μαζών. Ό λαός θέλει τό καλό, είπε ό Ροβεσπιέρος, άλλά 
δέν είναι πάντα σέ θέση νά τό δει. Οί Ίακωβΐνοι έκριναν 
άναγκαΐο νά τον διαφωτίσουν, μέ τήν πρόθεση νά τον κα- 
θοδηγήσουν.Σ'αύτό οφείλεται ή τεχνική τους, πού ό μηχα- 
νισμός της είχε από καιρό «αποκεντρωθεί». Οί Ίακωβΐνοι 
έντοπίσανε τήν πραχτική δράση τών περιορισμένων επι- 
τροπών, κάνοντας στέρεη τή θεωρία και ξεκάθαρη τήν 
πολιτική γραμμή, συγκεκριμενοποιώντας την μέ συνθή- 
ματα. Ή εκλογή περιορίστηκε μέ τήν εκκαθάριση και, τό 
συνακόλουθο της, τό σχηματισμό πυρήνων: άφοϋ πρώτα 
περιορίζεται ό ανταγωνισμός μέ τήν «εκκαθαριστική ψή- 
φο», πού επιτρέπει στά μέλη νά κρίνουνε γιά τήν καταλ- 
ληλότητα τών υποψηφίων νά έχτελέσουν τήν αποστολή 
τους, αφήνονται ελεύθεροι οί έκλογεΐς νά διαλέξουν. Οί 
πολίτες περικλείονται σ' ένα δίχτυ περιφερειακών οργα- 
νώσεων πού «παίρνουν γραμμή» άπ' τήν Έταιρεία-Μητέρα, 
«μοναδικό κέντρο τής κοινής γνώμης», δπως ή Επιτροπή 
Κοινής Σωτηρίας είναι τής κυβερνητικής δράσης. Οί 
Ίακωβΐνοι δέν εξώθησαν, ωστόσο, αύτές τις αρχές ως τις 
έσ/ατες συνέπειές τους: δημιουργήσανε λέσχες, δέ σχη- 
μάτισαν κόμμα - προπάντων παράμειναν υποταγμένοι σέ 
μιά κοινοβουλευτική συνέλευση πού είχε εκλεγεί σάν κατά 
τύχη. Ό Βα&ειιΓ έκανε τό πρώτο βήμα κι είναι πιθανόν άπ' 
αύτόν, διαμέσου τοΰ ΒΙαπςυί, νά άντλησε ό Λένιν τά δι- 
δάγματά του. 

'Η διευθυνόμενη οικονομία, πού έπιβλήθηκε τό φθινό- 
πωρο τοϋ 1793 κάτω άπ' τήν πίεση τών μαζών, άνταποκρί- 
νονταν, κατά τήν άποψη τών κυβερνώντων, λιγώτερο σέ 
μιά θεωρητική άντίληψη τής κοινωνικής οργάνωσης παρά 

όσο στις άπαιτήσεις τής εθνικής άμυνας: έπρεπε νά εφο- 
διαστούν και νά εξοπλιστούν οι άντρες τής μαζικής στρα- 
τολογίας και νά τραφοϋν οί πληθυσμοί τών πόλεων, τή 
στιγμή πού τό έξωτερικό εμπόριο είχε νεκρωθεί άπ' τόν 
άποκλεισμό κι ή Γαλλία έμοιαζε σάν ένα πολιορκημένο 
φρούριο. Ή «έπίταξη» επεκτάθηκε σ* όλα τά ύλικά μέσα τής 
χώρας, περιορίζοντας την ελευθερία τών επιχειρήσεων. 
Αναγκαίο συμπλήρωμά της, ή γενική «διατίμηση» πού 
επέβαλε τό διάταγμα τής 29ης Σεπτεμβρίου 1793 περιόρι- 
ζε τό πνεύμα κερδοσκοπίας και τά περιθώρια κέρδους (5% 
γιά τό χονδρέμπορο, 10% γιάτόν έμπορο λιανικής πού- 
λησης). Ή «εθνικοποίηση» εφαρμόστηκε, σέ διάφορους 
βαθμούς, στην παραγωγή, προπάντων όπλων και πολεμι- 
κών ειδών, και στό έξωτερικό εμπόριο, ουσιαστικά όσον 
άφορα τις στρατιωτικές άνάγκες. Ή Επιτροπή Κοινής 
Σωτηρίας άρνήθηκε νά έθνικοποιήσει τά είδη διατροφής 
τν πολιτών. 

Ωστόσο, διαγράφονταν τά χαρακτηριστικά μιας σοσια- 
λιστικής δημοκρατίας. Όρεινοί κι Ίακωβΐνοι δέ σκέφτο- 
νται νά ενσωματώσουν τις λαίκές μάζες στο άστικό έθνος 
παρά μέ τή ν αποδοχή τής άρχής τής ϊδιοχτησίας όπως προσ- 
διορίστηκε σύμφωνα μέ τό πνεύμα τοΰ 'Ογδονταεννιά. 
Δεν υπάρχει πιά ζήτημα νά υποταχτεί τό δικαίωμα τής 
ΐδιοχτησίας στό δικαίωμα τής ύπαρξης μήτε νά καθοριστεί 
σάν «ενας κοινωνικός θεσμός πού τόν προστατεύει ό 
νόμος», όπως τό είχε υποδείξει ό Ροβεσπιέρος στό σχέ- 
διο του μιας «Διακήρυξης τών Δικαιωμάτων», στις 24 
Απριλίου 1793. "Αλλά οι Όρεινοί ικανοποίησαν, τελικά, 
τούς χωρικούς, στις 17 Ιουλίου 1793, μέ τήν οριστική κα- 
τάργηση, χωρίς άποζημίωση, όλων τών δικαιωμάτων τών 
Αρχόντων. Τό διάταγμα τής 22ας Όκτωβρίου άπαγόρευε 
στούς ΐδιοχτήτες νάπαιτήσουν άπ' τούς μισθωτές τών 
άγροχτημάτων και τούς έπίμορτους καλλιεργητές οποια- 
δήποτε εισφορά γιά τή χρήση τους (άλλά ως ποιό σημείο 
εφαρμόστηκε;). Ένώ πραγματοποιούνταν ή μεταβίβαση 
αύτή τών εισοδημάτων, επιταχύνονταν κι ή μεταβίβαση 
κυριότητας: τά περιουσιακά άγαθά τών εκπατρισμένων» 

πού κατασχέθηκαν άπ' τις 9 κιόλας Φεβρουαρίου 1792 
καϊ πουλήθηκαν στις 27 Ιουλίου τοΟ επόμενου έτους, θά 
προσφέρονταν σέ μικρούς κλήρους τών 2 ώς 4 στρεμμάτων 
(σύμφωνα μέ τό διάταγμα τής 3ης Ιουνίου 1793) έξοφλη- 
τέους σέ δέκα χρόνια (προθεσμία πού παρατάθηκε σέ 20 
χρόνια μέ τό διάταγμα τής 13ης Σεπτεμβρίου). Στις 10 
'Ιουνίου,ένα άλλο διάταγμα επέτρεπε τή διανομή τών κοινο- 
τικών περιουσιακών στοιχείων, εφόσον θά τό ζητούσε 
τό ένα τρίτο τών κατοίκων τής κοινότητας. Αποκορύφωμα 
τής πολιτικής αύτής, πού πήγαινε νά δημιουργήσει ένα 
έθνος μικροϊδιοχτητών, αποτελούν τα διατάγματα τών 8 
και 13 τοΟ μήνα νεηΐϋχε τοϋ έτους II (26 Φεβρουαρίου καϊ 
3 Μαρτίου 1794), πού άφαιροΟσαν άπ' τούς ύποπτους τ' 
άγαθά τους («"Οποιος άποδείχνεται εχθρός τής χώρας 
του δέ μπορεί νάναι μέσα σ' αύτήν ϊδιοχτήτης», κατά τον 
δίΐηΐ^υϊΐ), γιά νά τούς μετατρέψουν σέ άπορους πατριώ- 
τες. Δέν πρόκειται, μ' αύτό, γιά «πρόγραμμα μιας καινούρ- 
γιας επανάστασης», όπως τό ήθελε ό ΑΙοεΠ Μ3ΐΗϊβζ, 
άλλά γιά ένα πολιτικό και κοινωνικό μέτρο πού εντάσσεται 
μέσα στά πλαίσια τής άστικής έπανάστατης: ή κατάσχεση 
5έν υπήρξε ποτέ παρά ένα όπλο στόν άγώνα κατά τής αρι- 
στοκρατίας, ή άποδοχή τής ίδιοχτησίας ένας παράγοντας 
κοινωνικής σταθεροποίησης. Όπαδοί, κατά βάθος, άπό 
μόνοι τους, τής οικονομικής ελευθερίας, οί πιστοί τοϋ Ρο- 
βεσπιέρου, όπως κι οί Όρεινοί, άπεχθάνονταν τήν επέμ- 
βαση στάγροτικά ζητήματα: κωφεύοντας στις διεκδικήσεις 
τών Ξεβράκωτων τής υπαίθρου, δέν άντιμετωπίσανε ποτέ 
τή μεταρρύθμιση τοΰ συστήματος τών έπίμορτων καλλιερ- 
γητών μήτε τή διανομή τών μεγάλων άγροχτημάτων σέ 
μικρές εκμεταλλεύσιμες καλλιέργειες. Ή ίδια τόλμη κι ή 
ίδια δειλία χαρακτηρίζουν τήν άπόπειρα μιας καινούργιας 
κοινωνικής νομοθεσίας. Τό δικαίωμα περίθαλψης έπικυ- 
ρώθηκε μέ τό διάταγμα τής 22ας ΡΙΟΓβαΙ τοΰ έτους II 
(II Μαΐου 1794), πού άνοιξε, σέ κάθε διαμέρισμα, ένα 
βιβλίο εθνικής πρόνοιας, άλλά σ* όφελος 
μονάχα τών «κατοίκων τής υπαίθρου»: συντάξεις γιά τούς 
γέρους και τούς άνάπηρους, επιδόματα γιά τις μητέρες 

και τις χήρες μέ παιδιά, ιατρική περίθαλψη δωρεάν, μέτρα 
πού αποτελούν τό προοίμιο μιας κοινωνικής ασφάλισης. 

«"Ας μάθει ή Ευρώπη πώς δεν ανέχεστε πιά ούτε ενα δυ- 
στυχισμένο ούτε ενα δυνάστη πάνω στο γαλλικό έδαφος», 
διακήρυττε ό δαίπΐ - .Ιυ.51, στίς 13 νεηΐόδε, «Ή ευτυχία 
ίϊναι μιά καινούργια Ιδέα στήν Εύρώπη». 

III. — Τό αδύνατο μιας δημοκρατικής Ισότητας 

1. Αναχαίτιση και παρακμή τοΰ λαϊκού κινήματος 
("Ανοιξη τοΰ 179ί). — Στο τέλος τοΰ χειμώνα τοΰ έτους 
II, τά χαρακτηριστικά τής εξέλιξης πού διαγράφονταν 
άπ' τήν εγκαθίδρυση τής Επαναστατικής Κυβέρνησης 
σκληρύνθηκαν. Ένώ ό διακανονισμός, ή διατίμηση κι ή 
διευθυνόμενη οικονομία, πού ζητήθηκαν άπ' τούς Ξεβρά- 
κωτους και πολεμήθηκαν άπ' τούς «κρατούντες», μόλις 
πού εξασφάλιζαν, έχτός άπ' τό ψωμί, τήν τροφοδοσία τοΰ 
παριζιάνικου πληθυσμού, οί ανάγκες τής έθνικής άμυνας, 
κάτω άπ' τό πρίσμα τής άστικής άντίληψης τής πολιτικής 
εξουσίας, παράσερναν ολοένα και περισσότερο τήν Επα- 
ναστατική Κυβέρνηση στή λήψη μέτρων γιά τήν έξασφά- 
λιση τής παθητικής υπακοής τών λαϊκών οργανώσεων και 
τον περιορισμό τής δημοκρατίας τών Ξεβράκωτων στα 
ΐακωβίνικα μέτρα. "Ετσι, άρχές τοϋ μήνα νεηΐϋδε, εκδηλώ- 
νεται μιά διπλή, κοινωνική καί πολιτική, κρίση, πού στρέ- 
φεται ένάντια στούς Ξεβράκωτους, και δσον άφορα τήν υλι- 
κή τους υπόσταση καί δσον άφορδ τήν επαναστατική τους 
συμπεριφορά, και πού κάνει τήν άντίθεση άνάμεσα στούς 
μετριοπαθείς καί τούς δεδηλωμένους πατριώτες νά έκτρα- 
χυνθεϊ.Ένισχυμένη άντιπολίτευση καί λαϊκή δυσαρέσκεια 
αποτελούν, γιά τήν Κυβέρνηση, σοβαρή άπειλή: επιχεί- 
ρησε, μέ τά διατάγματα τοΰ μήνα νεηΐόχε, νά πάρει μέ τό 
μέρος της τούς Ξεβράκωτους. Ό ελιγμός άπέτυχε: τά δια- 
τάγματα τοϋ νεηΐϋϊε δέν είχαν τον ψυχολογικό άντίχτυπο 
πού χρειάζονταν γιά νά λυθεί ή πολιτική κρίση, κάνοντας 
τούς Ξεβράκωτους νά ύποστηρίξουν τήν Επαναστατική 
Κυβέρνηση. 

Ή στιγμή φάνηκε εύνοίκή στοΰς δεδηλωμένους πατριώ- 
τες, μ' έπικεφαλής τοΰς Φραγκισκανούς, για μια δράση 
πού θά τους απάλλασσε άπ' τους μετριοπαθείς και θά τούς 
επέβαλλε θριαμβευτές στις κυβερνητικές επιτροπές και στην 
Εθνοσυνέλευση. Άλλά, άδιαφορώντας για τα διδάγματα 
όλων των έπαναστατικών δράσεων, τα ηγετικά στελέχη 
τών Φραγκισκανών δέ φρόντισαν νά οργανώσουν τό κίνη- 
μά τους μήτε νά εξασφαλίσουν ένα στενό σύνδεσμο μέ 
τις μάζες, πού νοιάζονταν περισσότερο γιά τή σιτοδεία 
παρά γιά τόν κίνδυνο τών μετριοπαθών. Στις 14 τοΰ νεη- 
Ιύχε τοΰ έτους II (4 Μαρτίου 1794), οί Φραγκισκανοί δια- 
κήρυξαν τήν άνάγκη μιδς «ίερής εξέγερσης»: κατά την 
άντίληψή τους, πιθανόν μιας άπλής μαζικής εκδήλωσης. 
Μά δεν τούς άκολούθησε κανένσς.Ή άπόπειρά τους έδωσε 
τήν εύκαιρία στήν Επαναστατική Κυβέρνηση νά βγει 
άπ' τήν αδράνεια: απαλλάχτηκε άπ' τή διπλή άντιπολί- 
τευση, διαλύοντας τούς Φραγκισκανούς (24 Μαρτίου 1794) 
κι έπειτα στρεφόμενη πρός τούς «Συγκαταβατικούς», 
πού τούς άποκεφάλισε στις 5 Απριλίου. 

Τό δράμα τοΟ μήνα 0επτιίη3ΐ (') υπήρξε άποφασιστικό. 
Επιταχύνθηκε ή εξέλιξη τών γεγονότων. Βλέποντας νά 
καταδικάζονται ό Ρβτε όιιοΗβχηβ κι οί Φραγκισκανοί, 
πού άπηχούσαν τις γνώμες τους κι εκφράζανε τούς πόθους 
τους, οί Ξεβράκωτοι άρχισαν νάμφι βάλλουν γιά τήν Επα- 
ναστατική Κυβέρνηση. Μάταια έχτελέστηκε κι ό ίδιος ό 
Δαντών. Τά κατασταλτικά μέτρα πού πάρθηκαν μετά τις 
μεγάλες δίκες τοΰ ΟεπτιίηαΙ τοϋ έτους II, παρά τόν περιο- 
ρισμένο χαρακτήρα τους, γέννηκαν στούς άγωνιστές ένα 
σύμπλεγμα φόβου, πού παράλυσε τήν πολιτική ζωή τών 
τομέων. Ή άμεση κι άδερφική επαφή άνάμεσα στις επα- 
ναστατικές Αρχές και τούς Ξεβράκωτους τών τομέων δια- 
κόπηκε. 

Έχοντας εξασφαλίσει τή νίκη, ή Επαναστατική Κυβέρ- 
νηση άνέλαβε μιά μεγάλη προσπάθεια νομιμοποίησης τών 

θεσμών κι ενοποίησης τών πολιτικών δυνάμεων. "Αν είχε 
συγκατανεύσει, μπρος στό επείγον τοϋ κινδύνου, σέ μιά 
συμμαχία με τους Ξεβράκωτους, ποτέ της δέν παραδέχτηκε 
και τοϋς κοινωνικούς τους σκοπούς μήτε τις πολιτικές 
τους μεθόδους. Ό έπαναστατικός στρατός διαλύεται (27 
Μαρτίου 1794) ('), καταργούνται οί έπίτροποι μονοπω- 
λιακής κερδοσκοπίας (Ιη Απριλίου), ή παρισινή Κομ- 
μούνα έκκαθαρίζεται. 

Πιό σοβαρή ακόμα, για τό λαϊκό κίνημα, είναι ή έπα- 
νάληψη τής κυβερνητικής επίθεσης κατά τών τομεακών 
οργανώσεων. Στήν άγόρευσή του τής 15ης Μαΐου 1794, 
ό ΟοιιΐΗοη ζήτησε τήν ένότητα φρονημάτων: 
νά «συγκεντρωθούν» όλοι οί πατριώτες γύρω άπ' τοϋς 
Ίακωβίνους ό ΟοΙΙοί ά' ΗετοοίΒ υπογράμμισε, άκόμα μιά 
■φορά, τό άσυμβίβαστο τής δημοκρατίας τών Ξεβράκωτων 
μέ τις άνάγκες τής Επαναστατικής Κυβέρνησης: οί το- 
μεακές όργανώσεις ήθελαν «νά κάνουν κάθε τομέα μιά 
μικρή δημοκρατία». Άπ' τόν ΟεπηίηαΙ ώς τον ΡΓαίπαΙ, 
διαλύθηκαν 39 όργανώσεις, ϋστερα από πίεση τών Ίακω- 
βίνων και τής Κυβέρνησης: οί περισσότερες (29 στις 39) 
ήταν οργανώσεις, έταιρεΐες, πρόσφατες, συνθεμένες ούσια- 
στικά άπό πατριώτες τοϋ 93, πού λέγονταν τής «νέας 
γενιάς», σ" άντίθεση πρός τούς πατριώτες τοϋ 89. Άναγκά- 
ζοντάς τες νά διαλυθούν, οί κυβερνητικές Επιτροπές συν- 
τρίβανε τήν «άρματωσιά» τοϋ λαϊκού κινήματος. 

Άπ' τόν ΟβΓΠΉΠΗΐ ώς τόν Με5$ΐάθΓ ( 4 ), ένισχύθηκε 6 
συγκεντρωτισμός: μέ τήν κατάργηση έξη υπουργών τοΟ 
προσωρινού Έχτελεστικοΰ Συμβουλίου και τήν άντικατά- 
στασή τους, τήν 1η Απριλίου 1794, μέ δώδεκα Έχτελεστι- 
κές Επιτροπές έξαρτημένες άπ' τήν Επιτροπή Κοινής 
Σωτηρίας, καθώς και μέ τήν ανάκληση, στις 19 Απριλίου, 



1. Βλέπε: ΒιοΙιβπΙ (Γο66, «Οι έπαναστατικοϊ στρατοί, δργανο τής 
Τρομοκρατίας στα διαμερίσματα, "Απρίλιος 1793— Φλορεάλ τοϋ έτους 
II» (1963). 

2. θεριστής: δέκατος μήνας τοϋ έπαναστατικοϋ ήμερολόγιοο 
<Σ.τ.μ.). 

τών άντιπροσώπων πού βρίσκονταν σέ άποστολή, γιατί 
ή Επιτροπή προτιμούσε νά χρησιμοποιήσει τοϋς δικούς 
της πράχτορες. Ή Τρομοκρατία εντάθηκε με τό νόμο τής 
22ας Πραιριάλ τοΟ έτους II (10 Ιουνίου 1794): «Πρόκειται 
λιγώτερο νά τιμωρήσουμε τοϋς εχθρούς τήςΈπανάστασης», 
διακήρυττε ό ΟοιιΐΗοη, «παρά νά τούς εξολοθρέψουμε». 
Οί εκκαθαρισμένες διοικητικές Αρχές ύπακούσανε, ή Ε- 
θνοσυνέλευση ψήφισε χωρίς συζητήσεις. Μά δ,τι κέρδιζε 
σέ «δύναμη», ή Κυβέρνηση τδχανε σ' εμπιστοσύνη κι ή 
κοινωνική της βάση περιορίστηκε επικίνδυνα. Τά δεδομένα 
τής άνοιξης τοΟ 1794 μαρτυρούν γιά τήν άτονία τών λαϊ- 
κών οργανώσεων." Αν οί τομεακές συνελεύσεις ασχολούνται 
άκόμα μέ προβλήματα γενικής πολιτικής, τούτο δέ γίνεται 
γιά νά τά συζητήσουν, άλλά γιά νά τά επιδοκιμάσουν μέ 
άποστολή συγχαρητηρίων κι εκδηλώσεις νομιμοφροσύνης: 
δπως συνέβηκε, λ.χ. μέ τήν ανακήρυξη τής λατρείας τοδ 
Ύπερτάτου'Οντος (ψήφισμα τής 18ης Φλορεάλ τοΰ έτους 
II, 7 Μαΐου 1794). "Αν οί απόπειρες δολοφονίας κατά το5 
Ροβεσπιέρου και τοΟ Οοΐΐοΐ ο" ΗβΓ0θϊ$ αναζωπυρώνουν, 
τό μήνα Πραιριάλ, τήν τρομοκρατική φλόγα, οί συνελεύ- 
σεις, σέ λίγο, πέφτουν ξανά στή μονοτονία τής καθημερι- 
νής τους ρουτίνας. Ή νίκη τοΰ Ρ1ειιπι$ (') (26 Ιουνίου 
1794) ή ή επέτειος τής κατάληψης τής Βαστίλλης (26 τού 
Μεσιντόρ) δέν καταφέρνουν νά ξανανάψουν τόν ένθου- 
σιασμό. Κάτω άπό μιά τεχνητή ενότητα, ή αδιαφορία ή ή 
εχθρότητα μαραζώνουν τούς τομείς, μ'έπικεφαλής τις γρα- 
φειοκρατικές επαναστατικές επιτροπές τους. Ό δδϊηι- 
.Ιιΐϊΐ γράφει: «Ή Επανάσταση πάγωσε». 

Οί κυβερνητικές επιτροπές, ύποτάσσοντας τό λαϊκό 
κίνημα, λυτρώθηκαν άπ' τό φόβο τής τρομοκρατικής δρά- 
σης του: άλλά λευτερώνανε, συνάμα, και τήν Εθνοσυνέ- 
λευση και στερούνταν κι οί ίδιες άπό ένα άποτελεσματικό 
δπλο. Άφοΰ ή νίκη στεριώνονταν, ποιος λόγος ύπήρχε 



1. Μικρή πόλη τοΟ Βελγίου, όπου ό στρατάρχης Ιοχιτάαη νίκησε 
τούς Αυστριακούς (Σ.τ.μ.). 

νάνέχεται ακόμα τήν κηδεμονία τους; Ανάμεσα στην Ε- 
θνοσυνέλευση, πού δυσφορούσε κάτω άπ' τό ζυγό, και τούς 
Ξεβράκωτους, πού ήταν πάντα αδιάλλακτα έχθρικοί, ή 
Επαναστατική Κυβέρνηση ήταν σαν κρεμασμένη στο 
κενό. 

2. Ή πτώση της Επαναστατικής Κυβέρνησης καΐ το 
τέλος τοϋ λαϊκού κινήματος (Τ1ΐ6ΓΐηίάθΓ έτος II— Ργ&ϊγϊ&Ι 
ϊτος III) . — Τις πρώτες μέρες τοϋ Θερμιδόρ, ή αποσύνθεση 
τής ομάδας τών Όρεινών μέσα στήν Εθνοσυνέλευση γί- 
νηκε ακόμα μεγαλύτερη. Οί αντιπρόσωποι πού είχαν ανα- 
κληθεί άπ' τήν αποστολή τους κι οί παλιοί όπαδοί τοϋ 
Δαντών δέ συχωρούσανε τήν Επιτροπή Κοινής Σωτηρίας. 
Θά ήτανε μάταιες οί προσπάθειες τους, άν οί κυβερνητικές 
έπιτροπές μένανε ενωμένες. Άλλα ή παλιά ήδη διαμάχη 
άνάμεσα στις δυο Έπιτροπές όξύνθηκε. Τά μέλη τής Επι- 
τροπής Γενικής Ασφάλειας, έχτός άπ' τον ίβοοϊ καί τον 
Όαν'ιά, ήταν έχθρικά διατεθειμένα προς τήν Επιτροπή 
Κοινής Σωτηρίας, κι ιδιαίτερα προς τό Ροβεσπιέρο, γιά 
λόγους προσωπικούς, άλλά, συνάμα, κι άρχών. Τά όρια 
έξουσίας τών δυο Επιτροπών δέν είχαν ποτέ ξεκαθαριστεί 
άκριβώς: ή γενική αστυνόμευση υπήρξε άντικείμενο ενός 
άνταγωνισμοΟ άρμοδιοτήτων άπ' τόν καιρό τής δημιουργί- 
ας, κατά τό μήνα Φλορεάλ, ενός Αστυνομικού Γραφείου 
έξαρτημένου άπ' τήν Επιτροπή Κοινής Σωτηρίας. Ή 
εχθρότητα τής Επιτροπής Γενικής Ασφάλειας θά είχε 
εύκολα έξουδετερωθεΐ, άν ή Επιτροπή Κοινής Σωτηρίας 
δέν είχε ή ίδια διαιρεθεί : αιτίες, γΓ αύτό, δέν είναι μονάχα 
ή κοινωνική πολιτική κι ή έφαρμογή τών ψηφισμάτων τοϋ 
μήνα νεηίοϊδ, όπως ύποστηρίζει ό ΑΙοεΓΐ ΜοίΗίεζ, άλλά 
εξίσου κι ό άνταγωνισμός άρμοδιοτήτων, οί πολιτικές μνη- 
σικακίες κι οί άντιθέσεις ιδιοσυγκρασίας, όπως υποστηρί- 
ζει ό ΟεοΓβδϊ ίείεονίΈ. Παρά τήν άπόπειρα συμφιλίωσης 
τών δύο Επιτροπών, στή δημόσια συνεδρίαση τής 4ης 
καί 5ης τοϋ Θερμιδόρ (22 καί 23 Ιουλίου 1794), ό Ροβε- 
σπιέρος άποφάσισε νά φέρει τή σύγκρουση μπρος στήν 
Εθνοσυνέλευση: τούτο σήμαινε νά τήν κάνει δικαστή τής 

•διατήρησης ή όχι τί|ς Επαναστατικής Κυβέρνησης, τή 
στιγμή μάλιστα πού στεριώνονταν ή νίκη κι ό κίνδυνος 
λαϊκής πίεσης φαίνονταν νά έχει αποσοβηθεί. 

Ό Ροβεσπιέρος διέτρεξε αϋτό τον κίνδυνο στάνοιχτά, 
χωρίς καμμιά προφύλαξη. Δεν πάρθηκε κανένα μέτρο 
για νά προετοιμαστεί ή δράση τής Κομμούνας και τών 
τομέων, σέ περίπτωση πού ή Εθνοσυνέλευση θάρνιόταν 
νάκολουθήσει τήν όμάδα τοΰ Ροβεσπιέρου. Και μάλιστα, 
ένώ ή πολιτική ατμόσφαιρα γίνονταν πιο βαρειά, ή Κομ- 
μούνα τοΰ Παρισιού, πού ακολουθούσε τό Ροβεσπιέρο, 
τυφλή μπρός στήν κοινωνική κρίση και κουφή στις λαϊκές 
διεκδικήσεις, δημοσίευε τό μέγιστο όριο τών μεροκάματων 
(στις 5 τοΰ Θερμιδόρ): αύθαίρετη πτώση, σ' ορισμένες 
περιπτώσεις σημαντική (γιά ένα ξυλουργό, λ.χ., άπό 8 
λίβρες σέ 3 λίβρες και 15 σόλδια), πού επέτεινε τή διά- 
σταση ανάμεσα στήν Επαναστατική Κυβέρνηση και τούς 
αγωνιστές τών τομέων, ανάμεσα στήν Κομμούνα καϊ τις 
λαϊκές μάζες. 

Ή δυναμική άναμέτρηση τής 9ης Θερμιδόρ τοΰ έτους 
II (27 Ιουλίου 1794) απόδειξε τήν άποτελεσματικότητα 
τοΰ κυβερνητικοΰ συγκεντρωτισμού. Δέκα επαναστατικές 
επιτροπές τομέων μονάχα συντάχτηκαν μέ τή στασιαστική 
Κομμούνα κι έπέμειναν αρκετό διάστημα στή στάση 
τους, έτσι πού έκτεθήκανε οριστικά - δώδεκα διστάσανε - 
δεκαοχτώ συμμάχησαν ολότελα μέ τήν Εθνοσυνέλευση. 
Στις γενικές συνελεύσεις, μονάχα μιά μειονότητα άγωνι- 
στών υιοθέτησε τά στασιαστικά συνθήματα. Ή επαναστα- 
τική πραχτική, πού πάνω της ή Κομμούνα στήριζε τις 
ελπίδες της, απέτυχε, έξαιτίας τοΰ δικτατορικοΰ μηχανι- 
σμοΰ της, πού στρέφονταν, τελικά, ένταντίον έκείνων άκρι- 
βώς πού τόσο συντελέσανε στή σφυρηλατησή της: τής 
ομάδας τοΰ Ροβεσπιέρου πού στηρίζονταν στούς Ίακωβί- 
νους. Οί τομεακές Αρχές, άντϊ νά διαμορφώσουν, δπως 
κατά τά προηγούμενα μεγάλα γεγονότα, επαναστατικά 
ηγετικά στελέχη, συστήσανε, στις περισσότερες περι- 
πτώσεις, όργανα μεταβίβασης τών κυβερνητικών επιθυ- 
μιών. 

Όταν έπεσε ό Ροβεσπιέρος, ή Επαναστατική Κυβέρ- 
νηση δέ μπόρεσε νά επιζήσει. Απογυμνώθηκε, άπ' τό 
καλοκαίρι κιόλας τοΰ 1794, Ιδιαίτερα μέ τό ψήφισμα τής 
7ης ΡηιοΙϊάοΓ τοϋ έτους II (24 Αυγούστου 1794), πού 
έβαζε τέλος στόν κυβερνητικό συγκεντρωτισμό. Ταυτό- 
χρονα, ή Τρομοκρατία εγκαταλείπονταν κι ή «συνεργός 
δύναμη» μέ τάλλα επαναστατικά μέσα εξαφανίζονταν οϊ 
φυλακές άνοιξαν. Άπ' τό μήνα ΒηιπιαίΓε κιόλας τοΰ έτους 
III, ή Λέσχη των Ίακωβίνων διαλύθηκε (13 Νοεμβρίου 
1 794). Σέ λίγο, ή λευκή Τρομοκρατία βρήκε λεύτερη διέ- 
ξοδο. Ή έγκατάλειψη τής διευθυνόμενης οικονομίας εντάσ- 
σονταν στή γραμμή πού είχε χαραχτεί κατά τό μήνα 
Οερμιδόρ: τό ψήφισμα τής 4ης τοΰ μήνα Νίνύχε τοΰ έτους 
111 (24 Δεκεμβρίου 1794) κατάργησε τό γενικό μέγιστο 
όριο και τή διευθυνόμενη οικονομία. Τό χαρτονόμισμα 
έχασε κάθε άξία, ή ϋψωση των τιμών υπήρξε Ιλιγγιώδης: 
τόν "Απρίλιο τοΰ 1795, ό γενικός δείχτης τιμών έφτασε 
στά 758 — σχετικά μέ τό 1790 — , ειδικά ό δείχτης τροφί- 
μων στά 819. Ύπ' αύτη την έννοια, ή 9η τοΰ Θερμιδόρ 
ύπήρξε, ασφαλώς, γιά τούς Ξεβράκωτους μιάμέρα πλάνης 
τους. Δυσαρεστημένοι άπ' τήν Επαναστατική Κυβέρ- 
νηση, δέ νοιώσανε πόσο μεγάλη άπειλή ήταν γι' αύτούς 
ή πτώση της. Δέκα μήνες άργότερα, έξαντλημένοι άπ' 
τήν άκρίβεια, τή σιτοδεία και τή δριμύτητα ένός άσυνή- 
θιστου χειμώνα, οϊ Ξεβράκωτοι τοϋ Παρισιού ζήτησαν 
τήν έπιστροφή στή διευθυνόμενη οικονομία και ξεσηκώ- 
θηκαν γιά μιά τελευταία φορά. Ή ήμέρα τής 12ης τοΟ 
ΟβΓπιίηΗΐ τοΰ έτους III (1η Απριλίου 1794) άποτέλεσε τό 
προανάκρουσμα τών ήμερων, πιό δραματικών άκόμα, τής 
1ης και 2ης τοΰ ΡγηϊγϊηΙ (20 και 21 Μαίου 1795). Στις 4 
τοΰ Πραιριάλ, τό βράδυ, χωρίς άρχηγούς, σχεδόν χωρίς 
ηγετικά στελέχη, θερισμένο άπ' τήν πείνα, τό προάστιο 
53ίηΙ - Αηίοίηε, προπύργιο τής Επανάστασης άπ' τό 
'Ογδονταεννέα, παραδίνονταν άμαχητί ('). 



1 . Βλέπε : Κατβ Ό. ΤΟΝΝΕ550Ν, «Ή ήττα τών Ξεβράκωτων. Λαϊκό 
Κίνημα κι αστική αντίδραση τό έτος III» ("Οσλο — Παρίσι, 1959), 

Οί «καθώς πρέπει» άνθρωποι ανάπνευσαν κι άρχισαν οί 
διωγμοί. Αποφασιστικές μέρες, πού είδαν νά όρθώνουνται 
ενάντια στό λαϊκό κίνημα, εξαντλημένο και χωρίς καμ- 
μιάν οργάνωση πιά, δημοκράτες μέχρι πιστοί τοϋ Παλιού· 
Καθεστώτος, σύσσωμος ό συνασπισμός τών αστών, στη- 
ριγμένος στό στρατό. Κι όταν έπιτέλους συντρίφτηκε 
ή όρμή του, ή Επανάσταση είχε τελειώσει. 



Οί μέρες τοϋ Πραιριάλ τοΰ έτους III, όπως κι ό Θερμι- 
δόρ, αποτελούνε, σέ τελευταία ανάλυση, τραγικά επεισό- 
δια τής πάλης τών τάξεων μέσα στούς ίδιους τούς κόλπους 
τής παλιάς Τρίτης Τάξης. Για νά τά τοποθετήσουμε σω- 
στά, δέ μπορούμε νά ξεχάσουμε πώς ή Γαλλική Επανά- 
σταση υπήρξε ουσιαστικά ένας αγώνας ολόκληρης τής 
Τρίτης Τάξης κατά τής εύρωπαϊκής άριστοκρατίας. Σέ 
τούτο τον αγώνα, προεξήρχε ή άστική τάξη. Στήν ούσία, 
στό μΐσος κατά τής άριστοκρατίας και τήν έπιθυμία νά 
νικήσουν, οί Ξεβράκωτοι ήτανε σύμφωνοι μέ τούς έπανα- 
στάτες άστούς: και μείνανε πάντα έτσι σύμφωνοι, έτσι 
πού άκόμα και στις 13 τοΰ μήνα νεηάόιτπ3ΪΓ6 (5 Όκτωβρίου- 
1795) και στις 18 τοΰ ΡπιςΙϊαοΓ (4 Σεπτεμβρίου 1797), 
πνίγοντας τή δίκαιη μνησικακία τους, οί πιο συνειδητοί 
βοήθησαν τούς άστούς τοΰ θερμιδόρ νά συντρίψουν τήν 
άντεπανάσταση. Ωστόσο, πολύ γρήγορα έκδηλώθηκε ή 
άντίθεση άνάμεσα στό λαϊκό κίνημα και τήν ίακωβίνικη δι- 
κτατορία τής Κοινής Σωτηρίας, άντίθεση πού υπονόμευσε 
τό σύστημα τοΰ έτους II. "Αν ή άντίθεση αύτή έγινε άκόμα 
μεγαλύτερη, μετά τις συνέπειες τοΰ πολέμου, ωστόσο, 
δέν έπαψε νά έκφράζει τις άσυμβίβαστες τάσεις τών δυο· 
διαφορετικών αύτών κοινωνικών κατηγοριών. 

Στό πολιτικό πεδίο, ό πόλεμος άπαιτοΰσε μιά δυναμική 
κι αύταρχική κυβέρνηση· οί Ξεβράκωτοι είχανε επίγνωση, 
τοΰ πράγματος, άφοΰ συντελέσανε στή δημιουργία της. 
Άλλά ό πόλεμος κι οί άνάγκες του ήρθανε γρήγορα σ* 
άντίφαση μέ τή δημοκρατία, πού Όρεινοϊ και Ξεβρά- 
κωτοι έπικαλοΰνταν τό ίδιο, άλλά μέ διαφορετική έννοια 

ό καθένας τους. Οί Ξεβράκωτοι είχανε ζητήσει μιαν ισχυρή 
κυβέρνηση πού θά σύντριβε τήν αριστοκρατία: δέν είχαν 
πάρει είδηση πώς, στην επιθυμία της να νικήσει, ή κυβέρ- 
νηση αύτή θά τούς έξανάγκαζε και τούς ίδιους σέ ύπακοή. 
Προπάντων, ή δημοκρατία, έτσι δπως τήν έφάρμοζαν, 
έτεινε αύθόρμητα προς μιάν άμεση διακυβέρνηση. "Ελεγ- 
χος τών έκλεγμένων, δικαίωμα τοΰ λαού νάνακαλεΐ τήν 
εντολή τους, ψήφος «διά βοής» ή μέ «άνευφημία»: ή 
πολιτική αύτή τακτική ήταν έκ διαμέτρου αντίθετη πρός 
τήν αντίληψη μιας φιλελεύθερης κι αντιπροσωπευτικής 
δημοκρατίας, πού σ' αυτήν πίστευαν οί άστοΐ Όρεινοί. 
Πιότερο άπό περιστασιακή αντίθεση, υπήρχε, στό σημείο 
αύτό, βασική αντινομία. 

Στό οικονομικό και κοινωνικό πεδίο, ή αντινομία δέν 
ήτανε λιγώτερο αξεπέραστη. Όπαδοϊ τής φιλελεύθερης 
οικονομίας, οί άνθρωποι τής Επαναστατικής Κυβέρνησης, 
και πρώτος-πρώτος ό Ροβεσπιέρος, δέ δέχτηκαν τή διευ- 
θυνόμενη οικονομία παρά μόνο γιατί δέ μπορούσαν νάπο- 
φύγουν τή διατίμηση καϊ τήν επίταξη, πού ήταν απαραί- 
τητες γιά νά στηρίξουν ένα μεγάλο έθνικό πόλεμο: οί 
Ξεβράκωτοι, έπιβάλλοντας τό γενικό «μέγιστο όριο» 
(μάξιμουμ), σκέφτονταν πολύ περισσότερο τή δική τους 
διατροφή. Ή Επανάσταση, όσο κι άν έγινε δημοκρατι- 
κή, δέν περέμενε, ώστόσο, γι' αύτό, λιγώτερο άστική 
κι ή Επαναστατική Κυβέρνηση διατίμησε τά μεροκά- 
ματα όπως και τά τρόφιμα, γιά νά διατηρήσει τήν ισορρο- 
πία ανάμεσα στους έπιχειρηματίες και τούς μεροκαματιά- 
ρηδες. Ή πολιτική αύτή απαιτούσε τή συμμαχία τών 
Όρεινών και τών Ξεβράκωτων. Επομένως, σκόνταφτε 
στούς άστούς, άκόμα και στούς Ίακωβίνους, γιατί καταρ- 
γούσε τήν οικονομική ελευθερία καϊ περιόριζε τό κέρδος. 
Έχτός άπ' τά προϊόντα τής πολεμικής βιομηχανίας, πού 
πληρώνονταν άπ' τό Κράτος, τά σιτηρά και τή νομή τών 
ζώων, πού είχαν έπιταχθεΐ άπ' τούς χωρικούς, τό μέγιστο 
όριο είχε μέ τρόπο άποφευχθεΐ: ή πάλη μέ τούς μισθωτούς 
ήταν άναπόφευκτη. Οί τελευταίοι, ύποφέροντας άπ' τόν 
πληθωρισμό και τις άνεπάρκειες τοΰ έπισιτισμοΰ, όδηγή- 

θηκαν, φυσικά, στό νά εκμεταλλευτούν τή σχετική έλλειψη 
εργατικών χεριών, για νάποσπάσουν αυξήσεις τών μισθών: 
άπ' τό φθινόπωρο ώς τήν άνοιξη τοΟ έτους II, ή Κομμούνα 
τούς τό επέτρεψε, αμελώντας, αντίθετα πρός τό νόμο, 
νά καθορίσει τούς μισθούς. "Υστερα άπ' τό μήνα Οεπηίηαΐ, 
ή Κυβέρνηση βελτίωσε τήν κατάσταση τών έπιχειρήσεων, 
πού τό κέρδος τους έτεινε νά εκμηδενιστεί, καθώς βρέθη- 
καν «στριμωγμένες» άνάμεσα στη διατίμηση καϊ τήν 
παράνομη αύξηση τών μεροκάματων — πολιτική πού κα- 
τάληξή της υπήρξε τό «μάξιμουμ» τών μισθών τοΰ Παρι- 
σιού τής 5ης τοΰ Θερμιδόρ. "Ομως, μ" αύτό, ή Επανα- 
στατική Κυβέρνηση ήταν σά νά έπανέρχονταν στό ζή- 
τημα τών οικονομικών κατακτήσεων τών μισθωτών και 
φαίνονταν σά νάπομακρύνεται άπ' τό μεσολαβητικό της 
ρόλο. Ή διευθυνόμενη οικονομία τοΰ έτους II, πού δέ 
στηρίζονταν σέ καμμιά ταξική βάση, άπέτυχε: υστέρα 
άπ' τις 9 Θερμιδόρ, τό οικοδόμημα κατέρρευσε. 

Οί άνταγωνισμοϊ άνάμεσα στή δικτατορία τών Ίακωβί- 
νων και τό λαίκό κίνημα δέν ήταν μόνον αύτοι ή αΙτία: 
οί άντιφάσεις μέσα στούς ίδιους τούς κόλπους τών Ξε- 
βράκωτων κρύβανε τό σπέρμα τής καταστροφής τοΰ συ- 
στήματος τοΰ έτους II. Οί Ξεβράκωτοι δέν άποτελούσανε 
μιάν ιδιαίτερη τάξη μήτε τό κίνημά τους ένα ιδιαίτερο 
ταξικό κόμμα. Χειροτέχνες καϊ καταστηματάρχες, συντε- 
χνίτες καϊ μεροκαματιάρηδες, συνάψανε, μαζί μέ μιάν 
άστική μειονότητα, μιά συμμαχία πού άποτέλεσε μιάν 
ακαταμάχητη δύναμη κατά τής άριστοκρατίας. Άλλά, 
στό ίδιο τό εσωτερικό αύτοΰ τοΰ συνασπισμοΰ, έκδηλώ- 
θηκε ή άντίθεση άνάμεσα σέ κείνους πού, χειροτέχνες 
καϊ μαγαζάτορες, ζούσανε άπ' τό κέρδος πού τούς εξα- 
σφάλιζε ή άτομική ϊδιοχτησία τών μέσων παραγωγής κι 
έκείνους πού, συντεχνΐτες και μεροκαματιάρηδες, δέ 
διαθέτανε παρά Ινα μεροκάματο. Οί άνάγκες τής Επανά- 
στασης είχαν, γιά κάποια στιγμή, συσφίξει τούς δεσμούς 
άνάμεσα στούς Ξεβράκωτους κι είχαν άποτρέψει τή σύγ- 
κρουση συμφερόντων τών διάφορων στοιχείων τους: μά 
δέ μποροΰσαν καί νά έξαλείψουν όλότελα αυτά τά συμφέ- 

ροντο. Άπό έτερογενή στρατολόγηση, οί Ξεβράκωτοι 
δέν είχαν καμμιά ταξική συνείδηση. "Αν έκδηλώνανε, 
γενικά, την έχθρότητά τους κατά τής κεφαλαιοκρατίας, 
τοΟτο δέ συνέβαινε γιά τοϋς ίδιους λόγους σ* όλες τις 
περιπτώσεις. 'Ο χειροτέχνης φοβόταν μήπως δει τον έαυ- 
τό του νά υποβιβάζεται στήν κατάσταση τοΰ μεροκαμα- 
τιάρη· ό συντεχνίτης σιχαίνονταν τόν προαγοραστή 
πού τοΟ ακρίβαινε τή ζωή του. Μισθωτοί οί συντεχνΐτες, 
δέν είχαν, ώστόσο, καμμιάν ιδιαίτερη κοινωνική συνεί- 
δηση: ή νοοτροπία τους ήτανε διαμορφωμένη μάλλον άπ' 
τό έπάγγελμά τους, χωρίς ό κεφαλαιοκρατικός συγκεντρω- 
τισμός νάχει άκόμα ξυπνήσει μέσα τους τό αίσθημα τής τα- 
ξικής αλληλεγγύης. Μόλις κι είχανε μιά κάποια έπίγνωση 
τής ένότητάς τους, πού τήν υπογράμμιζαν οί ίδιες χειρωνα- 
χτικές τους άπασχολήσεις, όπως καί τά ροΰχα καί τό είδος 
τής ζωής τους. Άλλά κι ή έλλειψη πνευματικής καλλιέρ- 
γειας, πού γεννούσε ανάμεσα στή λαϊκή παράταξη ένα 
συναίσθημα κατωτερότητας καί, καμμιά φορά, κι ανικανό- 
τητας: όταν οί άνθρωποι μέ ταλέντο τής μεσαίας 
άστικής τάξης τών Ίακωβίνων άρχισαν νά λείπουν άπ' 
τούς Ξεβράκωτους τοΟ ΠαρισιοΟ, οί τελευταίοι πήγαν χα- 
μένοι. 

Ή πορεία τής Ιστορίας, μέ τήν ίδια τή διαλεχτική της, 
έξηγεΐκαΐτήνάποτυχίατήςάπόπειρας τοΟ έτους II. Πέντε 
χρόνια συνεχών επαναστατικών άγώνων φθείρανε τούς κα- 
λύτερους κι άφαίρεσαν μέ τόν καιρό άπ' τό λαϊκό κίνημα 
τή ρωμαλεότητα κι όξύτητά του, ένώ ή «μεγάλη έλπίδα», 
πού ολοένα κι άναβάλλονταν, ακινητοποιούσε σιγά-σιγά τις 
μάζες. «Ό λαός άρχίζει νά χαλαρώνει», είχε παρατηρήσει ό 
Ροβεσπιέρος: ό λαός λαχταρούσε νά χαρεί τούς καρπούς 
τών προσπαθειών του. «Λίγο ακόμα καί θά μετανοιώσουμε 
γιά όλες τις θυσίες πού κάναμε γιά τήν Επανάσταση», 
διακηρύττανε στήν Εθνοσυνέλευση, στις 27 τοΰ νεηΐϋϊε 
τοΰ έτους III (17 Μαρτίου 1795), οί Ξεβράκωτοι τών προα- 
στίων 5>3ΐηΙ - Αηίοίικ καί δαίηΐ - Μακέτα. Άπό μήνα 
σέ μήνα, οί στρατολογίες είχαν έξασθενίσει τούς παρισι- 
νούς τομείς, στερώντας τους άπ' τούς πιο νέους, τούς πιό 

συνειδητούς, άλλα και τους πιο ενθουσιώδεις άγωνιστές, 
πού γι' αυτούς ή άμυνα τής καινούργιας πατρίδας αποτε- 
λούσε τό πρώτο επαναστατικό καθήκον. Καταλαβαίνουμε 
τις τεράστιες συνέπειες αύτοΰ τοϋ «γεράματος» γιά τήν 
επαναστατική θέρμη τών μαζών. 

Ταυτόχρονα, οί Ξεβράκωτοι, άπ* τό ίδιο τό γεγονός τής 
λαϊκής επιτυχίας τήν άνοιξη και κατά τή διάρκεια τοϋ καλο- 
καιριού τοϋ 1793, είδαν νά συμβαίνει μιά διαρροή άνάμεσα 
στά ήγετικά τους στελέχη. Πολλοί άγωνιστές, χωρίς νά κι- 
νούνται μονάχα άπό φιλοδοξία, θεωρούσαν τήν κατάληψη 
μιας θέσης σά νόμιμη άνταμοιβή τής δραστηριότητάς τους. 
Ή άποτελεσματικότητα τής Επαναστατικής Κυβέρνησης 
εϊχε εξασφαλιστεί μέ τούτο τό τίμημα. Τό φθινόπωρο τοΰ 
1 793, εκκαθαρίστηκαν οί διοικήσεις κι οί θέσεις πιάστηκαν 
άπό Ξεβράκωτους. Παρουσιάστηκε, τότε, ένα καινούργιο 
είδος φορμαλισμού, γιά τον όποιο μαρτυρεί τό παράδειγμα 
τών επαναστατικών επιτρόπων τών παρισινών τομέων, πού, 
στήν άρχή, ήταν τό πιο λαϊκό και τό πιο μαχητικό στοι- 
χείο τοΰ νέου πολιτικού προσωπικού. Ή θέση τους, 
και μάλιστα ή επιτυχία τής άποστολής τους, άπαιτοΰσαν 
νάναι μισθωτ ί: κατά τή διάρκεια τοΰ έτους II, οί άγωνι- 
στές αυτοί τών τομέων μεταβλήθηκαν σέ δημόσιους υπαλ- 
λήλους πειθαρχικούς στις διαταγές τής Κυβέρνησης, άπό 
φόβο μή χάσουν τά πλεονεχτήματα πού άπόχτησαν. "Ετσι, 
ενισχύθηκε ή επαναστατική εξουσία, άλλά εξασθένισε, 
ταυτόχρονα, κι ή δύναμη τοΰ λαϊκοΰ κινήματος κι επήλθε 
κάποια μεταβολή τών σχέσεων του μέ τήν Κυβέρνηση. Ή 
πολιτική δραστηριότητα τών τομεακών οργανώσεων άνα- 
κόπηκε κι ή Δημοκρατία έχασε τήν καθαρότητά της. Ή 
άνάπτυξη τής γραφειοκρατίας έφερε βαθμιαία τήν παρά- 
λυση τοΰ κριτικοΰ πνεύματος και τής πολιτικής μαχητικό- 
τητας τών μαζών. Τέλος, παρουσιάστηκε μιά χαλάρωση 
τοΰ λαϊκοΰ ελέγχου πάνω στόν κυβερνητικό μηχανισμό, 
πού, έτσι, οί αύταρχικές του τάσεις ήταν πιο ελεύθερες 
νά έκδηλωθοΰν. Οί όπαδοί τοΰ Ροβεσπιέρου παρακολου- 
θούσαν άνίκανοι νάντιδράσουν τούτη τήν εξέλιξη. 

Ό Θερμιδόρ κι ό επίλογος του τοΰ Πραιριάλ τοΰ έτους 

III, διαψεύδοντας τή λαϊκή ελπίδα, γιά μιάν, αδύνατη 
στην πραγματικότητα, Δημοκρατία ισότητας, έπιτρέψανε 
τήν ανασύνδεση μέ τό 'Ογδονϊαεννέα. Άλλα, τώρα, ή 
Τρομοκρατία, μέ τά φοβερά της χτυπήματα, είχε συμπλη- 
ρώσει τήν καταστροφή τής παλιάς κοινωνίας κι είχε προε- 
τοιμάσει τό έδαφος γιά τή σύναψη νέων κοινωνικών σχέ- 
σεων: ή βασιλεία τών αστών προκρίτων μπορούσε νάρχί- 
σει. 



ΤΡΙΤΟ ΚΕΦΑΛΑΙΟ 



ΕΝΕΝΗΝΤΑΠΕΝΤΕ 
ΦΙΛΕΛΕΥΘΕΡΕΜΟΣ "Η ΔΙΚΤΑΤΟΡΙΑ ; 

(1795-1799) 

Τό 1795, άπ' τά δυο λαϊκά κινήματα πού, άπ' τό 1789, 
τό ένα ϋστερα άπ' τάλλο, είχαν προωθήσει τήν αστική, 
έπανάσταση, τό ένα συντρίφτηκε, ενώ ταλλο «φρονίμεψε». 
Οί μάζες τών πόλεων, παρά τις προσπάθειες τών συνωμο- 
τών τοΟ έτους IV, είναι, στο έξής, συμμαζεμένες: δε θά 
ξεσηκωθούν παρά τό 1830. Οί μάζες τών χωρικών ρίναι 
αμετάκλητα διαιρεμένες: καταργώντας όριστικά τά φεου- 
δαρχικά δικαιώματα μέ τό νόμοτής 17ης Ιουλίου 1793, 
ή Εθνοσυνέλευση τών Όρεινών έκανε γιά πάντα τους 
άγροχτηματίες νομιμόφρονες. Κι άφοΟ ή επαναστατική 
φλόγα έσβησε κι ή άριστοκρατία είχε χάσει κάθε ζωντανή 
δύναμη, άρχιζε ή περίοδος τής άστικής σταθεροποίησης. 

Ή Εθνοσυνέλευση τοϋ Θερμιδόρ κληροδοτοΟσε, ωστό- 
σο, στό καθεστώς πού επέβαλλε, και πού έμεινε στήν Ιστο- 
ρία μέ τδνομα «Διευθυντήριο», τόν πόλεμο, μιάν ολέθρια 
οικονομική κατάσταση κι ένα πολιτικό σύστημα σοφά 
ισορροπημένο, πού τό πνεύμα του κι ή πραχτική του ενδια- 
φέρουν, εδώ, περισσότερο άπ' τή μορφή του. "Εχοντας 
διατηρήσει άπ' τήν εμπειρία τοΰ έτους II μιά τρομερή 
άνάμνηση (ή ελευθερία της περιορίστηκε, τό κέρδος μειώ- 
θηκε κι οί άνθρωπάκοι τοϋ λαού έπιβάλλανε τό νόμο τους), 
ή άστική τάξη, μ' άναπτυγμένη πιά τήν ταξική της συνεί- 
δηση, όργάνωσε ζηλότυπα τήν εξουσία της: με τήν άπο- 
κατάσταση τών πρωτείων τών προκρίτων, τό έθνος περιορί- 
ζονταν ξανά μέσα στά στενά πλαίσια ένός συστήματος 
δπου τά δικαιώματα τοΟ πολίτη άποχτιόνταν μέ πλι ρωμή. 

Άλλα μια καινούργια επαναστατική αντίδραση, πού 
ξεπρόβαλε μέ τό κατρακύλισμα τοϋ χαρτονομίσματος, 
κι ή επίμονη αντίσταση τής άντεπανάστασης στό εσω- 
τερικό, όπως και στό εξωτερικό, κάναν αδύνατη τήν ομα- 
λή αξιοποίηση αυτής τής εμπειρίας : εφαρμόστηκε, τότε, 
μια πολιτική και διοικητική πραχτική, πού άπ' αυτήν επω- 
φελήθηκε ή Ύπατεία (') και πού καθιερώθηκε σ' εύρύτατη 
κλίμακα. 

Άπ' τόν Θερμιδόρ ως τήν Αυτοκρατορία, ή κατάσταση 
παρουσιάζει μια συνεκτικότητα πού ό Βι-υιτιαίΓε δέ διέ- 
κοψε παρά επιφανειακά. 

I.— Ή κληρονομιά τοϋ θερμιδόρ : 
ίδιοχτησία κι έλευθερία 

Οί αρχές τής κοινωνικής και πολιτικής υπεροχής τής 
άστικής τάξης μπήκανε ξεκάθαρα άπ' τό μέλος τής Εθνο- 
συνέλευσης Βοί$$γ α' Αη§Ια$, στήν εισηγητική του άγό- 
ρευση γιά τό σχέδιο τοϋ Συντάγματος, στις 5 τοΰ Με$$ίάθΓ 
τοϋ έτους III (23 Ιουνίου 1795). Πρέπει «νά έγγυηθοΰμε, 
έπιτέλους, τήν ίδιοχτησία τοΰ πλούσιου, τή ζωή τοϋ φτω- 
χοϋ, τις άπολαυές τοϋ βιομήχανου, τήν έλευθερία και τήν 
άσφάλεια όλων». 

Ή ίδιοχτησία άποτελεϊ τό θεμέλιο τής κοινωνικής τάξης. 
Ή Εθνοσυνέλευση οφείλει νάντισταθεϊ «μέ θάρρος στις 
άπατηλές άρχές μιας άπόλυτης δημοκρατίας και μιας 
Ισότητας χωρίς περιορισμούς, πού, άναμφισβήτητα, είναι 
οί πιό έπικίνδυνοι σκόπελοι γιά τήν άληθινή έλευθερία. 
Πολιτική ισότητα, μάλιστα - είναι κάτι πού κάθε λογικός 
άνθρωπος μπορεί νάξιώσει. Άλλά ή άπόλυτη ισότητα είναι 
μιά χίμαιρα· γιά νά υπάρξει, θάπρεπε νά υπάρχει άπόλυτη 
Ισότητα στό πνεΰμα, στήν άρετή, στή φυσική δύναμη, στήν 
παιδεία και στήν περιουσία όλων τών άνθρώπων». Ό νετ- 
ςηίαιια είχε ήδη ύποστηρίξει τόν ίδιο συλλογισμό, στις 



1. Ή Ύπατική Κυβέρνηση τής Γαλλίας, άπ' τό 1799 ώς τό 1804 
(Σ.τ.μ.). 

13 Μαρτίου 1793 : «Ή ισότητα, για τόν κοινωνικό άνθρω- 
πο, δέν είναι παρά ισότητα δικαιωμάτων. Δέν είναι ή ισότη- 
τα τών περιουσιών, τών άναστημάτων, τών δυνάμεων, τοϋ 
πνεύματος, τής δραστηριότητας, τής βιομηχανίας και τής 
«ργασίας». Παράξενη συνέχεια άπ' τους Γιρονδίνους στούς 
θερμιδοριανούς ! Ό Βοί$$ν ο" Αηβίαδ εξακολουθεί : «Πρέ- 
πει νά κυβερνιόμαστε άπ' τούς καλύτερους : οί καλύτεροι 
είναι οί πιό μορφωμένοι, εκείνοι πού πιότερο ένδιαφέρουν- 
ται για την τήρηση τών νόμων επομένως, έχτός άπό ελά- 
χιστες εξαιρέσεις, δέ θά βρείτε τέτοιους άνθρώπους παρά 
άνάμεσα σ' εκείνους πού, έχοντας μιάν ίδιοχτησία, είναι 
προσηλωμένοι στη χώρα πού την περιέχει, στούς νόμους 
πού την προστατεύουν, στην ησυχία πού τη συντηρεί 
και πού χρωστούν σ' αύτη την ίδιοχτησία και τήν άνεση 
πού τούς εξασφαλίζει τήν καλλιέργεια πού τούς έκανε ικα- 
νούς νά συζητούνε μέ διορατικότητα κι εύθυκρισία γιά 
τά πλεονεχτήματα και τά μειονεχτήματα τών νόμων πού 
καθορίζουν τήν τύχη τής πατρίδας τους. Ό χωρίς ίδιοχτη- 
σία άνθρωπος, άντίθετα, έχει ανάγκη άπό μιάν επίμονη 
προσπάθεια άρετής γιά νά ενδιαφερθεί γιά τήν τάξη, πού 
τίποτα δέν έχει νά τοϋ διαφυλάξει, και νά εναντιωθεί 
στάνατρεπτικά κινήματα, πού τοϋ γεννάνε κάποιες έλπί- 
5ες...». 

Ή οικονομική ελευθερία είναι άναγκαστικά συνδεμένη 
μέ τά δικαιώματα τής ίδιοχτησίας. «"Αν δώσετε άνεπιφύ- 
λαχτα σ' άνθρώπους χωρίς ίδιοχτησία πολιτικά δικαιώματα 
κι οί άνθρωποι αύτοί βρεθούνε κάποτε στα έδώλια τών νο- 
μοθετών, θά προκαλέσουν, ή θάφήσουν νά προκαλέσουν 
άλλοι, ταραχές, γιατί δέ θάχουν νά φοβηθούν γιά τις συνέ- 
πειες - θά επιβάλουν, ή θάφήσουν νά επιβάλουν άλλοι, 
άπαράδεχτες διατιμήσεις στό εμπόριο και στή γεωργία, 
γιατί δέ θάχουν αισθανθεί μήτε φοβηθεί μήτε προβλέψει 
τά ολέθρια άποτελέσματα, καϊ θά μδς σπρώξουνε, στό τέ- 
λος, σ' εκείνες τις βίαιες παράφορες παθών πού μέ μεγάλη 
δυσκολία θά μπορέσουμε νά βγούμε. . . Μιά χώρα κυβερνη- 
μένη άπό ίδιοχτήτες βρίσκεται σέ κοινωνική ευρυθμία - ή 
χώρα όπου κυβερνούν οί μή ίδιοχτήτες βρίσκεται σέ φυσι- 

κή κατάσταση». Επειδή ή αστική τάξη έννοοΰσε, στό 
έξής, νά διαφυλάξει ζηλότυπα για τόν εαυτό της την άσκη- 
ση τοΰ δικαιώματος ίδιοχτησίας, αυτό σήμαινε ότι άπέκλειε 
στις λαϊκές τάξεις κάθε ελπίδα. Ή άπόχτηση γής, πού 
διευκολύνθηκε κάποια στιγμή μέ τή νομοθεσία τών Όρει- 
νών, άποκλείστηκε για όσους δεν είχαν, ιδιαίτερα στούς 
μικροκαλλιεργητές, στόνομα τών άπαιτήσεων τής φιλελεύ- 
θερης οικονομίας. Άπ' τις 22 τοΰ ΓγικΙκΙογ τοΰ έτους II 
(8 Σεπτεμβρίου 1794), ό ίοζοαυ, βουλευτής τής ΟΗατεηΐε- 
ΙηΓόιϊειίΓε, είχε υπογραμμίσει αυτή τήν άνάγκη, παρουσιά- 
ζοντας στήν Εθνοσυνέλευση τήν έκθεση του «γιά τό άδύ- 
νατο νά μεταβληθούν, στήν πραγματικότητα, όλοι οί 
Γάλλοι σέ ϊδιοχτήτες γής καϊ γιά τις θλιβερές συνέπειες 
πού θά είχε αύτή ή μεταβολή» : κι άν δεχτούμε ακόμα πώς 
θά μπορούσε νά μεταβάλει όλους τούς αγρότες σέ ανεξάρ- 
τητους καλλιεργητές, ή Δημοκρατία δέ θά είχε λόγους νά 
συγχαρεί τόν εαυτό της, «άφοΰ, σέ μιά τέτοια περίπτωση, 
πού ό καθένας θά ήταν υποχρεωμένος νά καλλιεργήσει 
μόνος του τό χωράφι του ή τάμπέλι του γιά νά ζήσει, τό 
εμπόριο, οί τέχνες κι ή βιομηχανία θά είχαν σέ λίγο εξα- 
φανιστεί». 

Ή ύπαρξη εξαρτημένου προλεταριάτου είναι ή αναγκαία 
προϋπόθεση τής κεφαλαιοκρατικής οικονομίας και τής 
αστικής κοινωνίας. Κάθε προσβολή τοΰ προνομίου τοΰ 
πλούτου υπάρχει κίνδυνος νά κλονίσει τά θεμέλια τής κοι- 
νωνικής τάξης : τό φάσμα τοΰ «άγροτικοΰ νόμου» διατή- 
ρησε όλη του τήν άποτελεσματικότητα κι ό κοινωνικός 
φόβος μαρτυρεί γιά τήν έξέλιξη τοΰ καθεστώτος πρός τή 
στρατιωτική διχτατορία. Άντιτασσόμενος στήν καθιέρω- 
ση τής προοδευτικής φορολογίας, ό σκοτεινός Οαικ±ν 
διακήρυττε στούς «Πεντακόσιους» ('), στις 10 τοΰ ΡπιτιαΪΓβ 
τοΰ έτους IV (1η Δεκεμβρίου 1795) : «Τά Κράτη δέν εύδο- 



I . «Συμβούλιο τών Πεντακοσίων» : πού οργανώθηκε μέ τό Σύνταγμα 
τοϋ 1 795 και πού αποτελούσε, μαζί μέ τό «Συμβούλιο τών Παλαιών», 
τό νομοθετικό Σώμα. Διαλύθηκε στις 18-19 τού ΒπιιηαΪΓβ τού 1799 
(Σ.τ.μ.). 

κιμοΰν παρά κάνοντας τους πολίτες νάναι προσηλωμένοι 
δσο τό δυνατό περισσότερο στην άρχή τής ΐδιοχτησίας. . . 
Ή προοδευτική φορολογία είναι ένας άδικος νόμος πού 
στρέφεται κατά των ευπόρων πολιτών. . . Άναπόφευχτο 
άποτέλεσμά του θά ήταν ό επικίνδυνος κατακερματισμός 
τής ΐδιοχτησίας- τό σύστημα σύτό δεν άκολουθήθηκε παρά 
κατά τήν απαλλοτρίωση των εθνικών χτημάτων... Ή 
προοδευτική φορολογία είναι, στην πραγματικότητα, για 
νά τό ποΰμε μέ δυο λόγια, ό σπόρος ενός αγροτικού νόμου 
πού θάπρεπε νά χτυπηθεί στή γέννησή του. . . Μονάχα 
νοιώθοντας ένα θρησκευτικό σεβασμό γιά τήν ίδιοχτησία 
είναι πού θά κάνουμε όλους τούς Γάλλους νά νοιώσουν μια 
βαθειά προσήλωση στήν Ελευθερία και τή Δημοκρατία». 

Ή «Διακήρυξη τών Δικαιωμάτων» πού προηγείται άπ* 
τό Σύνταγμα του έτους III χαρακτηρίζεται άπό μιά φανερή 
υποχώρηση, σέ σχέση μέ τή Διακήρυξη τού 1789. Στή 
σχετική συζήτηση, στις 26 τού Θερμιδόρ (13 Αυγούστου), 
ό ΜαϊΙΗβ είχε υπογραμμίσει τόν κίνδυνο τού νά συμπερι- 
ληφτούν «μέσα σέ τούτη τή Διακήρυξη αρχές άντίθετες 
πρός εκείνες πού περιλαμβάνει τό Σύνταγμα» : «Έχουμε 
μιάν αρκετά πικρή πείρα άπ' τήν κατάχρηση τών λέξεων, 
έτσι πού νά μή μεταχειριστούμε καθόλου άνώφελες». Τό 
Ιο άρθρο τής Διακήρυξης τού 1789 ( «Οί άνθρωποι γεν- 
νιούνται και παραμένουν ελεύθεροι και μέ ίσα δικαιώματα») 
έγκαταλείφθηκε. «"Αν πείτε πώς δλοι οί άνθρωποι έχουν 
ίσα δικαιώματα», είχε δηλώσει ό Ι-3η)ΐιϊη3Ϊ5 στις 26 τού 
Θερμιδόρ, «υποκινείτε σ' επανάσταση κατά τού Συντάγμα- 
τος εκείνους πού τούς είχατε άρνηθεΐ ή αναστείλει τήν 
άσκηση τών δικαιωμάτων τού πολίτη γιά λόγους κοινής 
ασφάλειας». Οί Θερμιδοριανοί, πιο συνετοί άπ' τούς συν- 
τάχτες τού Συντάγματος, προσδιορίζουν μέ άκρίβεια πώς 
δέν πρόκειται παρά γιά τήν πολιτική ισότητα : «Ή ισό- 
τητα συνίσταται στό δτι ό νόμος είναι ίδιος γιά όλους» 
(άρθρο 3). Γιά τά κοινωνικά δικαιώματα πού είχαν άναγνω- 
ριστεΐ μέ τή Διακήρυξη τού 1793, δέ γίνηκε πιά λόγος, 
πολύ λιγώτερο γιά τό δικαίωμα. . . έξέγερσης. Αντίθετα, 
τό δικαίωμα ίδιοχτησίας, πού ή Διακήρυξη τού 1789 δέν 

τοϋ είχε δώσει κανέναν ορισμό, διευκρινίζεται, έδώ, όπως 
και στή Διακήρυξη τοϋ 1793 : «Ή ίδιοχτησία είναι τό 
δικαίωμα τοϋ νά χαίρεται καϊ νά διαθέτει κανείς τάγαθά 
του, τά εισοδήματα του, τούς καρπούς τής έργασίας του 
καϊ τής βιομηχανίας του» (άρθρο 5), πράμα πού σημαίνει 
τήν αναγνώριση τής απόλυτης οικονομικής ελευθερίας. 
"Η «Διακήρυξη τών Καθηκόντων», ποϋ οί ΘερμιδοριανοΙ 
κρίνανε σκόπιμο νά επισυνάψουν στή «Διακήρυξη τών 
Δικαιωμάτων», διευκρίνιζε άκόμα, στο άρθρο 8 : «Ή καλ- 
λιέργεια τής γής στηρίζεται ακριβώς στή διατήρηση τής 
ίδιοχτησίας, καθώς κι όλες οί παραγωγές, κάθε μέσο 
έργασίας κι όλη ή κοινωνική διάταξη». Τό δικαίωμα ψή- 
φου περιορίστηκε - οί όροι, όμως, εξαγοράς του έγιναν 
εύνοίκώτεροι άπ' τό 1791 : κάθε Γάλλος ήλικίας 21 έτών 
πού είχε κατοικία έδώ κι ένα χρόνο καϊ πλήρωνε μιάν 
οποιαδήποτε εισφορά γίνηκε «ενεργός» πολίτης. 

Ύπ' αυτές τις προϋποθέσεις, ή κοινωνική βάση πού 
πάνω της οί οπαδοί τοΟ Διευθυντηρίου, υστέρα άπ' τούς 
θερμιδοριανούς, έννοοΰσαν νά σταθεροποιήσουν τήν 
Επανάσταση φαίνονταν έξαιρετικά περιορισμένη. 

"Απ' τήν πλευρά τών λαϊκών μαζών, ή άνάμνηση τοϋ 
έτους 11 κι ό κοινωνικός φόβος παραμείνανε ένα ισχυρό 
κίνητρο άντίδρασσης, γιά νά νομιμοποιηθεί τελικά ή 18η 
τοϋ ΒηιπιαΪΓε. Οί πιό συνειδητοί άγωνιστές άνάμεσα στό 
λαό δέ δεχτήκανε χωρίς άντίσταση νάποκλειστοϋν άπ' 
τό "Εθνος κι άπό τούτη τή Δημοκρατία γιά τήν όποία 
άγωνίστηκαν : τό άπόδειξε ή «Συνωμοσία τών Ίσων». 
Άλλά, ένώ τό έπαναστατικό κίνημα προσανατολίζονταν, 
όχι χωρίς ένδοιασμούς, πρός καινούργιους ορίζοντες, ό 
άστικός φόβος άποτελοϋσε, στά χέρια τής Κυβέρνησης, 
ένα ισχυρό ηθικό όπλο κατά τών «άποκλειστικών», τών 
«τρομοκρατών», τών «άναρχικών», τών «ληστών», τών 
«αίμοχαρών». Οί «πρόκριτοι», οί «έντιμοι κύριοι», φοβόν- 
ταν, πάνω άπ' όλα, κάθε είδους έπιστροφή στό σύστημα 
τοϋ έτους II : ό πλούσιος ποϋ θεωρείται ύποπτος, ή άνα- 
τροπή τών παραδοσιακών κοινωνικών άξιών, ή πολιτική 

δημοκρατία πού ανοίγει τό δρόμο πρός την κοινωνική 
ϊσοπέδωση. 

Άπ' την πλευρά τών άρχουσών τάξεων, ή αριστοκρατία 
παρέμενε αποκλεισμένη, άλλά κι ένα μέρος τής αστικής 
τάξης. Ό νόμος τής 3ης τοϋ ΒηιιηαίΓε τοΰ έτους V (25 
Όκτωβρίου 1795) απαγόρευε τά δημόσια λειτουργήματα 
στους συγγενείς τών φυγάδων ακυρώθηκε άπ'τήν πλειονό- 
τητα τών βασιλοφρόνων τοϋ έτους V, άλλά επαναφέρθηκε 
σέ ισχύ κατά τό μήνα ΡπιοΙϊάοΓ. Λίγο άργότερα, ό δίενόδ 
πρότεινε τήν εξορία τών ευγενών πού είχαν άσκήσει λει- 
τουργήματα ή κατείχαν άξιώματα κατά τό Παλιό Καθεστώς 
και τήν υποβίβαση τών άλλων στή θέση τών «ξένων» : 
ό νόμος τής 9ης τοΰ Ρπιτιπιγο τοϋ έτους VI (29 Νοεμβρίου 
1797) επέμεινε ιδιαίτερα σέ τοϋτο τό δεύτερο μέτρο - αν 
δέν εφαρμόστηκε ποτέ, ώστόσο ή πρόθεσή του δέν ήτανε, 
γι' αύτό, λιγώτερο ξεκάθαρη. Ό άποκλεισμός επεκτείνον- 
ταν άκόμα πιό πέρα : οί άστοϊ τοϋ Διευθυντήριου, μεσαίας 
κοινωνικής προέλευσης, δυσπιστούσαν άκόμα και γιά τήν 
άστική τάξη τοΰ Παλιοΰ Καθεστώτος πού βρίσκονταν σέ 
πιό υψηλό και πιό κοντινό πρός τήν άριστοκρατία επί- 
πεδο. Οί συνταγματικοί βασιλόφρονες είχαν παραμεριστεί, 
καθώς κι οί άπολυταρχικοί. Οί Οερμιδοριανοί, πού μετα- 
βληθήκανε σέ Διευθυντηριακούς, έννοοΰσαν ή Δημοκρα- 
τία νά είναι άστική και συντηρητική· άλλά άρνήθηκαν 
τήν υποστήριξη ένός μέρους τών άστών, φοβούμενοι μή- 
πως τούς παρασύρουν πρός τήν κατεύθυνση τής παλινόρ- 
θωσης. 

II. — Ή νομισματική καταστροφή 
κι ή Συνωμοσία γιά τήν Ισότητα 
(1795-1797) 

Ή σταθεροποίηση τής Δημοκρατίας πάνω στήν περιορι- 
σμένη βάση τής ίδιοχτησίας, τής μέ άγορά τών πολιτικών 
δικαιωμάτων άστικής τάξης και τών δημοκρατικών προ- 
κρίτων μονάχα άποδείχτηκε, τελικά, άδύνατη. Εξαρτιόταν 
άπ' τή λύση πού θά δίνονταν στά βασικά προβλήματα 

πού κληρονομήθηκαν άπ' την εποχή τοΰ Θερμιδόρ : 
τό πρόβλημα τοΰ πολέμου καί, στο εσωτερικό, τό οικονο- 
μικό και δημοσιονομικό πρόβλημα. Ή ειρήνη υπογράφηκε 
άπ' τοΰς Θερμιδοριανοΰς τό 1795, στη Βασιλεία μέ τήν 
Πρωσσία καί τήν Ισπανία, στή Χάγη μέ τήν Όλλανδία- 
ώστόσο, ό πόλεμος μέ τήν Αυστρία συνεχίστηκε ώς τή 
Συνθήκη τοΰ Καμποφόρμιο (18 Όκτωβρίου 1797). Τό 
νόμισμα κατρακύλησε, ή οικονομία κατάρρευσε. Μια 
δημοσιονομική κρίση έκανε οξύτερη τή νομισματική 
κρίση, οί φόροι δέν απόδιδαν πιά, τό Θησαυροφυλάκιο 
ήταν άδειο. Μάταια ό ΚευοεΙΙ καλοΰσε «ακόμα καί τούς 
άδιάφορους. . . να προσηλωθούνε στή Δημοκρατία καί νά 
ένωθοΰνε σέ μια μεγάλη μάζα δημοκρατικών πού μπροστά 
της θα εξαφανίζονταν κάθε φατριασμός». 

Ό πληθωρισμός, λίγο ύστερα άπ' τήν εγκαθίδρυση τοΰ 
Διευθυντηρίου (4 τοΰ Βπιπΐ3!Γε τοΰ έτους IV — 26 Όκτω- 
βρίου 1795), έφτασε στό έπακρο. Τό χαρτονόμισμα τών 
100 λιβρών δέν άξιζε πιά παρά 15 πεντάρες. Ή έκδοσή του 
αύξήθηκε σέ σημείο πού, σέ λίγο, ή άξία του ήτανε μικρό- 
τερη κι άπ' τήν τιμή τοΰ χαρτιοΰ : σέ λιγώτερο άπό τέσ- 
σερις μήνες, ή κυκλοφορία του διπλασιάστηκε· τό Φεβρου- 
άριο τοΰ 1796, πλησίασε τά 39 δισεκατομμύρια. Μάταια 
συστήθηκε ένα άναγκαστικό δάνειο μέ προοδευτικό τόκο, 
σωστή φορολογία τοΰ κεφαλαίου, έξοφλητέο σέ μεταλλικό 
νόμισμα, σέ σιτηρά ή σέ χαρτονομίσματα προς 1 % τής 
ονομαστικής τους άξιας : ή τρέχουσα τιμή ήταν τρεις ώς 
τέσσερις φορές μικρότερη. Στις 30 τοΰ μήνα ΡΙυνΚ'δε τοΰ 
έτους IV (19 Φεβρουαρίου 1796), χρειάστηκε νά διακοπεί 
ή έκδοση τών γραμματίων. 

Ή έπιστροφή στό μεταλλικό νόμισμα άποδείχτηκε άδύ- 
νατη : δέν κυκλοφορούσαν παρά 300 εκατομμύρια περίπου, 
έναντι τών δυόμισυ δισεκατομμυρίων τοΰ τέλους τοΰ Πα- 
λιοΰ Καθεστώτος. Ή ιδέα μιας Εθνικής Τράπεζας έγκατα- 
λείφτηκε. Ό νόμος τής 28ης τοΰ νεηΐύ$ε τοΰ έτους IV 
(18 Μαρτίου 1796) δημιούργησε τό «έγγειο συνάλλαγμα», 
πού άμέσως κυκλοφόρησε σέ άξίες 2.400 έκατομμυρίων. 
ΟΙ «έγγειες» αύτές συναλλαγματικές, μέ άντίκρυσμα τά 

εθνικά χτήματα πού δεν είχαν ακόμα πουληθεί, ύποκατά- 
στησαν τά χαρτονομίσματα, πού ανταλλάσσονταν μέ ανα- 
λογία 30 προς μία, ένώ, τήν ίδια στιγμή, τό χαρτονόμισμα 
γίνονταν δεχτό γιά τήν πληρωμή τοΟ άναγκαστικοΟ δανείου 
μέ αναλογία 100 προς ένα. Σ' έξη μήνες, τό «έγγειο συνάλ- 
λαγμα» είχε διανύσει τά στάδια πού τό χαρτονόμισμα είχε 
διατρέξει σέ πέντε χρόνια. Άπ' τις πρώτες κιόλας έκδόσεις, 
τό συνάλλαγμα έχασε τά 65 μέ 70 % τής άξίας του· τό κα- 
τρακύλισμά του έφτασε, τήν 1η τοΰ Φλορεάλ (20 Απριλίου 
1796), τά 90%. 'Από τότε, τά τρόφιμα είχανε τρεις τιμές, 
πράμα πού κάθε άλλο παρά συντελοΟσε στή μείωση τών 
δυσκολιών τοΟ έμπορίου και τοΰ έπισιτισμοΟ. Ή διασπάθι- 
ση τών έθνικών άγαθών, περιορίζοντας τήν έγγύηση, συν- 
τέλεσε άκόμα περισσότερο στον έξευτελισμό τοΟ συναλ- 
λάγματος. Ό νόμος τής 6ης τοΰ Φλορεάλ τοΰ έτους IV 
(26 Απριλίου 1 796) έπέτρεπε τήν επανάληψη τών πωλήσε- 
ων καϊ καθόριζε τον τρόπο τους, χωρίς δημοπρασίες, ένώ 
τό συνάλλαγμα γίνονταν δεχτό στήν ονομαστική του άξια : 
τοΟτο άποτελοΟσε σωστό «ξεπούλημα», σωστή ληστεία 
προς όφελος άκριβώς τών προμηθευτών τοΟ Κράτους, πού 
πληρώνονταν σέ συναλλαγματικές. Κατά τό μήνα Πραι- 
ριάλ, τό ψωμί κόστιζε, σέ χαρτονόμισμα, 150 φράγκα ή 
λίβρα. Κι οί ζητιάνοι άκόμα άρνιόντανε τά χαρτονομί- 
σματα πού τούς δίνανε. 

'Από τότε, ή περιστροφή τοΟ κύκλου έπιταχύνθηκε. 
Στις 29 τοΰ Μεσσιντόρ (17 Ιουλίου 1796), καταργήθηκε 
ή αναγκαστική κυκλοφορία - στις 13 τοΟ Θερμιδόρ (31 
Ιουλίου), άποφασίστηκε ή πληρωμή τών έθνικών χτημά- 
των νά γίνεται σέ συναλλαγματικές πού κυκλοφοροΟσαν : 
πολύ αργοπορημένο μέτρο γιά νά έμποδίσει τήν κατασπα- 
τάληση τών έθνικοποιημένων χτημάτων. Στο τέλος τοϋ 
έτους IV (στά μέσα Σεπτεμβρίου 1796), τό ζήτημα τοϋ 
«πλάσματος» (τής πλασματικής άξίας) τοΟ χαρτονο- 
μίσματος είχε λήξει. Τό μεταλλικό νόμισμα έκανε 
ξανά τήν έμφάνισή του· μά τό Κράτος, μή εισπράτ- 
τοντας παρά χαρτιά, δέν έπωφελιόταν άπ' αύτό. Ό νόμος 
τής 16ης τοΟ Ρΐυνίο^ τοΟ έτους V (4 Φεβρουαρίου 1797) 

κατάργησε τό συνάλλαγμα σά νόμισμα, κρατώντας το 
καρφωμένο στό 1 % τής ονομαστικής του αξίας : επίσημη 
άναγνώριση μιας χρεωκοπίας πού είχε πια συμπληρωθεί. 
"Ετσι, τερματίζονταν ή ιστορία τοΰ χαρτονομίσματος τής 
Επανάστασης. "Ηδη, ό πόλεμος συντηρούσε τό καθεστώς : 
ή εκμετάλλευση τών κατεχόμενων χωρών εξηγεί την 
επιστροφή στη νόμιμη άξία. 

Οί κοινωνικές συνέπειες υπήρξαν, όπως συνήθως, κατα- 
στροφικές γιά τό σύνολο τών λαϊκών τάξεων κι ό χειμώνας 
τοΰ έτους IV τρομερός γιά τούς μισθωτούς, πού τούς είχε 
κιόλας τσακίσει ή ιλιγγιώδης αύξηση τών τιμών. Οί άγο- 
ρές παράμεναν άδειες : ή συγκομιδή τοΰ 1795 δέν ήταν 
καλή, οί χωρικοί δέ δέχονταν παρά νόμισμα κι οί επιτάξεις 
δέν εφαρμόζονταν πιά. Τό Διευθυντήριο άναγκάστηκε νά 
κάνει άγορές στό εξωτερικό και νά επιβάλει έναν αύστηρό 
διακανονισμό τής κατανάλωσης. Στό Παρίσι, ή μερίδα 
ψωμιού, από μιά λίβρα τή μέρα, ελαττώθηκε σέ 75 γραμμά- 
ρια - συμπληρώθηκε μέ ρύζι, πού δέ μπορούσαν νά τό 
μαγειρέψουν οί νοικοκυρές από έλλειψη ξύλων. Σ' όλη τή 
διάρκεια τοΰ χειμώνα, οί εκθέσεις τής αστυνομίας δέν 
έπαυσαν νά έπισημαίνουνε, μέ κουραστική μονοτονία, 
τή λαϊκή αθλιότητα και δυσαρέσκεια, πού ύπογράμμιζε 
ακόμα περισσότερο ή χτυπητή άντίθεσή της πρός 
τήν πολυτέλεια και τήν άδιαντροπιά τών τοκογλύφων. 
"Ετσι, ή άντιπολίτευση κατά τοΰ Διευθυντηρίου ένισχύθη- 
κε : στή Λέσχη τοΰ Πάνθεου, οί Ίακωβΐνοι συζητούσανε 
πάλι γιά τήν επαναφορά τοΰ μέγιστου όριου (μάξιμουμ). 
"Η έπαναστατική, ώστόσο, άντιπολίτευση πήρε μιά και- 
νούργια μορφή μέ τόν ΒαΙκυΓ. 

Ή πίεση τών γεγονότων, ή παρατήρηση τής εποχής 
του κι ή έπαναστατική δράση πού είχε άναπτύξει εμπλού- 
τισαν και ζωντάνεψαν τήν άπό μελέτες γνώση τοΰ ΒαοευΓ 
γιά τόν άνά τούς αιώνες Κομμουνισμό: πρώτος αύτός, στή 
Γαλλική Επανάσταση, ξεπέρασε τήν άντινομία στήν 
όποία, δοσμένοι στή λαϊκή υπόθεση, σκόνταφταν οί 
άνθρωποι τής πολιτικής ανάμεσα στήν έξασφάλιση τοΰ 
δικαιώματος ζωής και τή διατήρηση τής άτομικής ίδιο- 

χτησίας και τής οικονομικής ελευθερίας. Αναμφίβολα, ή 
προσπάθεια τής «Συνωμοσίας τών Ίσων» δεν εντάσσεται 
ακριβώς μέσα στα πλαίσια τής άστικής επανάστασης. 
Άλλά, άν δοΟμε από ψηλότερα την ιστορική εξέλιξη, ή 
«Συνωμοσία» αυτή έκφράζει τήν άναγκαία «μετάσταση» 
άπ' τό λαϊκό κίνημα παλιοΟ τύπου, έτσι δπως κορυφώνεται 
κατά τό έτος II, στο έπαναστατικό κίνημα πού γεννήθηκε 
άπ' τήν αντίφαση τής νέας κοινωνίας. 

Όπως οί Ξεβράκωτοι κι δπως οί Ίακωβΐνοι, ό ΒβοευΓ δια- 
κηρύσσει ότι σκοπός τής κοινωνίας είναι ή «κοινή εύτυ- 
χία» κι δτι ή Επανάσταση όφείλει νά εξασφαλίσει τήν 
«ισότητα τών άπολαυών». Μά, άφοΰ ή άτομική ϊδιοχτησία 
δημιουργεί άναγκαστικά τήν ανισότητα κι ό «άγροτικός 
νόμος», δηλαδή ή ίση κατανομή τών ίδιοχτησιών, δέ μπορεί 
νά «διαρκέσει παρά μιά μέρα μονάχα» ( «άπ' τήν έπομένη 
κιόλας τής έφαρμογής του θά ξαναπαρουσιάζονταν ή 
άνισότητα» ), τό μόνο μέσο γιά νά φτάσουμε στήν «πρα- 
γματική Ισότητα» είναι «νά θεσπίσουμε τήν κοινή διοίκη- 
ση· νά καταργήσουμε τήν άτομική ϊδιοχτησία· νά βοηθή- 
σουμε κάθε άνθρωπο νάφοσιωθεΐ στό ταλέντο του και στό 
έργο πού γνωρίζει - νά τόν άναγκάσουμε νά καταθέσει 
τούς σέ είδος καρπούς τής έργασίας του στό κοινό ταμείο - 
και νά καθιερώσουμε μιάν άπλή διαχείριση τών τροφίμων, 
πού, κρατώντας καταλόγους δλων τών ατόμων κι όλων τών 
πραγμάτων, θά ξαναμοιράσει τά τρόφιμα αύτά με τήν 
πιό αύστηρή ισότητα». Τό πρόγραμμα αύτό, πού έκτέθηκε 
στό «Μανιφέστο τών Πληβείων» και δημοσιεύτηκε άπ' 
τό «Τπουη αυ ρουρίο» τής 9ης τοΟ Ριϊπΐ3ΪΓε τοΰ έτους IV 
(30 Νοεμβρίου 1795), άποτελούσε, σέ σχέση μέ τις ιδεολο- 
γίες τών Ίακωβίνων και τών Ξεβράκωτων, πού κι ή μιά 
κι ή άλλη χαρακτηρίζονταν άπ' τήν προσήλωσή τους στή 
μικρή ϊδιοχτησία τή βασισμένη στήν προσωπική εργασία, 
μιάν άνανέωση ή, άκριβέστερα, μιάν άπότομη μεταστροφή : 
ή «κοινότητα τών άγαθών και τών έργασιών» υπήρξε 
ή πρώτη μορφή τής έπαναστατικής ιδεολογίας τής και- 
νούργιας κοινωνίας πού γεννήθηκε άπ' τήν ίδια τήν Επα- 
νάσταση. Μέ τόν «Μπαμπουβισμό» (τή θεωρία τοΰ Β3- 

οευΓ), ό Κομμουνισμός, ουτοπιστικό όνειρο ώς τότε, 
όρθώθηκε σέ ιδεολογικό σύστημα - μέ τήν «Συνωμοσία 
των Ίσων», έμπαινε στήν πολιτική ιστορία. 

Τό σύστημα τοΰ ΒαΙκυΓ χαρακτηρίστηκε άπ' τόν ΟβΟΓ- 
ββ5 ίβΓβοντε σαν «Κομμουνισμός τής κατανομής». Δίχως 
άλλο, τό πρόβλημα τής κατανομής των τροφίμων, πού 
είχε τόσο μεγάλη σημασία για τις λαϊκές μάζες τής εποχής 
εκείνης, άποτελεΐ τό επίκεντρο τής κοινωνικής σκέψης 
τοΰ ΒίΟβυΓ.Άλλά, επόπτης φορολογίας των γαιών και δει- 
νός στά χωροδεσποτικά ζητήματα, δικαστικός γραμματέας 
κοινότητας ένα διάστημα, ό ΒΗββυΓ είχε άμεση πείρα 
των άγροτών τής Πικαρδίας, τών προβλημάτων και τών 
αγώνων τους : τό θέαμα ζωντανών καϊ μαχητικών άγρο- 
τικών κοινοτήτων, μέ τά συλλογικά τους δικαιώματα και 
τις κοινές τους συνήθειες, τόν έκανε νά στραφεί, άναμφί- 
βολα και πριν ακόμα άπ' τήν Επανάσταση, προς τήν πρα- 
γματική ισότητα και τόν Κομμουνισμό. *Αν στο «Αιώνιο 
Κτηματολόγιο» του τοΰ 1789 έκλινε προς τόν άγροτικό 
νόμο, δηλαδή πρός τό σοσιαλισμό τών «όπαδών τής κατα- 
νομής», κατά τήν έκφραση τοΰ 1848, σ' ένα υπόμνημα τοΰ 
1785 γιά τά μεγάλα άγροχτήματα και σ' ένα του γράμμα 
τοϋ Ιουνίου τοΰ 1786, έγκωμίαζε τήν όργάνωση «συλλο- 
γικών άγροχτημάτων», άληθινών «άδερφικών κοινοτήτων»: 
«τό νά κομματιάζουμε τό έδαφος σέ ίσους κλήρους γιά 
όλα τάτομα είναι σά νά καταστρέφουμε τό μεγαλύτερο μέ- 
ρος τών πόρων πού τό έδαφος τούτο θάδινε μέ τή συνδυα- 
σμένη έργασία». Πριν κιόλας άπ' τήν Επανάσταση, ό 
Β3θειιΓ έθετε, έτσι, όχι μονάχα τό πρόβλημα τής πραγμα- 
τικής ισότητας τών δικαιωμάτων, κι επομένως τής κατανο- 
μής, μά και τό πρόβλημα τής παραγωγής, διαισθανόμενος 
τήν άνάγκη μιας συλλογικής όργάνωσης τής έργασίας τής 
γής. Τό μεγάλο γεγονός τοΰ κεφαλαιοκρατικοΰ συγκεντρω- 
τισμού και τοΰ ξεπετάματος τής βιομηχανικής παραγωγής 
τοΰ είχε διαφύγει ; Ή προτίμηση του γιά τις παλιές οικο- 
νομικές μορφές, ιδιαίτερα τις χειροτεχνικές, κι ή άπουσία 
στό έργο του κάθε άναφοράς σέ μιά κομμουνιστική κοι- 
νωνία βασισμένη στήν άφθονία τών καταναλωτικών προ'ί- 

όντων έξηγοϋν τό λόγο πού μπόρεσαν και μιλήσανε, 
σχετικά μ' αυτόν, γιά έναν οικονομικό πεσσιμισμό. Τά 
ειδικά χαρακτηριστικά τής οικονομίας τής εποχής του, ό 
μικρός βαθμός τοϋ κεφαλαιοκρατικοΰ συγκεντρωτισμού 
κι ή άπουσία μιας πραγματικής μαζικής παραγωγής, εκτός 
άπ' τήν ίδια τήν ιδιοσυγκρασία τοϋ ΒαοειιΓ και τήν κοινωνι- 
κή του έμπειρία, έξηγοϋν γιατί οδηγήθηκε στο νά μελετήσει 
τήν έλλειψη και τή στασιμότητα μάλλον τών παραγωγικών 
δυνάμεων παρά τήν άνάπτυξη και τήν άφθονία τους. 
"Ετσι, ή θέση τοϋ «Μπαμπουβισμοϋ» προσδιορίζεται 
άκριβώς άνάμεσα στήν ηθικολογούσα κομμουνιστική 
ούτοπία τοϋ 18ου αιώνα και τό βιομηχανικό σοσιαλισμό 
ένός 5>3ΐηΐ - δϊηιοη. 

Ή «Συνωμοσία τών Ίσων» αποτέλεσε, κατά τή διάρκεια 
τοϋ χειμώνα 1795- 1796, τήν πρώτη άπόπειρα προσαρμο- 
γής τοϋ Κομμουνισμού στήν πραγματικότητα. Ή πολιτική 
του όργάνωση παρουσιάζει διαφορά άπ' τις ώς τώρα χρη- 
σιμοποιούμενες άπ' τό λαϊκό κίνημα μεθόδους. Στό κέντρο, 
βρίσκεται ή ήγετική ομάδα, στηριζόμενη σ' Ενα μικρό 
αριθμό δοκιμασμένων μαχητών έπειτα, έρχονται οί συμπα- 
θούντες πατριώτες και δημοκράτες, μέ τήν έννοια πού 
δόθηκε στούς όρους αυτούς κατά τό έτος II, πού τήν πλαι- 
σιώνουν και πού δέ φαίνουνται νά έχουνε συμμεριστεί 
άπόλυτα τό καινούργιο έπαναστατικό ιδανικό - τέλος, οί 
ίδιες λαϊκές μάζες πού πρόκειται νά προσελκυστούν. 
Συνωμοσία κατ' έξοχήν όργανώτρια : όμως, τό πρόβλημα 
τών άναγκαίων δεσμών μέ τις μάζες φαίνεται πώς είχε λυ- 
θεί κατά τρόπο αβέβαιο. "Ετσι, πέρα άπ' τήν έμπειρία 
τής λαϊκής έξέγερσης, πρόβαλλε καθαρά ή έννοια τής 
έπαναστατικής δικτατορίας, πού ό Μαρά είχε προαισθαν- 
θεϊ, μά χωρίς νά μπορέσει νά τήν καθορίσει άκριβώς : 
μετά τήν κατάληψη τής έξουσίας άπ' τήν εξέγερση, θάταν 
αφέλεια νά παραδοθεί ξανά ή κατάσταση σέ μιά συνέλευση 
έκλεγμένη σύμφωνα μέ τις αρχές τής πολιτικής δημοκρα- 
τίας, έστω και μέ καθολική ψηφοφορία - ή δικτατορία 
μιάς έπαναστατικής μειονότητας είναι απαραίτητη όσο 
διάστημα χρειάζεται γιά τό ξαναπλάσιμο τής κοινωνίας 

και τήν εγκαθίδρυση νέων θεσμών. Ή ιδέα αύτη πέρασε 
άπ' τον Βυοπαιτοΐί στον ΒΙαηςυί και φαίνεται πώς πρέπει 
νάποδώσουμε στον «Μπλανκισμό» τή θεωρία και τήν 
πραχτική τοϋ Λένιν για τή δικτατορία τοϋ προλεταριάτου. 

'Η σημασία τής «Συνωμοσίας τών Ίσων» και τοϋ «Μπα- 
μπουβισμοϋ» δέ μπορεί νά υπολογιστεί παρά μέ τά κριτήρια 
τοϋ αιώνα μας : στήν ιστορία τοϋ Διευθυντηρίου, δέν υπήρ- 
ξε παρά ένα άπλό έπεισόδιο. "Αλλά, γιά πρώτη φορά, 
ή κομμουνιστική ιδέα έγινε πολιτική δύναμη. Ανταπο- 
κρινόμενος στήν παράκληση τοϋ φίλου του, ό Μπουοναρ- 
ρότι δημοσίεψε, τό 1828, κατά τήν εξορία του στις Βρυ- 
ξέλλες, τήν Ιστορία τής «Συνωμοσίας γιά τήν Ισότητα 
πού λέγεται τοϋ ΒαοευΓ» : τό βιβλίο αυτό άσκησε μια 
βαθειά επίδραση· χάρη σ' αϋτό, ό «Μπαμπουβισμός» 
αναγνωρίστηκε σάν ένας κρίκος άλυσίδας γιά τήν άνάπτυ- 
ξη τής κομμουνιστικής σκέψης και τής επαναστατικής 
πραχτικής ('). 

III.— Ή πολιτική πραχτική : 
άπ' τό φιλελευθερισμό τοΰ Διευθυντηρίου 
στόν ύπατικό αυταρχισμό 

Ύπό τις συνθήκες τής γενικής αστάθειας πού, άπ' τό 
1795 ως τό 1799, επικράτησε κατά τήν εποχή τοϋ Διευθυν- 
τηρίου, δέ μπορούσε παρά νάναι πολύ άβέβαιη ή κανονική 
λειτουργία τοϋ Συντάγματος τοϋ έτους III. 

Ό καταμερισμός τών εξουσιών είχε σοφά υπολογιστεί, 
άπ' τήν εκτελεστική εξουσία είχε άφαιρεθεϊ κάθε νομοθετι- 
κή πρωτοβουλία κι ό έλεγχος τοϋ Θησαυροφυλάκιου, ή 
τοπική διοίκηση- είχε ξανά άποκεντρωθεϊ, ή άστάθεια 

I. "Οσον άφορα τις μελέτες γιά τό «Μπαμπουβισμό» . «Ό ΒίοειιΓ 
(1760- 1797) κι ό Βιιοι>3γγοΙι (1761 - 1837). Γιά τή δεύτερη εκατονταε- 
τηρίδα άπ' τη γέννησή τους»,δημοσίευμα τών Ροβεσπιεριανών Μελε- 
τών (Νανσύ, 1961)· Ο. ΜΑΖΑυΚΙΟ, «Ό ΒίοευΓ κι ή Συνωμοσία 
γιά την Ισότητα» (Παρίσι, 1962)· «Ό ΒΐοευΓ και τά προβλήματα 
τοϋ ΜπαμπουβισμοΟ» (Παρίσι, 1963)· V. ϋΑίΙΝΕ, «Ογ3ο:1ιιι$ Βίοευί 
(1785 - 1794)» (Μόσχα, 1963, στα ρωσικά). 

είχε γίνει θεσμός με τήν ανανέωση, κάθε χρόνο, τοΟ μισοϋ 
τών δημοτικών αρχών, τοϋ τρίτου τών Συμβουλίων καΐ 
τοΰ πέμπτου τών διοικήσεων τών διαμερισμάτων και τοΰ 
έκτελεστικοΰ Διευθυντηρίου : κι δλα αυτά, ενώ ή Επανά- 
σταση δέν είχε άκόμα σταθεροποιηθεί (ίσχυαν ακόμα οΐ 
έκτακτοι νόμοι κατά τών λιποτακτών και τών φυγάδων στό 
έξωτερικό), έπικρέμονταν ή απειλή τής χρεωκοπίας κι ό 
πόλεμος συνεχίζονταν. Ωστόσο, τό ίδιο τό κείμενο τοΰ 
Συντάγματος τοϋ έτους III δέν άφηνε τό Διευθυντήριο τόσο 
αφοπλισμένο όσο έχει λεχθεί καί, προπάντων, έφαρμόστη- 
κε, στήν πράξη, μιά πολιτική πού έκανε σιγά σιγά νά ξεκα- 
θαριστούν τά κυριώτερα γνωρίσματα τοΰ συστήματος τής 
Ύπατεϊας : άπ' τούς Θερμιδοριανούς ως τοϋς Διευθυντη- 
ριακούς καί τούς Μπρυμεριανούς, ένισχύθηκε τό καθεστώς 
τών προκρίτων κι ό Βγιιπι2ϊγ€ δέν άποτελεϊ μιά διακοπή, 
δπως τό ήθελε ό θρϋλος τής Ύπατείας, άλλά έναν άποφα- 
σιστικό σταθμό. 

Ή φιλελεύθερη αντίληψη τών εκλογών παραβιάστηκε 
άπ' τήν άρχή κιόλας, άφοϋ χρησιμοποιήθηκε υποκριτικά 
ή εκλογή μελών άπ' τά ίδια τά Σώματα : άπ' τούς έκτακτους 
νόμους ως τά πραξικοπήματα, υπονομεύτηκε ή κανονική 
λειτουργία τοϋ Συντάγματος καί, τελικά, ή ελεύθερη έκλο- 
γή υποκαταστάθηκε άπ' τήν έκλογή ύπό τήν εποπτεία 
τής Ύπατείας. Τό διάταγμα τών δύο τρίτων (5 τοϋ ΡπιοΙί- 
<1ογ τοϋ έτους III -22 Αύγούστου 1795) παράτεινε έπ' άό- 
ριστο τήν παραμονή τών Θερμιδοριανών στήν έξουσία. 
«Σέ ποιά χέρια θά παραδοθεί ή ίερή παρακαταθήκη τοΰ 
Συντάγματος ;». Οί συνελεύσεις τών έκλεκτόρων έπρεπε 
νά έκλέξουν τά 2/3 τών νέων πληρεξούσιων (500 στους 
700) όνόμεσα στά έν ένεργεία ήδη μέλη τής Εθνοσυνέλευ- 
σης· τό διάταγμα τής 13ης τοΰ ΡπιςΙΐ(ΐθΓ (30 Αύγούστου) 
καθόριζε πώς, έπειδή ή αναλογία αύτή δέν είχε επιτευχθεί, 
ό υπόλοιπος άριθμός τών μελών τής Εθνοσυνέλευσης 
πού δέν είχαν ξαναεκλεγεΐ θά συμπληρωνόντανε μέ ψη- 
φοφορία τοΰ ίδιου τοϋ Σώματος. Αυτό σήμαινε τήν έξου- 
δετέρωση, πρός όφελος τών Θερμιδοριανών, τόσο τών 
«αλιών Όρεινών όσο καί τής συνταγματικής μοναρχικής 

αντιπολίτευσης. Τελικά, τά Συμβούλια τοΰ Διευθυντηρίου 
έπανδρωθήκανε μέ 511 μέλη τής Εθνοσυνέλευσης: τά 
προκαθορισμένα 2/3 ξεπεραστήκανε. 

Τά «Πραξικοπήματα», πού τόσο συντελέσανε στή δυσ- 
φήμιση τοΰ Διευθυντηρίου, εντάσσονται σέ τούτη τήν 
πολιτική γραμμή : γιά νάντιμετωπίσει τά δυσάρεστα 
ενδεχόμενα τής εκλογής, ή εκτελεστική έξουσία έπανορ- 
βώνει τάποτελέσματα μέ τήν ακύρωση ή τον άποκλεισμό 
και τήν έσωτερική έκλογή άπ' τά ίδια τά Σώματα. 

Στις έκλογές του (3οπτιίη3ΐ τοΰ έτους V (1797) γιά τήν 
άνανέωση τοΰ πρώτου τρίτου των Συμβουλίων πού είχε 
λήξει ή θητεία του καϊ πού τά μισά του μέλη ήταν «ισό- 
βια», οί όπαδοϊ τοΰ Διευθυντηρίου πάθανε πανωλεθρία, 
έχτός μονάχα σέ καμμιά δεκαριά διαμερίσματα : μό- 
νον έντεκα μέλη τής Εθνοσυνέλευσης έπανεκλέγησαν 
κι έτσι τό νέο τρίτο ενίσχυε σημαντικά τή μοναρχι- 
κή δεξιά. Μέ τό πραξικόπημα τής 18ης τοΰ Ρπιςιϊ- 
<1ογ τοΰ έτους V (4 Σεπτεμβρίου 1797), τό Διευθυντήριο 
επέβαλε στά Συμβούλια έκτακτα μέτρα : 49 διαμερίσματα 
είδαν νάκυρώνουνται πέρα γιά πέρα οί έκλογές τους κι 
άλλα νάκρωτηριάζεται ή άντιπροσώπευσή τους· συνολικά, 
177 πληρεξούσιοι αποκλείστηκαν χωρίς νάντικαταστα- 
βοΰνε - άπό κείνους πού ένέκρινε ή έκτελεστική έξουσία, 
ορισμένοι παραιτήθηκαν κι οί άλλοι σώπασαν. 

Γιά τις έκλογές τοΰ έτους VI (1798), ή τακτική αύτή 
τελειοποιήθηκε και πήρε ορισμένα χαρακτηριστικά πού 
παραμείνανε ώς τό 19ο αιώνα. Τό έγχείρημα άξιζε τον 
κόπο : οί άποκλεισμοΐ άνεβάσανε, τελικά, σέ 437 τον αρι- 
θμό των έδρών πρός έπάνδρωση, πού άνάμεσά τους περιλαμ- 
βάνονταν καϊ τό δεύτερο μισό τών «ισόβιων». Γιά προφύ- 
λαξη, ήδη άπ' τις 12 τοΰ μήνα Ρΐυνίύχβ τοΰ έτους VI (31 
Ιανουαρίου 1798), τά Συμβούλια άνάλαβαν τά ίδια τήν 
προσεχή έπικύρωση τών έκλογών : τά 236 μέλη τής Εθνο- 
συνέλευσης πού έληγε ή θητεία τους, μαζί μέ τούς 297 
πληρεξούσιους πού παραμένανε, προβήκανε στήν έκκαθά- 
ριση τών νεοεκλεγμένων. Μέ φροντίδα προετοιμασμένες 
άπ' τήν Κυβέρνηση, πού πολλαπλασίασε τις διοικητικές 

πιέσεις, οί εκλογές παρουσιάσανε πολυάριθμα σχίσματα 
στις εκλογικές συνελεύσεις, πράμα πού επέτρεψε στό 
Διευθυντήριο νά εγκρίνει μόνο τούς πληρεξούσιους τής 
άρεσκείας του : οί Διευθυντηριακοί ύποστηρίξανε, στα 
Συμβούλια, όσους είχαν έκλέξει οί σχισματικές συνελεύ- 
σεις και ζητήσανε την έπικύρωση τής εκλογής τους. Ή 
πλειοψηφία τών «Πεντακοσίων» προσυπόγραψε τόν κατά- 
λογο των νεοεκλεγμένων πού έπρεπε νάποκλειστοϋν κι οί 
Παλιοί ύποκύψανε. Τελικά, ό νόμος τής 22ας Φρορεάλ 
τοϋ έτους VI (11 Μαΐου 1798) ακύρωσε τις εκλογές σέ 8 
διαμερίσματα, ένέκρινε τούς έκλεγμένους άπ' τις σχισμα- 
τικές συνελεύσεις σέ 19 διαμερίσματα κι απέκλεισε 60 
πληρεξούσιους πού είχαν έκλεγεϊ ύπό την ιδιότητα τοΰ 
δικαστή ή τοΟ διοικητικού : συνολικά, 106 πληρεξούσιων 
άκυρώθηκε ή έκλογή μέ τό νόμο τοΰ Φλορεάλ. Αντίθετα, 
191 κυβερνητικοί υποψήφιοι μπήκανε στα Συμβούλια: 
85 επίτροποι και δημόσιοι υπάλληλοι κατά την ανάληψη 
τής έξουσίας άπ' τό Διευθυντήριο κι 106 δικαστές ή διοι- 
κητικοί πού, θεωρητικά, είχαν εκλεγεί, μά πού πολλοί 
άπ' αυτούς τοποθετηθήκανε άπ' τήν Κυβέρνηση. "Οταν 
δε μπορούσε νά παραποιηθεί μέ τόν άποκλεισμό και τήν 
εσωτερική έκλογή άπ' τά Ιδια τά Σώματα, τό άντιπροσω- 
πευτικό καθεστώς διαστρέφονταν μέ τήν επίσημη υπο- 
ψηφιότητα τών ίδιων τών άντιπροσώπων τής έξουσίας : 
πραχτική πού επρόκειτο νά Ισχύσει γιά πολύ στήν πολι- 
τική ιστορία τής Γαλλίας. 

Ή 30ή τοΰ Πραιριάλ τοΰ έτους VII (18 Ιουνίου 1799) 
άποτελεΓ μάλλον ένα κοινοβουλευτικό γεγονός παρά ένα 
πραξικόπημα : τά Συμβούλια πήραν εκδίκηση άναγκάζον- 
τας νόμιμα δυό διευθυντές νά παραιτηθούνε. 

Ό Βπητι3Ϊγ€, άντίθετα, εντάσσεται στά ίδια πλαίσια 
μέ τόν ΡπιοΙϊάοΓ και τόν ΡΙογοβΙ : τό βράδυ τοΰ πραξικο- 
πήματος τοΰ Βοναπάρτη, στις 19 τοΰ ΒπιηιαίΓε τοΰ έτους 
VIII (10 Νοεμβρίου 1799), ή πλειοψηφία τών Παλιών κι ή 
μειοψηφία τών «Πεντακοσίων» άποκλείσανε άπ' τήν εθνική 
αντιπροσωπεία, «γιά τις άκρότητες και τις συνεχείς άπο- 
πειρές τους», 62 πληρεξούσιους κι έκλέξανε οί ίδιες δυό 

επιτροπές, μέ 25 μέλη την καθεμιά, έπιφορτισμένες νά 
προετοιμάσουν «τις μεταβολές πού έπρεπε νά γίνουν στις 
οργανικές διατάξεις πού ή πείρα έκανε αισθητά τά σφάλμα- 
τα και τά μειονεχτήματά τους». Ή υποκριτική έφαρμογή 
τοϋ Συντάγματος άπ' τό Διευθυντήριο έφτανε, έδώ, στό 
άποκορύφωμά της. 

"Ηδη, άπ' τήν άνοιξη τοϋ έτους V (1797), ό Βεηϊαιτιϊη 
(Γοη$ΐ3ηΐ είχε δημοσιέψει ένα έργο, «Περί των πολιτικών 
άντιδράσεων», δπου άπαιτοΰσε «μια δυνατή και σταθερή 
Κυβέρνηση». Άπ' τις 22 τοϋ Φλορεάλ κιόλας, ό ϋ3υιιου, 
άπ' τοϋς δημιουργούς, ώστόσο, τοϋ Συντάγματος τοΰ έτους 
III, εξεγέρθηκε κατά τής συχνότητας των εκλογών, πού, κά- 
θε χρόνο, έθεταν τά πάντα ξανά ύπό συζήτηση.Ή άρχή τής 
κυριαρχίας παρέμενε άθιχτη : ή άστική τάξη τών Θερμι- 
δοριανών δέ μπορούσε νά παραιτηθεί άπ' αυτήν χωρίς 
νάπαρνηθεϊ τόν ίδιο τόν εαυτό της και νά παίξει τό παιχνίδι 
τών όπαδών τοΰ θείου δικαίου. "Επρεπε, λοιπόν, νά τή 
συμβιβάσει μέ τις απαιτήσεις μιδς σταθερής κι ισχυρής 
έκτελεστικής εξουσίας. Ό δίενόχ φαντάστηκε δτι διορθώ- 
νει τήν εκλογή μέ τήν έσωτερική εκλογή άπ' τά ίδια τά 
Σώματα : τά συγκροτημένα Σώματα θά έπανδρωνόντανε 
μέ έσωτερική έκλογή, διαλέγοντας άνάμεσα στους προ- 
κρίτους, πού τούς πίνακές τους θά είχε καταρτίσει ό κυ- 
ρίαρχος λαός, πού, ύποκριτικά, θά τοϋ είχαν έπιτρέψει 
τήν καθολική ψηφοφορία. Ό Βοναπάρτης δέ μπορούσε 
παρά νά έπιδοκιμάσει : ή έκλογή άπ' τά Σώματα άποτέ- 
λεσε χαρακτηριστικό γνώρισμα τοΰ Συντάγματος τής 
Ύπατείας τοϋ έτους VIII (24 Δεκεμβρίου 1799).Ή Γερουσία 
συμπληρώθηκε μ' έσωτερική εκλογή· στήν άρχή, διόρισε 
ή ίδια τά μέλη τής Δημαρχίας και τοϋ Νομοθετικού Σώ- 
ματος· ύστερα, ή διαλογή αύτή θά γίνονταν άπ' τούς κατα- 
λόγους τών προκρίτων πού θά είχαν έκλεγεΐ μέ τήν καθο- 
λική ψηφοφορία διαφόρων βαθμών. Στήν πραγματικότητα, 
οί κατάλογοι αύτοί, πού καταρτίστηκαν κατά τό έτος IX, 
δέ χρησιμοποιήθηκαν ποτέ - ακυρώθηκαν άπ' τό Σύνταγμα 
τοϋ έτους Χ (16 Αυγούστου 1802) κι άντικαταστάθηκαν 
άπ' τούς συλλόγους έκλογέων. «Οί άρχές τοΰ νέου έκλογι- 

κοΰ μας δικαίου», δήλωνε ό Ιιιάεη ΒοηαραΓίε στις 24 
Μαρτίου 1803, «δέ βασίζουνται πια σέ χιμαιρικές ιδέες, 
άλλά στην ίδια την πολιτική κοινότητα και τήν ΐδιοχτησία, 
πού εμπνέει ένα συναίσθημα σεβασμού γιά τή δημό- 
σια τάξη». Ό Βοναπάρτης είχε κιόλας διακηρύξει άπλού- 
στερα : «Μόνον εγώ είμαι ό αντιπρόσωπος τοΰ λαού». 

'Η επιστροφή στο συγκεντρωτισμό ήταν φυσικό επακό- 
λουθο. Ένώ γενικά θεωρείται έργο τοΰ Βοναπάρτη, είχε, 
ωστόσο, κι αύτή προετοιμαστεί άπ' τό Διευθυντήριο. Ή 
διοικητική οργάνωση τοΰ έτους III παρέμενε πιο συγκεν- 
τρωτική άπ' όσο λέγεται. Οί μικρές αγροτικές κοινότητες 
ύπαχθήκανε διοικητικά στις δημαρχιακές περιφέρειες, 
ΐνώ οί μεγάλες πόλεις, ιδιαίτερα τό Παρίσι, χάνοντας μέ 
τήν κομμούνα τους και τό δήμαρχο τους και τήν αύτονομία 
τους, διαιρέθηκαν σέ πολλές δημαρχίες. Στο επίπεδο τοΰ 
διαμερίσματος, τό Συμβούλιο καταργήθηκε κι αντικατα- 
στάθηκε άπό μιά κεντρική διοίκηση από πέντε μέλη. 
Κι άφοΰ, έτσι, συγκεντρώθηκε ή εξουσία, οί διοικήσεις 
ίεραρχηθήκανε ή μιά σέ σχέση μέ τήν άλλη, οί δημοτικές 
ϊξαρτηθήκανε άπ' τις διοικήσεις διαμερισμάτων κι οί 
τελευταίες άπ' τούς ύπουργούς. Τό Διευθυντήριο είχε 
τήν εξουσία νάκυρώνει, χωρίς δικαίωμα έφεσης, τις άπο- 
φάσεις των τοπικών διοικήσεων, νάνακαλεΐ τά μέλη τους 
και νά τάντικαθιστα σέ περίπτωση οριστικής παύσης τους, 
χρησιμοποιώντας, κατά κανόνα, γιά τις μερικές αύτές 
αντικαταστάσεις, τό μέσο τής εσωτερικής έκλογής άπ' 
τά ίδια τά Σώματα. Ή εκτελεστική εξουσία άντιπροσωπεύ- 
ονταν, σέ κάθε διοίκηση διαμερίσματος ή δήμου, άπό ένα 
διορισμένο κι άνακλητό «Επίτροπο». 

Οί επίτροποι τοΰ Διευθυντηρίου έπέβλεπαν γιά τήν εφαρ- 
μογή τών νόμων, παραβρίσκονταν στις συνεδριάσεις 
τών Συνελεύσεων κι έλέγχανε τούς δημόσιους λειτουργούς. 
"Εναντι στις άνανεώσιμες κατά τμήματα, κάθε χρόνο, 
διοικήσεις, άποτελοΰσαν κάποιαν εγγύηση σταθερότητας. 
Κι άκόμα πιο πολύ, ό έπίτροπος διαμερίσματος, άλληλο- 
7ραφώντας άπευθείας μέ τόν Υπουργό τών Εσωτερικών, 
διευθύνοντας τά διάφορα γραφεία και δίνοντας διαταγές 

στους επιτρόπους τών δήμων, προεικονίζει τό νομάρχη 
τής Ύπατείας. Τό Σύνταγμα τοΟ έτους III παραχωροϋσε 
ακόμα στο Διευθυντήριο και σημαντικά άλλα προνόμια : 
τό Διευθυντήριο κρατάει την «κανονιστική» εξουσία, 
δηλαδή τό δικαίωμα νά παίρνει άποφάσεις- κατευθύνει 
τή διπλωματία και συνάπτει συνθήκες, άκόμα και μυστικές- 
έχει στή διάθεσή του τή στρατιωτική δύναμη και διορίζει 
τούς αρχιστράτηγους- υπεύθυνο γιά τήν έσωτερική άσφά- 
λεια τής Δημοκρατίας, μπορεί νά εκδίδει εντάλματα προσα- 
γωγής κι εντάλματα συλλήψεως. Οί εξουσίες αυτές μπορεί 
νά φανοΰν μηδαμινές μπρος στή «συνεργό δύναμη» πού 
διέθετε τό καθεστώς τοΰ έτους II, παρ* δλο πού τόσο άπεΐχε 
άπ' τον ύπατικό συγκεντρωτισμό : άλλά δέν υπήρχε πιά ή 
ολοκληρωτική άποκέντρωση τοΰ Συντάγματος τοϋ 1791. 

Στήν πραχτική, ή αυταρχική και συγκεντρωτική εξου- 
σία έξασφαλίστηκε, χωρίς άλλο, μέ αιφνιδιαστικά πραξι- 
κοπήματα και παραβιάσεις τοϋ Συντάγματος, άλλά ξεκά- 
θαρα. "Υστερα άπ' τά γεγονότα τοϋ μήνα Ρηκ:ΐϊ<1οι-, οί 
έκτακτες δικαιοδοσίες εμφανίζονται ξανά μέ τή μορφή 
στρατιωτικών αποστολών ό συγκεντρωτισμός ενισχύεται 
μέ τήν κατάργηση εκλογών και μέ παύσεις, πού, σέ πολυά- 
ριθμα διαμερίσματα, έπιτρέψανε νάνανεωθεΐ τό διοικητικό 
προσωπικό, προς ικανοποίηση τής κεντρικής εξουσίας, 
πού άπόχτησε έπιπλέον τό δικαίωμα νά εκκαθαρίζει τά 
δικαστήρια. Τό πραξικόπημα τής 22ας τοϋ Φλορεάλ τοΰ 
έτους VI (II Μαΐου 1798) συντέλεσε σέ μιά νέα ένίσχυση 
τής έκτελεστικής εξουσίας, πού, μή όντας ικανοποιημένη 
άπ' τήν έπάνδρωση τών Συμβουλίων μέ δημόσιους λειτουρ- 
γούς, όπως συνέβαινε κατά τήν άνάληψη άπ' αυτήν τής 
εξουσίας, είδε νά τής παραχωρείται τό δικαίωμα νά φροντί- 
ζει, ως τό έτος VIII, γιά τις χηρεύουσες θέσεις τών ειρηνο- 
δικείων και κακουργοδικείων. Τό Διευθυντήριο, εξασφα- 
λίζοντας, έπϊ είκοσι περίπου μήνες μετά τις 18 τοϋ ΡΓυοΙί- 
<1ογ (4 Σεπτεμβρίου 1797), μιάν αύξουσα σταθερότητα κι 
επιβολή, έβαλε, μέ τους νόμους τοΰ έτους VII, τις βάσεις 
μιας οικονομικής άναδιοργάνωσης πού βρήκε τήν κατά- 
ληξή της κατά τήν περίοδο τής Ύπατείας, άλλά πού οί 

λύσεις της είχαν έξαρχής προταθεί : δημιουργία μιας 
αυτόνομης διοίκησης τών άμεσων φόρων, με τό νόμο τής 
22ας τοΰ Βπιιηαΐκ τοΰ έτους VI (12 Νοεμβρίου 1797), επι- 
στροφή στους έμμεσους φόρους, υπαγωγή τοΰ Θησαυρο- 
φυλακίου στήν εκτελεστική εξουσία. "Αν ή «μέρα» τής 
30ής τοΰ Πραιριάλ τοΰ έτους VII (18 Ιουνίου 1799) φάνηκε 
νά δίνει στό Νομοθετικό Σώμα μεγαλύτερη εξουσία άπ* 
τό Διευθυντήριο, άν επέτρεψε τήν άνανέωση τοΰ κυβερνη- 
τικού προσωπικού κατά τήν επιθυμία τής νομοθετικής έξου- 
σίας, ή έκτελεστική, ωστόσο, έξουσία οϋτε τόσο ίποτα- 
γμένη ήταν οϋτε τόσο έξασθενημένη. 



Μολαταΰτα, τά πάντα βρίσκονταν σ* έκκρεμότητα. 
"Υστερα άπ' τό Καμποφόρμιο, ή Αγγλία έμενε μόνη κατά 
τής Γαλλίας. Ή διατήρηση τής ηπειρωτικής ειρήνης, 
πού δύσκολα άποκαταστάθηκε, άπαιτοΰσε μιά συνετή 
διπλωματία : τό Διευθυντήριο υιοθέτησε μιάν επεκτατική 
ηπειρωτική πολιτική πού κατάστραψε δλες τις εύκαιρίες 
γιά εξωτερική σταθεροποίηση κι έβαλε σέ κίνδυνο τήν 
έσωτερική προσπάθεια γιά μεταρρύθμιση. Ή δεύτερη 
συμμαχία συνάπτεται κατά τό τέλος τοΰ έτους 1798, ό 
πόλεμος ξαναρχίζει τήν άνοιξη τοΰ 1799, ένώ ή έσωτερική. 
άντεπανάσταση επιχειρεί μιά καινούργια έπίθεση. "Αν ή 
«μέρα» τής 30ής τοΰ Πραιριάλ τοΰ έτους VII (18 Ιουνίου 
1799) κι ή έκστρατεία τοΰ καλοκαιριού τοΰ 1799 έπιτρέ- 
ψανε κάποια έπανόρθωση, τήν άνοιξη τοΰ έτους VIII 
(1800) θά γίνονταν πάλι εκλογές : έπιτυχία τών μοναρχι- 
κών ή έπιτυχία τών Ίακωβίνων, ή κυβερνητική ευστάθεια 
θά μποροΰσε, γιά μιά φορά άκόμα, νά κλονιστεί. Τό 
πραξικόπημα τής 18ης τοΰ ΒηιιτιαίΓε έλυσε τό πρόβλημα. 

Σύμφωνα μέ τήν άφίσσα πού τοιχοκολλήθηκε στό Πα- 
ρίσι και πού τή δημοσιεύει ό «Μηνύτωρ» τής 24ης τοΰ 
Βπιπΐ3ίι·ε (14 Νοεμβρίου 1799), «Ή Γαλλία θέλει κάτι 
μεγάλο και διαρκές. Ή αστάθεια τήν κατάστρεψε, ζητάει 
τή σταθερότητα. . . Θέλει τήν ένότητα στή δράση τής εξου- 
σίας πού θά εφαρμόσει τους νόμους». Τό Σύνταγμα τοΰ 

«τους VIII, εμπιστευόμενο ολότελα τήν εκτελεστική εξου- 
σία στον Πρώτο "Υπατο, έβαζε τέλος στην αμφίβολη κατά- 
-σταση μιας λανθάνουσας δικτατορίας τοϋ Διευθυντηρίου. 
Παρουσιάζονταν, έτσι, κι άπ' αυτήν άκόμα τήν άποψη, σαν 
ή φυσική κατάληξη μιας αναγκαίας εξέλιξης. Ή άναντίρ- 
ρητη έξουσία πού τό Σύνταγμα τοϋ έτους III είχε παραχω- 
ρήσει στο Διευθυντήριο σταθεροποιήθηκε και διευρύνθη- 
κε κάτω άπ' τό βάρος των περιστάσεων, είτε άπ' τήν ίδια 
τήν έκτελεστική έξουσία είτε άπ' τή νομοθετική, πάντα 
σάν κάτι προσωρινό, άλλά πού ή έπανειλημμένη άσκησή 
της τήν καθιέρωσε σάν κανονική. Επέκταση τής κανονι- 
στικής έξουσίας, διορισμός διοικητών και δικαστών, 
προσφυγή σ' άστυνομικά μέτρα : τό ύπατικό καθεστώς 
δέν είχε τίποτα καινούργιο νά κάνει. Οί θεσμοί τοϋ Διευ- 
θυντηρίου, πού είχαν επιβληθεί και στις άδερφές - δημο- 
κρατίες, στήν Όλλανδία, τήν Ελβετία ή τή Ρώμη, είχαν 
ήδη ενισχύσει τήν έκτελεστική έξουσία. Τό Σύνταγμα τοϋ 
ϊτους VIII καθιέρωσε τήν όριστική υποταγή τής νομοθετι- 
κής έξουσίας, πού μάταια είχε επιδιώξει τό Διευθυντήριο. 
Συγκεντρώνοντας τήν έξουσία στά χέρια τοϋ Πρώτου 
"Υπατου, μιας και σταθερής θέλησης, επέτρεψε τή συμπλή- 
ρωση τής διοικητικής αναδιοργάνωσης, μέ τούς μεγάλους 
νόμους τοϋ έτους VIII, και τήν κοινωνική σταθεροποίηση 
πού τό Διευθυντήριο είχε βάλει σά σκοπό του άπ' τή Δια- 
κήρυξή του κιόλας τής 14ης τοϋ ΒπιπιαίΓε τοϋ έτους IV 
(5 Νοεμβρίου 1795) : «Νά ξαναβάλουμε τήν κοινωνική 
τάξη στή θέση τοϋ χάους, πού είναι άχώριστο άπ' τις 
επαναστάσεις». 

Άπ' τό Διευθυντήριο ώς τήν Ύπατεία, και παρά τά 
Ωραιοποιημένα άπ' τό θρϋλο φαινόμενα, υπάρχει μιά 
αναμφισβήτητη συνέχεια. Επειδή ό πόλεμος συνεχίζονταν 
κι ή άντεπανάσταση σήκωνε πάλι κεφάλι, μιά έσωτερική 
αναγκαιότητα όδηγοϋσε προς τό συγκεντρωτισμό τών 
εξουσιών, γιά νά μπορέσει νά έξασφαλιστεΐ ή άστική 
κοινωνία : διαδεχόμενη τή δημοκρατία τών προκρίτων, 
ή ναπολεόντεια δικτατορία έπρεπε νά φροντίσει γι* αύτό. 



ΣΥΜΠΕΡΑΣΜΑ 



Η ΓΑΛΛΙΚΗ ΕΠΑΝΑΣΤΑΣΗ 
ΜΕΣΑ ΣΤΗΝ ΙΣΤΟΡΙΑ ΤΟΥ ΣΥΓΧΡΟΝΟΥ ΚΟΣΜΟΥ 

I. — Τό άποτέλεσμα της Επανάστασης 

"Υστερα άπό δέκα χρόνων επαναστατικές περιπέτειες, 
ή γαλλική πραγματικότητα φαίνονταν μεταμορφωμένη 
ριζικά. 

Ή αριστοκρατία τοΟ Παλιού Καθεστώτος έχασε τα 
προνόμια και την υπεροχή της κι ή φεουδαρχία καταλύ- 
θηκε. Ή Γαλλική Επανάσταση, έξαλείφοντας κάθε 
φεουδαρχική επιβίωση, απαλλάσσοντας τους χωρικούς 
άπ' τά δικαιώματα τών Αρχόντων και τήν έκκλησιαστική 
δεκάτη, κι ώς ένα βαθμό κι άπ' τις κοινοτικές έπιβαρύνσεις, 
καταργώντας τά μονοπώλια τών συντεχνιών κι ενοποιώντας 
τήν έθνική άγορά, έκανε ένα αποφασιστικό βήμα γιά τή 
μετάβαση άπ' τό φεουδαλισμό στόν καπιταλισμό. Ή έμπο- 
ρική της πτέρυγα ήτανε λιγώτερο οί έμπορευόμενοι άστοί 
(όσο παρέμεναν άποκλειστικά έμποροι και μεσάζοντες 
προσαρμοζόντανε μέ τήν παλιά κοινωνία : άπ' τό 1789 
ώς τό 1793, έτειναν γενικά πρός τό συμβιβασμό) άπό όσο 
ή μδζα τών άμεσων μικροπαραγωγών, πού ή φεουδαρχική 
άριστοκρατία τούς έπαιρνε τό πλεόνασμα τής έργασίας 
τους ή τό ύπερπροϊόν, στηριζόμενη στό δικαστικό μηχα- 
νισμό καϊ στά μέτρα καταναγκασμού τοΰ Κράτους τοδ 
Παλιού Καθεστώτος. Ή έξέγερση τών μικροπαραγωγών, 
άγροτών καϊ χειροτεχνών, έδωσε τά πιό άποτελεσματικά 
χτυπήματα στήν παλιά κοινωνία. 

"Οχι πώς αυτή ή νίκη κατά τής φεουδαρχίας σήμαινε 
τήν ταυτόχρονη έμφάνιση καί νέων κοινωνικών σχέσεων. 
Τό πέρασμα στόν καπιταλισμό δέν άποτελεΐ μιάν άπλή 

πορεία κατά τήν όποια τά κεφαλαιοκρατικά στοιχεία 
αναπτύσσονται μέσα στούς Ιδιους τούς κόλπους τής πα- 
λιάς κοινωνίας ώς τή στιγμή πού είναι αρκετά ισχυρά 
γιά νά σπάσουνε τά πλαίσιά της. Θά χρειαστεί πολύς 
καιρός άκόμα γιά νά στεριώσει οριστικά ή κεφαλαιοκρα- 
τία στή Γαλλία : ή πρόοδος της κατά τήν περίοδο τής 
Επανάστασης ήταν αργή, γιατί οί διαστάσεις των επι- 
χειρήσεων παραμένανε συχνά περιορισμένες κι ό ρόλος 
τής εμπορικής κεφαλαιοκρατίας κυριαρχικός. Άλλά τό 
γκρέμισμα τής φεουδαρχικής εγγείου ίδιοχτησίας και το& 
συντεχνιακοϋ και διακανονιστικοϋ συστήματος λευτέρωσε 
τούς μικρούς ή μεσαίους άμεσους παραγωγούς κι επιτάχυνε 
τήν πορεία τής διαφοροποίησης των τάξεων μέσα στήν 
άγροτική κοινότητα, όπως και μέσα στούς κόλπους των 
χειροτεχνών τών πόλεων, καϊ τήν κοινωνική πόλωση 
ανάμεσα στο κεφάλαιο και τή μισθωτή εργασία. "Ετσι, 
τελικά, εξασφαλίστηκε ή αυτονομία τοϋ τρόπου κεφαλαι- 
οκρατικής παραγωγής, τόσο στον τομέα τής γεωργίας 
όσο καϊ στόν τομέα τής βιομηχανίας, κι άνοίχτηκε, χωρίς 
περιορισμούς, ό δρόμος πρός τις άστικές σχέσεις παραγω- 
γής και κυκλοφορίας τών προϊόντων : κατ' εξοχήν έπανα- 
στατική μεταμόρφωση ('). 

Ένώ πραγματοποιόνταν ή διαφοροποίηση τής οικονομί- 
ας τών μικρών ή μεσαίων παραγωγών κι ό διαχωρισμός 
τών αγροτών και τών χειροτεχνών, ή εσωτερική ισορροπία 
τής αστικής τάξης άνατρέπονταν. Τήν παραδοσιακή 
ύπεροχή, μέσα στις τάξεις της, τής αποχτημένης περιου- 
σίας αντικαθιστούσε ή ύπεροχή τών επιχειρηματιών καϊ 
τών επικεφαλής τών εμπορικών έταιρειών. Ή κερδοσκο- 
πία, ό εφοδιασμός, ό εξοπλισμός κι ό έπισιτισμός τών στρα- 
τευμάτων κι ή εκμετάλλευση τών καταχτημένων χωρών 



1. Γιά τά προβλήματα αϋτα, βλέπε Μ. ϋΟΒΒ, «Μελέτες πάνω στήν 
ανάπτυξη τοΟ Καπιταλισμού» (Λονδίνο, 1946)· Η. Κ. ΤΑΚΑΗΑ5Η1, 
«δΗΪΓΠιη Κβκυιτιεί ηο Κοζο » ( «Διάρθρωση τής αστικής Επανάστα- 
σης», Τόκιο, 1950, κριτική άπ' τόνΟΗ. Η ΑΟ υ ΕΝΑ υ ΕΚ , «Ιστορική 
Επιθεώρηση», τεΟχος 434, Απρίλιος— Ιούνιος 1955, σελ. 345). 

τούς έδιναν καινούργιες ευκαιρίες γιά νά πολλαπλασιά- 
σουν τά κέρδη τους- ή οικονομική ελευθερία άνοιγε τό 
δρόμο προς τό συγκεντρωτισμό τών επιχειρήσεων. Σέ 
λίγο, παραιτούμενοι άπ' τήν κερδοσκοπία, οί επιχειρημα- 
τίες αυτοί, πού τοΰς έσπρωχνε ή αγάπη τοϋ κινδύνου και 
τοΰ πνεύματος τής πρωτοβουλίας, έπενδύσανε τά κεφάλαιά 
τους στήν παραγωγή, συντελώντας, έτσι, άπό τήν πλευρά 
τους κι αύτοί, στήν άνάπτυξη τοΰ βιομηχανικού καπιτα- 
λισμού. 

Ή Γαλλική Επανάσταση, γκρεμίζοντας τό οικονομικό 
και κοινωνικό οικοδόμημα, σύντριβε, ταυτόχρονα, και τόν 
κρατικό εξοπλισμό τοΰ Παλιοΰ Καθεστώτος, σαρώνοντας 
τά κατάλοιπα τών παλιών αύτονομιών και τών τοπικών 
προνομίων. "Εκανε, έτσι, δυνατή, άπ' τό Διευθυντήριο 
ώς τήν Αυτοκρατορία, τήν εγκαθίδρυση ένός σύγχρονου 
Κράτους άνταποκρινόμενου στά συμφέροντα και τις 
άξιώσεις τής σύγχρονης άστικής τάξης. 

Άπό τούτη τή διπλή άποψη, ή Γαλλική Επανάσταση 
πολύ άπέχει άπ' τό νάποτελεΐ ένα μΰθο, όπως έχουν ισχυ- 
ριστεί ('). Αναμφίβολα, ό «Φεουδαρχισμός», μέ τή μεσαι- 
ωνική σημασία τής λέξης, δέν ανταποκρίνονταν πιά σέ 
τίποτα κατά τό 1789 : άλλά, γιά τοΰς συγχρόνους του, 
τόσο τούς αγρότες όσο και τούς άστούς, ό άφηρημένος 
αύτός όρος έκρυβε μιά πραγματικότητα πού τήν ξέρανε 
πάρα πολύ καλά (φεουδαρχικά δικαιώματα, δεσποτισμός 
τών Αρχόντων) και πού, τελικά, σαρώθηκε. Και τό ό,τι, 
εξάλλου, οί επαναστατικές συνελεύσεις είχαν επανδρωθεί 
βασικά άπό άνθρώπους έλεύθερων επαγγελμάτων και δη- 
μόσιους λειτουργούς, κι όχι άπό διευθυντές έπιχειρήσεων, 
χρηματιστές ή βιομήχανους, μέ μιά λέξη κεφαλαιούχους, 
ϊέ μπορεί νά θεωρηθεί σάν έπιχείρημα κατά τής συμβολής 



1. ΑΙΓιτά ΟΟΚΒΑΝ, «Ό ΜΟθος τί|ς Γαλλικής Επανάστασης» 
{Λονδίνο, 1955). Τοϋ Ιδιου συγγραφέα, κι άπ' τήν Ιδια σκοπιά, «Ή 
κοινωνική έρμηνεία τής Γαλλικής Επανάστασης» (Καϊμπριτζ, 1964). 
Βλέπε ΟεοΓβεδ ίβΓβονΓο,«Ό ΜΟθος τής Γαλλικής Επανάστασης» 
<Αηη3ΐ6& Ηί$ΐοιϊςυε$ αβ Ια Κνόοΐυΐίοπ Έταη^χχ, 1956, σελ. 337). 

τής Γαλλικής Επανάστασης στην εγκαθίδρυση τής 
κεφαλαιοκρατικής τάξης : έχτός πού οί τελευταίοι είχαν 
αντιπροσωπευτεί άπό μια μικρή άλλα πολύ δραστήρια 
μειονότητα, έχτός άπ' τή σπουδαιότητα τών «ομάδων πίε- 
σης» (βουλευτές πληρεξούσιοι τών εμπόρων, Λέσχη 
Μϋχχϊαο πού υπεράσπιζε τάποικιακά συμφέροντα), τό θε- 
μελιακό γεγονός είναι πώς τό παλιό οικονομικό και κοινω- 
νικό σύστημα καταλύθηκε και πώς ή Γαλλική Επανάσταση 
διακήρυξε, χωρίς καμμιάν επιφύλαξη, τήν έλευθερία τών 
επιχειρήσεων καί τών κερδών, έξομαλύνοντας, έτσι, τό 
δρόμο πρός τον κεφαλαιοκρατισμό. Ή ιστορία του 19ου 
αιώνα αποδείχνει πώς δλα αυτά δέν ήτανε μΰθος. 

II. — Γαλλική Επανάσταση 
κι αστικές έπαναστάσεις 

Ή Γαλλική Επανάσταση, αναγκαίος σταθμός τής γενι- 
κής μετάβασης άπ' τό φεουδαρχισμό στον κεφαλαιοκρα- 
τισμό, δέ διατηρεί, ώστόσο, λιγώτερο, γΓ αύτό, έναντι 
στις διάφορες παρόμοιες επαναστάσεις, τά ιδιαίτερα χα- 
ρακτηριστικά της, πού οφείλονται στήν ιδιάζουσα διάρ- 
θρωση τής γαλλικής κοινωνίας κατά τό τέλος τοϋ Παλιοϋ 
Καθεστώτος. 

Άλλά τά χαρακτηριστικά αύτά έχουν αμφισβητηθεί. 
Ή Γαλλική Επανάσταση δέ θά ήταν «παρά μιά μορφή 
δυτικής έπανάστασης ή, ακριβέστερα, μιας ατλαντικής 
επανάστασης πού άρχισε στις άγγλικές άποικίες τής Αμε- 
ρικής, λίγο μετά τό 1763, έπεκτάθηκε μέ τίς έπαναστάσεις 
τής Ελβετίας, τών Κάτω-Χωρών καί τής Ιρλανδίας κι 
έφτασε στή Γαλλία άνάμεσα στά 1787 μέ 1789. Άπ' τή 
Γαλλία, μεταπήδησε στις Κάτω-Χώρες καί μεταδόθηκε 
στή γύρω άπ' τό Ρήνο Γερμανία, τήν Ελβετία, τήν Ιτα- 
λία». . . ('). Αναμφίβολα, δέ μπορούμε νά υποτιμήσουμε 



1. ίβΰςυβί ΟΟΟΕΟΗΟΤ, «Τό Μεγάλο Έθνος. Ή έπεκταση τής 
έπανάστασης άπ' τή Γαλλία στον κόσμο, 1789- 1799» (Παρίσι, 1956, 
2 τόμοι), τόμ. I, σελ. 1 1. Όπως τή συνέλαβε ό Κ. Κ. ΡΑίΜΕΚ, «ΤΗβ 
\νοι·Ιά ΚβνοΙυΐιοη οΓ Ιΐιε ννείΐ», ΡοΙίΐκαΙ δαβηκ ΟυβΓίβΓίν, 1954, 

τή σπουδαιότητα τοΰ Ωκεανού στην ανανέωση τής οικο- 
νομίας και στην εκμετάλλευση τών αποικιακών χωρών 
άπ' τή Δύση. Άλλα δεν είναι αύτη ή πρόθεση τών συγγρα- 
φέων μας μήτε νά δείξουνε πώς ή Γαλλική Επανάσταση 
δεν εϊναι παρά ένα επεισόδιο τοΰ γενικού ιστορικού κινή- 
ματος πού, ύστερα άπ' τήν Όλλανδική Επανάσταση, τήν 
Αγγλική και τήν Αμερικάνικη, έφερε τήν άστική τάξη 
στήν Εξουσία. Ή Γαλλική Επανάσταση δεν άποτελεϊ, 
άλλωστε, τό γεωγραφικό τέρμα αύτής τής μεταβολής, όπως 
άφήνουν νά εννοηθεί τά διφορούμενα προσδιοριστικά 
επίθετα «άτλαντική» ή «δυτική» : κατά τό 19ο αιώνα, 
παντού όπου επικράτησε ή κεφαλαιοκρατική οικονομία, 
παρουσιάστηκε, παράλληλα, κι ή άνοδος τής άστικής 
τάξης" ή άστική επανάσταση ύπήρξε παγκόσμιας κλίμα- 
κας. Άπ' τήν άλλη, όμως, τό νά βάζουμε τή Γαλλική 
Επανάσταση στό ίδιο επίπεδο μέ τις «επαναστάσεις 
τής Ελβετίας, τών Κάτω - Χωρών και τής Ιρλανδίας». . . 
είναι σά νά μειώνουμε απαράδεκτα τό βάθος και τις δια- 
στάσεις τής πρώτης, καθώς και τήν ξαφνική μεταλλαγή 
πού επέφερε. Ή άντίληψη αύτή, αφαιρώντας άπ' τή Γαλλι- 
κή Επανάσταση κάθε ιδιαίτερο περιεχόμενο, οικονομικό, 
κοινωνικό κι εθνικό, θά περνούσε γιά τίποτα μισόν αιώνα 
επαναστατικής ιστοριογραφίας, άπ' τόν Ιεατι .Ιηιιγθβ ως 
τόν ΟεοΓ£68 ίεΓεοντε.. 

Ό ΤοοςυενϊΙΙε, ώστόσο, είχε άνοίξει τό δρόμο γιά τή 
μελέτη τοΰ ζητήματος, όταν ρωτούσε : «Γιατί άνάλογες 
άρχές και πολιτικές θεωρίες δεν όδηγήσανε τις Ηνωμένες 
Πολιτείες τής Αμερικής παρά σε μιά κυβερνητική μετα- 



ή αντίληψη μιας «δυτικής» ή «ατλαντικής» έπανάστασης έπαναλή- 
«ρτηκε άπ' τόν .1. ΟΟΡΕΟΗΟΤ και τόν Κ.Κ. ΡΑίΜΕΚ τόν Ιδιο, 
«Τό πρόβλημα του Ατλαντικού άπ' τό 18ο ώς τόν 20ό αιώνα», 10ο 
Διεθνές Συνέδριο Ιστορικών Επιστημών. ΚεΙβζιοηι (Φλωρεντία, 
1955), τόμ. V, σελ. 175 - 239- Κ.Κ ΡΑίΜΕΚ «Ό Αιώνας τής Δημο- 
κρατικής Επανάστασης. Πολιτική Ιστορία τής Ευρώπης κι "Αμερι- 
κής, 1760 - 1800», τόμ. I : «ΤΗε Οΐ3ΐΙεηβ»> (Πρίνσετον, 1959)· ^αυβϊ 
ΟΟΡΕΟΗΟΤ, «Οί Επαναστάσεις 1770-1799» (Παρίσι, 1963, Συλ- 
λογή «ΝοιινβΙΙεΟι'ο»). 

βολή και τή Γαλλία σέ μιά πλήρη ανατροπή τής κοινω- 
νίας ;». Θέτοντας μ' αύτό τον τρόπο τό πρόβλημα, σημαίνει 
ότι ξεπερνάμε τήν επιφανειακή μορφή μιας πολιτικής 
και συνταγματικής ιστορίας, για νά προσπαθήσουμε νά 
πλησιάσουμε τήν οικονομική και κοινωνική πραγματικό- 
τητα στήν έθνική της ιδιορρυθμία. Ύπ'αύτό τό πρίσμα, 
ή σύγκριση ανάμεσα στις συνθήκες και τϊς μορφές τής 
μεταβολής στις Κάτω - Χώρες, στήν Αγγλία και στις 
Ηνωμένες Πολιτείες επιτρέπει νά υπογραμμίσουμε κατά 
τι ή Γαλλική Επανάσταση διαφέρει ώς προς αύτή τή 
μεταβολή και νά τής άποδώσουμε, έτσι, τον πραγματικό 
της χαρακτήρα. 

"Αν ή «σεβαστή» Αγγλική Επανάσταση τοΰ 1688 κατέ- 
ληξε σ' ένα κοινωνικό και πολιτικό συμβιβασμό, πού 
Εκανε νά συνεργαστούν στήν έξουσία άστοϊ κι άριστο- 
κρατία των γαιοκτημόνων (κι άπ' αύτή τήν άποψη, τό 
έπεισόδιο αύτό θά μπορούσε νά παραβληθεί μέ τις γαλλι- 
κές «μέρες» τοϋ Ιουλίου τού 1830), είναι γιατί, προηγου- 
μένως, ή πρώτη Αγγλική Επανάσταση τοΰ 17ου αιώνα 
δέν είχε μονάχα αντικαταστήσει μιάν άπόλυτη ισχυρή 
μοναρχία μέ μιάν άντιπροσωπευτική κυβέρνηση (όχι 
δημοκρατική) κι είχε βάλει τέλος στήν αποκλειστική κυ- 
ριαρχία μιας καταπιεστικής Κρατικής Εκκλησίας, άλλά κι 
είχε εξομαλύνει σημαντικά τό δρόμο γιά τήν ανάπτυξη 
τοϋ καπιταλισμού : κατά τήν έκφραση ένός άπ' τούς πιό 
πρόσφατους ιστορικούς της, «είχε βάλει τελεία και παύλα 
στο Μεσαίωνα» ('). Τά τελευταία κατάλοιπα τής φεου- 
δαρχίας κι ή υποτέλεια σαρωθήκανε, εξασφαλίζοντας 



I. ΟιιϊϊίορΗβΓ ΗΙίΙ., «Ή Αγγλική Επανάσταση τοΟ 17ου αιώνα» 
(Δοκιμή έρμηνείας), « Ιστορική Επιθεώρηση», τεύχος 499, σελ. 5 - 32. 
Βλέπε, κυρίως, τις έργασίες του Ιδιου συγγραφέα, αληθινού άρχηγοΟ 
Σχολής : μέ τούς Μ. ΜΜΕ5 και Ε. ΚΙΟΚΥνΌΚΟ, «Ή Αγγλική 
Επανάσταση, 1640» (Λονδίνο, 1940, μερική έπανέκδοση 1949)· 
μέ τόν Ε. ΌΕΙ.Ι., «Ή Καλή Παλιά Υπόθεση» (Λονδίνο, 1949)· 
«Ό Αιώνας τής Επανάστασης, 1603- 1714» (Λονδίνο, 1961)· τέλος, 
«Κοινωνία και Πουριτανισμός στην προ-επαναστατική Αγγλία» 
(Λονδίνο, 1964). 

στήν τάξη τών γαιοχτημόνων τήν απόλυτη κυριότητα 
τών αγαθών τους- οί δημεύσεις κι οί πωλήσεις τών χτη- 
μάτων τής Εκκλησίας, τοϋ Στέμματος και τών Μοναρχι- 
κών γκρέμισαν τις παραδοσιακές φεουδαρχικές σχέσεις 
στήν ύπαιθρο κι έπισπεύσανε τή συσσώρευση τοϋ κεφαλαί- 
ου - οί συντεχνίες χάσανε κάθε οικονομική δυναμικότητα - 
τά εμπορικά, οικονομικά και βιομηχανικά μονοπώλια 
καταργηθήκανε. «Έπρεπε νάνατραπεϊ τό Παλιό Καθε- 
στώς», γράφει ό (ΓΗ. ΗίΙΙ, «για νά μπορέσει νά γνωρίσει 
ή "Αγγλία τήν ελεύθερη αύτή οικονομική ανάπτυξη ποΰναι 
αναγκαία για ναύξήσει στο μέγιστο βαθμό τον έθνικό 
πλοΰτο καί νά τής έξασφαλίσει μιαν ήγετική θέση στον 
κόσμο - γιά νά περάσει ή πολιτική, συμπεριλαμβανόμενης 
και τής εξωτερικής πολιτικής, ύπό τον έλεγχο εκείνων πού 
είχανε κάποια άξία μέσα στο Έθνος». 

Ή Αγγλική, ώστόσο, Επανάσταση υπήρξε πολύ λι- 
γώτερο ριζοσπαστική άπ' τή Γαλλική : γιά νά επαναλά- 
βουμε τή φράση τοϋ ^ιιγ6$ στή «Σοσιαλιστική Ιστορία» 
του, παρέμεινε «στενά άστική καί συντηρητική», άντίθετα 
άπ' τή Γαλλική, πού υπήρξε «εύρύτατα άστική καί δημο- 
κρατική». "Αν ή Αγγλική Επανάσταση είχε τούς «Ίσο- 
πεδωτές» της, δεν εξασφάλισε, δμως, στούς χωρικούς 
κανένα δικαίωμα πάνω στή γή : κάτι περισσότερο, ή άγρο- 
τική τάξη τής Αγγλίας εξαφανίστηκε τον έπόμενο αιώνα. 
Τήν αίτια αύτής τής συντηρητικότητας θάπρεπε νάναζη- 
τήσουμε στήν ύγροτική φύση τοΰ άγγλικοϋ κεφαλαιο- 
κρατισμοΟ. "Αν, άπ' τήν άλλη μεριά, ή Αγγλική Επανά- 
σταση είδε, με τούς «Ίσοπεδωτές», νά διατυπώνονται 
πολιτικές θεωρίες στηριγμένες στά δικαιώματα τοϋ άν- 
θρωπου, θεωρίες πού, διαμέσου τοΰ ίοοκε, μεταδόθηκαν 
στούς έπαναστάτες τής Αμερικής καί τής Γαλλίας, φυλά- 
χτηκε, ώστόσο, άπ' τό νά διακηρύξει τήν οικουμενικότητα 
καί τήν ισότητα τών δικαιωμάτων αύτών, δπως, τόσο πανη- 
γυρικά, τόκανε ή Γαλλική Επανάσταση. 

"Οπως ή προηγούμενή της, μά σέ μικρότερο βαθμό, ή 
Αμερικανική Επανάσταση διακρίνεται γιά τον έμπειρι- 
σμό της. Παρά τήν έπίκληση τοϋ φυσικοϋ δικαιώματος 

και τις πανηγυρικές διακηρύξεις, μήτε ή ελευθερία μήτε 
ή ισότητα αναγνωρίστηκαν απόλυτα : οί Μαΰροι παρα- 
μείναν σκλάβοι κι άν ή ισότητα τών δικαιωμάτων έγινε 
δεχτή ανάμεσα στους Λευκούς, στήν κοινωνική ιεραρχία 
τή θεμελιωμένη πάνω στον πλοΰτο δέν επήλθε, γΓ αυτό, 
καμμιά μεταβολή.Ή «Δημοκρατία», στήν Αμερική, υπήρ- 
ξε, ασφαλώς, ή μορφή διακυβέρνησης του έθνους, αλλά, 
μ' αυτό, δέν ευνοούσε λιγώτερο τούς μεγιστάνες τοΰ 
χρήματος. 

Οί επαναστάσεις τής Αγγλίας και τής Αμερικής δέν 
άσκήσανε, ώστόσο, λιγώτερο βαθειά επίδραση και τό 
γόητρο τους βάσταξε καιρό : ό συντηρητικός πολιτικός 
τους συμβιβασμός ήταν αρκετός για νά καθησυχάσει τις 
άρχουσες τάξεις, πού πιότερο νοιάζονταν για τήν ελευθε- 
ρία παρά γιά τήν ισότητα. 

Ή Γαλλική Επανάσταση ήταν ολότελα άλλο πράμα. 
*Αν υπήρξε ή πιο ονομαστή άπ* τις αστικές επαναστάσεις, 
έπισκιάζοντας, μέ τό δραματικό χαρακτήρα τών ταξικών 
της αγώνων, όλες τις προηγούμενες επαναστάσεις, τοΰτο 
τό χρωστάει, αναμφίβολα, στήν επιμονή τής αριστοκρατί- 
ας, άγγιστρωμένης στά φεουδαρχικά της προνόμια κι άρ- 
νούμενης κάθε υποχώρηση, και στή μαχητικότητα τών 
λαϊκών μαζών. Ή αριστοκρατική άντεπανάσταση ανάγκασε 
τήν επαναστατημένη άστική τάξη νά εξακολουθήσει όχι 
λιγώτερο πεισματικά τήν ολοκληρωτική άνατροπή τοΰ 
παλιοΰ καθεστώτος. Άλλά δέν τό κατάφερε παρά συμμα- 
χώντας μέ τις μάζες τής υπαίθρου και τών πόλεων, πού 
άναγκάστηκε νά τούς δώσει ικανοποίηση : ή φεουδαρχία 
καταλύθηκε, εγκαθιδρύθηκε ή δημοκρατία. Πολιτικό 
όργανο τής μεταβολής ύπήρξε ή ΐακωβίνικη δικτατορία 
τής μικρής και μεσαίας άστικής τάξης, στηριγμένη στις 
λαϊκές μάζες : κοινωνικές κατηγορίες πού τό ιδανικό τους 
ήτανε μιά δημοκρατία αύτόνομων μικροπαραγωγών, άγρο- 
τών κι άνεξάρτητων χειροτεχνών πού νά δουλεύουν και νά 
συναλλάσσονται ελεύθερα. Ή Γαλλική Επανάσταση 
εξασφάλισε, έτσι, μιά ξεχωριστή θέση στή νεώτερη και 
σύγχρονη Ιστορία: στήν καρδιά τής άστικής επανάστασης 

βρίσκονταν ή αγροτική και λαϊκή επανάσταση, πού τή 
σπρώχνανε μπρός. 

Τά χαρακτηριστικά αυτά έξηγοΰν τήν απήχηση τής Γαλ- 
λικής Επανάστασης και τήν παραδειγματιστική της 
άξία στήν εξέλιξη τοΰ σύγχρονου κόσμου. Χωρίς αμφι- 
βολία, είναι ακριβώς τά στρατεύματα τής Δημοκρατίας, 
κι έπειτα τοϋ Ναπολέοντα, πού, πιότερο κι άπ'τή δύναμη 
τών Ιδεών, γκρεμίσανε, στις χώρες τής Ευρώπης πού 
καταχτήσανε, τό Παλιό Καθεστώς : καταργώντας τή 
δουλοπαροικία κι απαλλάσσοντας τούς χωρικούς άπ' τις 
όφειλές τους στούς "Αρχοντες κι άπ' τήν εκκλησιαστική 
δεκάτη, ή γαλλική κατάχτηση προετοίμασε τό έδαφος 
γιά τήν άνάπτυξη τοΰ καπιταλισμού. Κι άκόμα περισσό- 
τερο : είναι άκριβώς μέ τήν επέκταση τοϋ καπιταλισμού, 
καταχτητικοΰ άπ' τή φύση του, πού οί καινούργιες άρχές 
κι ή άστική τάξη πραγμάτων κυριεύσανε τόν κόσμο, επι- 
βάλλοντας παντού τις ίδιες μεταμορφώσεις. 

Ή διαφορά τών εθνικών διαρθρώσεων κι ή άνισότητα 
τοϋ ρυθμοΰ άνάπτυξης συντελέσανε, φυσικά, στήν ποι- 
κιλία τών μορφών πού πήρε, άπ' τή μιά χώρα στήν άλλη, 
αύτή ή μεταβολή, ποικιλία γιά τήν όποια μαρτυρούν οί 
διάφοροι τρόποι οργάνωσης τής νεώτερης κεφαλαιοκρα- 
τικής κοινωνίας. Ιδιαίτερα, όταν ή εξέλιξη πρός τις κε- 
φαλαιοκρατικές μεθόδους παραγωγής επιβλήθηκε, σά νά 
λέμε, «έκ τών άνω», ή μεταβατική πορεία σταμάτησε 
στά μισά κι ό παλιός τρόπος παραγωγής ενισχύθηκε 
μάλλον παρά άχρηστεύτηκε : όδός συμβιβασμού, πού 
χτυπητά της παραδείγματα παρέχει πολλά ή ιστορία 
τοΰ 19ου αιώνα. Ό άνένδοτος χαρακτήρας τής Γαλλικής 
Επανάστασης γίνεται, έτσι, συγκριτικά, καθαρώτερος. 

Τά κινήματα εθνικής ενοποίησης πού γνώρισε ή Εύρώ- 
πη κατά τό 19ο αιώνα πρέπει, γιά πολλούς λόγους, νά θεω- 
ρηθούν σάν άστικές επαναστάσεις. "Οποια και νάναι πρα- 
γματικά ή σημασία τοΰ εθνικού παράγοντα στο ΙΙϊ$οΓ§ϊιτιεη- 
ιο ή τή γερμανική Ενότητα, οί εθνικές δυνάμεις δέ θά 
είχαν μπορέσει νάπολήξουνε στή δημιουργία μιάς νεώτερης 
κοινωνίας κι ένός ένιαίου κράτους, αν ή εσωτερική οίκο- 

νομική ανέλιξη δέν είχε ακολουθήσει τόν ίδιο σκοπό. 
"Ολες οί δυσκολίες πού συναντιούνται κατά τήν ιστορική 
ανάλυση και πού έχουν προκαλέσει πολλές συγχύσεις 
οφείλονται στό δτι τά κινήματα αυτά άποτελοΰν, μ' εξαί- 
ρεση τή Γαλλική Επανάσταση, έπαναστάσεις μειχτοΰ 
τύπου, έθνικοϋ, συνάμα, και κοινωνικού. 

Σ' ένα άπ' τά σχέδιά του εργασίας, στή φυλακή, ό Ογ3ιτι$- 
€Ϊ ασχολείται μ' αΰτό τό θέμα μελέτης : «Ή άπουσία τοΟ 
Ίακωβιντσμοϋ στό Κϊ$θΓ§ίηιεηΙο» ('). Όρίζοντας τόν 
Ίακωβινισμό ιδιαίτερα σά συμμαχία τής επαναστατικής 
αστικής τάξης μέ τις αγροτικές μάζες, ό Ογ3ιώ$οϊ υπογράμ- 
μιζε, έτσι, τό δτι τό Κί$θΓ§ιιτ)6ηΐο, σάν αστική επανάσταση, 
δέν είχε αποτελέσει μιά τόσο ριζική έπανάσταση δσο, 
χάρη στους Ίακωβίνους, ή Γαλλική· μ' αΰτό τόν τρόπο, 
ήταν σά νά έθετε τό πρόβλημα τοϋ οικονομικού καί κοι- 
νωνικού περιεχομένου καί τής μιας καί τής άλλης έπανά- 
στασης. Κατά τό μέτρο πού τό ΚϊχοΓβϊιηβηΐο «δέν πέτυχε», 
κατά τήν έκφραση τοϋ θΓ3ΐτΐ5θί, τή λαϊκή του έπανάσταση, 
κι ιδιαίτερα τήν άγροτική, κατά τούτο ακριβώς τό μέτρο 
απομακρύνεται άπ' τήν άστική έπανάσταση κλασσικού 
τύπου, πού ή Γαλλική Έπανάσταση αποτελεί τό πρότυπο 
της. Αύτής τής άρνησης τής ιταλικής αστικής τάξης νά 
συμμαχήσει, κατά τήν έποχή τής ενοποίησης, μέ τούς 
αγρότες, πράμα πού είναι ή κατ' εξοχήν επαναστατική 



1. Βλέπε τις σελίδες που αφορούν τό ΚίχοΓβιπιεηΐο του Αηίοηίο 
ΟΚΑΜδΟ, «Επιλογή Έργων» (Παρίσι, 1959)· Κ. ΖΑΝΟΗΕΚΙ, 
«1.3 ιπ3ΓΚ3ΐ3 ΓίνοΙυζίοηε 3£Γ3Π3 ηεΐ ΚίχοΓβίπιεηΐο ε ϊ ρΓοοΙβηιί 
«οηοηιία αεΙΙ' υηίΐά», στα «δΐυϋι θΓ3ΐτ>5α3ηί » (Ρώμη, 1958)· ΑΙοεΗ 
50Β0υί, «Κι$θΓ8ίπιεηιο ε ιϊνοΐυζιοηε οοΓβΗεχε : δΙιειτιβ αΊ υηβ 
<1ΐΓειιίνα αΊ ιϊεεπΜ», στό «ΡΐΌοΙβιηι άεΙΙ' υηίΐί'ι ίΓ ΙΙ3Ι13. ΑΠι αεί II 
Οοηνεβηο ώ $(υάΊ Οτβιηϊαβηι» (Ρώμη, 1962). Και, για σύγκριση : 
ννίΐοΐά 1 ΚυίΑ, «Ή προέλευση τής συμμαχίας ανάμεσα στους αστούς 
καί τους γαιοχτήμονες κατα τό πρώτο μισό τού 19ου αιώνα», στή 
μελέτη «Ή Πολωνία κατά τό 10ο Διεθνές Συνέδριο τών Ιστορικών 
Επιστημών στή Ρώμη» (Βαρσοβία, 1955)· τοϋ ίδιου συγγραφέα, 
«Καθυστερημένοι τομείς καί περιοχές στήν οικονομία τοΟ γεννωμένου 
καπιταλισμοί)», στό «Ρτοοίειπί άεΙΓ υηιΐ.ι (ΓΙΐ3ΐί3», εργο που ανα- 
φέραμε παραπάνω. 

συμμαχία, και τοΰ συμβιβασμού πού, αργότερα, τήν οδή- 
γησε στην πραγματοποίηση τής εθνικής ένότητας ανά- 
μεσα στή φεουδαρχική αριστοκρατία καϊ τήν κεφαλαιο- 
κρατική αστική τάξη, πρέπει νάναζητήσουμε τις αρχές 
μισόν αιώνα πρωτύτερα, στις λύσεις πού είχανε τότε δοθεί 
στό αγροτικό πρόβλημα. Μέ τις μεταρρυθμίσεις πού, στό 
τέλος τοϋ Ι8ου αιώνα καϊ τις αρχές τοΰ Ι9ου, ιδιαίτερα 
κατά τή γαλλική κατοχή, προηγήθηκαν άπ' τήν ιταλική 
Ενότητα, τό φεουδαρχικό καθεστώς είχε καταργηθεί, μά 
δεν έπαψε, ώστόσο, λιγώτερο, γΓ αϋτό, νά διατηρείται, στή 
νεώτερη ιταλική κοινωνία, μια άριστοκρατία μεγάλων 
γαιοκτημόνων. Ένώ, ύστερα άπ' τήν Επανάσταση, ή 
γαλλική αγροτική τάξη άποσυντέθηκε οριστικά, ή ιταλική 
αγροτική μαζα παρέμεινε στήν κατάσταση τοϋ δεμένου 
μέ τή γή άγροτοεργάτη ή τοΰ παραδοσιακοϋ έπίμορτου 
καλλιεργητή : παρέμειναν, δηλ., οί παλιοί δεσμοί έξάρτη- 
σης. Στή Γαλλία, ή έπαναστατική αστική τάξη είχε, τελικά, 
υποστηρίξει τόν αγώνα τών αγροτών κατά τής φεουδαρχίας, 
ενώ, στήν Ιταλία, έναντι στις αγροτικές μάζες, συνάφτηκε 
τό μπλόκ τής αριστοκρατίας τών γαιοκτημόνων και τής 
καπιταλιστικής αστικής τάξης. Ή ιταλική Ενότητα 
διατήρησε τήν υποταγή τής άγροτικής μάζας στό ολι- 
γαρχικό σύστημα τών μεγαλοχτηματιών και τής μεγαλοα- 
στικής τάξης πάνω στή βάση μιας έγγειου ίδιοχτησίας 
αριστοκρατικού τύπου. Γιά τοϋς μετριοπαθείς φιλελεύ- 
θερους, δημιουργούς αύτής τής Ένότητας, καϊ τόν Κα- 
βοϋρ πρώτα - πρώτα, πού και τδνομά του μονάχα συμβο- 
λίζει αυτή τήν κοινότητα συμφερόντων, δέ μπορούσε καν 
νά γεννηθεί λόγος νάκολουθήσουν τήν έπαναστατική 
γραμμή τής Γαλλίας : τό ξεσήκωμα τών αγροτικών μαζών 
θά είχε βάλει σέ κίνδυνο τήν πολιτική τους κυριαρχία. 

Έτσι, οί συνέπειες γιά τή διαμόρφωση τοϋ ιταλικού 
κεφαλαιοκρατισμοΰ υπήρξαν σοβαρές. Δέ σχηματίστηκε 
στήν Ιταλία, άντίθετα άπ' τή Γαλλία, ένα πλατύ στρώμα 
ελεύθερων κι ανεξάρτητων ίδιοχτητών πού νά παράγουνε 
γιά τήν άγορά - έξακολούθησε νά ισχύει τό εισόδημα σέ 
είδος κι ή έξάρτηση τής παραγωγής άπ' τήν άγορά και 

τό εμπορικό κέρδος. "Ετσι χαρακτηρίστηκε ή ιταλική 
μεταβατική φάση προς τόν κεφαλαιοκρατισμό : φ^ση 
συναλλαγής, πού διατήρησε τήν εξάρτηση τοΟ βιομηχανι- 
κού κεφαλαίου άπ' τό εμπορικό κεφάλαιο, φάση συμβι- 
βασμού, πού κατέληξε σ' έναν ολιγαρχικό καπιταλισμό 
με τάσεις μονοπωλιακές. 

Μιά παρόμοια πορεία, με διαφορετικές μορφές, χαρα- 
κτήρισε και τή γερμανική ενοποίηση. Γιά νά φέρουμε 
ένα παράδειγμα έξω άπ' τήν Ευρώπη, ή Επανάσταση των 
Μεψ άποτελεΐ κι αύτή, γιά τήν Ιαπωνία, τό ξεκίνημα 
γιά τή διαμόρφωση τής κεφαλαιοκρατικής κοινωνίας, 
εύθυγραμμιζόμενη, έτσι, με τή Γαλλική Επανάσταση. 
"Εχοντας αρχίσει τό 1867, κατέληξε, ύστερα άπό καμμιά 
δεκαριά χρόνων ταραχές, στήν κατάλυση τοΟ παλιοΟ 
καθεστατ^ς τής Φεουδαρχίας και των Αρχόντων και στον 
έκσυγχρονισμό τοΰ Κράτους ('). Οί εξωτερικές δυνάμεις 
δέ Οά είχαν μπορέσει νά εκσυγχρονίσουν τήν ιαπωνική 
κοινωνία, αν ή εσωτερική οικονομική εξέλιξη δεν έτεινε 
προς τόν ίδιο σκοπό : μ' άλλα λόγια, τό σύστημα παραγω- 
γής τοΰ κεφαλαιοκρατισμοΟ κυοφορούνταν ήδη μέσα στή 
φεουδαρχική οικονομία τής Ιαπωνίας. Ή ιδιορρυθμία 
τής Επανάστασης των Μεί,μ έγκειται κυρίως σ' αύτή 
τή σύμπτωση εσωτερικής εξέλιξης κι εξωτερικών πιέσεων. 
Αναμφίβολα, γιά νά μπορέσουμε νά κατανοήσουμε τήν 
Ιστορική αύτή πορεία, θά ήταν αναγκαίο νά δούμε πρώτα 
τά χαρακτηριστικά τής φεουδαρχίας τών Τοκυβ3\ν3 και 
τής κρίσης τής διάρθρωσής της πού άρχισε άπ' τό 18ο 
αιώνα. Τις παραμονές τής Επανάστασης, εκδηλώνονταν 
δλοένα και περισσότερο έντονα ή άντίθεση τών χωρικών, 
προπάντων τών μεσαίων αγροτών και τών μικρών και 
μεσαίων παραγωγών, κατά τοΰ μονοπωλιακού συστήματος 



1. Άκολουθοϋμε εδώ, βασικά, τις έρμηνεΐες τοΟ Η. Κ. ΤΑΚΑ- 
ΗΑ8ΗΙ, «Ή θέση τής Επανάστασης τών Μβϋί στήν αγροτική ιστο- 
ρία τής Ιαπωνίας», «Ιστορική Επιθεώρηση», "Οκτώβριος— Νοέμ- 
βριος 1953, σελ. 229-270. Βλέπε, έπίσης, 8. ΤΟΥΑΜΑ, «Μείμ 
Ι$ίιι'η» ( «Παλινόρθωση τών Μοϊμ), Τόκιο, 1951. 



13ί 



// ΓΑΛΛΙΚΗ 1ΊΙΛΚΛΣΤΛΣ1Ι 



τών μεγαλεμπόρων και των χρηματιστών, σύμμαχων των 
Αρχόντων και τών μεγάλων γαιοχτημόνων (]ίηυ$Ηί), 
πού δέν καλλιεργούσαν οί ίδιοι τή γή, αλλά παίρνανε τό 
είσόδημά τους σέ είδος. Ή πίεση τών Ηνωμένων Πολι- 
τειών και τής Εύρώπης επιτάχυνε τήν έξέλιξη, αλλά χωρίς 
ή πίεση αύτη νάχει τον καιρό νά ωριμάσει, μέ τρόπο 
αύτόνομο κι ικανοποιητικό, τις έσωτερικές συνθήκες, 
οικονομικές και πολιτικές, τις αναγκαίες γιά τήν άστική 
επανάσταση. 

Ή κατάλυση τοΰ δεσποτικού καθεστώτος τών Αρχόντων 
πραγματοποιήθηκε μέ τή μορφή ενός συμβιβασμού : τά 
φεουδαρχικά δικαιώματα, άντίθετα άπ' ό,τι συνέβηκε μέ 
τή Γαλλική Επανάσταση, καταργηθήκανε μέ αποζημίωση· 
τό βάρος ξανάπεσε, τελικά, στούς χωρικούς, πού ύπο- 
βληθήκανε σέ καινούργιους «έγγειους» φόρους σέ χρήμα 
(οΗϊχο). Οί αγρότες πού ήταν ϊδιοχτήτες γής (Ηοη - ονπκυ- 
ϊΗο) λευτερώθηκαν άπ' τϊς φεουδαρχικές σχέσεις έξάρτη- 
σης, άλλά παράμειναν υποδουλωμένοι στούς νέους αύτούς 
φόρους, πού αποτελούσαν βάρος τό ίδιο δυσβάσταχτο 
μέ τις παλιές ύποχρεώσεις κι εισφορές σέ είδος πρός τούς 
"Αρχοντες. "Αλλωστε, δέν είχαν καμμιάν εύκαιρία νάπο- 
χτήσουνε γαίες, όπως οί γάλλοι χωρικοί μέ τήν πώληση 
τών έθνικών χτημάτων. Ή γιαπωνέζικη ύπαιθρος δέ γνώ- 
ρισε μήτε τούς καλλιεργητές «μέ τό δίτροχο άμάξι» μήτε 
τούς εύπορους χωρικούς τού τύπου τών Κουλάκων. "Οσο 
γιά τήν αγροτική μάζα, αγροτικούς μεροκαματιάρηδες 
(ιτιίζυηοηιί), άλλά κι έπίμορτους μικροκαλλιεργητές (κο- 
53κυ), ή άπελευθέρωσή τους ήτανε ένα «λευκό» έγχείρημα : 
ένώ οί μεγάλοι γαιοχτήμονες ΟίηυϊΗί) έγιναν, χάρη στήν 
άγροτική μεταρρύθμιση, πραγματικοί κύριοι τών γαιών 
τους κι ήταν ύποχρεωμένοι νά πληρώνουν έγγειο φόρο σέ 
χρήμα, οί άμεσοι καλλιεργητές (κο$3κυ), όχι μονάχα 
δέν έλευτερώθηκαν, άλλά κι έξακολούθησαν νά πληρώ- 
νουν στούς ]ίηυ$1ιί τήν ετήσια εισφορά τους σέ είδος. 
"Ετσι, διατηρηθήκανε οί παραδοσιακές σχέσεις έξάρτησης 
κι ή έκμετάλλευση τής «ύπερεργασίας» τών κο$ακιι, 

εκμετάλλευση εγγυημένη άπ' τό ίδιο τό Κράτος και τά 
μέσα του καταναγκασμού. 

Οί γαιοχτήμονες χωρικοί κιοί καλλιεργητές τών γαιών 
τους πού «λευτερωθήκανε» μέ τήν Επανάσταση τών Μεϊ]ΐ 
δέ μποροΰν, επομένως, νά συγκριθούνε μέ τους ελεύθερους 
κι ανεξάρτητους ϊδιοχτήτες πού προήρθανε, στή Δυτική 
Εύρώπη, άπ' τήν εξάρθρωση τής φεουδαρχικής οργάνωσης 
τής ϊδιοχτησίας τής γής : δέν ύπήρξανε, στήν "Ιαπωνία, 
μήτε νεοΓπαπΓν, όπως στήν Αγγλία, μήτε μεσαία αγροτική 
τάξη, δπως στή Γαλλία, μήτε]υηΚεΓ, δπως στήν Πρωσσία. 
Ή γιαπωνέζικη άγροτική τάξη έμεινε υποδουλωμένη στό 
ολιγαρχικό σύστημα τής προνομιούχας μεγαλοαστικής 
τάξης και τών μισοφεουδαρχικοΰ τύπου ΐδιοχτητών ]ί- 
ηυ$Ηίεη$ : ή καινούργια κεφαλαιοκρατική κοινωνία δια- 
τήρησε τά ούσιαστικά γνωρίσματα τών φεουδαρχικών 
σχέσεων παραγωγής. "Ετσι εξηγιέται, και μέ τή συνδρομή 
τών περιστάσεων πού εύνόησαν τις ξένες επιδράσεις πάνω 
στή χώρα, τό ότι ή Επανάσταση τών Μβψ κατέληξε στή 
δημιουργία μιας άπολυταρχικής κι ολιγαρχικής μοναρ- 
χίας : άντίθετα άπ' τή Γαλλική Επανάσταση, πού γκρέμισε 
τό άπολυταρχικό Κράτος κι επέτρεψε τήν εγκαθίδρυση 
μιας δημοκρατικής άστικής κοινωνίας. Παρά τήν άνά- 
πτυξη τοΟ νεώτερου κεφαλαιοκρατισμοΰ, τά κατάλοιπα 
αύτά παρέμειναν ώς τήν άγροτική μεταρρύθμιση τοϋ 
1945 (ηοςΗϊ ΚαϊΚακα), πού είχε άκριβώς σκοπό της τήν 
απελευθέρωση «τών γιαπωνέζων χωρικών, πού καταπιέ- 
ζονταν επί πολλούς αιώνες άπ' τά φεουδαρχικά βάρη» : 
πράμα πού άποδείχνει, έκ τών υστέρων, γράφει ό Κ. 
ΤακαΗαϊΗί, ότι «Ή Επανάσταση τών Μεψ κι οί άγρο- 
τικές της μεταρρυθμίσεις δέν είχαν πραγματοποιήσει τον 
ιστορικό σκοπό τής άστικής επανάστασης, τήν κατάργηση, 
δηλαδή, τών οικονομικών και κοινωνικών φεουδαρχικών 
σχέσεων». 

Ή Γαλλική Επανάσταση καταλαμβάνει, έτσι, μιάν 
εξέχουσα θέση στήν ιστορία τοΰ σύγχρονου κόσμου. 
Κλασσική άστική επανάσταση, άποτελεΐ, μέ τήν κατάργη- 
ση τοϋ καθεστώτος τών Αρχόντων και τής Φεουδαρχίας, 

τήν αφετηρία τής κεφαλαιοκρατικής κοινωνίας και τής 
φιλελεύθερης δημοκρατίας στήν Ιστορία τής Γαλλίας. 
Αγροτική και λαϊκή, σάν ανένδοτη άντι-φεουδαρχική 
έπανάσταση, πήγε δυο φορές νά ξεπεράσει τάστικά της 
πλαίσια : κατά τό έτος II, απόπειρα πού, παρά τήν αναγκα- 
στική αποτυχία, διατήρησε έπϊ πολύ μιά παραδειγματιστι- 
κή προφητική αξία, και κατά τή Συνωμοσία γιά τήν Ισό- 
τητα, έπεισόδιο πού έπέχει θέση γόνιμης ρίζας τής σύγ- 
χρονης επαναστατικής σκέψης και δράσης. "Ετσι έςη- 
γοΰνται, δίχως άλλο, οί μάταιες αυτές προσπάθειες νάρνη- 
θοΰνε στή Γαλλική Έπανάσταση, σάν επικίνδυνο προη- 
γούμενο, τήν ιστορική της πραγματικότητα ή τήν κοινω- 
νική κι έθνική της ιδιορρυθμία. "Αλλά έτσι εξηγούνται, 
έπίσης, κι ή αγαλλίαση πού ένοιωσε ό κόσμος κι ή απή- 
χηση τής Γαλλικής Επανάστασης στή συνείδηση τών 
άνθρώπων του αιώνα μας. Ή άνάμνησή της είναι, άπό 
μόνη της, επαναστατική : μδς άναφτερώνει ακόμα. 



ΣΥΝΟΠΤΙΚΗ ΒΙΒΛΙΟΓΡΑΦΙΑ 

Άπό μιαν εξαιρετικά πλούσια βιβλιογραφία, δέ Οά 
μνημονέψουμε, έδώ, παρά τά γενικά έργα πού ξεχωρίσανε 
μέσα στην ιστοριογραφία τής Γαλλικής Επανάστασης 
ή πού άποτελοΟν τη σύγχρονη σκοπιά τών γνώσεών μας. 

Άπ" τό σύνολο τών Ιστοριών τής Γαλλικής Επανά- 
στασης πού παρουσιαστή κανε κατά τό 19ο αιώνα, ξεχωρί- 
ζει, γιά τή λογοτεχνική της αξία, ή Ιστορία τοΰ ΜΙΟΗΕ- 
ΕΕΤ (1847 - 1853). Στήν πρώτη σειρά, γιά τή βαθύτερη 
έρμηνεία τής περιόδου, αλλά χωρίς νάποτελεΐ μια συνεχή 
αφήγηση, έρχεται, τοΰ Α. άε ΤΟ(Γ0υΕνΊΙ_Ι_Ε, «Τό Παλιό 
Καθεστώς κι ή Επανάσταση» (1856, νέα έκδοση, μέ 
«ίσαγωγή του Ο. ίΕΡΕΒνΚΕ, 1952). «Ή προέλευση τής 
σύγχρονης Γαλλίας (1876- 1893)», του ΤΑΙΝΕ, χαραχτη- 
ρίζεται άπό μιάν έντονη άντεπαναστατική προκατάληψη. 

Οί μελέτες τής επαναστατικής ιστορίας πήρανε και- 
νούργια ώθηση κατά τό τέλος τοΰ 19ου και τήν άρχή τοΰ 
20οΰ αιώνα : Α. ΑυίΑΚΟ, «Πολιτική Ιστορία τής Γαλ- 
λικής Επανάστασης» (1901)· .1. ΜυκΕδ, «Σοσιαλιστική 
Ιστορία», τόμ. I -IV (1901 - 1904· νέα έκδοση άπ' τον Α. 
ΜΑΤΗΙΕΖ, 1922 - 1924· ανατύπωση στά 1939)· ΡΗ. 5ΑΟ- 
ΝΑΟ, «Ή Επανάσταση, 1789- 1792» και Ο. ΡΑΚΙ5ΕΤ, 
«Ή Επανάσταση, 1792 - 1799» (Παρίσι, 1920, τόμ. I και II 
τής «Ιστορίας τής Σύγχρονης Γαλλίας», ύπό τή διεύθυνση 
τοΰ Ε. ΕΑνίδδΕ)· Α. ΜΑΤΗΙΕΖ, «Ή Γαλλική Έπανά 
στάση» (1922 -1927, 3 τόμοι, Συλλογή Α. Οοΐϊη), πού 
συνεχίστηκε άπ' τόν Ο. ίΕΡΕΒνΚΕ, «Οί Θερμιδοριανοί» 
(1937, 4η έκδοση ξανακυτταγμένη, 1960) και «Τό Διευ- 
θυντήριο» (1946, 3η έκδοση ξανακυτταγμένη, 1958). 

Βασικά, τοΰ Ο. ίΕΡΕΒνΚΕ, «Ή Γαλλική Επανάσταση» 
(1951, τόμ. XIII τής Συλλογής «Λαοί και πολιτισμοί», 

